Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
អបអរសាទរ មហាវិថីសំរោង ភ្ជាប់ផ្លូវជាតិលេខ៥ ទៅផ្លូវក្រវាត់ក្រុងទី៣ បើកសម្ពោធជាផ្លូវការដាក់ឲ្យប្រើប្រាស់ចាប់ពីថ្ងៃនេះហើយ	https://business-cambodia.com/articles/phurm-samrorng-road	នាព្រឹកថ្ងៃចន្ទ ទី21 ខែសីហា ឆ្នាំ2023នេះ មហាវិថីសំរោង មានទីតាំងនៅជាប់នឹងបុរីភូមិសំរោង ក្នុងខណ្ឌព្រែកព្នៅ រាជធានីភ្នំពេញ បានបើកសម្ពោធជាផ្លូវការ ក្រោមអធិបតីភាពឯកឧត្តម ឃួង ស្រេង អភិបាល នៃគណអភិបាលរាជធានីភ្នំពេញ តំណាងដ៏ខ្ពង់ខ្ពស់របស់ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងសម្ដេចកិត្តិព្រឹទ្ធបណ្ឌិត។ ពិធីទាំងមូលបានបញ្ចប់ទៅជាស្ថាពរ ប្រកបដោយបរិយាកាសរីករាយ និងឱឡារិកក្រៃលែង ជាមួយស្នាមញញឹមនៃបងប្អូនប្រជាពលរដ្ឋយ៉ាងច្រើនកុះករដែលបានចូលរួមក្នុងពិធី។ សមិទ្ធផលហេដ្ឋារចនាសម្ព័ន្ធថ្មីនេះមានប្រវែងសរុបប្រមាណ5.2គីឡូម៉ែត្រ និងទទឹង 30ម៉ែត្រ ត្រូវបានស្ថាបនារួចរាល់នៅជាប់នឹងបុរីភូមិសំរោង នៃខណ្ឌព្រែកព្នៅ ស្ថិតក្នុងភាគខាងជើងរាជធានីភ្នំពេញ។ ផ្លូវមួយខ្សែនេះតភ្ជាប់ពីផ្លូវជាតិលេខ5 ទៅដល់ផ្លូវលេខ 130 អមដោយប្រព័ន្ធលូ ភ្លើងបំភ្លឺផ្លូវ និងការលម្អផ្សេងៗរួមជាមួយនឹងអត្ថប្រយោជន៍នៃការធ្វើដំណើរជាច្រើន។  បន្ទាប់ពីដាក់ឱ្យប្រើប្រាស់នូវមហាវិថីសំរោងរួច ផ្លូវនេះនឹងធ្វើឱ្យប្រសើរឡើងយ៉ាងខ្លាំងនូវប្រសិទ្ធភាពនៃការធ្វើដំណើររបស់ប្រជាពលរដ្ឋនៅភាគខាងជើងនៃរាជធានីភ្នំពេញ។ ប្រជាពលរដ្ឋនៅតំបន់ភាគខាងជើងអាចធ្វើដំណើរទៅកាន់តំបន់សំខាន់ៗនៃរាជធានីភ្នំពេញបានយ៉ាងលឿន។ ស្របពេលជាមួយគ្នា មហាវិថីសំរោង បានតភ្ជាប់ផ្លូវជាតិលេខ 5 និង ផ្លូវក្រវាត់ក្រុងទី 3 ដោយអាចធ្វើដំណើរទៅផ្លូវល្បឿនលឿនភ្នំពេញ-ព្រះសីហនុ ផ្លូវល្បឿនលឿនភ្នំពេញ-សៀមរាប (គ្រោងនឹងសាងសង់) ផ្លូវជាតិលេខ 6A ផ្លូវជាតិលេខ 4 ផ្លូវជាតិលេខ 3 ផ្លូវជាតិលេខ 2 ផ្លូវជាតិលេខ 1 និងផ្លូវជាតិសំខាន់ៗផ្សេងទៀតបានយ៉ាងលឿន។ សារៈសំខាន់មួយទៀតនៃការដាក់ឱ្យប្រើប្រាស់ មហាវិថីសំរោង គឺជម្រុញនូវការអភិវឌ្ឍយ៉ាងឆាប់រហ័សនៅតំបន់ភាគខាងជើង ដោយមានភាពដូចគ្នាទៅនឹងសារៈសំខាន់នៃការដាក់ឱ្យប្រើប្រាស់នូវ មហាវិថី សម្ដេចតេជោ ហ៊ុន សែន នៅភាគខាងត្បូងរាជធានីភ្នំពេញផងដែរ ហើយបាននាំមកនូវការអភិវឌ្ឍទីក្រុងប្រកបដោយនិរន្តរភាព។ ការដាក់ឱ្យចរាចរណ៍មហាវិថីសំរោងនឹងនាំឱ្យមានការកើនឡើងយ៉ាងឆាប់រហ័សនៃតម្លៃដី និងអចលនទ្រព្យនៅតាមបណ្តោយផ្លូវ រួមទាំងធ្វើឱ្យតំបន់ភាគខាងជើងនៃរាជធានីភ្នំពេញក្លាយជាប៉ូលសំខាន់មួយដើម្បីទាក់ទាញការវិនិយោគផ្សេងៗបន្ថែមទៀត។ ឯកឧត្តម ឃួង ស្រេង អភិបាល នៃគណអភិបាលរាជធានីភ្នំពេញ បានថ្លែងអំណរគុណ និងកោតសរសើរយ៉ាងពេញទំហឹងដល់ក្រុមអ្នកអភិវឌ្ឍបុរីភូមិសំរោង ដែលបានផ្ដូចផ្ដើមស្ថាបនាមហាវិថីមួយខ្សែនេះ និងបញ្ចប់ការសាងសង់ប្រកបដោយភាពជោគជ័យ ក្នុងគោលដៅជម្រុញការអភិវឌ្ឍនៅភាគខាងជើងរាជធានីភ្នំពេញប្រកបដោយនិរន្តរភាព៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T05:00:11.958Z", "category": "PR", "views": 97, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
តម្លៃថ្មី! ក្រសួងពាណិជ្ជកម្ម បង្ហាញតម្លៃប្រេងសាំង ដែលត្រូវលក់ជូនប្រជាជនពីថ្ងៃទី២១ ដល់៣១ ខែសីហា	https://business-cambodia.com/articles/new-gasoline-prices-31-august	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែសីហា ឆ្នាំ២០២៣ នឹងត្រូវលក់នៅក្នុងតម្លៃ ៤.៦៥០ រៀល/ក្នុង១លីត្រសម្រាប់សាំងធម្មតា EA92  និង ៤,៧០០ រៀល/ក្នុង១លីត្រ សម្រាប់ប្រេងម៉ាស៊ូត។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងសប្តាហ៍នេះគឺឡើងថ្លៃចំនួន ១០០រៀល ខណៈដែលតម្លៃចាស់ប្រេងសាំងមានតម្លៃ ៤.៥៥០ រៀល/ក្នុង១លីត្រ ប៉ុន្តែប្រេងម៉ាស៊ូតវិញគឺនៅរក្សាតម្លៃដដែល។ គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី ២១ ដល់ថ្ងៃទី ៣១ ខែ សីហា ឆ្នាំ ២០២៣ គឺត្រូវលក់ក្នុងតម្លៃ ៤,៩១៩រៀល/លីត្រ សម្រាប់សាំងធម្មតា និងតម្លៃ ៤,៩៦៩ រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T04:31:25.456Z", "category": "ព័ត៌មានថ្មីៗ", "views": 1421, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹងល្អ! មហាវិថីថ្មី១ខ្សែ ដែលតភ្ជាប់ផ្លូវសំខាន់ៗនៅភាគខាងជើងភ្នំពេញ ត្រូវបានសម្ពោធឲ្យប្រើប្រាស់ផ្លូវការ	https://business-cambodia.com/articles/samrong-blvd	មហាវិថីសំរោង ដែលមានទីតាំងស្ថិតនៅភាគខាងជើងរាជធានីភ្នំពេញ ត្រូវបានសម្ពោធដាក់ឲ្យប្រើប្រាស់ជាផ្លូវការហើយនៅថ្ងៃទី២១ ខែសីហា ឆ្នាំ២០២៣នេះ។ នេះបើយោងតាមការបញ្ជាក់ពីឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំពេញ ក្នុងឱកាសដែលឯកឧត្ដមអញ្ជើញចូលរួមក្នុងពិធីសម្ពោធខាងលើ។ តាមការលើកឡើងរបស់ឯកឧត្ដម មហាវិថីសំរោងនេះ មានប្រវែង៥.២០០ម៉ែត្រ និងទទឹង៣០ម៉ែត្រ ជាប្រភេទផ្លូវបេតុងអាមេ មានទីតាំងស្ថិតក្នុងគម្រោងអភិវឌ្ឍន៍បឹងសំរោង ភូមិសំរោងកណ្ដាល សង្កាត់សំរោង ខណ្ឌព្រែកព្នៅ រាជធានីភ្នំពេញ។ មហាវិថីសំរោងនឹងក្លាយជាសរសៃឈាមយ៉ាងសំខាន់ នាភាគខាងជើងរាជធានីភ្នំពេញដោយភ្ជាប់ពីផ្លូវជាតិលេខ៥ ឆ្ពោះទៅកាន់ផ្លូវក្រវាត់ក្រុងទី៣ កាត់តាមបុរីភូមិសំរោង ដែលនឹងជួយសម្រួលដល់ចរាចរណ៍មួយផ្នែកធំនៅតំបន់ស្ពានព្រែកព្នៅ។ ប្រជាពលរដ្ឋនឹងអាចធ្វើដំណើរតាមផ្លូវកាត់នេះពីសាលាខណ្ឌព្រែកព្នៅទៅផ្លូវកប់ស្រូវ ឬ ផ្សារទំនើប Aeon 2 នៅតំបន់សែនសុខ និង ជិះពីAeon 2 ឬតំបន់សែនសុខ ទៅផ្លូវជាតិលេខ៥ វិញនៅត្រង់បុរីភូមិសំរោង បានយ៉ាងឆាប់រហ័សនិងមិនមានការកកស្ទះឡើយ។ មហាវិថីនឹងជួយសម្រួលដល់ការធ្វើចរាចរណ៍របស់បងប្អូនប្រជាពលរដ្ឋ ជាពិសេសការធ្វើដំណើរចេញពីផ្លូវជាតិលេខ៥ រួមទាំងភ្ជាប់ការធ្វើដំណើរទៅកាន់ផ្លូវក្រវាត់ក្រុងទី៣ និងផ្លូវល្បឿនលឿនទៅក្រុងព្រះសីហនុបានយ៉ាងឆាប់រហ័សជាទីបំផុត៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T04:29:50.080Z", "category": "អចលនទ្រព្យ", "views": 698, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនចង់បោះលុយចោល នាយកប្រតិបត្តិ បុរីឡាយ គង់ អេមើរ៉ិល រេស៊ីដេន ប្រាក់ចំណុច៣នេះសិនមុនទិញផ្ទះក្នុងបុរី	https://business-cambodia.com/articles/kong-sreyleak-ceo-lay-kong	មែនទែនទៅពេលទិញផ្ទះមិនត្រឹមតែសិក្សាលម្អិតពីហិរញ្ញវត្ថុ ចំណាយនិងចំណូលរបស់ខ្លួនឯងតែមួយមុខនោះទេ គឺត្រូវសិក្សាពីគម្រោងបុរីដែលលោកអ្នកគ្រោងនឹងទិញផងដែរ ដើម្បីប្រាកដថា គម្រោងដែលលោកអ្នកគ្រោងទិញមិនមានបញ្ហា។ យ៉ាងណាដូចដែលលោកអ្នកបានឃើញអ៊ីចឹង កាលពីថ្មីៗន្លងទៅនេះ មានបញ្ហាជាច្រើនកើតឡើងនៅក្នុងវិស័យអចលនទ្រព្យ ជាពិសេសគឺរឿងទិញផ្ទះខុសតែម្តង ដោយអ្នកខ្លះទិញផ្ទះហើយទើបមានបញ្ហា ហើយខ្លះទៀតទិញមិនទាន់បានចូលនៅផងក៏មានបញ្ហាក៏មាន ។ ខណៈបញ្ហានេះបានធ្វើឱ្យបងប្អូនមិនតិចទេដែល ខាតបង់លុយ នឹងពេល វេលាផងដែរ។ ទាក់ទងនឹងរឿងរ៉ាវដ៏ស្មុកស្មាញខាងលើនេះផងដែរ ក្នុងនោះដែរ អ្នកស្រី គង់ ស្រីលក្ខណ៍ ដែលជាCEO អេមើរ៉ិល រេស៊ីដេន បានបង្ហើតិចនិចខ្លះៗដើម្បីឱ្យបងប្អូនទៅពិនិត្យមុនទិញផ្ទះនៅក្នុងបុរី៖ ១.ម្ចាស់គម្រោង   ត្រូវគិតជាមុនថា តើអ្នកណាជាអ្នកអភិវឌ្ឍគម្រោងលំនៅឋាននោះ ដែលសំដៅលើបុរី តើម្ចាស់បុរីជាអ្នកណា មកពីណា ជាជនជាតិអ្វី និងមានប្រវត្តិយ៉ាងម៉េច ។ ដូចដែលបានដឹងហើយថា បុរីមានច្រើន ហើយបុរីទាំងអស់នោះ ក៏មិនប្រាកដថាម្ចាស់បុរីទាំងអស់សុទ្ធជាអ្នកមានទ្រព្យផ្ទាល់ខ្លួនមកវិនិយោគនោះទេ ជួនកាល ម្ចាស់បុរីអាចយកឥណទានពីធនាគារដើម្បីមកអភិវឌ្ឍន៍ក៏ថាបាន។   ២.កិច្ចសន្យា   តម្លៃផ្ទះ និងលក្ខខណ្ឌបង់ប្រាក់ក៏ជាប្រការសំខាន់ណាស់ដែរដែលអ្នកទិញគួរតែពិនិត្យ និងជ្រើសរើសឱ្យបានត្រឹមត្រូវ ។ គម្រោងមួយចំនួន តម្លៃផ្ទះក៏ថ្លៃ លក្ខខណ្ឌបង់ប្រាក់ក៏តឹង បូករួមនឹងការប្រាក់ថ្លៃទៀត មិនសាកសមនឹងទីតាំង ។   ៣. គុណភាពគម្រោង   ត្រូវមើលទីតាំងរបស់បុរីដែលចង់ទិញផងថា តើបុរីនោះមានប្រវត្តិលិចទឹកដែរទេ ស្ថិតនៅតំបន់មានសន្តិសុខដែរទេ អាចប្រកបអាជីវកម្ម ឬក៏នៅជិតតំបន់អាចប្រកបអាជីវកម្មដែរឬទេ ដូចជា នៅជិតផ្សារ សាលារៀន រោងចក្រសហគ្រាស និងមន្ទីរពេទ្យជាដើម ។ មានគម្រោងមួយចំនួនបានអភិវឌ្ឍហេដ្ឋារចនាសម្ព័ន្ធមិនត្រឹមត្រូវតាមស្តង់ដារបុរី ឬគម្រោងលំនៅដ្ឋានឡើយ ឧទាហរណ៍ត្រូវធ្វើផ្លូវត្រឹមតែ៦ម៉ែត្រ ឬត្រឹម៨ម៉ែត្រ ប៉ុន្តែមិនទុកចំណីផ្លូវមុខផ្ទះឡើយ គឺមានតែតួរផ្លូវ ៨ម៉ែត្រ រីឯផ្ទះធ្វើដល់គែមផ្លូវតែម្តង ឬសល់ត្រឹម១ម៉ែត្រដល់គែមផ្លូវតែម្តង ។ ចំណែកការអភិវឌ្ឍក្នុងគម្រោងវិញ យឺតយ៉ាវហួសពីការស្មាន ម្តងលើកទៅថ្ងៃនេះ ម្តងលើកទៅថ្ងៃនោះ ជាដើម។ មួយវិញទៀត ប្រព័ន្ធលូបង្ហូរទឹកក៏មិនបានរៀបចំត្រឹមត្រូវតាមស្តង់ដារ ។ នេះជាហេតុផលមួយដែលអ្នកទិញគួរពិនិត្យ ឱ្យបានច្បាស់លាស់មុនពេលទិញផ្ទះពីគម្រោងនោះ ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T04:20:45.040Z", "category": "អចលនទ្រព្យ", "views": 228, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
កាន់តែទំនើប! អ្នកជំនាញមកពីអូស្រ្តាលី នឹងមកជួយកសិករខ្មែរដើម្បីបង្កាត់ពូជមាន់ស្រែ បែបសិប្បនិម្មិត	https://business-cambodia.com/articles/experts-from-australia-come-cambodia	ថ្មីៗនេះ យោងតាមការចុះផ្សាយដោយស្ថាតទូតអូស្រ្តាលីបានឱ្យដឹងថា អូស្រ្តាលីកំពុងតែជួយដល់កសិករកម្ពុជាក្នុងការបង្កាត់ពូជមាន់ស្រែ បែបសិប្បនិម្មិត ហើយចំពោះការបង្កាត់ពូជនេះនឹងធ្វើឱ្យសាច់មាន់កាន់តែមានរសជាតិឆ្ងាញ់ និងមានសមត្ថភាពក្នុងការផលិតស៊ុតបានល្អបានផងដែរ។ ប្រភពដដែលបានបន្តឱ្យដឹងទៀតថា គម្រោងនេះគឺដឹកនាំដោយក្រុមអ្នកបច្ចេកទេសកម្ពុជា និងអន្តរជាតិមួយក្រុម ក្នុងគោលបំណងបង្កើតពូជមាន់ស្គួយដែលមានផលិតភាពខ្ពស់ ហើយកូនមាន់របស់វាអាចលក់បានក្នុងតម្លៃខ្ពស់។ កម្មវិធីនេះកំពុងផ្តល់នូវចំណេះដឹង និងជំនាញដែលចាំបាច់ដើម្បីអនុវត្តវិធីសាស្ត្រជ្រើសរើសពូជ ការថែទាំមេបាពូជ (មាន់) ការផ្តល់ចំណីសមស្រប ការចាក់វ៉ាក់សាំង ជីវសុវត្ថិភាព និងការបង្កាត់ពូជសិប្បនិម្មិតលើមេមាន់ជូនដល់កសិករខ្មែរជាដើម។ បើតាមស្ថានទូតបានបញ្ជាក់ថា មជ្ឈមណ្ឌលអូស្ត្រាលីសម្រាប់ការស្រាវជ្រាវកសិកម្មអន្តរជាតិ (ACIAR) កំពុងគាំទ្រដល់កម្មវិធីអភិវឌ្ឍន៍បង្កាត់ពូជសត្វបែបសហគមន៍ដំបូងគេបង្អស់សម្រាប់មាន់នៅក្នុងប្រទេសកម្ពុជា លើគម្រោងកែលម្អពូជមាន់នេះ។ ស្ថានទូតក៏សង្ឃឹមថាពូជមាន់ស្គួយ ឬហៅម្យ៉ាងទៀតថា “ពូជមាន់ស្រែ” ដែលកំពុងអភិវឌ្ឍនេះនឹងមានលក់នៅលើទីផ្សារក្នុងរយៈពេលប៉ុន្មានឆ្នាំខាងមុខនេះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T04:11:59.453Z", "category": "ចាប់ផ្តើមអាជីវកម្ម", "views": 178, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
វិទ្យាស្ថានខេមអេដ (CamEd) បានធ្វើកម្មវិធីប្រគល់លិខិតសរសើរដល់និស្សិតឆ្នើម២រូប ដែលទទួលបានចំណាត់ថ្នាក់លេខ១ទូទាំងពិភពលោក	https://business-cambodia.com/articles/outstanding-student-cam-ed	កាលពីពេលថ្មីៗនេះ វិទ្យាស្ថានខេមអេដ បានប្រារព្ធកម្មវិធីប្រគល់លិខិតសរសើរ ដល់និស្សិតឆ្នើមចំនួន២រូបរបស់ខ្លួន ដែលទទួលបានចំណាត់ថ្នាក់លេខ១ទូទាំងពិភពលោក លើការប្រឡង            ជាអន្តរជាតិលើមុខវិជ្ជាមូលដ្ឋានគ្រឹះ នៃការគ្រប់គ្រងហិរញ្ញវត្ថុ (Foundations in Financial Management-FFM) និងមុខវិជ្ជា មូលដ្ឋានគ្រឹះសវនកម្ម (Foundations in Audit-FAU) នៃកម្មវិធីសិក្សាគណនេយ្យករជំនាញ អេ ស៊ី ស៊ី អេ (ចក្រភពអង់គ្លេស) ក្នុងឆមាសខែមិថុនា ឆ្នាំ២០២៣ ក្រោមអធិបតីភាពដ៏ខ្ពង់ខ្ពស់របស់ឯកឧត្តម ប៊ូ ថារិន អគ្គនាយកនិយ័តករគណនេយ្យ និងសវនកម្ម ព្រមទាំងមានការអញ្ជើញចូលរួមពីសំណាក់ លោកខេស៊ី បាណេត សាស្ត្រាចារ្យ និងគណៈគ្រប់គ្រងនៃវិទ្យាស្ថានខេមអេដ។ កម្មវិធីជំនាញអ្នកបច្ចេកទេសគណនេយ្យ (CAT) គឺជាកម្មវិធីមូលគ្រឹះក្នុងជំនាញគណនេយ្យ ហិរញ្ញវត្ថុ និងសវនកម្ម ដែលមានការទទួលស្គាល់ជាអន្តរជាតិ និងបង្កើតឡើងដោយសមាគមគណនេយ្យករជំនាញអន្តរជាតិ (ACCA)។ សមាគមគណនេយ្យករជំនាញជាស្ថាប័នអ្នកជំនាញផ្នែកគនេយ្យករ និងសវនករធំជាងគេ លើពិភពលោក។ ស្ថាប័ននេះមានការិយាល័យធំនៅទីក្រុងឡុងដ៍ ប្រទេសអង់គ្លេស និងបានបង្កើតកម្មវីធីចំនួន ២ គឺ CAT & ACCA ដែលទទួលបានការទទួលស្គាល់ជាង ១៨៣ប្រទេស នៅទូទាំងពិភពលោក។ កញ្ញា លីវ ស៊ីន បានចំណាត់ថ្នាក់លេខ១ទូទាំងពិភពលោក លើមុខវិជ្ជាមូលដ្ឋានគ្រឹះសវនកម្ម (Foundations in Audit-FAU)  ដែលបានបង្ហាញពីការយល់ដឹងជ្រៅជ្រះលើគោលការណ៍ និងបច្ចេកទេស ក្នុងផ្នែកសវនកម្ម។ សមិទ្ធផលដែលកញ្ញា លីវ ស៊ីន ទទួលបាននាពេលនេះបានបង្ហាញពីការតាំងចិត្តក្នុង ការគាស់កាយសក្តានុពលរបស់គាត់ និងជាយាន្តដើម្បីជោគជ័យក្នុងការងារនាពេលអនាគត។ បន្ថែមពីនោះ លោក សួន សុវណ្ណវិជ្ជា បានទទួលចំណាត់ថ្នាក់លេខ១ទូទាំងពិភពលោក លើមុខវិជ្ជាមូលដ្ឋានគ្រឹះនៃការគ្រប់គ្រងហិរញ្ញវត្ថុ (Foundations in Financial Management-FFM) ដែលភាពជោគជ័យនេះ បានបង្ហាញពីឆន្ទៈក្នុងការពង្រឹងចំណេះដឹងជាមូលដ្ឋាននៃការគ្រប់គ្រងហិរញ្ញវត្ថុ ក៏ដូចជាអាចប្រើប្រាស់ចំណេះដឹងនេះក្នុងសង្គមការងារជាក់ស្តែង។ លោក ខេស៊ី បាណេត នាយកនៃវិទ្យាស្ថានខេមអេដ បានថ្លែងនូវចំណាប់អារម្មណ៍សប្បាយរីករាយ ក៏ដូចជាអបអរសារទរដល់ កញ្ញា លីវ ស៊ីន និងលោក សួន សុវណ្ណវិជ្ជា ដែលបានទទួលសមិទ្ធផលនាពេលនេះ។ លោកក៏បានបន្ថែមទៀតថា តំណាងឲ្យវិទ្យាស្ថានខេមអេដទាំងមូល យើងពិតជាមានមោទកភាពក្រៃលែង ចំពោះភាពជោគជ័យរបស់ប្អូនៗទាំង២ ហើយនេះក៏ជាកម្លាំងចិត្តថ្មីមួយបន្ថែមទៀត ដែលជម្រុញអោយពួកយើង ខិតខំបង្កើននូវសេវាកម្មអប់រំប្រកបដោយគុណភាពខ្ពស់ ដើម្បីផ្តល់នូវជំនាញដែលចាំបាច់សម្រាប់វិស័យគណនេយ្យ និងហិរញ្ញវត្ថុ ក្នុងប្រទេសកម្ពុជា។ ឯកឧត្តមបណ្ឌិត ប៊ូ ថារិន បានបង្ហាញនូវអារម្មណ៍សប្បាយរីករាយ និងមានមោទកភាព ក្រៃលែងចំពោះនិស្សិតឆ្នើមទាំង២រូបខាងលើ ដែលទទួលបានជ័យលាភីឆ្នើមលំដាប់ពិភពលោក។ ជាការពិតណាស់ លទ្ធផលទាំងនេះពិតជាបានចូលរួមចំណែកក្នុងការបង្ហាញឲ្យឆាកអន្តរជាតិបានឃើញថា កូនខ្មែរ ពិតជាមានសមត្ថភាពខ្ពស់ក្នុងការចូលរួមប្រណាំងប្រជែងជាលក្ខណៈអន្តរជាតិ។ ភាពជោគជ័យនេះក៏បង្ហាញ ពីការខិតខំប្រឹងប្រែងសិក្សារៀនសូត្ររបស់ប្អូនៗនិស្សិត សាស្ត្រាចារ្យ និងថ្នាក់ដឹកនាំរបស់វិទ្យាស្ថានខេមអេដ ទាំងមូល។ ឯកឧត្តមក៏បានស្ងើចសរសើរលើគុណភាពអប់រំរបស់វិទ្យាស្ថានខេមអេដ ក្រោមការដឹកនាំរបស់ លោកខេស៊ី បាណេត ដែលជាជនជាតិអាមេរិកាំង។ ការខិតខំប្រឹងប្រែងអភិវឌ្ឍន៍កម្មវិធីអប់រំ ពីមួយថ្ងៃទៅមួយថ្ងៃ នេះហើយ ទើបបានធ្វើអោយវិទ្យាស្ថានទទួលបានការទទួលស្គាល់ជាហូរហែរទាំងក្នុងស្រុក និងឆាកអន្តរជាតិ។ ឯកឧត្តមក៏បានបន្ថែមទៀតថា មន្ត្រីជាង៧០% ដែលបានជាប់ក្នុងការជ្រើសរើសនៅនិយ័តករគណនេយ្យ និងសវនកម្ម គឺជានិស្សិតខេមអេដ ដែលពួកគាត់សុទ្ធតែប្រកបដោយជំនាញវិជ្ជាជីវៈល្អប្រសើរ។ ឯកឧត្តម ក៏បានសង្កត់ធ្ងន់ថា ធនធានមនុស្សផ្នែកគណនេយ្យ និងសវនកម្ម គឺជាធនធានដែលមានសារៈសំខាន់ សម្រាប់គាំទ្រដល់កំណើនសេដ្ឋកិច្ច និងការអភិវឌ្ឍវិស័យហិរញ្ញវត្ថុនៅប្រទេសកម្ពុជា។ ឯកឧត្តមបានសំណូមពរ ដល់ប្អូនៗ មេត្តាបន្តយកចិត្តទុកដាក់បន្ថែមទៀត ក្នុងការសិក្សារៀនសូត្រ ដើម្បីពង្រឹង និងអភិវឌ្ឍសមត្ថភាព របស់ខ្លួនឲ្យស្របតាមតម្រូវការនៃកំណើនសេដ្ឋកិច្ច និងការអភិវឌ្ឍវិស័យគណនេយ្យ ហិរញ្ញវត្ថុ និងសវនកម្ម នៅកម្ពុជា និងដើម្បីប្រកួតប្រជែងជាមួយបណ្តាប្រទេសជិតខាង ព្រមទាំងប្រទេសធំៗដទៃទៀតទូទាំង សាកលលោក។ ជាទីបញ្ចប់ ឯកឧត្តម ក៏បានជូនពរប្អូនៗ និស្សិតដែលទទួលជ័យលាភីទាំងពីររូប អោយទទួល បានជោគជ័យទាំងក្នុងការសិក្សារៀនសូត្រ និងក្នុងជីវិត។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T04:06:58.883Z", "category": "PR", "views": 275, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កុំដាក់តម្លៃ! មកស្គាល់អ្នកលក់ពីរប្រភេទ ឱ្យតែហ៊ានផុសប្រាប់តម្លៃ ដឹងតែបាត់ភ្ញៀវ	https://business-cambodia.com/articles/2-bisiness-should-not-tell-price	ជាទូទៅពេលនិយាយដល់ការលក់មិនប្រាប់តម្លៃនៅលើ Caption ប្រិយមិត្តភាគច្រើនប្រហែលជាឆ្ងល់ថាហេតុអ្វី អ្នកលក់មិនផុសរូបដោយភ្ជាប់ជាមួយតម្លៃឱ្យច្បាស់ៗ ចាំបាច់អីចាំអតិថិជនសួរ ទើបប្រាប់តម្លៃ។ ទាក់ទងជាមួយបញ្ហានេះ ថ្ងៃនេះ Business Cambodia សូមលើកយកហេតុផលធំៗមួយចំនួន ដែលអ្នកលក់២ប្រភេទនេះមិនគួរប្រាប់តម្លៃលើខេបសិនឡើយ បើហ៊ានប្រាប់ច្បាស់ជាបាត់ម៉ូយ។ ១. អ្នកលក់បោះដុំ៖ ជាការពិតណាស់ អ្នកលក់បោះដុំពុំគួរប្រាប់ពីតម្លៃទំនិញរបស់ខ្លួនទេ ព្រោះតម្លៃនៃទំនិញដុំមិនដូចគ្នាទេ ពោលអតិថិជនយកកាន់តែច្រើន តម្លៃកាន់តែធូរ ហើយមួយវិញទៀតប្រសិនបើអ្នកហ៊ានផុសប្រាប់តម្លៃនៅក្នុងផុស នោះម៉ូយដុំរបស់អ្នកនឹងមានការអន់ចិត្តព្រោះ អតិថិជនរាយរបស់ពួកគាត់ រត់ទៅទិញកន្លែងលក់ដុំដែរ។ ហេតុនេះហើយអ្នកលក់រាយដែលជាម៉ូយរបស់អ្នក លក់មិនដាច់ ហើយធ្វើឱ្យអ្នកបាត់ឱកាសលក់ឱ្យពួកគាត់ទៀត។ ២. អ្នកលក់ដុំផង រាយផង៖ ចំពោះអ្នកលក់រាយផង ដុំផងវិញ ក៏មិនខុសពីអ្នកលក់បោះដុំតែមួយមុខដែរ បើអ្នកហ៊ានផុសប្រាប់តម្លៃដុំ នោះម៉ូយដុំច្បាស់ជាមិនពេញចិត្ដ ដូច្នេះអ្នកត្រូវលក់ធម្មតា ផុសសរសេរខេបសិនដែលទាក់ទាញ ចាក់ចង់ឱ្យអតិថិជនឃើញហើយចង់សួរតម្លៃ  ហើយត្រូវលក់តម្លៃរាយ ឱ្យដូចម៉ូយដុំរបស់អ្នកយកទៅលក់រាយ ដូច្នេះអតិថិជនទិញរាយក៏យើងចាប់បាន ហើយម៉ូយទិញដុំក៏យើងចាប់បាន។ គួរជម្រាបផងដែរថា សម្រាប់ការផុសលក់ដាក់តម្លៃល្អបំផុសសម្រាប់តែអ្នកលក់ទំនិញរាយតែប៉ុណ្ណោះ ព្រោះពួកគាត់លក់តែទំនិញមួយៗ ដូច្នេះពេលគាត់ប្រាប់តម្លៃទៅ គាត់មិនមានបង្ករផលប៉ះពាល់ដល់ម៉ូយផ្សេងៗឡើយ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T04:06:15.020Z", "category": "កំពូលអ្នកលក់", "views": 1067, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មិនធម្មតា! កញ្ញា ភឹម ស្រីណូ មានលក្ខណៈពិសេស៣ និងពោលបែបនេះ មុនឈ្នះមកុដមាស MGC 2023	https://business-cambodia.com/articles/phoem-sreyno-mgc-2023	ក្រោយឆ្លងកាត់សមរភូមិប្រកួតប្រជែងដ៏ក្កៅគគុក នាទីបំផុត កញ្ញា ភឹម ស្រីណូ បវរកញ្ញាតំណាងរាជធានីភ្នំពេញ បានឈ្នះជ័យលាភីលេខមួយ ក្លាយជាម្ចាស់មកុដមាសក្នុងកម្មវិធី Miss Grand Cambodia 2023 ក្នុងកណ្តាលរាត្រីថ្ងៃទី១៩ ខែសីហានេះ និងត្រៀមខ្លួនតំណាងកម្ពុជាទៅប្រកួត MGI 2023 នៅប្រទេសវៀតណាមក្នុងខែតុលាខាងមុខ។ ចុះតើម្ចាស់ម្កុដរូបនេះមានប្រវត្តិ និងចំណុចពិសេសអ្វីខ្លះ? កញ្ញា ភឹម ស្រីណូ មានអាយុ២៥ឆ្នាំ កម្ពស់ ១៧០សង់ទីម៉ែត្រ ជាកូនខ្មែរកាត់ថៃ ដែលមានឪពុកជាជនជាតិថៃ។ ក្នុងចំណោមបេក្ខភាពទាំង២៥រូប ស្រីណូ ជាបេក្ខភាពលេចធ្លោមួយរូប ដែលទទួលបានការគាំទ្រច្រើនពីសំណាក់ទស្សនិកជន ត្បិតនាងមិនត្រឹមមានសម្រស់ស្រស់ស្អាត ចរិយាសម្បត្តិ និងភាពឆ្លាតវ័យនោះទេ ថែមទាំងមានទេពកោសល្យពូកែទាំងការសម្តែង និងការដើរម៉ូដ ជាពិសេសនាងអាចនិយាយបាន ៣ភាសា ភាសាជាតិ អង់គ្លេស និងថៃ បានយ៉ាងល្អ។ លើសពីនេះ ក្នុងនាទីសំណួរចម្លើយរយៈពេល១នាទី ស្រីណូ បានឆ្លើយទៅកាន់សំណួរ «តើអ្វីជាសារសំខាន់ដែលអ្នកចង់និយាយទៅកាន់ក្មេងជំនាន់ក្រោយ?» យ៉ាងដូច្នេះថា៖ «សួស្តីយុវជន និងយុវតីជំនាន់ក្រោយជាទីស្រលាញ់! ខ្ញុំដឹងថាអ្នកកំពុងពុះពារ និងតស៊ូយ៉ាងខ្លាំងក្នុងឆាកជីវិត ដើម្បីបង្កើតអនាគតមួយដែលល្អប្រសើរនៅថ្ងៃខាងមុខ។ ប៉ុន្តែដំណើរឆ្ពោះទៅរកភាពជោគជ័យ វារមែងពុំមានភាពងាយស្រួលនោះទេវាតែងជួបនូវឧបសគ្គ និងបរាជ័យរាប់មិនអស់។ អ្នកមិនឯកាទេ ព្រោះមានមនុស្សជាច្រើននាក់ទៀត ដែលជួបទុក្ខលំបាកច្រើនជាងអ្នកទៅទៀត»។ កញ្ញាបានបន្តទៀតថា៖ «សូមដើរតាមសុបិនអ្នក! កុំអស់សង្ឃឹម  ទោះជាលទ្ធផលទៅជាយ៉ាងណា! បន្តការរៀនពីវា! ខិតខំតស៊ូ កសាងកិត្យានុភាពដល់គ្រួសារអ្នក សង្គមជាតិ និងប្រទេសជាតិអ្នកទាំងមូល»។ គួរជម្រាបផងដែរថា កញ្ញា ភឹម ស្រីណូ បានបញ្ចប់ការសិក្សាថ្នាក់ទុតិយភូមិនៅប្រទេសថៃ បន្ទាប់ពីរស់នៅទីនោះអស់ពេលជាច្រើនឆ្នាំ ហើយនៅឆ្នាំ២០១៥ នាងបានត្រឡប់មករស់នៅប្រទេសកម្ពុជាវិញ និងធ្លាប់ធ្វើការនៅក្រុមហ៊ុនមួយមុនសម្រេចចិត្តដើរតាមក្តីស្រមៃខ្លួនដាក់ពាក្យចូលរួមប្រកួតក្នុងកម្មវិធី Miss Grand Cambodia ជាបន្តបន្ទាប់។ មុនក្លាយជាម្ចាស់មកុដ កញ្ញា ភឹម ស្រីណូ ធ្លាប់ចូលរួមប្រកួតក្នុងកម្មវិធី Miss Grand Cambodia ចំនួន ២លើករួចមកហើយ។ ដោយនៅក្នុងឆ្នាំ២០១៨ នាងជាប់ Top 15 និងក្នុងឆ្នាំ២០២១ នាងជាប់ Top 10 ចំណែកឆ្នាំ២០២៣ គឺនាងមកដោយក្តីជឿជាក់ជាងលើកមុនៗ មិនថាលទ្ធផលបែបណាទេ ខណៈនេះគឺជាលើកចុងក្រោយហើយសម្រាប់នាងក្នុងការចូលរួមប្រកួតវិស័យបវរកញ្ញា។  យ៉ាងណាមិញ ក្នុងនាមជាម្ចាស់ម្កុដ Miss Grand Cambodia 2023 កញ្ញា ភឹម ស្រីណូ បានប្តេជ្ញាថានឹងយកមកុដ Miss Grand International ធ្វើពីមាស មកពាក់លើសិរសា ហើយដណ្តើមយកមោទកភាពជូនជាតិកម្ពុជា ក្នុងកម្មវិធី Miss Grand International 2023 ដែលនឹងប្រព្រឹត្តឡើងនៅប្រទេសវៀតណាមឲ្យបានក្នុងរយៈពេលដ៏ខ្លីខាងមុខនេះ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T03:56:23.544Z", "category": "ភាពជាអ្នកដឹកនាំ", "views": 133, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ទីផ្សារល្អ! ត្រឹម ៧ខែឆ្នាំ ២០២៣ កម្ពុជារកចំណូលបាន ៥២លានដុល្លារ ពីការនាំចេញចេកស្រស់ទៅទីផ្សារមហាយក្សចិន	https://business-cambodia.com/articles/banana-to-china-	ត្រឹមរយៈតែ ៧ខែឆ្នាំ ២០២៣ នេះ កម្ពុជាអាចរកចំណូលបានពីការនាំចេញចេកស្រស់ទៅកាន់ទីផ្សារប្រទេសចិនចំនួន ៥២ លានដុល្លារអាមេរិក ស្មើនឹង ៨ម៉ឺនតោន។ នេះបើយោងតាមការឱ្យដឹងរបស់ក្រសួងពាណិជ្ជកម្ម ក្នុងពិធីបើក “ពិព័រណ៍កម្ពុជា-ហុងកុង” នៅ Factory Phnom Penh កាលពីថ្ងៃទី ១៩ ខែសីហា ឆ្នាំ ២០២៣ កន្លងទៅ។ ថ្លែងក្នុងពិធីបើកសម្ពោធនេះ ឯកឧត្តម រាជ រ៉ា រដ្ឋលេខាធិការ ក្រសួងពាណិជ្ជកម្ម បានមានប្រសាសន៍ថា នុងត្រីមាសទី១ ដើមឆ្នាំ២០២៣ នេះ កម្ពុជាបាននាំចេញផ្លែចេកស្រស់ ទៅកាន់ទីផ្សារប្រទេសចិន បានជាង ៨ម៉ឺនតោន ដែលមានតម្លៃនាំចេញចំនួន ៥២ លានដុល្លារអាមេរិក។ ខណៈពេលដែលការនាំចេញផ្លែចេកស្រស់ទៅកាន់ទីផ្សារអន្តរជាតិសរុបមានចំនួន ១៦ម៉ឺនតោន។នេះបង្ហាញឱ្យឃើញថាចិនជាទីផ្សាធំបំផុតមួយរបស់កម្ពុជាសម្រាប់ការនាំចេញកសិផលកសិកម្ម។     គូសបញ្ជាក់ផងដែរថា ក្នុងរយៈពេល៧ខែឆ្នាំ២០២៣ នេះការធ្វើពាណិជ្ជកម្មរបស់កម្ពុជាសម្រេចបានទំហំទឹកប្រាក់ ២៧ពាន់លានដុល្លារ ថយចុះ១៥,៦% ធៀបនឹងរយៈពេលដូចគ្នាក្នុងឆ្នាំ២០២២ ចំណែកឯការនាំចេញរបស់កម្ពុជាសម្រេចបាន ១៣ពាន់លានដុល្លារ ថយចុះ១,៨% ហើយការនាំចូលវិញមានចំនួន ១៤ពាន់លានដុល្លារ ថយចុះ២៥,៦%។ ចំពោះទំហំពាណិជ្ជកម្មកម្ពុជា-ចិន នៅតែបន្តកំណើន ដោយក្នុងរយៈពេល៧ខែ ឆ្នាំ២០២៣ នេះ កម្ពុជា-ចិន សម្រេចបានពាណិជ្ជកម្មរួមគ្នាជាង ៧ពាន់លានដុល្លារ កើនឡើង ១,៨% ដែលក្នុងនោះកម្ពុជានាំចេញទៅចិនមានជាង ៨១៤លានដុល្លារ កើនឡើង១៦,២% និងនាំចូលពីប្រទេសចិនមានជាង ៦,២៧លានដុល្លារ កើនឡើង ០,១៤%៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T03:27:25.976Z", "category": "ចាប់ផ្តើមអាជីវកម្ម", "views": 163, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ការសិក្សារបស់លោក Tom Corley ថាមហាសេដ្ឋីភាគច្រើន មិនចាយលុយលើរបស់៤យ៉ាងនេះទេ	https://business-cambodia.com/articles/4-things-that-rich-don-t-spend-on-by-tom-corley-	លោក  Tom Corley អ្នកស្រាវជ្រាវនិងជាអ្នកនិពន្ធសៀវភៅអំពីផ្លូវឆ្ពោះទៅរកទម្លាប់ល្អនិងការកសាងទ្រព្យបានឱ្យដឹងថា បន្ទាប់ពីលោកមានបទពិសោធន៍ជួបជាមួយមហាសេដ្ឋីជាង២០០នាក់រួចមក ក្រៅពីដឹងផ្លូវ ដែលពួកគេដើរដើម្បីក្លាយជាអ្នកមាន នៅមានរបស់៤យ៉ាងនេះទៀត ដែលពួកគេមិនចំណាយលុយទៅលើនោះទេ។ នេះបើយោងតាមការចុះផ្សាយរបស់ CNBC។   ១. អាហារកែច្នៃ វេចខ្ជប់រក្សាទុក   Tom Corley បានឱ្យដឹងថាមហាសេដ្ឋីភាគច្រើនមិនទទួលទានអាហារកៃច្នៃនោះទេ ហើយពួកគេក៏មិនចំណាយលុយទៅលើរបស់ទាំងនេះដែរ ដោយជំនួសមកវិញពួកគេព្យាយាមទទួលទានអាហារសរីរាង្គ ឬអាហារល្អដែលមានប្រភពដើមត្រឹមត្រួវ ទិញពីកសិករ និងគ្រឿងទេស ឬសាច់មានគុណភាពខ្ពស់ដែលមិនមានសារធាតុរក្សាទុក។  ២. ផលិតផលថោកតែគ្មានគុណភាព   ជំនួសឱ្យការទិញសម្ភារៈថោកតែប្រើមិនបានយូរព្រោះគ្មានគុណភាព ផ្ទុយទៅវិញពួកគេនឹងទិញសម្ភារៈដែលចាំបាច់ដោយមិនគិតពីតម្លៃនោះទេ ឱ្យតែមានគុណភាពអាចប្រើបានកាន់ឆ្នាំ មិនងាកដូរៗធ្វើឱ្យខាតពេលវេលានិងប្រាក់កាក់ច្រើននោះទេ។   ៣. ជួសជុលរបស់របរដែលបានខូតខាតខ្លាំង   ពួកគេមិនចូលចិត្តចំណាយប្រាក់លើការជួសជុលរបស់ដែលខូចខាតខ្លាំងពេកនោះទេ ដូចជាម៉ាស៊ីនបោកគក់ ម៉ាស៊ីនលាងចាន ទូទឹកកក ចង្រ្កាន និងសូម្បីតែយានជំនិះ ព្រោះពួកគេយល់ថាការជួសជុលពេលខ្លះមានតម្លៃថ្លៃៗ ខាតពេលវេលា លើសពីការទិញរបស់ថ្មីទៅទៀត បើសិនជារបស់ទាំងនោះខូតខាតខ្លាំងពេក។ ៤. ទិញឆ្នោតផ្សងសំណាង   ពួកគេនឹងមិនលេងល្បែងស៊ីសង ឬទិញសន្លឹកឆ្នោតនោះទេ ព្រោះវាជាហេតុធ្វើឱ្យលំហូរសាច់ប្រាក់របស់ពួកគេមិនរឹងមាំនិងអាចមានហានិភ័យបានគ្រប់ពេល ព្រោះទ្រព្យសម្បត្តិមិនមែនកើតចេញពីការផ្សងសំណាងនោះទេ ហើយកម្រិតដែលអាចនឹងឈ្នះឆ្នោតគឹមានតិចតួចបំផុត។   គួរជម្រាបផងដែរថាលោក Tom Corley គឺជាអ្នកនិពន្ធសៀវភៅល្បីឈ្មោះនិងជាអ្នកប្រឹក្សាហិរញ្ញវត្ថុជនជាតិអាមេរិកមួយរូប។ សៀវភៅរបស់លោកអាចលក់ដាច់រាប់លានក្បាលនៅទូទាំងពិភពលោក ជាច្រើនចំណងជើងរួមមាន៖ Rich Habits; Rich Kids; Change Your Habits, Change Your Life; and Rich Habits, Poor Habits ដែលជាសៀវភៅបណ្តុះទម្លាប់និងនិស្ស័យជាអ្នកដឹកនាំខ្លួនឯងគំនិត CEO ជាដើម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T12:04:33.726Z", "category": "ភាពជាអ្នកដឹកនាំ", "views": 975, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សេដ្ឋី Bill Gates ធ្លាប់ច្រឡំថា មានទម្លាប់១នេះច្រើន អាចនាំឱ្យលោកខ្ជិល តែលោកប្តូរចិត្តហើយ	https://business-cambodia.com/articles/bill-gates-and-his-sleep-habits-	នៅពេលចាប់ផ្តើមក្រុមហ៊ុន Microsoft មហាសេដ្ឋី Bill Gates មិនបានគេងច្រើនទេព្រោះគាត់យល់ថាទម្លាប់គេង មិនបានធ្វើឱ្យគាត់មានផលិតភាពការងារ និងជាទម្លាប់ដែលមិនចាំបាច់។ ប៉ុន្តែពេលនេះគាត់បានប្តូរការគិតហើយថាការគេងជាជំនួយសុខភាពខួរក្បាលនិងកាត់បន្ថយជំងឺវង្វេង។ នេះបើយោងតាមការចុះផ្សាយរបស់សារព័ត៌មាន CNBC។   យ៉ាងណាមិញកាលពីអំឡុងវ័យ ៣០-៤០ឆ្នាំ មហាសេដ្ឋី Microsoft តែងប្រកួតប្រជែងជាមួយមិត្តភ័ក្តិដើម្បីមើលថាតើអ្នកណាបានគេងតិចបំផុត ដោយចាត់ទុកវាជាគ្រឿងសម្គាល់ថានរណាមានផលិតភាពការងារជាងនរណា។ គាត់បាននិយាយនៅលើផតឃែស្ថឈ្មោះ “Unconfuse Me with Bill Gates ” ដូច្នេះថា "ខ្ញុំគេងបានតែ៦ម៉ោងទេហើយ ពេលខ្លះខ្ញុំគេងមិនលក់សោះ ខ្ញុំត្រូវព្យាយាមឲ្យខ្លាំងជាងនេះ ព្រោះការគេងច្រើនគឺជាភាពខ្ជិល និងមិនចាំបាច់"។   ប៉ុន្តែលោកបានផ្លាស់ប្តូរផ្នត់គំនិតនេះចេញហើយ បន្ទាប់ពីឪពុករបស់គាត់ត្រូវបានស្លាប់ដោយជំងឺ Alzheimer នៅចុងឆ្នាំ២០២០ ដែលប៉ះពាល់ដល់សុខភាពខួរក្បាល ចាស់វង្វេងជាដើមដែលបណ្តាលមកពីការធ្វេសប្រហែសលើការគេងមិនបានត្រឹមត្រូវ ជាហេតុដែលជំរុញឱ្យគាត់ចាប់ផ្តើមរៀនអំពីសុខភាពខួរក្បាលឡើងវិញ។   មហាសេដ្ឋី Bill Gates បានបន្តឱ្យដឹងថា ”រឿងដ៏ល្អ បំផុតមួយដែលធ្វើឱ្យសុខភាពខួរក្បាលល្អ គឺជាសារៈសំខាន់នៃរៀបចំការគេងឱ្យបានល្អ” ហើយសម្រាប់លោកនាពេលបច្ចុប្បន្នគឺគេងបាន៧ម៉ោង ក្នុងមួយយប់ ហើយតែងតែតាមដានការគេងយ៉ាងជាប់លាប់ជារៀងរាល់ថ្ងៃ។   បើតាមការសិក្សាស្រាវជ្រាវរបស់ ២០២១ Harvard Medical  បាននិយាយថា មនុស្សចាស់ដែលមានអាយុពី៦៤ ឆ្នាំឡើងទៅ  ដែលគេងតិចជាង៥ម៉ោងក្នុងមួយយប់ អាចមានទំនោរជា ការវិវត្តទៅជាជំងឺវង្វេង ឬស្លាប់ក្នុងរយៈពេល ៥ ឆ្នាំ បើធៀបនឹងអ្នកដែលគេងចន្លោះពី ៦ទៅ ៨ ម៉ោងក្នុងមួយយប់។   ដូច្នេះមនុស្សដែលមានអាយុចន្លោះពី ២០ ទៅ ៦៤ ឆ្នាំ គួរតែរៀបចំការគេងឱ្យបាន ៧ ទៅ ៩ ម៉ោងក្នុងមួយយប់។ ដោយឡែកចំពោះកុមារនិងមនុស្សវ័យជំទង់គួរតែទទួលបានការគេងចន្លោះពី ៨ ទៅ១០ម៉ោងក្នុងមួយយប់អាចជួយឱ្យក្មេងជំទង់អភិវឌ្ឍការរីកលូតលាស់នៃបញ្ញា សុខភាពផ្លូវចិត្ត និងការចងចាំដ៏ល្អប្រសើរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T11:03:10.147Z", "category": "ភាពជាអ្នកដឹកនាំ", "views": 318, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មហាសេដ្ឋី Donald Trump ប្រាប់មេរៀនមានតម្លៃបំផុត៤ អាចជួយអ្នកឱ្យក្លាយជាអ្នកមា.ននាថ្ងៃអនាគត	https://business-cambodia.com/articles/4-lessons-from-mr-donald-trump	លោក Donald Trump គឺជាអតីតប្រធានាធិបតីនៃសហរដ្ឋអាមេរិក ហើយក៏ជាអ្នកជំនួញដ៏ជោគជ័យម្នាក់នៅលើពិភពលោកផងដែរ។ ជាក់ស្តែងលោកគឺជាអ្នកមានបំផុតម្នាក់ក្នុងវិស័យអភិវឌ្ឍន៍អចលនទ្រព្យ។ ទោះបីជាយ៉ាងណាក៏ដោយ ការសម្រេចចិត្តមិនបានល្អមួយចំនួនពីអតីតកាលបានធ្វើឲ្យលោកក្ស័យធនចំនួនបួនលើក ប៉ុន្តែបុរសម្នាក់នេះនៅតែអាចឈានជើងចេញពីស្ថានភាពដ៏អាក្រក់នោះបាន ហើយថែមទាំងនៅមានទ្រព្យសម្បត្តិយ៉ាងច្រើនសន្ធឹកសន្ធាប់ទៀតផង។   ខាងក្រោមនេះគឺជាមេរៀនមានតម្លៃបំផុត៤ ដែលអ្នកអាចរៀនសូត្របានពីលោក Donald Trump៖   ១. កុំដាក់ស៊ុតទាំងអស់នៅក្នុងកន្ត្រក់តែមួយ   ក្នុងន័យនេះបានសេចក្ដីថា អ្នកមិនគួរយកលុយទាំងអស់របស់អ្នកធ្វើការវិនិយោគទៅលើរឿងតែមួយនោះទេ។ ជាក់ស្តែងការក្ស័យធនចំនួនបួនលើកដែល Trump បានប្រឈមមុខនៅក្នុងជីវិតរបស់លោក គឺកើតចេញពីខណៈពេលដែលលោកបាននឹងកំពុងព្យាយាមក្នុងការដំណើរការអាជីវកម្មកាស៊ី។ នៅចុងបញ្ចប់លោកមានកាស៊ីណូមួយចំនួននៅក្នុងដៃដែលស្ថិតនៅទីក្រុង Atlantic។ ប៉ុន្តែអ្វីដែលមិននឹកស្មានដល់នោះ រាល់ការបណ្តាក់ទុនលើវិស័យកាស៊ីណូរបស់លោកត្រូវបានប្រកួតប្រជែងគ្នាសម្រាប់អតិថិជនគោលដៅតែមួយដូចគ្នា។   នៅកំឡុងពេលដែលលោកបានវិនិយោគលុយជាច្រើនក្នុងអាជីវកម្មនេះ វាបានធ្វើឲ្យលោកបាត់បង់លុយទាំងនោះ ហើយនេះជាមូលហេតុដែលធ្វើឲ្យគាត់ជួបវិបត្តិហិរញ្ញវត្ថុធ្ងន់ធ្ងរ។ ដូច្នេះអ្វីដែលអ្នកអាចរៀនសូត្រពីរឿងនេះគឺ អ្នកត្រូវរៀនវិនិយោគទៅលើរឿងឲ្យបានច្រើន មិនត្រូវយកលុយទាំងអស់របស់អ្នកវិនិយោគទៅលើរឿងតែមួយនោះទេ។   ២. កំណត់គោលដៅដែលអាចសម្រេចបាន និងមានភាពច្បាស់លាស់   ដូចដែលអ្នកបានចាប់ផ្តើមដំណើរផ្សងព្រេងក្នុងការវិនិយោគរបស់អ្នក អ្នកអាចជ្រើសរើសការផ្តោតអារម្មណ៍ទៅលើគោលដៅដែលមានភាពងាយស្រួលក្នុងការសម្រេចបាន។ វាគឺជាការល្អបំផុតដើម្បីមានគោលដៅជីវិត ឬហិរញ្ញវត្ថុសម្រាប់រយៈពេលមធ្យម និងរយៈពេលវែង ហើយនឹងធ្វើផែនការសម្រាប់គោលដៅទាំងនោះ។ ជាឧទាហរណ៍ពីជីវិតរបស់ Trump ផ្ទាល់ នៅក្នុងករណីឆ្នាំ ១៩៩៥ ពេលដែលលោកបានទិញអគារមួយនៅ 40 Wall Street ក្នុងតម្លៃ ១លានដុល្លារ។ លោកបានចំណាយប្រាក់ប្រមាញជា ៣៥លានដុល្លារទៅលើការជុះជុល ហើយបច្ចុប្បន្នអគារដដែរនោះមានតម្លៃដល់ទៅ ៥០០លានដុល្លារឯណោះ។   Trump បានទទួលភាពជោគជ័យយ៉ាងខ្លាំងលើវិស័យអចលនទ្រព្យដូចជា Trump Tower នៅទីក្រុង New York និង Trump Hotel នៅ Las Vegas ជាដើម។ ភាពជោគជ័យទៅលើការវិនិយោគរបស់លោកទាំងអស់នេះ គឺបានមកពីគុណសម្បត្តិនៃការកំណត់គោលដៅច្បាស់លាស់ ជាមួយនិងការផ្តោតទៅលើផលត្រឡប់នៃការវិនិយោគនោះ។   ៣. ហានប្រថុយចំពោះហានិភ័យ ប៉ុន្តែធ្វើវាបន្ទាប់ពីការសិក្សាស្រាវជ្រាវយ៉ាងប្រុងប្រយ័ត្នប៉ុណ្ណោះ   ក្នុងនាមជាអ្នកធ្វើជំនួញ Donald Trump បានទទួលយកចំណែកនៃហានិភ័យរបស់លោកនៅក្នុងឱកាសមួយចំនួន ដែលវាធ្វើឲ្យលោកបរាជ័យ។ អាជីវកម្មមួយចំនួនដូចជា Trump Steaks អាចដំណើរការបានត្រឹមតែរយៈពេល៥ឆ្នាំ និង Trump University  មានអាយុកាលត្រឹមតែ៦ឆ្នាំប៉ុណ្ណោះ។ ទាំងនេះគឺជាឧទាហរណ៍ដ៏អាក្រក់មួយសម្រាប់ការសម្រេចចិត្តមិនបានល្អក្នុងការចាប់ផ្តើមអាជីវកម្ម។ មូលហេតុចំពោះការបរាជ័យទាំងនេះ គឺប្រហែលលោកមិនបានធ្វើការសិក្សាស្រាវជ្រាវឲ្យបានគ្រប់គ្រាន់មុនពេលដែលលោកឈានជើងប្រឡូកក្នុងអាជីវកម្មទាំងនោះ។ ដូច្នេះមុននឹងអ្នកចាប់ផ្តើមអាជីវកម្មថ្មី ឬ ធ្វើការវិនិយោគទៅលើអ្វីមួយ អ្នកត្រូវប្រាកដថាបានធ្វើការសិក្សាស្រាវជ្រាវពីវាគ្រប់ជ្រុងជ្រោយអស់ហើយ ដែលអាចឲ្យអ្នកមានលទ្ធភាពក្នុងការទទួលបានព័ត៌មានដែលអ្នកត្រូវការ រួចចាំធ្វើការសម្រេចជាក្រោយ។ ៤. កុំធ្វើតាមទំនោរងងឹតងងល់ និង ការទស្សន៍ទាយ   ការធ្វើតាមទំនោរ ឬនិន្នាការងងឹតងងល់និងភាពជឿជាក់លើកាព្យាករណ៍នៃសារព៍ត៌មានដែលចេញដោយរដ្ឋាភិបាល ឬអ្នកជំនាញ វាអាចធ្វើឲ្យអ្នកមិនអាចទទួលបានលទ្ធផលដ៏ល្អបំផុតនោះទេ ព្រោះព័ត៌មានទាំងនោះអាចមានការប្រែប្រួលដោយប្រការណាមួយ។ ដូច្នេះអ្នកគួរតែអនុវត្តន៍តាមអ្វីដែលអ្នកបានសិក្សាស្រាវជ្រាវ និងគំនិតរបស់ខ្លួនឯងវិញវាប្រសើរជាង៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T10:44:19.852Z", "category": "ហិរញ្ញវត្ថុ", "views": 138, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អស្ចារ្យ! ផ្សារទំនើប ជីប ម៉ុង 271 មេហ្គា ម៉ល បើកដំណើរការទីលានឡានប្រណាំង Go-Kart ដំបូងគេនៅតំបន់អាស៊ីអាគ្នេយ៍	https://business-cambodia.com/articles/neo-go-kart	កាលពីថ្ងៃសោរ៍ ទី១៩ ខែសីហា ឆ្នាំ២០២៣ កន្លងទៅនេះ ផ្សារទំនើប ជីប ម៉ុង 271 មេហ្គា ម៉ល បានប្រារព្ធកម្មវិធីសម្ពោធជាផ្លូវការនូវទីលានប្រណាំងឡានបែប Multi-Level Indoor Go Kart ដំបូងគេអង្អស់នៅតំបន់អាស៊ីអាគ្នេយ៍ ដែលមានទីតាំងនៅ Neo Go-Kart ផ្សារទំនើប ជីប ម៉ុង 271 មេហ្គា ម៉ល ជាន់ទី៣ ក្រោមការចូលរួមដ៏ខ្ពង់ខ្ពស់ពីសំណាក់ថ្នាក់ដឹងនាំកំពូលរបស់ក្រុមហ៊ុន ជីប ម៉ុង ឯកឧត្តម លោកជំទាវ សិល្បករ សិល្បការិនី និងភ្ញៀវកិត្តយសជាច្រើនរូបផងដែរ។ ថ្លែងនៅក្នុងឱកាសនេះផងដែរ លោកជំទាវ លី សុខឆេង អគ្គនាយិកានៃក្រុមហ៊ុនជីបម៉ុង បានមានប្រសាសន៍ថា ថ្ងៃនេះ ខ្ញុំពិតជាមានក្តីសោមនស្សរីករាយ និងមោទនភាពចំពោះការដាក់សម្ពោធជាផ្លូវការ ទីលានប្រណាំងឡានបែប Multi-Level Indoor Go-Kart របស់មជ្ឈមណ្ឌលកម្សាន Neo Games Oasis នៅផ្សារទំនើប ជីប ម៉ុង ២៧១ មេហ្គា ម៉ល របស់យើង នារសៀលនេះ ដែលជាទីលានប្រណាំងឡានបែប Multi-level Indoor Go-Kart ដំបូងគេបង្អស់ដែលមានវត្តមាននៅក្នុងប្រទេសកម្ពុជា ក៏ដូចជាតំបន់អាស៊ីអាគ្នេយ៍។ នៅក្នុងវិសាលភាពនៃផលិតផលនិងសេវាកម្ម ជីប ម៉ុង មានចក្ខុវិស័យនិងការប្តេជ្ញាខ្ពស់ គឺធ្វើយ៉ាងណាចូលរួមក្នុងការបង្កើតផលិតផល និង ផ្តល់សេវាកម្មដែលមានគុណភាពខ្ពស់បំផុត ដើម្បីឆ្លើយតបទៅនឹងកំណើនកម្រិតជីវភាព តម្រូវការកម្សាន និងការរស់នៅជំនាន់ថ្មីរបស់ប្រជាពលរដ្ឋកម្ពុជា។ ដោយឈរលើចក្ខុវិស័យនេះ ក្រុមហ៊ុន ជីប ម៉ុង បានសម្រេចចិត្តវិនិយោគទឹកប្រាក់រហូតដល់ទៅជាង ៣លានដុល្លា ដើម្បីនាំមកជូនអតិថិជនទាំងអស់គ្នានូវបទពិសោធកម្សានដ៏ថ្មីសន្លាងគឺ ទីលានប្រណាំងឡានបែប Multi-level Indoor Go-Kart មកកាន់ផ្សារទំនើប ជីប ម៉ុង ២៧១ មេហ្គា ម៉ល របស់យើង។ ការសម្រេចនាំចូល ទីលានប្រណាំងឡាន Multi-Level Go-Kart នេះមកកាន់ទីផ្សារកម្ពុជា គឺស្របទៅនឹងគោលដៅច្បាស់លាស់ដែលចង់នាំមកជូននូវបទពិសោធនៃការជិះរថយន្តប្រណាំង Go-Kart បែប Multi-Level និង Indoor ប្រកបដោយសុវត្ថិភាព និង ផាសុខភាព មកជូនប្រជាជនកម្ពុជា ក៏ដូចជាផ្តល់នូវភាពងាយស្រួលទៅដល់អតិថិជន ដែលនិយមចូលចិត្ត និង ចង់សាកល្បងបទពិសោធន៍កំសាន្តថ្មីៗនិងប្លែកភ្នែកដោយមិនចាំបាច់ធ្វើដំណើរទៅបរទេសដើម្បីទទួលបានបទពិសោធន៍មួយនេះឡើយ។ ជាមួយគ្នានេះដែរ សម្រាប់ទីលានប្រណាំងឡានបែប Multi-Level Indoor Go-Kart នេះមានចំណុចពិសេសគួរកត់សម្គាល់ជាច្រើន ដោយ Multi-Level និង Indoor នឹងផ្តល់ជូនអតិថិជននូវបទពិសោធន៍នៃការជិះឡានប្រណាំង Go-Kart បែបថ្មីដោយមានផ្លូវខ្វាត់ខ្វែងនិងឡើងចុះ ដែលធ្វើឱ្យបទពិសោធន៍ជិះ Go-Kart របស់អ្នកជិះកាន់តែមានភាព រំភើប ទំនើប និងសប្បាយរីករាយ ហើយស័ក្តិសមបំផុតសម្រាប់ការជិះកំសាន្តរបស់មនុស្សពេញវ័យ ជាមួយនឹងមិត្តភក្តិ  ក៏ដូចជាក្រុមគ្រួសារ។ ទន្ទឹមនឹងនេះផងដែរ អ្វីដែលកាន់តែពិសេសនោះ ទីលានប្រណាំងឡាន Multi-Level Indoor Go-Kart មួយនេះគឺត្រូវបានធ្វើឡើងក្រោម រចនាបថនិងបច្ចេកវិទ្យាទំនើបពីប្រទេសបារាំង ស្របទៅនឹងស្តង់ដាអន្តរជាតិ ដែលត្រូវបានផលិត និងសាងសង់ឡើងដោយក្រុមហ៊ុនអ៊ឺរ៉ុបដែលមានបទពិសោធច្រើនឆ្នាំទៅលើការផ្គត់ផ្គង់ Go-Kart ធានាបានទាំងគុណភាព សុវត្ថិភាព និង ទំនុកចិត្ត ដែលធ្វើឱ្យបទពិសោធន៍កំសាន្តរបស់អតិថិជនកាន់តែប្រសើរនិងជាទីគាប់ចិត្ត។ លោកជំទាវ លី សុខឆេង បានសង្កត់ធ្ងន់ថា ការបើកដំណើការ Multi-Level Indoor Go-Kart នេះផងដែរ បានសរបញ្ជាក់យ៉ាងច្បាស់ពីការវិនិយោគនិងការបោះជំហានទៅមុខឥតឈប់ឈររបស់ក្រុមហ៊ុន ជីប ម៉ុង ក្នុងនាមជាក្រុមហ៊ុនក្នុងស្រុកមួយដែលដឹកនាំដោយកូនខ្មែរ។ ទន្ទឹមនឹងនេះ យើងនឹងបន្តរតួរនាទី និង ប្រឹងប្រែងអភិវឌ្ឍខ្លួនបន្តរទៀត ដើម្បីចូលរួមលើកកម្ពស់ ការរស់នៅបែបទាន់សម័យនិងស៊ីវិល័យរបស់ប្រជាជនកម្ពុជា។ ការវិនិយោគនេះដែរ នឹងដើរតួជាកាតាលីករដ៏សំខាន់ក្នុងការជំរុញកិច្ចសហការកាន់តែជិតស្និទ្ធរវាងកម្ពុជា និងអន្តរជាតិ ឈានទៅពង្រីកនូវសក្តានុពលពាណិជ្ជកម្មរបស់កម្ពុជានាពេលអនាគត។ គួរជម្រាបផងដែរថា សម្រាប់ទីលានប្រណាំងឡានបែប Multi-Level Indoor Go-Kart នេះគឺជាទីលានប្រណាំងឡានដំបូងគេអង្អស់នៅតំបន់អាស៊ីអាគ្នេយ៍ ដែលមានទីតាំងនៅ Neo Go-Kart ផ្សារទំនើប ជីប ម៉ុង 271 មេហ្គា ម៉ល ជាន់ទី៣។ ហើយចាប់ពីថ្ងៃទី២០ ខែសីហា រហូតដល់ថ្ងៃទី ១៩ ខែកញ្ញា ឆ្នាំ២០២៣ សម្រាប់លោក លោកស្រីដែលចង់ទៅជិះសាកល្បងនៅឡានប្រណាំង Neo Go-Kart នឹងទទួលបានការបញ្ចុះតម្លៃពិសេស ៣០% ផងដែរ។ ជាមួយគ្នានេះដែរ សម្រាប់ផ្សារទំនើប ជីបម៉ុង 271 មេហ្គា ម៉ល គឺជាយីហោផ្សារទំនើប ដ៏ល្បីល្បាញ ដែលបង្កើតឡើងដោយស្នាដៃកូនខ្មែរផ្ទាល់ ដោយចំណាយថវិកាអស់ជាង ២៨០លានដុល្លារអាមេរិក។ ចំណុចពិសេសដាច់គេរបស់ផ្សារទំនើប ជីប ម៉ុង 271 មេហ្គា ម៉ល គឺមានអគារធំទូលាយ រចនាឡើងយ៉ាងប្រណិតស៊ីវីល័យ ហើយសម្រាប់អាហារ កន្លែងកំសាន្ដ សម្លៀកបំពាក់ និងសម្ភារៈប្រើប្រាស់ផ្សេងៗ គឺសុទ្ធសឹងតែមានឱជារសឈ្ងុយឆ្ងាញ់ និងមានគុណភាពខ្ពស់។ ហើយជាពិសេសផ្សាររទំនើប ជីបម៉ុង 271 មេហ្គា ម៉ល មានប្រមូលផ្ដុំនូវយីហោល្បីៗលំដាប់ពិភពលោក ហើយសម្រាប់យីហោលំដាប់អន្ដជាតិមួយចំនួនគឺមាននៅតែក្នុងផ្សារទំនើប ជីប ម៉ុង 271 មេហ្គា ម៉ល តែមួយគត់ នៅក្នុងព្រះរាជាណាចក្រកម្ពុជា៕ ម្រាប់ព័ត៌មានបន្ថែមអំពីផ្សារទំនើប ជីប ម៉ុង ២៧១ មេហ្គា ម៉ល សូមចូលទៅកាន់ទំព័រហ្វេសប៊ុក៖https://www.facebook.com/271MegaMall  សម្រាប់ព័ត៌មានបន្ថែមអំពីផ្សារទំនើប ជីប ម៉ុង សែនសុខ ម៉ល សូមចូលទៅកាន់ទំព័រហ្វេសប៊ុក៖ https://www.facebook.com/chipmongsensokទាក់ទងជួលទីតាំងរៀបចំកម្មវិធី និងផ្សព្វផ្សាយពាណិជ្ជកម្មនៅផ្សារទំនើប ជីប ម៉ុង ម៉ល៖• លេខទូរស័ព្ទ៖ 066 401 222• តេលេក្រាម៖ 066 401 222 (@AmKeolong)• អ៉ីមែល៖ keolong.am@chipmong.com	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T10:43:10.397Z", "category": "PR", "views": 277, "author": { "first_name": "Navasiri", "last_name": "Morm", "email": "mormnavasiri.yt@gmail.com" }, "quality_warning": [ "noisy", "short_sentences" ] }
ការសម្រេចចិត្តរឿងលុ.យ៥ យ៉ាង អាចជួយឲ្យអ្នកសម្រេចគោលដៅក្នុងវ័យ ៣០ឆ្នាំ	https://business-cambodia.com/articles/5-decisions-to-be-success-in-30	ការសម្រេចចិត្ត និងសកម្មភាពដែលយើងប្រព្រឹត្តនាពេលនេះ វាបានសបញ្ជាក់ពីលទ្ធផលដែលយើងនឹងទទួលបាននាពេលអនាគត។ ប្រសិនបើយើងធ្វើការសម្រេចចិត្តនិងបញ្ចេញសកម្មភាពបានត្រឹមត្រូវនោះសម្មតិផលដែលយើងនឹងទទួលបានប្រាកដជាមានភាពល្អប្រសើរ។ ប៉ុន្តែបើយើងធ្វើការសម្រេចចិត្តមិនបានត្រឹមត្រូវនោះលទ្ធផលដែរយើងនឹងទទួលបានក៏ទៅតាមនោះដែរ។   ជុំវិញរឿងនេះ Business Cambodia សូមលើកបង្ហាញនូវការសម្រេចចិត្តរឿងលុយ៥យ៉ាង ដែលអ្នកត្រូវធ្វើក្នុងវ័យ២០ឆ្នាំ អាចជួយឲ្យអ្នកទទួលបានភាពជោគជ័យក្នុងវ័យ ៣០ឆ្នាំ ដែលរឿងទាំងនោះរួមមានដូចខាងក្រោម៖   ១. ចៀសវាងបំណុលដែលមិនចាំបាច់   ស្ថិតក្នុងវ័យ ២០ឆ្នាំ មនុស្សភាគច្រើនមានឯករាជ្យភាពចំពោះជីវិតខ្លួនឯង ហើយមិនតែប៉ុណ្ណោះតម្រូវការក្នុងការរស់នៅក៏ចេះតែកើតមានជាបន្តបន្ទាប់ វាជាមូលហេតុមួយដែលធ្វើឲ្យពួកគេងាយនឹងធ្លាក់ទៅក្នុងស្ថានភាពនៃការជាប់បំណុល។ ដោយហេតុនេះហើយ ប្រសិនបើអ្នកកំពុងតែស្ថិតនៅក្នុងវ័យនេះចូលធ្វើការសម្រេចចិត្តឲ្យបានត្រឹមត្រូវពាក់ព័ន្ធជាមួយនឹងបំណុល ជាពិសេសត្រូវចៀសវាងឲ្យបានចំពោះបំណុលណាដែលមិនចាំបាច់ព្រោះវាអាចអូសទាញអ្នកឲ្យធ្លាក់ទៅក្នុងស្ថានភាពកាន់តែអាក្រក់ទៅៗនៃផ្នែកហិរញ្ញវត្ថុ។   ២. ចាប់ផ្តើមការសន្សំ   វាមិនមែនជាពេលវេលាដែលអ្នកគិតថាខ្លួនឯងនៅក្មេងពេកសម្រាប់ការសន្សំនោះទេ អ្នកត្រូវដឹងថាអ្នកកាន់តែឆាប់ចាប់ផ្តើមការសន្សំអ្នកនឹងមានលទ្ធភាពក្នុងការសល់លុយកាន់តែឆាប់។ ហើយនៅពេលដែលអ្នកសល់លុយជាប់ខ្លួនមួយចំនួនហើយ វានឹងធ្វើឲ្យអ្នកមានអារម្មណ៍ថាមានសុវត្ថិភាព និងកាន់តែមានកម្លាំងចិត្តក្នុងការខិតខំប្រឹងប្រែងស្វែងរកប្រាក់ចំណូលបន្ថែមទៀត។ បន្ថែមពីនេះទៅទៀតនោះ ការសន្សំគឺជាមូលដ្ឋានគ្រឹះនៃទ្រព្យសម្បិត្ត ប្រសិនបើអ្នកមានគ្រាប់ពូជនេះហើយឱកាសនៃការកសាងភាពមានបានក៏មានកាន់តែខ្ពស់ដូចគ្នា។   ៣. ចាប់ផ្តើមការវិនិយោគ   ការវិនិយោគអាចជួយអ្នកឲ្យរំដោះខ្លួនចេញពីភាពលំបាកនៃផ្នែកហិរញ្ញវត្ថុ និងជាមាគ៌ាឈានឆ្ពោះទៅកាន់សេរីភាពហិរញ្ញវត្ថុយ៉ាងពិតប្រាកដ។ ដូច្នេះហើយវ័យខ្ទង់២០ឆ្នាំ គឺជាពេលវេលាដ៏ល្អបំផុតក្នុងការចាប់ផ្តើមរៀនវិនិយោគពីកញ្ចប់លុយតូចទៅ ដើម្បីជាការអនុវត្តន៍ក្នុងការក្រេបជញ្ជួកនូវចំណេះដឹង និងបទពិសោធន៍សម្រាប់ជាស្ពានចម្លងអ្នកទៅកាន់ការសម្រេចភាពជោគជ័យលើការវិនិយោគធំៗ។   ៤. ធ្វើផែនការហិរញ្ញវត្ថុប្រចាំខែ   ការធ្វើផែនការហិរញ្ញវត្ថុប្រចាំខែពិតជាមានសារៈសំខាន់ណាស់សម្រាប់មនុស្សម្នាក់ៗ មិនមែនគ្រាន់តែសម្រាប់អ្នកដែលមានវ័យខ្ទង់២០ឆ្នាំនោះទេ។ ការកត់ត្រានូវរាល់ប្រភពចំណូល និងការចំណាយ អាចធ្វើឲ្យយើងដឹងពីចរន្តលំហូរសាច់ប្រាក់ និងសុខភាពហិរញ្ញវត្ថុរបស់យើងបានច្បាស់លាស់។ ម្យ៉ាងវិញទៀត វាជួយឲ្យអ្នកដឹងថាការចំណាយប្រភេទណាដែលមានភាពចាំបាច់ និងការចំណាយប្រភេទណាដែលមិនមានភាពចាំបាច់។ ដូច្នេះអ្នកមានលទ្ធភាពគ្រប់គ្រាន់ក្នុងការកាត់បន្ថយនូវរាល់ការចំណាយទាំងឡាយដែលមិនមានភាពចាំបាច់សម្រាប់អ្នក ហើយពេលនោះអ្នកនឹងមានឱកាសសល់ប្រាក់កាន់តែច្រើនជាងមុនបន្ថែមទៀត។   ៥. នៅជុំវិញមនុស្សដែលមានភាពឆ្លាតវៃខាងផ្នែកហិរញ្ញវត្ថុ   មនុស្សដែលស្ថិតនៅជុំវិញខ្លួនយើង ឬមនុស្សដែលយើងសេពគប់គឺមានឥទ្ធិពលណាស់មកលើជីវិតរបស់យើង ពោលគឺពួកគេជាកត្តានិករមួយដែលចង្អុលបង្ហាញពីជោគវាសនារបស់យើងនាពេលអនាគត។ ដូច្នេះហើយប្រសិនបើអ្នកចង់ក្លាយជាមនុស្សដែលមានសុខភាពហិរញ្ញវត្ថុល្អប្រសើរ អ្នកគួរតែសេពគប់មនុស្សដែលមានភាពឆ្លាតវៃខាងផ្នែកហិរញ្ញវត្ថុ ព្រោះពួកគេជាចំណែកមួយយ៉ាងសំខាន់ដែលនាំអ្នកទៅកាន់គោលដៅដែលអ្នកចង់បានសម្រាប់អនាគតហិរញ្ញវត្ថុរបស់អ្នក៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T10:31:35.563Z", "category": "ហិរញ្ញវត្ថុ", "views": 123, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មហាវិថីសំរោង ត្រៀមដាក់សម្ពោធឱ្យប្រើប្រាស់ជាផ្លូវការនៅព្រឹកស្អែកនេះហើយ	https://business-cambodia.com/articles/phurm-samrong-road	មហាវិថីសំរោង មានប្រវែងសរុបប្រមាណ 5.2គីឡូម៉ែត្រដែលជាប្រភេទផ្លូវបេតុងអាមេ ហើយមានទទឹងរហូតដល់ទៅ30ម៉ែត្រ និងគន្លងម្ខាងៗប្រវែង 9ម៉ែត្រ។ មហាវិថីនេះ នឹងក្លាយជាមុខមាត់ថ្មី ក៏ដូចជាសរសៃឈាមយ៉ាងសំខាន់ នាភាគខាងជើងរាជធានីភ្នំពេញដោយភ្ជាប់ពីផ្លូវជាតិលេខ5 ឆ្ពោះទៅកាន់ផ្លូវក្រវាត់ក្រុងទី3 កាត់តាមបុរីភុមិសំរោង ដែលនឹងជួយសម្រួលដល់ចរាចរណ៍មួយផ្នែកធំនៅតំបន់ស្ពានព្រែកព្នៅ។ សាធារណជននឹងអាចធ្វើដំណើរតាមផ្លូវកាត់នេះពីសាលាខណ្ឌព្រែកព្នៅទៅផ្លូវកប់ស្រូវ ឬ ផ្សារទំនើប Aeon 2 នៅតំបន់សែនសុខ និង ជិះពីAeon 2 ឬតំបន់សែនសុខ ទៅផ្លូវជាតិលេខ5វិញនៅត្រង់បុរីភូមិសំរោង បានយ៉ាងឆាប់រហ័សនិងមិនមានការកកស្ទះឡើយ។ លក្ខណៈបច្ចេកទេសនៃផ្លូវនេះត្រូវបានឆ្លងកាត់ស្តង់ដាយ៉ាងយកចិត្តទុកដាក់បំផុតពីក្រុមវិស្វករជំនាញ ដោយប្រើប្រាស់បេតុងអាមេ 3ស្រទាប់ កម្រាស់សរុប 8.2តឹក ដើម្បីធានាបាននូវភាពរឹងមាំ គង់វង្សតរៀងទៅ។  តាមប្រភពព័ត៌មានច្បាស់ការណ៍បានឱ្យដឹងថាមហាវិថីសំរោង នឹងត្រូវដាក់សម្ពោធប្រើប្រាស់ជាផ្លូវការនៅថ្ងៃទី21 ខែសីហា ឆ្នាំ 2023 ខាងមុខ ក្រោមអធិបតីភាពឯកឧត្តម ឃួង ស្រេង អភិបាល នៃគណអភិបាលរាជធានីភ្នំពេញ តំណាងដ៏ខ្ពង់ខ្ពស់របស់ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងសម្ដេចកិត្តិព្រឹទ្ធបណ្ឌិត នៅទីតាំងបុរីភូមិសំរោងផ្ទាល់តែម្ដង។ មហាវិថីសំរោង នឹងជួយសម្រួលដល់ការធ្វើចរាចរណ៍របស់បងប្អូនប្រជាពលរដ្ឋ ជាពិសេសការធ្វើដំណើរចេញពីផ្លូវជាតិលេខ5 រួមទាំងភ្ជាប់ការធ្វើដំណើរទៅកាន់ផ្លូវក្រវាត់ក្រុងទី3 និងផ្លូវល្បឿនលឿនទៅក្រុងព្រះសីហនុបានយ៉ាងឆាប់រហ័សជាទីបំផុត។ តាមរយៈស្នាដៃដែលសម្រេចបាននេះ ក្រុមអ្នកអភិវឌ្ឍបុរីភូមិសំរោង សង្ឃឹម និងជឿជាក់យ៉ាងមានសុទិដ្ឋិនិយមថាមហាវិថីសំរោងនេះ នឹងក្លាយជាសមិទ្ធផលមួយមិនអាចខ្វះបានក្នុងគោលដៅនៃការអភិវឌ្ឍភាគខាងជើងនៃរាជធានីភ្នំពេញប្រកបដោយនិរន្តរភាព៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T10:30:37.928Z", "category": "PR", "views": 689, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
Brian Tracy៖ កំហុសធំៗ ៣យ៉ាង ដែលអ្នកគួរត្រេកអរចំពោះការសម្រេចចិត្តធ្វើវា	https://business-cambodia.com/articles/brian-tracy-tell-3-things-you-do-not-regret	ចំណុចដែលអ្នកត្រូវចង់ចាំនោះគឺ ជីវិតមនុស្សម្នាក់ៗពុំមែនរស់ដើម្បីគេសវេសពីបញ្ហានោះទេ ប៉ុន្តែជីវិតដែលមានន័យ និងពិតប្រាកដមួយនោះគឺការរស់នៅដោយការរៀនសូត្រពីកំហុសឆ្គងបញ្ហាទាំងអស់នោះ។ ជាក់ស្តែងសេដ្ឋីនិពន្ធ និងជាគ្រូបង្វិកដ៏ល្បីលោក Brian Tracy បានបង្ហើបពីកំហុស៣យ៉ាង ដែលអ្នកគួរតែត្រេតអរចំពេះការសម្រេចចិត្តធ្វើវា ដែលកំហុសទាំងនោះរួមមានដូចខាងក្រោម៖ ១/. ជ្រើសរើសការងារណាដែលអ្នកមិនស្រលាញ់ និងមិនចង់ធ្វើ មនុស្សម្នាក់ៗ នៅពេលចាប់ផ្តើមប្រើជីវិតប្រឡូកចូលទៅក្នុងសង្គម និងជាពិសេសសង្គមការងារ ពួកគេតែងមានក្តីស្រមៃជាក់លាក់មួយចំពោះការងារដែលខ្លួនចង់បាននិងចង់ធ្វើ។ ប៉ុន្តែទម្រាំអាចទទួលបាននូវអ្វីៗតាមក្តីស្រមៃ អ្នកត្រូវធ្វើការឆ្លងកាត់នូវដំណាក់កាលមួយចំនួនដែលមិនអាចរំលងបានដូចជាធ្វើការងារដែលអ្នកមិនសូវពេញចិត្ត ឬខុសពីជំនាញរបស់ខ្លួនជាដើម។ ជាឧទាហរណ៍ជាក់ស្តែង ការងារដំបូងបំផុតនៅក្នុងជីវិតមហាសេដ្ឋី Mark Cuban  គឺធ្វើជាភ្នាក់ងារលក់ថង់ដាក់សំរាមតាមផ្ទះ ហើយសម្រាប់អ្នកខ្លះគិតថាការងារប្រភេទនេះគឺវាពិតជាមិនស័ក្តិសមនោះទេជាមួយនឹងមនុស្សដែលមានមហិច្ឆតាខ្ពស់ដូចជារូបលោក។ ប៉ុន្តែសម្រាប់លោក Mark វិញការងារដំបូងនេះគឺជាមេរៀនដ៏មានតម្លៃហើយជួយបង្រៀនគាត់ឲ្យមានការប្តេជ្ញាចិត្តខ្ពស់ និងយល់ដឹងពីវិធីសាស្ត្រនៅក្នុងការលក់យ៉ាងជំនាញហើយលោកបានយកវាមកប្រើនៅលើវិថីរបស់លោកដើម្បីភាពជោគជ័យនាពេលអនាគត។ ត្រង់ចំណុចនេះសបញ្ជាក់ឲ្យឃើញថា ការជ្រើសរើសការងារអ្វីក៏ដោយបើទោះបីជាយើងពេញចិត្ត ឬមិនពេញចិត្ត វាពុំមែនជាកំហុសឆ្គងនោះទេ ប៉ុន្តែវានឹងប្រែក្លាយជាកំហុសមួយនៅក្នុងជីវិតរបស់អ្នកប្រសិនបើអ្នកនៅតែបន្តធ្វើនូវសកម្មភាពដដែលពេញមួយជីវិតដោយមិនផ្លាស់ប្តូរ ហើយដើរតាមក្តីស្រមៃរបស់ខ្លួន។ ២/. ផ្តាច់ទំនាក់ទំនងជាមួយមនុស្សដែលអ្នកធ្លាប់រាក់ទាក់យូរមកហើយ នៅត្រង់ចំណុចនេះ បុគ្គលណាក៏ដោយនៅពេលដែលសម្រេចចិត្តបែបគ្នាជាមួយមនុស្សដែលខ្លួនធ្លាប់ទាក់ទងជាយូរមកហើយនោះ ពួកគេតែងមានអាម្មណ៍ថាសង្ស័យ និងសោកស្តាយចំពោះការសម្រេចចិត្តរបស់ខ្លួន។ អ្នកខ្លះលួចសួរខ្លួនឯងថា តើពួកគេបានបង្កើតកំហុសមួយដ៏ធំនៅក្នុងជីវិតមែនទេ។ ហើយអ្នកខ្លះប្រហែលជាគិតថាខ្លួនបានលះបង់ចោលនូវឱកាសដ៏កម្រមួយនៅក្នុងការទទួលបានដៃគូ ឬមិត្តមួយរយឆ្នាំនៅក្នុងជីវិត ហើយនឹងមិនមានឱកាសនៅក្នុងការស្វែងរកមនុស្សល្អដូចជាអ្នកចាស់ម្នាក់នោះបានឡើយ។ ប៉ុន្តែអ្វីដែលជាការពិតនោះ ប្រសិនបើវាមានកត្តាចាំបាច់មួយឲ្យអ្នកត្រូវតែធ្វើការលះបង់ទំនាក់ទំនងមួយនោះចោល នោះមានន័យថាទំនាក់ទំនងមួយនោះប្រហែលជាមិនមែនជាទំនាក់ទំនងដែលល្អបំផុតដូចទៅនឹងអ្វីដែលអ្នកធ្លាប់គិតនោះទេ ទោះបីជាក្នុងស្ថានភាពបែបណាក៏ដោយ។ត្រូវចងចាំថា ទំនាក់ទំនងដ៏ល្អរវាងមនុស្សពីរនាក់ពេលខ្លះគឺពិតជាអាចមានពេលរីករាយនិងពេលកើតទុក្ខ។ ប៉ុន្តែប្រសិនបើនៅក្នុងករណីមានភាគីម្ខាងសម្រេចចិត្តបញ្ចប់នូវទំនាក់ទំនងនោះ មានន័យថាទំនាក់ទំនងនោះត្រូវបានដល់ទីបញ្ចប់ហើយ។ ៣/. ការផ្លាស់ប្តូរទីលំនៅ ការផ្លាស់ប្តូរទីលំនៅរស់នៅកន្លែងថ្មីគឺទាមទារនូវសេចក្តីក្លាហានខ្ពស់ ពីព្រោះសម្រាប់មនុស្សម្នាក់ៗគឺមានន័យថាពួកគេនឹងបាត់បង់មិត្តភក្តិចាស់ៗ ចាកចេញពីសាច់ញាតិ ឬក្រុមគ្រួសារត្រូវទៅរស់នៅតែម្នាក់ឯង ពឹងលើសមត្ថភាពរបស់ខ្លួនដើម្បីទ្រទ្រង់ជីវិត។ ហើយវាជាការពិត និងជាបទពិសោធន៍មួយដ៏គួរឲ្យខ្លាចចំពោះអ្នកដែលផ្លាស់ប្តូរទីលំនៅរស់នៅដំបូងៗ។ ជាឧទាហរណ៍ និស្សិតដែលចាកចេញពីស្រុកកំណើតមករស់នៅពីទីក្រុងភ្នំពេញតែម្នាក់ឯងដើម្បីបន្តការសិក្សា។ ក្នុងកំឡុងពេលដំបូងៗនៃការចាកចេញពីផ្ទះ ហើយមករស់នៅតែម្នាក់ឯងទោះដើម្បីការងារសិក្សា ឬដើម្បីការងារក្តីវាប្រៀបដូចជាកំហុសដ៏ធំមួយដែលអ្នកបានធ្វើនៅក្នុងជីវិត ពីព្រោះអ្នកមិនបានស្គាល់ឬអាចពឹងពាក់នរណាម្នាក់បាននោះទេ លើកលែងតែខ្លួនឯង។ លើសពីនេះទៅទៀត អ្នកប្រហែលជាមិនទាន់ស្គាល់ភូមិសាស្ត្រថ្មីបានច្បាស់លាស់នៅឡើយដែរ។ មូលហេតុនេះការរស់នៅទីកន្លែងថ្មីអាចធ្វើឲ្យអ្នកមានអារម្មណ៍ឯការ ឬជាពេលវេលាដែលពិបាកសម្របខ្លួនបំផុត។ ប៉ុន្តែយូរៗទៅ ពេលអ្នកស្គាល់ភូមិសាស្ត្រច្បាស់ និងស្គាល់មិត្តភក្តិថ្មីៗច្រើនទៀតនោះវានឹងធ្វើឲ្យអារម្មណ៍ឯការរបស់អ្នកបានកាត់បន្ថយ។ ត្រូវចាំថារាងកាយរបស់មនុស្សយើងគឺមានសមត្ថភាពពិសេសដែលអាចធ្វើការសម្របបានទៅតាមបរិយាកាសដែលខ្លួនកំពុងស្ថិតនៅ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T10:16:24.115Z", "category": "ភាពជាអ្នកដឹកនាំ", "views": 88, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស្ងាត់ៗ គម្រោងអគារថ្មីកម្ពស់ជាង ២០ ជាន់របស់ធនាគារហត្ថានៅកណ្ដាលក្រុងភ្នំពេញ បានបញ្ចប់ការសាងសង់គ្រោងអគារហើយ	https://business-cambodia.com/articles/hattha-bank-building	ទីបំផុតគម្រោងសាងសង់អគារការិយាល័យកណ្ដាលថ្មី របស់អនាគារ ហត្ថា បានបញ្ចប់ការសាងសង់គ្រោងអគារទាំងមូលហើយ កាលពីថ្ងៃទី១៨ ខែសីហា ឆ្នាំ២០២៣ កន្លងទៅ។ យោងតាមការចុះផ្សាយ ធនាគារ ហត្ថា បានរៀបចំពិធីបញ្ចប់ជាន់ដំបូលអគារ (Topping-Off Ceremony) នៃអគារការិយាល័យកណ្តាលថ្មីខាងលើនេះផងដែរ។ ដោយកម្មពិធីនេះត្រូវបានប្រារព្ធឡើង ក្រោមអធិបតីភាព ដ៏ខ្ពង់ខ្ពស់របស់លោកឧកញ៉ា ហួត អៀងតុង ប្រធានអគ្គនាយក ធនាគារ ហត្ថា និង នាយកប្រតិបត្តិ ក្រុមហ៊ុនស៊ីអឹមអ៊ីឌី ខនស្ត្រាក់សិន ដែលជាអ្នកម៉ៅការសាងសង់ ព្រមទាំងគណៈគ្រប់គ្រងជាន់ខ្ពស់របស់ក្រុមហ៊ុនទាំងពីរ។ តាមការបញ្ជាក់ពីធនាគារហត្ថា អគារការិយាល័យថ្មីនេះ លាតសន្ធឹងលើផ្ទៃដីទំហំប្រមាណជាង ១៥,០០០ម៉ែត្រក្រឡា មានទំហំសំណង់សរុបប្រមាណជាង ៤០,០០០ម៉ែត្រក្រឡា និងមានកម្ពស់ ២២ជាន់ ឬស្មើនឹងប្រមាណ ៩៣ ម៉ែត្រ។ សូមជម្រាបផងដែរថា គម្រោងអគារថ្មីនេះមានទីតាំងស្ថិតនៅតាមបណ្តោយផ្លូវសម្តេចតេជោហ៊ុនសែន (ផ្លូវ៦០ម៉ែត្រ)ត្រូវបានបើកការដ្ឋានសាងសង់កាលពីថ្ងៃទី៥ ខែកក្កដា ឆ្នាំ២០២១៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T10:01:26.837Z", "category": "អចលនទ្រព្យ", "views": 326, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកជំនាញប្រាប់ពីភាពខុសគ្នាចំនួន៣ វាងដីលំនៅឋាន និង ដីឡូតិ៍ធម្មតា ដែលអ្នកវិនិយោគថ្មីថ្មោងគួរដឹង	https://business-cambodia.com/articles/residential-land-and-ordinary-lot	បច្ចុប្បន្នការវិនិយោគអចលនទ្រព្យកំពុងមានចំណាប់អារម្មណ៍យ៉ាងខ្លាំងពីសំណាក់វិនិយោគិនមួយចំនួនព្រោះវាអាចបានផលចំណេញលឿនជាងអចលនវត្ថុផ្សេងៗ ជាពិសេសគឺការវិនិយោគលើវិស័យដីធ្លីនេះតែម្ដង។ ដោយឡែកនៅក្នុងការវិនិយោគដីធ្លីនេះទៀតសោតគឺមានច្រើនប្រភេទផ្សេងៗគ្នា ដែលមានទាំង ប្រភេទដីលំនៅឋាន និងប្រភេទដីឡូតិ៍ធម្មតា។ ប៉ុន្តែយ៉ាងណាមិញមានមនុស្សមិនច្រើនទេដែលមិនទាន់បែងចែកឱ្យដាច់ថាដីលំនៅឋាន និងដីឡូតិ៍ធម្មតាវាខុសគ្នាបែបណា? ទាក់ទងទៅនឹងចម្លងខាងលើនេះផងដែរ អ្នកស្រី លីម សុខាដាវីន អគ្គនាយិកាប្រតិបត្តិក្រុមហ៊ុន Elite Home Cambodia បានប្រាប់ចំណុចមួយចំនួនអំពីភាពខុសគ្នារវាងដីលំនៅឋាន និងដីពុះឡូតិ៍ធម្មតា។ ថ្លែងប្រាប់ Business Cambodia អ្នកស្រី លីម សុខាដាវីន បានបញ្ជាក់យ៉ាងដូច្នេះថា “យើងឃើញថាបច្ចុប្បន្នដីប្រភេទលំនៅឋាននិងដីឡូតិ៍ជាដីពុះដូចគ្នាមែនប៉ុន្តែ បើនិយាយពីទំហំ ការរស់នៅគឺមិនដូចជាគ្នានោះទេ អាចនិយាយបានថាដីលំនៅឋានការរស់នៅមានផាសុខភាពជាងដីឡូតិ៍ធម្មតា”។ ក្នុងនោះដែរចំពោះភាពខុសគ្នាគឺមាន៣ ចំណុចរួមមាន៖   ១.ទំហំដី   ត្រង់ចំណុចនេះអ្នកស្រីបានឱ្យដឹងថា ជាទូទៅទំហំដីប្រភេទលំនៅឋានគឺធំជាង ឡូតិ៍ធម្មតា បើនិយាយឱ្យស្រួលស្ដាប់គឺសង់បានតែផ្ទះមួយចង់ពេញដីបាត់ទៅហើយ តែបើដីលំនៅឋានឬវិញគឺមានទំហំធំ អាចសង់ផ្ទះវីឡាបានមួយខ្នងហើយសល់ដីទុកចតឡាន ធ្វើសួនច្បារ ហើយអាចធ្វើអាងទឹកបានបងដែរ។   ២.ការរស់នៅ   បើនិយាយពីការរស់នៅវិញគឺមានលក្ខណៈឯកជនជាង ដីឡូតិ៍ធម្មតា មានផាសុខភាព ការរស់នៅបែបស្ងប់ស្ងាត់ សុវត្តិភាព មិនតែប៉ុណ្ណោះលោកអ្នកសង់ផ្ទះតាមក្ដីស្រមៃ ដែលធ្វើឱ្យការរស់នៅ ប្រកបដោយភាពស៊ីវីល័យខ្ពស់ និង អភិជនភាពផងដែរ។   ៣.សេវាកម្ម   បើទោះបីជាដីពុះឡូតិ៍ដូចគ្នា ហើយសង់ផ្ទះតាមក្ដីស្រមៃដូចគ្នាមែន តែបើនិយាយពីសេវាកម្មគឺមិនដូចគ្នាទេ ចំពោះដីឡូតិ៍ធម្មតានៅពេលដែលអ្នកបង់លុយហើយគឺចប់ហើយ មានន័យថាម្ចាស់ផ្ទះត្រូវទទួលខុសត្រូវលើដីឬផ្ទះរបស់ខ្លួនមិនថា ការសម្អាត សុវត្តិភាពក្នុងការរស់នៅ  ឬក៏ការជួសជុលបន្ទប់ជាដើម។ ដោយឡែកចំពោះដីលែស្ថិតនៅក្នុងគម្រោងលំនៅឋានអ្វីគឺមានគ្រាប់យ៉ាង ដូចជា៖ សន្តិសុខ ២៤ម៉ោង, ការជួសជុលបន្ទាន់ ២៤ម៉ោង, បោកអ៊ុតសម្លៀកបំពាក់ , ថែទាំយានយន្ត , ជួសជុលរថយន្ត និងតាក់ស៊ីជាដើម៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T09:51:54.805Z", "category": "អចលនទ្រព្យ", "views": 73, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ម្ចាស់ហាង Café Auto ប្រាប់ធាតុផ្សំធំៗ៥ ម្ចាស់អាជីវកម្មគួរផ្តោតឲ្យខ្លាំង បើចង់ឈរជើងបានយូរ	https://business-cambodia.com/articles/cafe-auto-5-strategy	បច្ចុប្បន្នយើងឃើញថាអាជីវកម្មខ្នាតតូចជាច្រើនបាននឹងកំពុងកើតឡើងជាបន្តបន្ទាប់ដោយមានភាពសម្បូរបែបគួរឲ្យកត់សម្គាល់ ប៉ុន្តែក៏មានការប្រកួតប្រជែងខ្លាំងណាស់ដែរ។ ដោយមើលឃើញពីបញ្ហានេះ ក្នុងបទសម្ភាសន៍ជាមួយ Business Cambodia អ្នកនាង រ័ត្ន ស្រីនាង ដែលជាម្ចាស់ហាង Café Auto បានចែករំលែកនូវធាតុផ្សំធំៗ ៥យ៉ាង ដែលសហគ្រិនថ្មីថ្មោងត្រូវធ្វើការស្វែងយល់ឲ្យខ្លាំង បើចង់ឈរជើងបានយូរ៖ ១/. ហិរញ្ញវត្ថុ ដើម្បីអាចឈរជើងអាជីវកម្មបានយូរ កត្តាហិរញ្ញវត្ថុគឺជារឿងសំខាន់ដែលសហគ្រិនត្រូវធ្វើការគិតគូរឲ្យបានម្មត់ចត់ ព្រោះអាជីវកម្មទើបចាប់ផ្តើមថ្មីថ្មោងអត្រាដែលទទួលបានផលចំណេញគឺមានកម្រិតទាបណាស់ ហើយអាចនឹងប្រឈមមុខជាមួយការខាតបង់ក្នុងរយៈពេលចន្លោះពី ៦ខែទៅ មួយឆ្នាំ ឬអាចច្រើនជាងនេះទៀតក៏ថាបាន។  ជាមួយគ្នានេះដែរ អ្នកនាងបានលើកឡើងថា ការគ្រប់គ្រងចំណូល ចំណាយ និងចរន្តលំហូរសាច់ប្រាក់របស់អាជីវកម្មគឺជារឿងអទិភាពដែលសហគ្រិនត្រូវផ្តោតការយកចិត្តទុកដាក់។ ពេលខ្លះអាជីវកម្មកំពុងទទួលបានការគាំទ្រ និងរីកចម្រើនខ្លាំង ប៉ុន្តែបើការគ្រប់គ្រងចរន្តលំហូរសាច់ប្រាក់មិនបានល្អអាជីវកម្មក៏អាចប្រឈមជាមួយការដួលរំលំដូចគ្នា។ ២/. សម្ភារៈ ជាទូទៅការចាប់ផ្តើមអាជីវកម្មមួយឲ្យចេញជារូបរាង រឿងសំខាន់ដំបូងដែលសហគ្រិនថ្មីថ្មោងត្រូវគិតពិចារណានោះគឺសម្ភារៈសម្រាប់ដំណើរការអាជីវកម្ម។ សហគ្រិនមិនត្រឹមតែមិនអាចមើលរំលងពីចំណុចនេះនោះទេ ថែមទាំងត្រូវធ្វើការសិក្សាឲ្យបានលម្អិតថែមទៀតផង។  ម្ចាស់ហាង Café Auto បានឲ្យដឹងថា អ្នកត្រូវជ្រើសរើសសម្ភារៈណាដែលសមស្របទៅនឹងទំហំនៃអាជីវកម្មរួមទាំងកម្រិតនៃអថិតិជនគោលដៅរបស់អ្នក។ ការប្រើប្រាស់ឧបករណ៍ ឬសម្ភារៈក្នុងដំណើរការអាជីវកម្មគឺជាផ្នែកមួយដែលជះឥទ្ធិពលដល់ដើមទុនរបស់អ្នក រួមទាំងភាពរីកចម្រើនរបស់អាជីវកម្មផងដែរ។  ៣/. ទីតាំង ប្រសិនបើអ្នកមានផលិតផលល្អ ប៉ុន្តែទីតាំងដែលអ្នកជ្រើសរើសដើម្បីលក់ផលិតផលនោះមិនបានល្អ ឬមិនត្រូវតំបន់អតិថិជនគោលដៅ អាជីវកម្មអ្នកក៏ពិបាកនឹងឈរជើងបានយូរណាស់។ អ្នកនាង  រ័ត្ន ស្រីនាង បានថ្លែងយ៉ាងដូច្នេះថា ទីតាំងគឺជារឿងសំខាន់មួយដែលសហគ្រិនត្រូវយកចិត្តទុកដាក់ឲ្យបានល្អិតល្អន់ ព្រោះវាអាចជាផ្នែកធំមួយដែលជះឥទ្ធិពលទៅលើភាពបរាជ័យ ឬភាពរីកចម្រើនរបស់អាជីវកម្ម។ ដូច្នេះដើម្បីអាចឲ្យអាជីវកម្មឈរជើងបានយូរក្នុងទីផ្សារប្រកួតប្រជែង សហគ្រិនត្រូវគិតពីទីតាំងក្នុងការដាក់លក់ផលិតផល ពោលគឺទីតាំងដែលស្ថិតនៅ ឬសមស្របជាមួយអតិថិជនគោលដៅរបស់ខ្លួន។ ៤/. ធនធានមនុស្ស អ្នកនាងបានលើកឡើងថា ធនធានមនុស្សគឺជាធាតុផ្សំដ៏ចាំបាច់មួយដែលអាជីវកម្មមិនអាចខ្វះបាន ហើយជារឿងមួយដែលសហគ្រិនត្រូវគិតឲ្យបានល្អិតល្អន់បំផុត ព្រោះថាបើទោះបីជាអាជីវកម្មល្អយ៉ាងណាក៏ដោយ ប៉ុន្តែបើធនធានមនុស្សខ្សោយអាជីវកម្មក៏ពិបាកនឹងរីកលូតលាស់ណាស់។ អាជីវកម្មរីកចម្រើន ឬនៅជាប់គាំង មួយផ្នែកធំគឺអាស្រ័យទៅលើធនធានមនុស្សនេះឯង។ ៥/. សេវាកម្ម ការផ្តល់នូវសេវាកម្មសម្រាប់អតិថិជន គឺជាធាតុផ្សំមួយយ៉ាងសំខាន់នៅក្នុងអាជីវកម្មដែលសហគ្រិនគ្រប់រូបត្រូវផ្តោតការយកចិត្តទុកដាក់ឲ្យបានខ្លាំង។ អ្នកនាងបានលើកឡើងថា សេវាកម្មគឺជារឿងអទិភាពដែលម្ចាស់អាជីវកម្មត្រូវគិត និងធ្វើវាឲ្យបានល្អបំផុត ព្រោះដំណាក់កាលដំបូងដែលអតិថិជនរបស់អ្នកសំឡឹងមើលនោះគឺសេវាកម្មដែលអ្នកផ្តល់ឲ្យពួកគេ។ ប្រសិនបើសេវាកម្មអ្នកមិនល្អ ឬមានឥរិយាបថអវិជ្ជមានច្រើន នោះអតិថិជនរបស់អ្នកប្រាកដជារត់ទៅរកដៃគូប្រកួតប្រជែងរបស់អ្នកជាក់ជាមិនខាន។ ក្នុងនោះផងដែរ អ្នកនាងបានចែករំលែកទៅកាន់អ្នកដែលចង់ចាប់ផ្តើមធ្វើអាជីវកម្មថ្មីថ្មោង កុំចាំបាច់ដល់មានអ្វីគ្រប់យ៉ាងទើបចាប់ផ្តើម អ្នកអាចធ្វើវាឥឡូវនេះជាមួយនឹងដើមទុនតិចតួចដែលអ្នកមាន ធនធាន និងសមត្ថភាព បូករួមទាំងចំណង់ចំណូលចិត្តរបស់អ្នក។ ប្រសិនបើអ្នកដាក់ចិត្តដាក់កាយក្នុងការធ្វើវា អ្នកនឹងទទួលបានផ្លែផ្កាជាទីគាប់ប្រសើរ ព្រោះអ្វីគ្រប់យ៉ាងគឺចាប់ផ្តើមពីតូចទៅ។ ហើយការចាប់ផ្តើមគឺជាមូលដ្ឋានគ្រឹះនៃភាពជោគជ័យ បើអ្នកមិនចាប់ផ្តើមនៅពេលនេះតើអ្នកនឹងចាប់ផ្តើមធ្វើវានៅពេលណា៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T09:45:10.138Z", "category": "ភាពជាអ្នកដឹកនាំ", "views": 92, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដីនៅផ្លូវក្នុងមិនបញ្ហា! លោក ជា ធីណា ច្នៃដីស្រែធ្វើភោជនីយដ្ឋាន អាចទាក់ទាញភ្ញៀវចេញចូលហូរហែ	https://business-cambodia.com/articles/land-to-restaurant	កន្លងមកមានបងប្អូនយើងគិតថា ដីដែលនៅផ្លូវក្នុងលក្ខណៈជាវាលស្រែពិបាកក្នុងការច្នៃបង្កើតចំណូលក្រៅពីដាំស្រូវ ដាំដំណាំស្វាយ ឬបន្លែបង្កាជាដើម។ ដោតឡែក សម្រាប់លោក ជា ធីណា តំណាងឱ្យក្រុមការងារភោជនីយដ្ឋាន “ភូមិចាស់” បានឱ្យដឹងថា ភោជនីយដ្ឋានភូមិចាស់ បានកែប្រែដីផ្លូវក្នុងក្លាយទៅជាភោជនីយដ្ឋាន ហាងកាហ្វេ និងជាកន្លែងសម្រាក់លំហែរកាយ ដែលអាចទាក់ទាញភ្ញៀវទៅលេងចេញចូលហូរហែឥតដាច់។ ក្នុងកិច្ចសម្ភាសន៍ជាមួយ Business Cambodia លោក ជា ធីណា តំណាងឱ្យក្រុមការងារភោជនីយដ្ឋាន “ភូមិចាស់” បានឱ្យដឹងថា ភោជនីយដ្ឋានភូមិចាស់នេះបានបង្កើតឡើងនៅអំឡុងដើមខែ វិច្ឆិកា ឆ្នាំ ២០២២  ពោលគឺគិតមកដល់ពេលនេះមានរយៈជិត១ឆ្នាំហើយ។ហើយចំពោះមូលហេតុដែលលោកច្នៃដីវាលស្រែធ្វើជាកន្លែងភោជនីយដ្ឋាននេះដោយសារក្រុមការងារលោក ចង់បង្កើតកន្លែងកម្សាន្តថ្មីប្លែកពីគេមួយបន្ថែមទៀតលើទឹកដីកំពតនិងចង់ចូលរួមការអភិវឌ្ឈលើវិស័យទេសចរណ៏ក្នុងខេត្តបន្ថែមទៀត។     លោក ធីណា បានបន្ថែមទៀតថា គោលបំណងនៃការបង្កើតភូមិចាស់នេះគឺដោយសារតែមានដីស្រាប់ ហើយដីនោះមានដើមឈើធំៗច្រើន មានខ្យល់អាកាសត្រជាក់ ទើបលោកមានបំណងចង់អភិរក្សដើមឈើ និង ដាំដើមឈើបន្ថែមនៅទីនេះឲ្យបានច្រើនដូចជាឧទ្យានមួយ ហើយក៏ចង់ផ្សព្វផ្សាយអំពីវប្បធម៌ ទំនៀមទំលាប់ ប្រពៃណីរ និង ការរស់នៅបែបជនបទតាមភូមិសមញ្ញៗ  រំលឹកអនុស្សាវរីយ៍ចាស់ៗជំនាន់មុន ។ ជាពិសេសហាងកាហ្វេគឺចាស់ៗដែលជាអតីតផ្ទះបាយជំនាន់ប៉ុលពត។ មួយទៀតលោកចង់ចូលរួមចំណែកដល់សហគមន៍ ដោយផ្តល់ការងារ និង ចំណូលដល់ពួកគាត់ ទាំងប្រយោល និង ដោយផ្ទាល់ ។ លោក ធីណា បានបន្ថែមទៀតថា គោលបំណងនៃការបង្កើតភូមិចាស់នេះគឺដោយសារតែមានដីស្រាប់ ហើយដីនោះមានដើមឈើធំៗច្រើន មានខ្យល់អាកាសត្រជាក់ ទើបលោកមានបំណងចង់អភិរក្សដើមឈើ និង ដាំដើមឈើបន្ថែមនៅទីនេះឲ្យបានច្រើនដូចជាឧទ្យានមួយ ហើយក៏ចង់ផ្សព្វផ្សាយអំពីវប្បធម៌ ទំនៀមទំលាប់ ប្រពៃណីរ និង ការរស់នៅបែបជនបទតាមភូមិសមញ្ញៗ  រំលឹកអនុស្សាវរីយ៍ចាស់ៗជំនាន់មុន ។ ជាពិសេសហាងកាហ្វេគឺចាស់ៗដែលជាអតីតផ្ទះបាយជំនាន់ប៉ុលពត។ មួយទៀតលោកចង់ចូលរួមចំណែកដល់សហគមន៍ ដោយផ្តល់ការងារ និង ចំណូលដល់ពួកគាត់ ទាំងប្រយោល និង ដោយផ្ទាល់ ។     គួរបញ្ជាក់ផងដែរថា ក្រៅពីបង្កើតជាភោជនីយដ្ឋានដែលមានបម្រើសេវាអាហារបែបខ្មែរ និងភេសជ្ជៈ ទៅពេលអនាគត លោក ជា ធីណា ក៏មានបំណងចង់ប្រែក្លាយ “ភូមិចាស់” ឱ្យក្លាយទៅជាកន្លែងកម្សាន្ត សម្រាកលំហែរកាយក៏ពេញនិយមមួយដែលមាន សួនកម្សាន្ត សួនទឹកកុមារ ស្រះទឹក ទឹកធ្លាក់ សួនបន្លែធម្មជាតិ ហាងកាហ្វេ ភោជនីយដ្ឋានម្ហូបបែបខ្មែរ បន្ទប់ស្នាក់ បោះតង់ខ្នាតធំ ទទួលរៀបចំកម្មវិធីផ្សេងៗផងដែរ។ យ៉ាងណាមិញ សម្រាប់បងប្អូនដែលមានឱកាសបានធ្វើដំណើរទៅលេងនៅខេត្តកំពត កុំភ្លេចចូលសម្រាកលំហែរកាយ ញ៉ាំអាហារ និងភេសជ្ជៈឆ្ងាញ់ៗរបស់ "ភូមិចាស់" ឬ សម្រាប់បងប្អូនដែលចង់បានការរៀបចំកម្មវិធីឬសេវាកម្មផ្សេងទៀតដូចជា បោះតង់ អាំងសាច់ លេងល្បែងកំសាន្ត កម្មវិធីច្រៀងរាំកំសាន្តជុំវិញគុបភ្លើង ក្រុមការងារភូមិចាស់ អាចរៀបចំជូនបងប្អូនបាន ទំនាក់ទំនងលេខ៖ 069 997 444 ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T09:10:16.988Z", "category": "ចាប់ផ្តើមអាជីវកម្ម", "views": 176, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សហភាពអឺរ៉ុប បញ្ជាក់ជាថ្មីថានឹងផ្ដល់ថវិកាប្រមាណជាង ១.៥ ពាន់លានដុល្លារដល់កម្ពុជាសម្រាប់ការអភិវឌ្ឍ	https://business-cambodia.com/articles/eu-and-cambodia-	នាពេលថ្មីៗកន្លងទៅនេះ សហភាពអឺរ៉ុបបានបញ្ជាក់សារជាថ្មីថា ខ្លួននឹងផ្ដល់ថវិកាប្រមាណជាង ១.៥ ពាន់លានដុល្លារដល់កម្ពុជាសម្រាប់ការអភិវឌ្ឍសំខាន់ៗ ក្នុងរយៈពេល ៦ ឆ្នាំគឺគិតចាប់ពីឆ្នាំ២០២១ រហូតដល់ឆ្នាំ២០២៦ខាងមុខ។ បើយោងតាមសេចក្ដីប្រកាសព័ត៌មានរបស់ក្រសួងការបរទេស និងសហប្រតិបត្ដិការអន្ដរជាតិ កាលពីថ្ងៃទី១៦ ខែសីហា ឆ្នាំ២០២៣ បានបញ្ជាក់ថា សហភាពអឺរ៉ុបបានក្លាយជាដៃគូពាណិជ្ជកម្មធំជាងគេទីប្រាំរបស់កម្ពុជា និងបានបញ្ជាក់នូវការប្ដេជ្ញាចិត្ដផ្ដល់ទឹកប្រាក់ប្រមាណ ១.៤៣ លានអឺរ៉ូ (ប្រមាណជាង ១.៥ ពាន់លានដុល្លារ) ក្នុងការគាំទ្រដល់ប្រទេសកម្ពុជា ដូចបានលើកឡើងនៅក្នុង «យុទ្ធសាស្ដ្រអភិវឌ្ឍន៍អឺរ៉ុបរួម ឆ្នាំ២០២១-២០២៧»។ សូមជម្រាបផងដែរថា ក្នុងរយៈពេល ៤ ឆ្នាំកន្លងមកនេះ សហភាពអឺរ៉ុបបានផ្ដល់ហិរញ្ញប្បទានឥតសំណង និងឥណទានសរុបទឹកប្រាក់ ៤៩៩ លានអឺរ៉ូ ឬជាង ៥៤០ លានដុល្លារ សម្រាប់គោលដៅកាត់បន្ថយផលប៉ះពាល់នៃការរាតត្បាតជំងឺកូវីដ១៩ ព្រមទាំងជួយដល់ការស្ដារឡើងវិញនូវការអភិវឌ្ឍសង្គម-សេដ្ឋកិច្ច៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T09:02:01.324Z", "category": "អចលនទ្រព្យ", "views": 79, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
ប្រយ័ត្នស្ដាយក្រោយ នេះជាកំហុសធំៗទាំង ៥ ដែលមនុស្សមួយចំនួនមើលរំលងពេលចង់លក់ផ្ទះ	https://business-cambodia.com/articles/top-5-mistakes-some-people-overlook-when-selling-a-home	នៅពេលដែលអ្នកចង់លក់ផ្ទះគឺតែងតែចង់ឱ្យលក់ឆាប់ដាច់ តែមិនបានគិតពីចំណុចមួយចំនួនដែលអាចនាំឱ្យមានហានិភ័យនៅពេលណាមួយឡើយ។ លោកអ្នកត្រូវដឹងថារាល់អតិថិជនដែលចង់ទិញផ្ទះ គឺពិចារណាច្រើនណាស់មិនថាតម្លៃ គុណភាពសំណង់ ទីតាំង ឬក៏ឯកសារពាក់ព័ន្ធនោះទេ ក្នុងនោះក៏មានរចនាបទនានាដែលមាននៅក្នុងផ្ទះផងដែរ។ ដូច្នេះត្រូវទាមទារឱ្យអ្នកត្រូវមានឯកសារ ឬទិន្នន័យច្បាស់លាស់ដើម្បីងាយស្រួលក្នុងការលក់ចេញហើយមិនធ្វើឱ្យមានបញ្ហាទាំងសង់ខាង។ យោងតាមការដកស្រង់ចេញពីគេហទំព័រ INSIDER បានបង្ហាញពីកំហុសធំៗ ៥ យ៉ាងដែលមនុស្សមួយចំនួនមើលរំលងពេលចង់លក់ផ្ទះ៖   ១. ការដាក់តម្លៃខ្ពស់ពេក ពិតណាស់ការលក់ផ្ទះ លក់អលចនទ្រព្យមិនមែនជាការលក់ទំនិញតូចតាចដែលងាយលក់ ងាយទិញតាមទីផ្សារទេ ក៏មិនមែនចេះតែលក់ក្នុងតម្លៃទាប ឬត្រូវខាតដើមខាតចុងដែរ។ មុនពេលចង់លក់ត្រូវគិតគូជាមុន តែស្របពេលជាមួយគ្នានេះអ្នកក៏មិនត្រូវដាក់តម្លៃខ្ពស់ហួសហេតុពេកដែរ។ លោកអ្នកត្រូវមើលពីតម្លៃទីផ្សារបច្ចុប្បន្ន មើលតំបន់ មើលទីតាំងថាវាសមល្មមនឹងតម្លៃដែលយើងចង់បាននោះដែរឬទេ?   ២.មិនបានចុះបញ្ជី ឬការសាងសង់មិនបានគោរពច្បាប់ត្រឹមត្រូវ ប្រសិនបើលោកអ្នកមិនចុះបញ្ចីមានន័យថាសំណង់របស់អ្នកខុសច្បាប់ ដូច្នេះធ្វើឱ្យអ្នកចង់ទិញមានការស្ទាក់ស្ទើរ ព្រោះថាគ្មាននរណាចង់ទិញផ្ទះដែលគ្មានច្បាប់អនុញ្ញាតទេ ព្រោះគេមិនដឹងថាអ្នកលួចកម្មសិទ្ធិអ្នកដទៃ ឬអ្នករំលោភសិទ្ធិនរណាដើម្បីយកផ្ទះមកលក់នោះទេ។   ៣. មិនខ្វល់ពីទីផ្សារ   ចំណុចនេះគឺជារឿងសំខាន់លក់អ្នកត្រូវចេះតាមដានទីផ្សារអចលនទ្រព្យដើម្បីងាយស្រួលដាក់តម្លៃ។ ប្រសិនបើលោកអ្នកបរាជ័យមិនខុសទេថាវាជាកំហុសរបស់អ្នក ព្រោះអ្នកមិនអើពើពីតម្លៃទីផ្សារ មិនខ្វល់ពីអ្វីដែលជាតម្រូវការបច្ចុប្បន្នរបស់ទីផ្សារ។   ៤. មិនមើលពីបទពិសោធន៍នៃការបរាជ័យ   មេរៀនដែលល្អបំផុតក្នុងការធ្វើអ្វីមួយគឺរៀនពីចំនុចបរាជ័យរបស់ខ្លួនផ្ទាល់ ដ៏ដូចជាបរាជ័យរបស់អ្នកដទៃ។ ចង់លក់ផ្ទះមួយក៏ដូចគ្នា ត្រូវមើលថាអ្នកណាដែលធ្លាប់បរាជ័យក្នុងាការដាក់លក់ មូលហេតុអ្វីដែលនាំឲ្យគេបរាជ័យ។   ៥. ការលក់ដោយមិនពឹងពាក់ភ្នាក់ងារសោះ   ជាក់ស្ដែងណាស់ថាការទិញ-លក់អចលនទ្រព្យតាមភ្នាក់ងារ វាត្រូវចំណាយច្រើនជាងការទិញ-លក់ដោយផ្ទាល់ តែទោះជាយ៉ាងណាក៏ដោយភ្នាក់ងារអចលនទ្រព្យជាអ្នកដែលមានជំនាញ បើយើងទិញ-លក់តាមភ្នាក់ងារវាអាចចៀសវាងហានិភ័យបាន៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T08:58:46.816Z", "category": "អចលនទ្រព្យ", "views": 498, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ត្រឹមត្រីមាសទី១ ដើមឆ្នាំ២០២៣ ចិនបានដាក់ទុនវិនិយោគនៅកម្ពុជា១៨៦ គម្រោង គិតជាប្រាក់ ៤ពាន់លានដុល្លារ	https://business-cambodia.com/articles/china-factory-	ត្រឹមត្រីមាសទី១ ឆ្នាំ ២០២៣ នេះ កម្ពុជាទទួលបានគម្រោងវិនិយោគពីប្រទេសចិនចំនួន ១៨៦ គម្រោង គិតជាទឹកប្រាក់ប្រមាណជា ៤ពាន់លានដុល្លារអាមេរិក។ នេះបើយោងតាមទិន្នន័យទទួលបានពីក្រុមប្រឹក្សាអភិវឌ្ឍន៍កម្ពុជា។ ថ្លែងនៅក្នុងពិព័រណ៍កម្ពុជា-ហុងកុង នៅ Factory Phnom Penh កាលពីថ្ងៃទី ១៩ ខែ សីហា ឆ្នាំ ២០២៣ កន្លងទៅថ្មីៗនេះ ឯកឧត្តម រាជ រ៉ា រដ្ឋលេខាធិការ ក្រសួងពាណិជ្ជកម្ម បានឱ្យដឹងថា កម្ពុជានិងសាធារណៈរដ្ឋប្រជាមានិតចិន បានបង្កើតទំនាក់ទំនងការទូតជាមួយគ្នា អស់រយៈពេល៦៥ឆ្នាំមកហើយ។តាមរយៈទំនាក់ទំនងការទូតនេះ ភាគីទាំង២ កម្ពុជា-ចិន បានបង្កើនចំណងមិត្តភាពទ្វេភាគីកាន់តែរឹងមាំ និងស៊ីជម្រៅពីមួយឆ្នាំ ទៅមួយឆ្នាំ និងបានឈានឡើងមួយកម្រិតពីមិត្តភាពដែកថែប ទៅជាមិត្ត ភាពកិច្ចសហប្រតិបត្តិការត្បូងពេជ្រ និងបានប្តេជ្ញារួមគ្នាជំរុញសកម្មភាពពាណិជ្ជកម្ម ឱ្យដល់កម្រិតគោលដៅដ៏ប្រសើរមួយ។     ឯកឧត្តមបានបានបន្តទៀតថា តាមរយៈទំនាក់ទំនងល្អនេះបានធ្វើឱ្យការនាំចេញរបស់កម្ពុជាកាន់តែប្រសើរឡើង ជាក់ស្តែងក្នុងរយៈពេល៧ខែឆ្នាំ២០២៣ នេះការធ្វើពាណិជ្ជកម្មរបស់កម្ពុជាសម្រេចបានទំហំទឹកប្រាក់ ២៧ពាន់លានដុល្លារ ថយចុះ១៥,៦% ធៀបនឹងរយៈពេលដូចគ្នាក្នុងឆ្នាំ២០២២, ការនាំចេញរបស់កម្ពុជាសម្រេចបាន ១៣ពាន់លានដុល្លារ ថយចុះ១,៨% ហើយការនាំចូលវិញមានចំនួន ១៤ពាន់លានដុល្លារ ថយចុះ២៥,៦%។ គូសបញ្ជាក់ផងដែរថា បើទោះបីជាទំហំពាណិជ្ជកម្មសរុបរបស់កម្ពុជាមានការថមថយបន្តិចក្តី ប៉ុន្តែទំហំពាណិជ្ជកម្មកម្ពុជា-ចិន នៅតែបន្តកំណើន ដោយក្នុងរយៈពេល៧ខែ ឆ្នាំ២០២៣ នេះ កម្ពុជា-ចិន សម្រេចបានពាណិជ្ជកម្មរួមគ្នាជាង ៧ពាន់លានដុល្លារ កើនឡើង ១,៨% ដែលក្នុងនោះកម្ពុជានាំចេញទៅចិនមានជាង ៨១៤លានដុល្លារ កើនឡើង១៦,២% និងនាំចូលពីប្រទេសចិនមានជាង ៦,២៧លានដុល្លារ កើនឡើង ០,១៤%៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T07:30:48.938Z", "category": "ចាប់ផ្តើមអាជីវកម្ម", "views": 152, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មានតែទូរស័ព្ទ១ ក៏រៀនបាន! ក្រសួង បើកវគ្គបង្រៀនឥតគិតថ្លៃតាមអមឡាញលើជំនាញដុតនំ	https://business-cambodia.com/articles/learn-baking-skills	ចំពោះបងប្អូនឬសិស្សានុសិស្ស ដែលចង់រៀនជំនាញដុតនំបន្ថែមទៀត ប៉ុន្តែពុំមានលទ្ធភាពក្នុងការបង់ថ្លៃសិក្សាឈប់បារម្ភទៀតទៅ ព្រោះពេលនេះក្រសួងទេសចរណ៍ បានសហការជាមួយក្រុមហ៊ុន Willmar CLV ដើម្បីបើកវគ្គបណ្តុះបណ្តាលជំនាញវិជ្ជាជីវៈទេសចរណ៍តាមប្រព័ន្ធអនឡាញ និងសិក្សាដោយផ្ទាល់លើជំនាញដុតនំ។ ចំពោះវគ្គបណ្តុះបណ្តាលនេះ នឹងចាប់ផ្តើមសិក្សាពីថ្ងៃទី០១ ខែកញ្ញា ឆ្នាំ២០២៣ (រៀងរាល់ថ្ងៃសៅរ៍) ដូច្នេះបុគ្គលិកបម្រើការងារក្នុងវិស័យទេសចរណ៍ ឬយុវជន សិស្ស និស្សិត និងសាធារណជនទាំងអស់អាចធ្វើការចុះឈ្មោះតាមរយៈដូចជា៖ បើសិនជាចង់សិក្សាដោយផ្ទាល សិក្ខាកាមអាចទំនាក់ទំនងទៅកាន់រយៈនាយកដ្ឋានបណ្តុះបណ្តាលជំនាញវិជ្ជាជីវៈទេសចរណ៍នៃក្រសួងទេសចរណ៍ ឬតាមរយៈតេឡេក្រាម ០៧៨ ៨៩៩ ៩១៩។ សម្រាប់វគ្គសិក្សាតាមអនឡាញវិញ គឺអាចចុះទៅកាន់លីង https://www.tptd.org ឬតាមរយៈស្កេននៅក្នុងលិខិតខាងក្រោមនេះ។ សូមជម្រាបថា បើសិនជាបងប្អូនទាំងអស់គ្នាចង់បានព័ត៌មានលំអិតអាចធ្វើការទំនាក់ទំនងទៅកាន់លេខទូរស័ព្ទ ០៧៨ ៨៩៩ ៩១៩/០១៥ ៥១១ ១១៦ រៀងរាល់ម៉ោងធ្វើការ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-20T04:47:23.556Z", "category": "ព័ត៌មានថ្មីៗ", "views": 1342, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នករកស៊ីកំរំលង! មកដឹងក្បួនផុស Tik Tok ចំនួនពីរក្បាច់ ផុសទៅចាប់ចំអតិថិជនគោលដៅបានលឿន	https://business-cambodia.com/articles/sale-in-tik-tok-tips	ក្នុងសម័យឌីជីថល ការរកស៊ី និងរកចំណូលដើម្បីចិញ្ចឹមជីវិត ក៏កាន់តែមានភាពងាយស្រួលជាងមុនមួយកម្រិតផងដែរ បើសិនជាអ្នកមានជំនាញ ចេះប្រើប្រាស់បច្ចេកវិទ្យាឱ្យចំគោលដៅ។ ទន្ទឹមនឹងនេះដែលប្រព័ន្ធបណ្តាញសង្គម Tik Tok ក៏វេបផ្សាយដ៏ល្បីល្បាញមួយផងដែរនៅពិភពលោក ដែលបច្ចុប្បន្នមានអ្នកប្រើប្រាស់រហូតដល់ទៅ ៨៣៤.៣លាននាក់ ដូច្នេះវាជាឱកាសល្អមួយដែលបងប្អូនកំពុងរកស៊ីចង់ធ្វើការផ្សាព្វផ្សាយបន្ថែម។ ថ្ងៃនេះយើងនឹងលើកយកធំៗចំនួនពីសម្រាប់ម្ចាស់អាជីវកម្មក្នុងការធ្វើផុសយ៉ាងណាឱ្យចំអតិថិជនគោលដៅរបស់ខ្លួន។ ដោយក្នុងនោះរួមមាន៖ ១. ផុសបង្ហាញពីភាពបុិនប្រសព្វរបស់អ្នក ការបង្ហាញពីភាពបុិនប្រសព្វវាផ្នែកមួយមិនត្រឹមតែធ្វើឱ្យអតិថិជនទុកចិត្តលើផលិតផលរបស់អ្នកប៉ុណ្ណោះទេ វាថែមទាំងធ្វើឱ្យប្រេនរបស់អ្នកកាន់តែមានភាពល្បីល្បាញកាន់តែខ្លាំងជាងមុនទៀត។ ឧទាហរណ៍ជាក់ស្តែងថា អ្នកកំពុងតែបើកហាងកាហ្វេថ្មីថ្មោង ពោលពុំសូមមានអ្នកស្គាល់ឡើយ ដូច្នេះដើម្បីឱ្យមានអ្នកស្គាល់អ្នកត្រូវបង្ហាញ ឬបង្រៀនពីរបៀបនៃការឆុង ការជ្រើសរើសគ្រប់កាហ្វេ និងរបៀបជ្រើសរើសម៉ាស៊ីនជាដើម។ ការធ្វើបែបនេះ Tik Tok និងជម្រុញ Content របស់អ្នកទៅអ្នកដែលតាមដានវេទិការនេះ ហើយនៅពេលដែលអ្នកបង្ហាញពីជំនាញរបស់អ្នកជារៀងរាល់ថ្ងៃនោះ មិនយូរទេអ្នកនឹងហ្វេនជាពុំខានឡើយ។ ២. ប្រើត្រេនពេញនិយម Trending sounds (សំឡេងកំពុងពេញនិយម)៖ ដូចជាមួយនិង hashtags ដែរប្រសិនបើអ្នកប្រើបទចម្រៀងដែលកំពុងពេញនិយម ឬបែបផែនសំឡេង TikTok នឹងបង្ហាញវីដេអូរបស់អ្នកទៅកាន់អ្នកផ្សេងទៀតដែលបានមើល ឬចូលចិត្តវីដេអូដែលមានសំឡេងដូចគ្នានៅក្នុងនោះ។ ផ្តោតលើគុណភាព៖ អ្នកគួររកទីតាំងឱ្យបានត្រឹមត្រូវដូចជា ពន្លឺល្អ សំឡេងដែលមានគុណភាពល្អបំផុតដែលអាចធ្វើទៅបាន។ ដូចលោកអ្នកដែលធ្លាប់មើល ឬលេងប្រព័ន្ធសង្គមនេះបានដឹងរួចមកហើយថា បើការផុសលឺសំឡេងតិច រូបមើលមិនយល់ ច្បាស់គេនឹងអូសរំលងវីឌីអូរបស់អ្នក។ # Hashtags (សញ្ញាទ្រង់ជ្រូក)៖ Hashtags គឺជាផ្នែកសំខាន់មួយនៃ TikTok វាជួយអ្នកប្រើប្រាស់របស់ខ្លួនស្វែងរកមាតិកាថ្មី។ ប្រសិនបើនរណាម្នាក់មើលវីដេអូដែលមាន hashtag ដូចគ្នាដែលអ្នកបានប្រើ នោះមានឱកាសល្អដែលពួកគេនឹងឃើញវីដេអូរបស់អ្នកនៅពេលក្រោយផងដែរ។ ហើយជាក់ស្តែង រួមទាំង #FYP និង #ForYouPage អាចជួយឱ្យវីដេអូរបស់អ្នកបញ្ចប់នៅលើផ្ទាំងព័ត៌មាន។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-19T14:29:19.448Z", "category": "កំពូលអ្នកលក់", "views": 344, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
សម្រុកចូលខ្មែរហើយ! មកស្គាល់ក្រុមហ៊ុនផលិតរថយន្តចិនចំនួន៥ កំពុងវៃលុកពេញទីផ្សារកម្ពុជា	https://business-cambodia.com/articles/china-car-come-khmer	មួយរយៈពេលចុងក្រោយនេះយើងសង្កេតឃើញថាឡានចិនគឺមានភាពពេញនិយមខ្លាំងនិងចរាចរណ៍ច្រើនមែនទែននៅតាមដងផ្លូវក្នុងប្រទេសកម្ពុជា ខណៈក្រុមហ៊ុនផលិតរថយន្តធំៗចំនួន៥ កំពុងវៃលុកពេញទីផ្សារកម្ពុជា។ ដោយក្រុមហ៊ុនទាំងនោះរួមមាន៖ ១. ក្រុមហ៊ុន MG MG គឺជាក្រុមហ៊ុនផលិតរថយន្តកូនកាត់អង់គ្លេសចិនដែលបានបង្កើតនៅឆ្នាំ ២០០៦ ដែលមានទីស្នាក់ការកណ្តាលនៅទីក្រុងឡុងដ៍។ នៅឆ្នាំ២០២១ ការលក់ឡានរបស់ក្រុមហ៊ុនត្រូវកើនឡើងរហូតដល់ទៅ៤០ភាគរយ ពោលលក់អស់រហូតដល់ទៅ ៥៧,៥០៦គ្រឿង ខណៈ MG ZS ប្រភេទ SUV តូចគឺដាច់ខ្លាំងជាងគេ។ ២. ក្រុមហ៊ុន BYD ក្រុមហ៊ុន BYD Co. Ltd គឺជាក្រុមហ៊ុនផលិតសាជីវកម្មចិនដែលបានចុះបញ្ជីជាសាធារណៈដែលមានទីស្នាក់ការកណ្តាលនៅទីក្រុង Shenzhen ខេត្ត Guangdong ប្រទេសចិនដោយ បានបង្កើតឡើងនៅឆ្នាំ១៩៩៥។ ស្រមគ្នានេះដែរនៅឆ្នាំ ២០២២ BYD បានលក់រថយន្តអគ្គិសនីរបស់ខ្លួនអស់ច្រើនជាង ១.៨៥ លានគ្រឿង ដែលច្រើនជាងបីដងនៃលទ្ធផលឆ្នាំ ២០២១ ដែលមានចំនួន ៥៩៣,៧៤៥គ្រឿង។ ៣. ក្រុមហ៊ុន Forthing Forthing គឺជារថយន្តដែលគ្រប់គ្រងដោយក្រុមហ៊ុនផលិតរថយន្តចិន Dongfeng Liuzhou Motor ដែលជាផ្នែកមួយនៃក្រុមហ៊ុន Dongfeng Motor Group ។ យីហោនេះត្រូវបានបង្កើតឡើងក្នុងឆ្នាំ ២០០១ ដោយប្រើឈ្មោះ Fengxing ហើយក្រោយមកត្រូវបានប្តូរឈ្មោះទៅជា Forthing ជាឈ្មោះភាសាអង់គ្លេស ខណៈដែលឈ្មោះចិននៅតែដដែល។ ៤. ក្រុមហ៊ុន DFSK Fengon Dongfeng Sokon Automobile ត្រូវបានគេស្គាល់ជាអន្តរជាតិថា DFSK Motor គឺជាក្រុមហ៊ុនបណ្តាក់ទុនរួមគ្នារវាង Dongfeng និង Chongqing Sokon Industry Group Co Ltd. ត្រូវបានបង្កើតឡើងនៅឆ្នាំ២០០៣។ ទន្ទឹមនឹងនេះដែរ នៅឆ្នាំ២០២២ ក្រុមហ៊ុនអាចលក់អស់រហូតដល់ ១០០,៥៧៩ គ្រឿង ខណៈឆ្នាំ២០២១លក់អស់ ១៤៨,២៥៥ គ្រឿង។ ៥. ក្រុមហ៊ុន Hongqi គឺជារថយន្តប្រណិតរបស់ចិនដែលជាកម្មសិទ្ធិរបស់ក្រុមហ៊ុនផលិតរថយន្ត FAW Car Company ជាក្រុមហ៊ុនបុត្រសម្ព័ន្ធរបស់ FAW Group ។ Hongqi ត្រូវបានបង្កើតឡើងក្នុងឆ្នាំ ១៩៥៩ ជារថយន្តចិនដ៏ចំណាស់ជាងគេបំផុត។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-19T14:02:12.353Z", "category": "កំពូលអ្នកលក់", "views": 317, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អ្នកឧកញ៉ា គួច ម៉េងលី៖ ពលរដ្ឋខ្មែរគួរទិញហ៊ុនMJQE ខណៈអនាគតក្រុមហ៊ុននឹងមានតម្លៃរាប់ពាន់លាន$	https://business-cambodia.com/articles/mjqe-will-become-billion-dollars-coampany	ក្រុមហ៊ុន ម៉េងលី ជេ. គួច អេឌ្យូខេសិនរបស់អ្នកឧកញ៉ា គួច ម៉េងលីបានឡើងផ្សារមូលបត្រកម្ពុជា(ផ្សារហ៊ុនកម្ពុជា) ជាផ្លូវការកាលពីចុងខែមិថុនាឆ្នាំ២០២៣កន្លងទៅដោយបោះផ្សាយលក់ភាគហ៊ុនជាសាធារណៈទៅកាន់ប្រជាជនកម្ពុជាដែលចង់ក្លាយជាម្ចាស់ភាគហ៊ុនរបស់ក្រុមហ៊ុនម៉េងលី ជេ. គួច អេឌ្យូខេសិន។ ទាក់ទងនឹងភាគហ៊ុន ក្រុមហ៊ុន ម៉េងលី ជេ. គួច អេឌ្យូខេសិន នៅក្នុងកម្មវិធីសម្ពោធជាផ្លូវការរបស់មជ្ឈមណ្ឌលភាសា អេ អាយ អាយ និងសាលារៀន អន្តរទ្វីបអាមេរិកាំង សាខាសែនសុខ អ្នកឧកញ៉ា គួច ម៉េងលីបានមានប្រសាសន៍ឲ្យដឹងថា” បច្ចុប្បន្នតម្លៃហ៊ុនរបស់ក្រុមហ៊ុនគាត់មានតម្លៃធូថ្លៃ ហើយបងប្អូនបើមានឱកាសគួរវិនិយោគទិញហ៊ុនក្រុមហ៊ុនរបស់គាត់ព្រោះអនាគតក្រុមហ៊ុននេះនឹងមានតម្លៃខ្ទង់ពាន់លានដុល្លារ”។ អ្នកឧកញ៉ាបានឲ្យដឹងទៀតថាកាលក្រុមហ៊ុនឡើងផ្សារដំបូង តម្លៃភាគហ៊ុនរបស់ក្រុមហ៊ុនត្រឹមតែ២០៨០រៀលប៉ុណ្ណោះក្នុងមួយហ៊ុន ប៉ុន្ដែបច្ចុប្បន្ននេះតម្លៃហ៊ុនរបស់ MJQE បានហក់ឡើងជិត៣ពាន់រៀលក្នុងមួយហ៊ុន។ ដូច្នេះបើអ្នកមានឱកាសគួរតែវិនិយោគទិញព្រោះអនាគតភាគហ៊ុននឹងមានតម្លៃថ្លៃ។ ត្រង់នេះ អ្នកឧកញ៉ាបានបង្ហើបថាកាលមុនក្រុមហ៊ុនឡើងផ្សារហ៊ុន តម្លៃក្រុមហ៊ុនត្រឹមតែ១៦៥លានដុល្លារ តែមកដល់បច្ចុប្បន្នតម្លៃក្រុមហ៊ុនឡើងដល់១៧៦លានដុល្លារពោលគឺត្រឹមតែរយៈពេលខ្លីក្រោយឡើងផ្សារហ៊ុនតម្លៃក្រុមហ៊ុនឡើងដល់ជាង១០លានដុល្លារឯនោះ។   អ្នកឧកញ៉ាក៏បានបន្ថែមទៀតថាបច្ចុប្បន្នក្រុមហ៊ុនបង្កើតសាលាបានចំនួន១៨សាខាប៉ុន្ដែគោលដៅរបស់ក្រុមហ៊ុនគឺពង្រីកសាខាឲ្យបានគុណនឹង១០ពោលគឺពង្រីកឲ្យបាន១៨០សាខា។ ដូច្នេះបងប្អូនអាចពិចារណាបានថាក្រុមហ៊ុននេះនឹងក្លាយជាក្រុមហ៊ុនដែលមានតម្លៃរាប់ពាន់លានដុល្លារ។   អ្នកឧកញ៉ា ហ៊ានអះអាងថាក្រុមហ៊ុនរបស់ខ្លួននឹងក្លាយជាក្រុមហ៊ុនដែលមានតម្លៃរាប់ពាន់លានដុល្លារដោយសារក្រុមហ៊ុនមានគម្រោងជាច្រើនដែលត្រូវធ្វើនិងពង្រីកជាបន្តបន្ទាប់។ ជាពិសេសក្រុមហ៊ុននេះសម្បូរទៅដោយធនធានមនុស្សដែលជាយុវបញ្ញាវ័ន្តវ័យក្មេងដែលជាកម្លាំងនិងធនធានសំខាន់សម្រាប់ការអភិវឌ្ឍន៍វិស័យអប់រំឲ្យកាន់តែរីកចម្រើនទៅមុខជាលំដាប់។  អ្នកឧកញ៉ាបានបញ្ជាក់បន្ថែមគម្រោងពង្រីកសាខាចំនួន១៨០សាខានេះមិនមែនសម្រាប់តែសាលាចំណេះដឹងទូទៅនិងសាលាភាសានោះទេ តែក្រុមហ៊ុននឹងពង្រីកសាលាផ្សេងៗទៀតជាច្រើនដូចជា សាកលវិទ្យាល័យ សាលាពេទ្យ សាលាជំនួយការពេទ្យ សាលាបច្ចេកវិទ្យា សាលាសម្រាប់ជនពិការ ដែលសាលាទាំងនេះនៅកម្ពុជាមិនទាន់មានអ្នកធ្វើពិតប្រាកដនៅឡើយ ដូច្នេះក្រុមហ៊ុនបង្កើតសាលាទាំងនេះនាពេលអនាគត។   គួរបញ្ជាក់ផងដែរថាបច្ចុប្បន្នពលរដ្ឋខ្មែរទូទៅសុទ្ធតែអាចក្លាយជាម្ចាស់ភាគហ៊ុនក្រុមហ៊ុន ម៉េងលី ជេ. គួច អេឌ្យូខេសិនរបស់អ្នកឧកញ៉ា គួច ម៉េងលី ដោយបងប្អូនអាចវិនិយោគទិញហ៊ុនក្រុមហ៊ុននៅលើផ្សារហ៊ុនកម្ពុជាបាន។   យ៉ាងណាមិញផ្សារហ៊ុនរឿងជារឿងថ្មី បងប្អូនមិនទាន់ដឹងថាតើវិនិយោគលើផ្សារហ៊ុនគេចាប់ផ្ដើមពីណា ទិញហ៊ុនលើផ្សារហ៊ុនគេទិញដូចម្ដេច ដូច្នេះចង់ចេះទិញហ៊ុនក្រុមហ៊ុន អ្នកឧកញ៉ា គួច ម៉េងលី អាចតាមដានផេក Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-19T11:47:05.220Z", "category": "ហិរញ្ញវត្ថុ", "views": 1841, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ពា.នរង្វា.ន់អចលនទ្រព្យកម្ពុជា PropertyGuru លើកទី៨ អបអរ.សាទរភាពជោគ.ជ័យក្នុងទីផ្សារអចលនទ្រព្យ	https://business-cambodia.com/articles/property-guru-cambodia-property-awards	ក្រុមហ៊ុន OCIC GROUP AND SIHA PROPERTY CO., LTD ទទួលបានពានលំដាប់ឈានមុខគេនៅ ពិធីប្រគល់ពានរង្វាន់ប្រចាំឆ្នាំ ២០២៣ រាជធានីភ្នំពេញ ប្រទេសកម្ពុជា — PropertyGuru Group  ដែលជាក្រុមហ៊ុនបច្ចេកវិទ្យាអចលនទ្រព្យឈានមុខគេនៅអាស៊ីអាគ្នេយ៍ថ្ងៃនេះបានប្រកាសអ្នកឈ្នះពានរង្វាន់អចលនទ្រព្យកម្ពុជា PropertyGuru លើកទី៨ ក្រោមការឧបត្ថម្ភគាំទ្រពីសំណាក់ក្រុមហ៊ុន CBRE Cambodia, Dewan Architects and Engineers, និង SALTO Systems។ ក្រុមហ៊ុនអភិវឌ្ឍន៍អចលនទ្រព្យ និងគម្រោងអចលនទ្រព្យមកពីគ្រប់ទិសទីនៃព្រះរាជាណាចក្រកម្ពុជាបានប្រកួតប្រជែងដណ្តើមពានរង្វាន់កិត្តិយសដែលបានប្រកាសនាថ្ងៃសុក្រ ទី១៨ ខែសីហា ឆ្នាំ២០២៣ នៅសាលប្រារព្វកម្មវិធីនៃសណ្ឋាគារសូហ្វីតែលភ្នំពេញភូគីត្រា។   ក្រុមហ៊ុន OCIC Group បានឈ្នះពានរង្វាន់កំពូលអ្នកអភិវឌ្ឍន៍ល្អបំផុត (Best Developer)ជាលើកដំបូង ខណៈដែលគម្រោងរបស់ខ្លួន Diamond Bay Garden បានឈ្នះពានរង្វាន់ចំនួនពីរ ដែលក្នុងនោះមាន ការអភិវឌ្ឍន៍ខុនដូល្អបំផុត (កម្ពុជា) (Best Condo Development (Cambodia))។ Siha Property Co., Ltd ជាប់ឈ្មោះជា អ្នកអភិវឌ្ឍន៍ប៊ូទិកល្អបំផុត (Best Boutique Developer) ខណៈដែលគម្រោង Siha Residence របស់ខ្លួនទទួលបានពានរង្វាន់ចំនួនបួនដែលក្នុងនោះមាន ការអភិវឌ្ឍន៍លំនៅដ្ឋានល្អបំផុត (កម្ពុជា)(Best Housing Development (Cambodia))។            Marum Estate ដែលជាគម្រោងរបស់ Sir Stamford Raffles (Cambodia) Co., Ltd. ក៏បានឈ្នះពានរង្វាន់ចំនួនបួនដែលក្នុងនោះមាន ការអភិវឌ្ឍន៍ទីក្រុងរណបល្អបំផុត (Best Township Development) ផងដែរ។ ក្រុមហ៊ុន Canopy Sands Development ទទួលបានពានរង្វាន់ចំនួនបីសម្រាប់គម្រោង Bay of Lights របស់ខ្លួន ដែលក្នុងនោះមាន ការរចនាប្លង់មេទីក្រុងរណបល្អបំផុត (Best Township Masterplan Design)។                  គម្រោងជាច្រើនទៀតដែលទទួលបានពានរង្វាន់ ក្នុងឆ្នាំនេះរួមមាន អង្គរសិរីមង្គល ដោយ Sok Tonh Real Estate; Apsor Mera ដោយ Bosba Property Co., Ltd; Dragon Land 598 ដោយ Dragon Land Investment Co., Ltd.; La Maison Plaza ដោយ Cambestate Management Co., Ltd.; Maline Office ដោយ Maline Office Co., Ltd; Mean Chey Avenue ដោយ RM Commercial Co., Ltd.; The Garden Residency 2 ដោយ JS Land Plc; និង Vong Residence ដោយ Bossba Investment Co., Ltd។ អ្នកឧកញ៉ា ចេន ហ្ស៊ី ប្រធានក្រុមហ៊ុន Prince Holding Group បានទទួលពានរង្វាន់លើ បុគ្គលិកលក្ខណៈឆ្នើមខាងវិស័យអចលនទ្រព្យកម្ពុជាប្រចាំឆ្នាំ ពី ក្រុមការងារពិនិត្យការចេញផ្សាយរបស់ Property Report ដោយ PropertyGuru ដែលជាទស្សនាវដ្តីផ្លូវការនៃពានរង្វាន់។ ក្រោមការដឹកនាំរបស់អ្នកឧកញ៉ា ព្រីនស៍ ហូលឌីង គ្រុប បានវិនិយោគលើគម្រោងជាងមួយលានម៉ែត្រការ៉េនៅទូទាំងព្រះរាជាណាចក្រកម្ពុជា។   លោក Jules Kay អ្នកគ្រប់គ្រងទូទៅកម្មវិធីពានរង្វាន់អចលនទ្រព្យ PropertyGuru ប្រចាំទ្វីបអាស៊ី បានមានប្រសាសន៍ថា « ពានរង្វាន់នៅឆ្នាំនេះបន្តអបអរសាទរភាពជោគជ័យនៅក្នុងទីផ្សារអចលនទ្រព្យកម្ពុជា ជាមួយនឹងការកើនឡើងនៃចំណាប់អារម្មណ៍ពីអ្នកទិញក្នុងស្រុក និងអ្នកវិនិយោគអន្តរជាតិលើលំនៅដ្ឋាន និងការអភិវឌ្ឍន៍ប្រកបដោយគុណភាព។  កម្ពុជានៅតែបន្តជាទីផ្សារដ៏សំខាន់ និងគួរឱ្យចាប់អារម្មណ៍បំផុតមួយក្នុងតំបន់»។  លោក Jeremy Williams នាយកគ្រប់គ្រងទីផ្សារនៃ PropertyGuru Group បានថ្លែងថា៖ « សូមអបអរសាទរដល់អ្នកឈ្នះពានរង្វាន់នៅកម្ពុជាក្នុងឆ្នាំនេះសម្រាប់ការបង្កើតការអភិវឌ្ឍន៍លំនៅដ្ឋាន និងពាណិជ្ជកម្មដែលមានកម្រិតខ្ពស់។ អចលនទ្រព្យទាំងនេះមានសក្តានុពលខ្លាំងក្នុងការរួមចំណែកដល់វឌ្ឍនភាពសេដ្ឋកិច្ចក្នុងប្រទេសកម្ពុជា គាំទ្រដោយទីផ្សារអចលនទ្រព្យក្នុងស្រុកដែលមានភាពធន់»។   គណៈកម្មការឯករាជ្យដែលបានកំណត់បញ្ជីអ្នកឈ្នះពានរង្វាន់ប្រចាំឆ្នាំនេះគឺ លោក សន សៀប (Sorn Seap) ប្រធានកម្មវិធីពានរង្វាន់នៅកម្ពុជា និងជាអនុប្រធានប្រតិបត្តិសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា (CVEA) លោក David Granger អ្នកគ្រប់គ្រងសាខាខេត្តសៀមរាបនៃ IPS Real Estate Agency លោក Dilip Abye អ្នកគ្រប់គ្រងការរចនាស្ថាបត្យកម្មនៃ Archetype Cambodia ជេននី ជា សុខយូ(Jenny Chea Sok You) ស្ថាបត្យករ និងនាយកគ្រប់គ្រង CMED Construction Jovany Antonio នាយកគ្រប់គ្រង DA&G Asset Management; Kinkesa Kim នាយករង CBRE Cambodia លោក លឹម វាសនា ដៃគូរសហការ និងមេធាវី មជ្ឈត្តករពាណិជ្ជកម្ម និងភ្នាក់ងារតំណាងម្ចាស់ម៉ាក នៃ Vinaya Law Firm លោក Simon Griffiths នាយកគ្រប់គ្រងក្រុមហ៊ុន The Mall  លោកបណ្ឌិត Simon Vancliff នាយកប្រតិបត្តិក្រុមហ៊ុន WB Sport Village Co., Ltd. និង លោកស្រី អាន ធីតា នាយិកាគ្រប់គ្រងនៃក្រុមហ៊ុន PropNex Cambodia។ ក្រោមការដឹកនាំរបស់លោក Paul Ashburn HLB International Real Estate Group បានធ្វើការជ្រើសរើសឡើងប្រកបដោយភាពសុក្រឹត្យត្រឹមត្រូវ មានតម្លាភាព និងអាចជឿទុកចិត្តបាន។   អ្នកឈ្នះពានរង្វាន់ ពានរង្វាន់អចលនទ្រព្យកម្ពុជា PropertyGuru (PropertyGuru Cambodia Property Awards) នឹងឈានទៅវគ្គផ្តាច់ព្រ័ត្រពានរង្វាន់ PropertyGuru Asia Property Awards លើកទី ១៨ ដែលនឹងប្រារព្វនៅថ្ងៃសុក្រ ទី ៨ ខែធ្នូ នៅទីក្រុងបាងកក ប្រទេសថៃ ដែលពួកគេនឹងប្រកួតប្រជែងដៃគូររបស់ពួកគេពីទីផ្សារអចលនទ្រព្យជាច្រើន ដណ្តើមយកកិត្តិយសក្នុងតំបន់។   ត្រូវបានបង្កើតឡើងក្នុងឆ្នាំ ២០០៥ ពានរង្វាន់ PropertyGuru Asia Property Awards បន្តផ្តល់រង្វាន់ដល់ការងារដែលមានកម្រិតខ្ពស់នៅក្នុងឧស្សាហកម្មនេះ ដោយរួមបញ្ចូលការអភិវឌ្ឍន៍អចលនទ្រព្យ សំណង់ ស្ថាបត្យកម្ម ការរចនាប្លង់ខាងក្នុង និងការអនុវត្តអគារប្រកបដោយចីរភាព។ ការប្រគល់ពានរង្វាន់នេះដំបូងគ្របដណ្តប់តែតំបន់អាស៊ីអាគ្នេយ៍ ប៉ុន្តែក្នុងរយៈពេលប៉ុន្មានឆ្នាំមកនេះបានពង្រីកដើម្បីរួមបញ្ចូលទីផ្សារអចលនទ្រព្យក្នុងតំបន់ រួមមានអូស្ត្រាលី ចិន ឥណ្ឌា និង Greater Niseko នៅ ប្រទេសជប៉ុន។   កម្មវិធីពានរង្វាន់អចលនទ្រព្យកម្ពុជា PropertyGuru  លើកទី ៧ ប្រចាំឆ្នាំ ២០២៣ ទទួលបានការឧបត្ថម្ភគាំទ្រពីម្ចាស់ឧបត្ថម្ភធំគឺក្រុមហ៊ុន CBRE Cambodia ម្ចាស់ឧបត្ថម្ភបន្ទាប់បន្សំគឺក្រុមហ៊ុន Dewan Architects and Engineers និង SALTO Systems ទស្សនាវដ្តីរាយការណ៍អចលនទ្រព្យផ្លូវការ PropertyGuru Property Report ដៃគូរផ្សព្វផ្សាយផ្លូវការ ក្រុមហ៊ុនភ្នាក់ងារផ្សាយពាណិជ្ចកម្ម TWPR  ស្ថាប័នសារព័ត៌មានជាដៃគូរ Bridges ស្ថាប័នសារព័ត៌មាន Cambodia Begins at 40 ស្ថាប័នសារព័ត៌មាន Construction & Property ស្ថាប័នសារព័ត៌មានSiemreap.net និងទស្សនាវត្តី Southeast Asia Globe សមាគមគាំទ្ររួមមាន សមាគមអ្នកវាយតម្លៃ និងភ្នាក់ងារអចលនវត្ថុកម្ពុជា (CVEA) និង Eurocham Cambodia និងអ្នកគ្រប់គ្រងផ្លូវការ HLB៕   សម្រាប់ព័ត៌មានបន្ថែម សូមផ្ញើអ៊ីម៉ែលទៅកាន់ awards@propertyguru.com ឬចូលទៅកាន់គេហទំព័រផ្លូវការ៖ AsiaPropertyAwards.com។   បញ្ជីអ្នកឈ្នះពានរង្វាន់   ពានរង្វាន់អចលនទ្រព្យកម្ពុជា PropertyGuru  លើកទី៨   ពានរង្វាន់អ្នកអភិវឌ្ឍន៍   អ្នកអភិវឌ្ឍន៍ល្អបំផុត (Best Developer) អ្នកឈ្នះ: ក្រុមហ៊ុន OCIC Group អ្នកអភិវឌ្ឍន៍ប៊ូទិកល្អបំផុត (Best Boutique Developer) អ្នកឈ្នះ: ក្រុមហ៊ុន Siha Property Co., Ltd ពានរង្វាន់អភិវឌ្ឍន៍   ការអភិវឌ្ឍន៍ទីក្រុងរណបល្អបំផុត            (Best Township Awards)  អ្នកឈ្នះ: គម្រោង Marum Estate របស់ក្រុមហ៊ុន Sir Stamford Raffles (Cambodia) Co., Ltd. ការអភិវឌ្ឍន៍សម្រាប់ការប្រើប្រាស់ចម្រុះល្អបំផុត (Best Mixed Use Development)              អ្នកឈ្នះ: គម្រោង Marum Estate របស់ក្រុមហ៊ុន Sir Stamford Raffles (Cambodia) Co., Ltd. ការអភិវឌ្ឍន៍លំនៅដ្ឋានប្រណិតល្អបំផុត (ភ្នំពេញ) (Best Luxury Housing Development (Phnom Penh)   អ្នកឈ្នះ: គម្រោង Siha Residence របស់ក្រុមហ៊ុន Siha Property Co., Ltd ការអភិវឌ្ឍន៍លំនៅដ្ឋានលំដាប់ខ្ពស់ល្អបំផុត (ភ្នំពេញ)   (Best High End Housing Development (Phnom Penh)   អ្នកឈ្នះ: គម្រោង Dragon Land 598 របស់ក្រុមហ៊ុន Dragon Land Investment Co., Ltd. ការអភិវឌ្ឍន៍ខុនដូដែលមានតម្លៃសមរម្យបំផុត (ភ្នំពេញ) (Best Affordable Condo Development (Phnom Penh)       អ្នកឈ្នះ: គម្រោង The Garden Residency 2 របស់ក្រុមហ៊ុន JS Land Plc                        ការអភិវឌ្ឍន៍ខុនដូមាត់ទឹកល្អបំផុត (Best Waterfront Condo Development)                            អ្នកឈ្នះ: គម្រោង Diamond Bay Garden របស់ក្រុមហ៊ុន OCIC Group ការអភិវឌ្ឍន៍លំនៅដ្ឋានល្អបំផុត (ភ្នំពេញ) (Best Housing Development (Greater Phnom Penh)   អ្នកឈ្នះ: គម្រោង Apsor Mera របស់ក្រុមហ៊ុន Bosba Property Co., Ltd ការអភិវឌ្ឍន៍លំនៅដ្ឋានល្អបំផុត (សៀមរាប)              (Best Residential Development (Siem Reap)        អ្នកឈ្នះ: គម្រោង Angkor Sereymongkol របស់ក្រុមហ៊ុន Sok Tonh Real Estate ការអភិវឌ្ឍន៍ផ្សារល្អបំផុត (Best Retails Development)                  អ្នកឈ្នះ: គម្រោង Mean Chey Avenue របស់ក្រុមហ៊ុន RM Commercial Co., Ltd. ការអភិវឌ្ឍន៍កន្លែងលំហែល្អបំផុត (Best Leisure Development)                  អ្នកឈ្នះ: គម្រោង Bay of Lights របស់ក្រុមហ៊ុន Canopy Sands Development                                                                           ការអភិវឌ្ឍន៍ហាងល្អបំផុត (Best Shophouse Development)                    អ្នកឈ្នះ: គម្រោង La Maison Plaza របស់ក្រុមហ៊ុន Cambestate Management Co., Ltd.   ពានរង្វាន់រចនាប្លង់ ការរចនាប្លង់មេទីក្រុងរណបល្អបំផុត (Best Township Masterplan Design)            អ្នកឈ្នះ: គម្រោង Bay of Lights របស់ក្រុមហ៊ុន Canopy Sands Development     ការរចនាស្ថាបត្យកម្មលំនៅដ្ឋានប្រណិតល្អបំផុត (Best Luxury Housing Architectural Design)                                អ្នកឈ្នះ: គម្រោង Siha Residence របស់ក្រុមហ៊ុន Siha Property Co., Ltd   ការរចនាស្ថាបត្យកម្មលំនៅដ្ឋានកម្រិតខ្ពស់ល្អបំផុត (Best High End Housing Architectural Design)       អ្នកឈ្នះ: គម្រោង Dragon Land 598 របស់ក្រុមហ៊ុន Dragon Land Investment Co., Ltd.   ការរចនាស្ថាបត្យកម្មលំនៅដ្ឋានល្អបំផុត (Best Housing Architectural Design)                          អ្នកឈ្នះ: គម្រោង Marum Estate របស់ក្រុមហ៊ុន Sir Stamford Raffles (Cambodia) Co., Ltd.   ការរចនាប្លង់ខាងក្នុងលំនៅដ្ឋានល្អប្រណិតបំផុត (Best Luxury Housing Interior Design)              អ្នកឈ្នះ: គម្រោង  Siha Residence របស់ក្រុមហ៊ុន Siha Property Co., Ltd   ការរចនាប្លង់ខាងក្នុងលំនៅដ្ឋានល្អបំផុត (Best Housing Interior Design)   អ្នកឈ្នះ: គម្រោង Vong Residence របស់ក្រុមហ៊ុន Bossba Investment Co., Ltd.   ការរចនាទេសភាពលំនៅដ្ឋានផ្ទះល្អបំផុត (Best Housing Landscape Design)                                        អ្នកឈ្នះ: គម្រោងMarum Estate by Sir Stamford Raffles (Cambodia) Co., Ltd.       ការរចនាស្ថាបត្យកម្មការិយាល័យល្អបំផុត (Best Office Architectural Design)            អ្នកឈ្នះ: គម្រោងMaline Office by Maline Office Co., Ltd   ការរចនាស្ថាបត្យកម្មផ្សារល្អបំផុត (Best Retail Architectural Design)                           អ្នកឈ្នះ: គម្រោងMean Chey Avenue by RM Commercial Co., Ltd.   ការរចនាស្ថាបត្យកម្មកន្លែងកម្សាន្តល្អបំផុត  (Best Leisure Architectural Design)                          អ្នកឈ្នះ: គម្រោងBay of Lights by Canopy Sands Development   ពានរង្វាន់ល្អបំផុតប្រចាំកម្ពុជា   ការអភិវឌ្ឍន៍ខុនដូល្អបំផុត (កម្ពុជា) (Best Condo Development (Cambodia)    អ្នកឈ្នះ: គម្រោងDiamond Bay Garden by OCIC Group   ការអភិវឌ្ឍន៍លំនៅដ្ឋានល្អបំផុត (កម្ពុជា) (Best Housing Development (Cambodia)   អ្នកឈ្នះ: គម្រោងSiha Residence by Siha Property Co., Ltd   ជម្រើសរបស់គ្រឹះស្ថានបោះពុម្ពផ្សាយ   បុគ្គលិកលក្ខណៈឆ្នើមខាងវិស័យអចលនទ្រព្យកម្ពុជាប្រចាំឆ្នាំ (Cambodia Real Estate Personality of the Year)            អ្នកឈ្នះ:  នកឧកញ៉ា ចេន ហ្ស៊ី ប្រធាន ព្រីនស៍ ហូលឌីង គ្រុប   កំណត់សម្គាល់: ការប្រើប្រាស់និមិត្តសញ្ញាពានរង្វាន់អចលនទ្រព្យកម្ពុជា PropertyGuru  ត្រូវបានកំណត់ចំពោះការបោះពុម្ពអត្ថបទនេះតែប៉ុណ្ណោះ។   ទំនាក់ទំនង PROPERTYGURU៖   ការសាកសួរព័ត៌មានទូទៅ៖លោក Richard Allan Aquino, ប្រធានផ្នែកសេវាម៉ាក និងទីផ្សារទូរស័ព្ទ: +66 92 954 4154អ៊ីម៉ែល: allan@propertyguru.com      ប្រព័ន្ធផ្សព្វផ្សាយ និងសហការដៃគូ៖Nate Dacua, មន្ត្រីប្រតិបត្តិផ្នែកទំនាក់ទំនងប្រព័ន្ធផ្សព្វផ្សាយ និងសេវាទីផ្សារទូរស័ព្ទ: +66 92 701 2510អ៊ីម៉ែល: nate@propertyguru.com   ផ្នែកឧបត្ថម្ភកម្មវិធី៖Kanittha Srithongsuk, អ្នកគ្រប់គ្រងប្រចាំតំបន់ផ្នែកឧបត្ថម្ភពានរង្វាន់ទូរស័ព្ទ: +66 93 293 9794អ៊ីម៉ែល: kanittha@propertyguru.com   ផ្នែកលក់ និងចាត់តាំង៖Phumet Puttasimma (Champ), អ្នកគ្រប់គ្រងផ្នែកដំណោះស្រាយទូរស័ព្ទ: +66 81 426 8714អ៊ីម៉ែល: champ@propertyguru.com Nyan Zaw Aung (Jordan), អ្នកគ្រប់គ្រងផ្នែកដំណោះស្រាយទូរស័ព្ទ: +66 96 457 5088អ៊ីម៉ែល: jordan@propertyguru.com   អំពីពានរង្វាន់អចលនទ្រព្យ PROPERTYGURU ប្រចាំទ្វីបអាស៊ី៖ ត្រូវបានបង្កើតឡើងក្នុងឆ្នាំ ២០០៥ ពានរង្វាន់អចលនទ្រព្យ PropertyGuru ប្រចាំទ្វីបអាស៊ី គឺជាកម្មវិធីពានរង្វាន់អចលនទ្រព្យផ្តាច់មុខ និងដ៏មានកិត្យានុភាពបំផុតមួយក្នុងតំបន់។ ពានរង្វាន់អចលនទ្រព្យប្រចាំទ្វីបអាស៊ី ត្រូវបានទទួលស្គាល់ថាជាម៉ាកសញ្ញានៃឧត្តមភាពដ៏អស្ចារ្យបំផុតក្នុងវិស័យអចលនទ្រព្យប្រចាំទ្វីបអាស៊ី។ ដោយលើកសរសើរចំពោះក្រុមអ្នកជំនាញឯករាជ្យក្នុងវិស័យឧស្សាហកម្ម និងក្រុមត្រួតពិនិត្យដ៏គួរឱ្យទុកចិត្ត ពានរង្វាន់នេះមានកេរ្តិ៍ឈ្មោះដ៏អស្ចារ្យបំផុតចំពោះភាពជឿជាក់ ក្រមសីលធម៌ យុត្តិធម៌ត្រឹមត្រូវ និងតម្លាភាព។            នៅឆ្នាំ ២០២២ ពានរង្វាន់ត្រូវបានបើកចំហជាបន្តបន្ទាប់ចំពោះទីផ្សារអចលនទ្រព្យសំខាន់ៗជាច្រើននៅជុំវិញតំបន់។ ព្រឹត្តិការណ៍ លៀងសាយភោជន៍ដ៏រំភើបអស្ចារ្យត្រូវបានរៀបចំឡើង ដើម្បីជាការស្វាគមន៍ថ្នាក់ដឹកនាំឧស្សាហកម្មជាន់ខ្ពស់ និងប្រព័ន្ធផ្សព្វផ្សាយកំពូលៗ       ក៏ដូចជាភ្នាក់ងារអចលនទ្រព្យ និងអ្នកប្រើប្រាស់តាមរយៈការផ្សាយបន្តផ្ទាល់។ ដោយទទួលស្គាល់ឧត្តមភាពនៅក្នុងទីផ្សារអាស៊ីនីមួយៗតាមប្រភេទខុសៗគ្នា រួមទាំងការអភិវឌ្ឍន៍បៃតង និងប្រកបដោយនិរន្តរភាព កម្មវិធីពានរង្វាន់ក្នុងតំបន់នីមួយៗនឹងបញ្ចប់ទៅវិញជាមួយនឹងវគ្គផ្តាច់ព្រ័ត្រផ្លូវការនៃកម្មវិធីពានរង្វាន់អចលនទ្រព្យ PropertyGuru ប្រចាំទ្វីបអាស៊ី ដែលប្រព្រឹត្តឡើងបន្ទាប់ពីជំនួបកំពូលវិស័យអចលនទ្រព្យ PropertyGuru ប្រចាំទ្វីបអាស៊ី ក្នុងអំឡុងពេល 'សប្តាហ៍ PropertyGuru' នៅខែធ្នូ ឆ្នាំ ២០២២។            សម្រាប់ព័ត៌មានបន្ថែម សូមចូលទៅកាន់ AsiaPropertyAwards.com ។   អំពីក្រុមហ៊ុន PROPERTYGURU GROUP៖ PropertyGuru គឺជាក្រុមហ៊ុនបច្ចេកវិទ្យាអចលនទ្រព្យឈានមុខគេ1មួយនៅតំបន់អាស៊ីអាគ្នេយ៍ ហើយជាគោលដៅដ៏ពេញនិយមមួយសម្រាប់អ្នកស្វែងរកអចលនទ្រព្យជាង ៣៧ លាននាក់2ដើម្បីភ្ជាប់ជាមួយភ្នាក់ងារជិត ៦ម៉ឺន ក្នុងមួយខែ3 ដើម្បីស្វែងរកលំនៅដ្ឋានក្នុងក្តីស្រមៃរបស់ពួកគេ។ PropertyGuru ផ្តល់អំណាចដល់អ្នកស្វែងរកអចលនទ្រព្យជាមួយនឹងការចុះបញ្ជីអចលនទ្រព្យច្រើនជាង ២,៩ លាន4 ការយល់ដឹង និងដំណោះស្រាយដែលអាចឱ្យពួកគេធ្វើការសម្រេចចិត្តប្រកបដោយទំនុកចិត្តនៅទូទាំងប្រទេសសិង្ហបុរី ម៉ាឡេស៊ី ថៃ ឥណ្ឌូនេស៊ី និងវៀតណាម។ PropertyGuru.com.sg វបានចាប់ផ្តើមដំណើរការក្នុងប្រទេសសិង្ហបុរីក្នុងឆ្នាំ ២០០៧ ហើយចាប់តាំងពីពេលនោះមក PropertyGuru Group បានធ្វើឱ្យវិស័យអចលនទ្រព្យមានតម្លាភាពសម្រាប់អ្នកស្វែងរកអចលនទ្រព្យនៅអាស៊ីអាគ្នេយ៍។ ក្នុងរយៈពេល ១៥ ឆ្នាំចុងក្រោយនេះ PropertyGuru បានរីកចម្រើនទៅជាក្រុមហ៊ុន PropTech ដែលមានកំណើនខ្ពស់ជាមួយនឹងផលប័ត្រដ៏រឹងមាំរួមទាំងទីផ្សារអចលនទ្រព្យឈានមុខគេ និងកម្មវិធីទូរស័ព្ទដែលទទួលបានពានរង្វាន់នៅទូទាំងទីផ្សារ របស់ខ្លួន។ ទីផ្សារបញ្ចាំ, PropertyGuru Finance; វេទិកាសេវាកម្មតាមផ្ទះ, Sendhelper; ដំណោះស្រាយសហគ្រាសដែលមានកម្មសិទ្ធិក្រោម PropertyGuru For Business រួមមាន DataSense, ValueNet, ពានរង្វាន់, ព្រឹត្តិការណ៍ និងការបោះពុម្ពផ្សាយទូទាំងអាស៊ី។    សម្រាប់ព័ត៌មានបន្ថែម សូមចូលទៅកាន់៖  PropertyGuruGroup.com; PropertyGuru Group on LinkedIn.   1 ផ្អែកលើទិន្នន័យ SimilarWeb រវាងខែតុលា ឆ្នាំ ២០២២ និងខែមីនា ឆ្នាំ ២០២៣   2 ផ្អែកលើទិន្នន័យ Google Analytics ចន្លោះខែតុលា ឆ្នាំ ២០២២ ដល់ខែមីនា ឆ្នាំ ២០២៣   3 ផ្អែកលើទិន្នន័យនៅចន្លោះខែមករា ឆ្នាំ ២០២៣ ដល់ខែមីនា ឆ្នាំ ២០២៣   4 ផ្អែកលើទិន្នន័យរវាងខែតុលា ឆ្នាំ ២០២២ ដល់ខែមីនា ឆ្នាំ ២០២៣	{ "spider_name": "businesscambodia", "scrape_at": "2025-06-14_19:40:20", "date_created": "2023-08-19T08:14:33.466Z", "category": "PR", "views": 199, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ថ្លៃជាងម៉ូតូបន្តិច! កូនឡានអគ្គិសនីម៉ូឌែលថ្មីGM តម្លៃក្រោម១ម៉ឺន$សាកថ្មម្តងជិះបានជាង២០០គីឡូ	https://business-cambodia.com/articles/gm-ev-price	ដំណឹងល្អសម្រាប់អ្នកដែលតែងតែចង់ទិញរថយន្តអគ្គិសនី ប៉ុន្តែមិនមានលុយគ្រប់គ្រាន់ ខណៈពេលនេះក្រុមហ៊ុន General Motors (GM) ដែលជាក្រុមហ៊ុនផលិតរថយន្តចម្រុះជាតិសាសន៍របស់សហរដ្ឋអាមេរិកបានបញ្ចេញនៅកូនឡានអគ្គិសនីម៉ូឌែលថ្មីរបស់ខ្លួនលក់ក្នុងតម្លៃក្រោម១ម៉ឺនដុល្លារ ដោយសាកថ្មម្តងអាចជិះបានជាង២០០គីឡូ។ យោងតាមការចុះផ្សាយរបស់សារព័ត៌មាន Car News China កាលពីពេលថ្មីនេះបានឱ្យដឹងថា កូនរថយន្តអគ្គិសនីរបស់ GM ម៉ូឌែល Wuling Bingo បានចេញលក់ក្នុងតម្លៃ ៨,៦០០ ដុល្លារនៅក្នុងប្រទេសចិនជាមួយសម្ថភាពមិនចាញ់រថយន្តដែលមានតម្លៃថ្លៃប៉ុន្មានទេ ពោលគឺសាកសមបំផុតសម្រាប់ការធ្វើដំណើរប្រចាំថ្ងៃ។ Wuling Bingo Mini EV គឺជារថយន្តអគ្គិសនីប្រភេទ hatchback មានកៅអីចំនួន៤ ដែលមាប្រវែង៣.៩ ម៉ែត្រ ទទឹង ១.៧ ម៉ែត្រ និងកំពស់ ១.៥៨ ម៉ែត្រ មានកម្លាំង ៤១ សេះ សាកមួយពេញ អាចធ្វើដំណើរម្តងបានរយៈចម្ងាយ២០៣ គីឡូម៉ែត្រ។ មួយវិញទៀតសម្រាប់ថ្មថាមពល ៣១.៩ kWh វិញមានកម្លាំងរហូតដល់ទៅ ៦៨ សេះ អាចរត់បាន ៣៣៣ គីឡូម៉ែត្រ ពោលរថយន្តប្រភេទនេះគឺល្អមែនទែនសម្រាប់ការជិះប្រចាំថ្ងៃ ងាយស្រួលធ្វើដំណើរជិតៗប្រចាំថ្ងៃ។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T12:03:13.741Z", "category": "កំពូលអ្នកលក់", "views": 399, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
សាលាអន្តរជាតិគ្រីនហ្វៀល ចុះអនុស្សារណៈនៃការយោគយល់គ្នារវាង ក្រុមហ៊ុន លី ហួរ ឌីវេឡុបម៉ិន វិមានភ្នំពេញ	https://business-cambodia.com/articles/greenfield-international	នៅរសៀលថ្ងៃទី ១៧ ខែ សីហា ឆ្នាំ ២០២៣ កន្លងទៅថ្មីៗនេះ សាលាអន្តរជាតិគ្រីនហ្វៀល (Greenfield International School) បានចុះអនុស្សារណៈនៃការយោគយល់គ្នាជាមួយបុរីវិមានភ្នំពេញ ដើម្បីផ្តល់ការអប់រំមួយដែលស្របទៅតាមស្តង់ដារអន្តរជាតិ ជាមួយនឹងគ្រូជាតិនិងអន្តរជាតិ ដែលមានជំនាញច្បាស់លាស់និងបទពិសោធន៍យូរឆ្នាំក្នុងវិស័យអប់រំ។ ដោយកម្មវិធីនេះក៏មានការចូលរួមពីលោក លី ចាន់ណារិទ្ធ នាយកប្រតិបត្តិសាលាអន្តរជាតិគ្រីនហ្វ្រៀល និង លោក មឿង  រដ្ឋា នាយកប្រតិបត្តិ នៃបុរីវិមានភ្នំពេញផងដែរ។     ថ្លែងនៅក្នុងកម្មវិធី ចុះអនុស្សាណៈនៃការយោគយល់គ្នារវាងសាលាអន្តរជាតិគ្រីនហ្វៀល (Greenfield International School ) និងក្រុមហ៊ុន លី ហួរ ឌីវេឡុបម៉ិន វិមានភ្នំពេញ ឯ.ក លោក លី  ចាន់ណារិទ្ធ នាយកប្រតិបត្តិ នៃសាលាអន្តរជាតិ Greenfield International បានមានប្រសាសន៍ថា “ទស្សនវិស័យរបស់សាលាអន្តរជាតិគ្រីនហ្វៀល គឺបណ្តុះសក្តានុពលភាពជាអ្នកដឹកនាំរបស់មនុស្ស និងបង្កើតការច្នៃប្រឌិតតាមរយៈការបញ្ចូលគ្នានៃមេរៀនជាតិនិងអន្តរជាតិ និងបីភាសា រួមមាន ភាសាខ្មែរ ភាសាអង់គ្លេស និងភាសាចិន ចាប់ពីការអប់រំពីកម្រិតមតេយ្យ ដល់ថ្នាក់ទី១២”។     លោកបន្តរថា បេសកម្មរបស់ដ៏ចម្បងបំផុតរបស់សាលាអន្តរជាតិគ្រីនហ្វៀល (Greenfield International School ) គឺបណ្តុះធនធានមនុស្សដែលជាអ្នកកសាងស្ពានប្រកបដោយនិរន្តរភាពរវាងប្រពៃណី និងការច្នៃប្រឌិតក្នុងមុខវិជ្ជាសិក្សានានា ដោយបញ្ចូលកម្មវិធីសិក្សាសំខាន់ៗដូចជា ទំនាក់ទំនងព័ត៌មានវិទ្យា អប់រំកាយ ហែលទឹក តន្ត្រី សិល្បៈជាដើម។ បន្ថែមពីនេះទៅទៀត សាលាអន្តរជាតិគ្រីនហ្វៀល ក៏មានសេវាបន្ថែមទៅលើការគាំពារសុខភាពរបស់សិស្សផងដែរ ដោយមានការផ្តល់ជូនជាសេវាអាហារ សេវាដឹកជញ្ជូន សេវាមើលថែទាំក្រោយម៉ោងសិក្សា និងសេវាថែទាំសុខភាពសិស្ស (គិលានុបដ្ឋាយិកា)ថែមទៀតផង។     គូសបញ្ជាក់ផងដែរថា សាលាអន្តរជាតិគ្រីនហ្វៀល និងចាប់ផ្តើមចូលរៀនជាឆ្នាំសិក្សាដំបូងនៅថ្ងៃទី ០៤ ខែ កញ្ញា ឆ្នាំ ២០២៣ ខាងមុខនេះ ចាប់ពីកម្រិតមតេយ្យដល់ថ្នាក់ទី១២។ ហេតុដូច្នេះសម្រាប់មាតា បិតា ឬអាណាព្យាបាលដែលមានបំណងចង់ឱ្យកូនៗទទួលបានការអប់រំតាមបែបស្តង់ដារអន្តរជាតិជាមួយនឹងសាលាអន្តរជាតិគ្រីនហ្វៀល (Greenfield International School ) អាចធ្វើការទំនាក់ទំនងសាកសួរព័ត៌មានបន្ថែមតាមរយៈលេខទូរស័ព្ទ ០៩៨ ៧៧៧ ១៣៨ ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T11:28:59.908Z", "category": "PR", "views": 275, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹង! អាជ្ញាធរ នឹងផ្អាកបណ្ដោះអាសន្នដចម្លង អរិយក្សត្រ-កាំបូឌីយ៉ាណា ចំនួន ២ ថ្ងៃ	https://business-cambodia.com/articles/ferry-noble-king-cambodiana	អាជ្ញាធរនឹងធ្វើការផ្អាកជាបណ្ដោះអាសន្នដចម្លង អរិយក្សត្រ-កាំបូឌីយ៉ាណាចំនួន ២ ថ្ងៃ គឺនៅថ្ងៃទី២១ និងថ្ងៃទី២២ ខែសីហា ឆ្នាំ២០២៣ ។ នេះយោងតាមសេចក្ដីជូនដំណឹងរបស់មន្ទីរសាធារណការ និងដឹកជញ្ជូនខេត្ដកណ្ដាលនៅថ្ងៃទី១៨ ខែសីហា ឆ្នាំ២០២៣នេះ។ ការផ្អាកដចម្លងខាងលើ ដោយសារនៅថ្ងៃទី២១ ខែសីហា អគ្គលេខាធិការដ្ឋាននៃរដ្ឋសភា នឹងរៀបចំប្រារព្វពិធីបើកសម័យប្រជុំលើកដំបូងរបស់រដ្ឋសភា នីតិកាលទី៧ ក្រោមព្រះរាជាធិបតីភាពដ៏ខ្ពង់ខ្ពស់បំផុតរបស់ ព្រះករុណា ព្រះបាទសម្ដេចព្រះបរមនាថ នរោត្ដម សីហមុនី ព្រះមហាក្សត្រនៃព្រះរាជាណាចក្រកម្ពុជា ហើយនៅថ្ងៃទី២២ ខែសីហា សម័យប្រជុំរដ្ឋសភាលើទី១ នីតិកាលទី៧ នឹងបន្ដដើម្បីធ្វើការបោះឆ្នោតជ្រើសតាំងប្រធានរដ្ឋសភា អនុប្រធានរដ្ឋសភា ប្រធានគណៈកម្មការជំនាញទាំងអស់នៃរដ្ឋសភា និងផ្ដល់សេចក្ដីទុកចិត្ដចំពោះរដ្ឋាភិបាលថ្មី។ ដូចនេះ ដើម្បីរក្សាបាននូវសណ្ដាប់ធ្នាប់ និងរបៀបរៀបរយ សាធារណៈ បញ្ចៀសការកកស្ទះចរាចរណ៍ នៅកន្លែងប្រារព្វពីធី មន្ទីរសាធារណការ និងដឹកជញ្ជូនផ្អាកដចម្លង អរិយក្សត្រ-កាំបូដីយ៉ាណាតែម្ដង។ ក្នុងបងប្អូនប្រជាពលរដ្ឋអាចធ្វើចរាចរតាមដចម្លង អរិយក្សត្រ-អូតែលសុខា ស្វាយជ្រុំ-ជ្រោយចង្វារ កោះរះ-កោះប្រាក់ និងដផ្លូវត្រី៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T10:27:35.865Z", "category": "ព័ត៌មានថ្មីៗ", "views": 527, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កុំឱ្យហួសពេល! ចូលវ័យជាង២០ឆ្នាំ យុវជនគួរគិតគូ៤យ៉ាងនេះ ដើម្បីជួយសម្រេចគោលដៅខ្លួនឯង	https://business-cambodia.com/articles/gen-z-20-think-to-growth-	យុវជនអាយុចន្លោះពី២០ឆ្នាំទៅ៣០ឆ្នាំ មហាសេដ្ឋី Jack Ma ធ្លាប់បានលើកឡើងថាយុវជន-យុវតី បើចូលធ្វើការត្រូវស្វែងរកមេដ៏ល្អម្នាក់ហើយដើរតាម។ ដូច្នេះប្រសិនបើអ្នកមិនបានដឹង រឿងទាំងនេះក្នុងវ័យមាសប្រាក់ទាំងនេះទេ អ្នកនឹងស្តាយក្រោយប្រៀបដូចបោះចោលពេលវេលា ដោយមិនបានអភិវឌ្ឍនខ្លួន៖   ១. កត់ត្រាបំណងសំខាន់ៗក្នុងជីវិត   សរសេរអំពីខ្លួនឯង បើអ្នកមិនច្បាស់លាស់ជាមួយខ្លួនឯងទេ កុំសង្ឃឹមថាអ្នកដទៃច្បាស់លាស់ជាមួយអ្នក។ ដូច្នេះចូររៀបចំឌីហ្សាញអនាគតខ្លួនឯង តាមរយៈការកត់ត្រានូវគោលបំណងសំខាន់យ៉ាងហោចថា៥ឱ្យបានច្បាស់លាស់ ហើយរៀបចំផែនការ ដែលជារបៀបដែលអ្នកនឹងដើរទៅរកវាម្តងបន្តិចៗ រៀនបណ្តើរ ធ្វើបណ្តើរ ខុសបណ្តើរ កែបណ្តើរ ល្អបណ្តើរៗរហូតអាចដើរដល់គោលដៅ។   ២. ការងារបន្ទាន់និងសំខាន់ជារឿង២ផ្សេងគ្នា   ភាពបន្ទាន់នឹងបង្រៀនឱ្យយើងចេះផ្តោតលើដំណោះស្រាយភ្លាមៗដែលអាចទៅរួចនិងធ្វើបាន ទោះជាលំបាកបន្តិចក៏ដោយ។ ប៉ុន្តែរឿងសំខាន់គឺជារឿងអនាគតដែលអ្នកត្រូវផ្តោតលើ តាមរយៈការធ្វើឱ្យបានហ្មត់ចត់ គោរពវិន័យ ឱ្យតម្លៃពេលវេលានិងបង្កើតទម្លាប់ឱ្យខ្លួនឯងរស់នៅល្អបំផុតតាមដែលអាចធ្វើបាន។   ៣. ចេះស្តាប់ ចេះសង្កេត តែមិនត្រូវទទួលយកគ្រប់រឿង   នៅពេលដែលអ្នកស្តាប់នរណាម្នាក់និយាយអ្នកត្រូវប្រាកដចិត្តថាគឺជាសម្តីមានគុណភាពដែលអាចផ្លាស់ប្តូរជីវិតអ្នកបាន មិនមែនជាសម្តីនាំឱ្យត្រចៀករលៀកនោះឡើយ។ ចេញទៅសង្គមខាងក្រៅត្រូវចេះសង្កេតគ្រប់មនុស្សនិងរៀនសូត្រពីគេទាំងចំណុចល្អ និងចំណុចអាក្រក់។ ចំណុចល្អគួររៀនតាមយកជាមេរៀនច្នៃជីវិតខ្លួនឯង បើចំណុចអាក្រក់គួររៀនពីកំហុសអ្នកដទៃ ហើយឆ្លុះបញ្ចាំងខ្លួនឯង និងរកផ្លូវវាងជៀសពីកំហុសឱ្យបានកាន់តែច្រើនកាន់តែល្អ។   ៤. កុំរងចាំដល់គ្រប់យ៉ាងឥតខ្ចោះទើបចាប់ផ្តើម    ភាពល្អឥតខ្ចោះគឺជាសត្រូវរបស់ការងារដែលល្អឥតខ្ចោះ ដូច្នេះវាជារឿងតូចតាចប៉ុណ្ណោះដែលអ្នកបានបង្កើតកំហុស មានតែកំហុសប៉ុណ្ណោះដែលបង្រៀនមនុស្សបានល្អបំផុត ចាប់ផ្តើមពីអ្វីដែលអ្នកមាន ពីកន្លែងដែលកំពុងនៅ ដើម្បីបង្កើតអ្វីដែលអ្នកចង់បានម្តងមួយជំហានៗ។   ជាការពិតណាស់ក្នុងជីវិតយើងជាក់ស្តែង បទពិសោធន៍របស់មនុស្សម្នាក់ៗគឺមានភាពខុសគ្នា ការចាប់ផ្តើមក៏អាចនឹងខុសគ្នា វ័យត្រូវរីកចម្រើនវ័យត្រូវបរាជ័យក៏ខុសគ្នាទៅតាមការប្រព្រឹត្តិសកម្មភាពជាក់ស្តែងរបស់យើងម្នាក់ៗដែរ។   យ៉ាងណាមិញបើតាមដំបូន្មានរបស់មហាសេដ្ឋី Jack Ma លោកក៏បានផ្តាំទៅដល់យុវវ័យជំនាន់ក្រោយថា ពេលវេលាមិនដែលចាំអ្នកនោះទេ ហើយអ្នកក៏មិនអាចរស់នៅនិងធ្វើការងារបានអស់មួយជីវិតដូចគ្នា ហេតុនេះហើយអ្នកគួរតែគិតអំពីកំហុសឆ្គងដែលអ្នកបានធ្វើចំពោះមនុស្សដែលអ្នកស្រឡាញ់នៅជុំវិញខ្លួនឲ្យបានច្រើនជាជាងការងាររបស់អ្នក ដោយផ្តល់ពេលវេលាឲ្យបានច្រើនទៅដល់ពួកគេ នោះទើបអ្នកអាចក្លាយជាបុគ្គលដែលជោគជ័យម្នាក់៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T10:17:15.592Z", "category": "ភាពជាអ្នកដឹកនាំ", "views": 102, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់បានម៉ូតូកម្លាំងខ្លាំងដល់ ១៥០ស៊ីស៊ី តម្លៃសមរម្យជាងម៉ូដផ្សេង កុំភ្លេចឆែកមួយម៉ូឌែលនេះ!	https://business-cambodia.com/articles/peugeot-motor-cambodia	បើអ្នកមានថវិកាត្រឹមខ្ទង់ 3XXX ដុល្លាស្តើង ចង់ជ្រើសរើសប្រភេទម៉ូតូល្អ និងស៊េរីទំនើប តើគួរជ្រើសរើសយកម៉ូតូម៉ាកណា? ជាមួយនិងការរំពឹងទុកថានឹងទទួលបានម៉ូតូដែលមានគុណភាពខ្ពស់ រូបរាងស្រស់ស្អាត និងបច្ចេកវិទ្យាទំនើប។ ជាពិសេស បើអ្នកជាយុវវ័យសម័យថ្មី និងច្បាស់ជាពេញចិត្តចំពោះម៉ូតូដែលបង្ហាញពីភាពស្រស់ស្រាយនិងរសនិយមដូចអ្នក ដែលម៉ូតូនោះត្រូវតែឡូយ សង្ហារ ស្រស់ស្អាត និងផ្តល់អំនាច អនុភាព។ សម្រាប់ការបើកបរប្រចាំថ្ងៃនៅក្នុងទីក្រុង ម៉ូតូប្រភេទកំលាំង 150cc ពិតជាសាកសមល្មមសម្រាប់អ្នកគ្រប់គ្នាជាពិសេសសម្រាប់ក្មេងជំទង់/យុវវ័យ ដែលកំពុងតែស្វែងរកម៉ូតូប្រកបដោយផាសុកភាព។ ថ្មីៗនេះមានម៉ាកយីហ៊ោរមួយដែលកំពុងតែវាយលុយទីផ្សារម៉ូតូ Scooter ផងដែរនោះគឺម៉ូតូ Peugeot Django 150 ផលិតផលរបស់ប្រទេសបារាំងដែលមានជម្រើសដ៏ស្រស់ស្អាតនិងទាន់សម័យទាំងការរចនា ម៉ាស៊ីនល្អ ជាពិសេសតំលៃសមរម្យ។ ច្រើនជាងមធ្យោបាយធ្វើដំនើរ ម៉ូតូ Peugeot Django 150 គឺជាសិល្បះនៃជីវិតមួយផ្នែកដែលបង្ហាញពីគំនិតថ្មីនិងនិន្នាការមួយទៀតដែលច្រើនជាងប្រើប្រាស់សម្រាប់តែមធ្យោបាយធ្វើដំនើរ។ អ្នកប្រើប្រាស់ម៉ូតូមួយដែលផ្តល់នូវគោលគំនិតបែបភាពជាខ្លួនឯងខ្ពស់ (uniqueness) ហើយបង្ហាញពីស្ទីលរបស់អ្នកជាម្ចាស់គ្រប់ពេលដែលអ្នកបានបើកបរជាមួយនិងវា។ កំពូលម៉ាកយីហ៊ោររបស់ប្រទេសបារាំងដែលមានអាយុកាល ១២៥ឆ្នាំមកហើយផ្តល់ជូនអតិថិជននូវគុណភាព ការរចនា រូបរាង និងតំលៃ។ បើយើងក្រឡេកមើលម៉ូតូ Peugeot Django 150 ច្បាស់ណាស់ពិតជាមិនមានម៉ូតូប្រភេទ Scooter ណាដែលដូច ឬច្រលំដូចនោះទេ ជាមួយនិងការចនាប៉ាណាខាងមុខរាងទំរង់ពងក្រពើ និងអំពូលភ្លើង LED រត់ប្រដេញសងខាងដែលអមដោយឡូហ្គូរូបតោពិតជាពោរពេញដោយអំនាចនិងអនុភាពពិតៗ។ សំឡឹងទៅចំណែកប្រអប់កុងទ័រ Semi-digital នោះវិញក៏ផ្តល់នូវភាពទាន់សម័យបច្ចេកវិទ្យាផងដែររំលេចចេញនូវ កុងទ័រល្បឿន កុងទ័រសាំងនិងមុខងារពិសេសច្រើនទៀតសម្រាប់អ្នកប្រើប្រាស់។ ម៉ូតូ Peugeot Django 150cc នេះផងដែរមានការរចនាកំពស់កែបមកដីទាបល្មមដែលមិនខ្ពស់ពេកសម្រាប់ប្រជាជនអាស៊ីងាយស្រួលបំផុតសម្រាបការដាក់ជើងលើទ្រនាប់ម៉ូតូខាងក្រោមនិងដល់ដីដែលផ្តល់ការបត់បែនសម្រាប់ការធ្វើដំណើរ ។ ចំនុចលេចធ្លោមួយទៀតរបស់ម៉ូតូ Peugeot Django នោះគឺការចនាកែបស្បែកអង្គុយដែលទន់ល្មើយជាពិសេសធំទូលាយជាងម៉ូតូ Scooter ផ្សេងទៀត។ កែបទាំងមូលរបស់ម៉ូតូនេះត្រូវបានបែងចែកជាពីរសម្រាប់អ្នកបើកបរនិងអ្នកជិះពីក្រោយដែលសុទ្ធសឹងតែមានទំហំធំរហូតដល់ 710mm.	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T10:04:36.808Z", "category": "PR", "views": 141, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
មិនបាច់ដូរលុយ! ចាប់ពីពេលនេះ អ្នកទៅលេងប្រទេសឡាវអាចចាយប្រាក់រៀលខ្មែរតាមទូរស័ព្ទដៃបាន	https://business-cambodia.com/articles/now-can-pay-in-khmer-riel-in-laos	ចាប់ពីថ្ងៃនេះទៅពលរដ្ឋខ្មែរដែលធ្វើដំណើរទៅលេងប្រទេសឡាវហើយមានកម្មវិធីទូរស័ព្ទដៃចល័តដោយប្រើប្រាស់គណនីប្រាក់រៀលអាចចាយប្រាក់រៀលតាមទូរស័ព្ទដៃនៅទឹកដីឡាវបានខណៈធនាគារជាតិនៃកម្ពុជានិងធនាគារកណ្ដាលរបស់ឡាវបានសហការគ្នាក្នុងការទូទាត់ឆ្លាងព្រំដែន។   នៅថ្ងៃទី១៨ខែសីហានេះធនាគារជាតិនៃកម្ពុជា និងធនាគារកណ្តាលឡាវបានរៀបចំកិច្ចប្រជុំទ្វេភាគីប្រចាំឆ្នាំនិងប្រកាសដាក់ឱ្យប្រើប្រាស់ជាផ្លូវការ ការទូទាត់ឆ្លងដែនតាមរយៈឃ្យូអរកូត (QR Code) ដំណាក់កាលទី១ រវាងព្រះរាជាណាចក្រកម្ពុជា និងសាធារណរដ្ឋប្រជាធិបតេយ្យប្រជាមានិតឡាវ។ ពិធីនេះបានប្រារព្ធឡើងនៅទីក្រុងវៀងចន្ទន៍ នៃសាធារណរដ្ឋប្រជាធិបតេយ្យប្រជាមានិតឡាវ ក្រោមអធិបតីភាព លោកជំទាវបណ្ឌិត ជា សិរី ទេសាភិបាល ធនាគារជាតិនៃកម្ពុជា និងឯកឧត្តមបណ្ឌិត Bounleua Sinxayvoravong ទេសាភិបាល ធនាគារកណ្តាលឡាវ។   យោងតាមសេចក្ដីប្រកាសព័ត៌មានរបស់ធនាគារជាតិនៃកម្ពុជាបានឲ្យដឹងថាគម្រោងនៃការតភ្ជាប់ការទូទាត់ឆ្លងដែនចែកចេញជាពីរដំណាក់កាល ដោយដំណាក់កាលទី១ “កម្ពុជាស្កេនឃ្យូអរកូតនៅប្រទេសឡាវ” ដែលបានអនុញ្ញាតឱ្យប្រជាជនកម្ពុជាដែលមានគណនីជាប្រាក់រៀលអាចប្រើប្រាស់កម្មវិធីធនាគារចល័ត ដើម្បីធ្វើការទូទាត់ប្រាក់តាមរយៈការស្កេនឃ្យូអរកូត (LAOQR) ជាមួយពាណិជ្ជករ ឬហាងទំនិញនៅប្រទេសឡាវ។   ចំណែកដំណាក់កាលទី២ “ឡាវស្កេនឃ្យូអរកូតនៅប្រទេសកម្ពុជា” ដោយប្រជាជនឡាវ ដែលមានគណនីជាប្រាក់ឡាវគីប អាចទូទាត់ប្រាក់ដោយស្កេនខេអេចឃ្យូអរកូតជាមួយពាណិជ្ជករ ឬហាងទំនិញក្នុងប្រទេសកម្ពុជា។ ការដាក់ឱ្យដំណើរការគម្រោងនេះ នឹងជួយលើកកម្ពស់ការប្រើប្រាស់រូបិយវត្ថុជាតិក្នុងទីផ្សារ ប្រកបដោយភាពងាយស្រួល ឆាប់រហ័ស តម្លៃសមរម្យ សុវត្ថិភាព និងជួយជំរុញកំណើនសេដ្ឋកិច្ច ទេសចរណ៍ និងពាណិជ្ជកម្មឆ្លងដែនរវាងព្រះរាជាណាចក្រកម្ពុជា និងសាធារណរដ្ឋប្រជាធិបតេយ្យប្រជាមានិតឡាវ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T09:50:31.809Z", "category": "ហិរញ្ញវត្ថុ", "views": 115, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មេធំ Country Garden បាត់តំណែងជាសេដ្ឋិនីទី ១ នៅអាស៊ី ក្រោយទ្រព្យសម្បតិ្តធ្លាក់ចុះជិត២៩ពាន់លាន$	https://business-cambodia.com/articles/yang-huiyan	លោកស្រី យ៉ង់ ហ៊ុយយ៉ាន (Yang Huiyan) ដែលជាប្រធានក្រុមហ៊ុនអភិវឌ្ឍន៍អចលទ្រព្យដ៏ធំមួយរបស់ចិនគឺ Country Garden បានធ្លាក់ចេញពីតំណែងសេដ្ឋិនីទី១ នៅអាស៊ីហើយ ក្រោយបានបាត់បង់ប្រាក់ជាង ៨០% នៃទ្រព្យសម្បតិ្ដសរុបរបស់លោកស្រី។ យោងតាមការចុះផ្សាយពីសារព័ត៌មាន Bloomberg លោកស្រីយ៉ានបានខាតបង់ប្រហែល ២៩ ពាន់លានដុល្លារចាប់តាំងពីឆ្នាំ ២០២១ មក។ ហើយកាលពីថ្ងៃអង្គារសប្ដាហ៍មុននេះ លោកស្រីបានបាត់បង់ប្រាក់ ៤៩០ លានដុល្លារផងដែរ ខណៈដែលក្រុមហ៊ុនរបស់លោកស្រីខកខានការទូទាត់ការប្រាក់។ លោកស្រីយ៉ាន ធ្លាប់ជាស្ត្រីអ្នកមានបំផុតនៅអាស៊ី បានបាត់បង់ទ្រព្យសម្បត្តិច្រើនជាងមហាសេដ្ឋីទាំងអស់ចាប់តាំងពីខែមិថុនា ឆ្នាំ ២០២១ នៅពេលដែលក្រុមហ៊ុនអភិវឌ្ឍន៍អចលនទ្រព្យដ៏ធំរបស់ប្រទេសចិន Country Garden ជួបវិបត្តិបំណុល។   ប្រភពដដែលបន្ដថា ទ្រព្យសម្បត្តិសុទ្ធរបស់លោកស្រីយ៉ាន បានធ្លាក់ចុះ ៨៤% ឬស្នើ ២៨.៦ ពាន់លានដុល្លារចាប់តាំងពីខែមិថុនា ឆ្នាំ ២០២១។ បច្ចុប្បនុ្នទ្រព្យសម្បត្តិរបស់អ្នកជំនួញស្រីវ័យ ៤១ ឆ្នាំរូបមានចំនួន ៥.៥ ពាន់លានដុល្លារប៉ុណ្ណោះ។   ការខាតបង់ទាំងនេះកើតឡើងនៅពេលដែល Country Garden ខកខានការទូទាត់ការប្រាក់លើមូលបត្របំណុលចំនួនពីរដែលមានតម្លៃរាប់លានដុល្លារ។ ហើយឥឡូវនេះក្រុមហ៊ុនសល់ពេល ៣០ ថ្ងៃ ពោលគឺក្រុមហ៊ុននឹងធ្លាក់ក្នុងវិបត្តិបំណុល បើនៅតែគ្មានលទ្ធភាពសង។   ដោយឡែកភាគហ៊ុនដែលបានចុះបញ្ជីនៅហុងកុងរបស់ក្រុមហ៊ុន Country Garden បានធ្លាក់ចុះ ២០.៤% ចាប់តាំងពីថ្ងៃចន្ទសប្ដាហ៍មុន។ ខណៈលោកស្រីយ៉ានទទួលបានទ្រព្យសម្បត្តិជាច្រើនពីភាគហ៊ុននៅក្នុងក្រុមហ៊ុននេះដែលបានកាន់កាប់ចំនួន ៥២.៦%។   ក្រុមហ៊ុន Country Garden នៅតែជាក្រុមហ៊ុនអភិវឌ្ឍន៍អចលនទ្រព្យដ៏ធំបំផុតរបស់ប្រទេសចិនក្នុងការលក់ ប៉ុន្តែតម្លៃទីផ្សាររបស់ខ្លួនបានធ្លាក់ចុះជាងពាក់កណ្តាលចាប់តាំងពីដើមឆ្នាំ២០២៣នេះ។ ជាក់ស្ដែងនៅក្នុងខែកក្កដា ក្រុមហ៊ុនបានរាយការណ៍ពីការលក់គឺមានចំនួន ១២៨.៧៦ ពាន់លានយន់ ឬប្រហែល ១៧.៨ ពាន់លានដុល្លារ សម្រាប់រយៈពេល ៦ ខែដំបូងនៃឆ្នាំ ២០២៣ នេះ ដែលចំនួននេះគឺថយចុះ ៣០% បើធៀបនឹងរយៈពេលដូចគ្នាកាលពីឆ្នាំមុន។   គួររំលឹកថា លោកស្រីយ៉ានបានក្លាយជាស្ត្រីមានបំផុតរបស់ប្រទេសចិននៅអាយុ ២៥ ឆ្នាំទទួលមរតកពីឪពុករបស់លោកស្រី និងក្លាយជាស្រីមានជាងគេទី១ នៅអាស៊ីផងដែរ។ ប៉ុន្ដែលោកស្រីបានបាត់បង់តំណែងជាស្ត្រីមានបំផុតនៅអាស៊ីក្នុងខែសីហាឆ្នាំ ២០២២ ទៅ ហើយតំណែងនេះបានធ្លាក់ទៅលើលោកស្រី Savitri Jindal ដែលជាស្ត្រីមានជាងគេបំផុតរបស់ឥណ្ឌា និងជាប្រធានក្រុមហ៊ុន OP Jindal Group៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T09:34:37.722Z", "category": "អចលនទ្រព្យ", "views": 2037, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្ងាត់ៗ គម្រោងស្តារ និងលើកកម្រិតគុណភាព ផ្លូវជាតិប្រវែង៥២Km សម្រេចបានជាង៣៥% បន្ទាប់បើកការដ្ឋានបាន៨ខែ	https://business-cambodia.com/articles/national-road-33-ready-35-percentage	នៅថ្ងៃទី១៨ ខែសីហា ឆ្នាំ២០២៣ លោក ប៉ាល់ ចន្ទតារា រដ្ឋលេខាធិការ ក្រសួង សាធារណការ និងដឹកជញ្ជូន  បានអញ្ជើញចុះពិនិត្យបច្ចេកទេស និងវឌ្ឍនភាព ការងារជាថ្មីម្តងទៀត នូវគម្រោងពង្រីក និងលើកកម្រិតគុណភាពផ្លូវជាតិលេខ៣៣ ខណៈគម្រោងនេះ សម្រេចបានជាង ៣៥ភាគរយហើយ  ។ ការចុះត្រួតពិនិត្យនេះធ្វើឡើងក្នុងគោលបំណងពិនិត្យមើលស្ថានភាពសាងសង់ស្ពានក្បាលរមាសថ្មី ត្រង់ចំណុចគីឡូម៉ែត្រលេខ០៤+៧៩១ និងត្រួតពិនិត្យលើការងារបច្ចេកទេស សាងសង់ផ្លូវតាំងពីដើមទី រហូតដល់ចុងទី។ ដើម្បីធានាឱ្យបានថាគម្រោងផ្លូវជាតិលេខ៣៣  អនុវត្តទៅតាមលក្ខណៈបទដ្ឋានត្រឹមត្រូវ ប្រកបដោយគុណភាព និងអាចប្រើប្រាស់បានយូរអង្វែង ឯកឧត្តមរដ្ឋលេខាធិការ ប្រធានគ្រប់គ្រងសម្របសម្រួលគម្រោង នឹងអញ្ជើញដឹកនាំក្រុមការងារបច្ចេកទេស ព្រមជាមួយឧបករណ៍ និងម៉ាស៊ីនត្រួតពិនិត្យគុណភាពស្រទាប់គ្រឹះផ្លូវ យកមកធ្វើតេស្ត នាដើមខែកញ្ញាខាងមុខនេះ។   សូមជម្រាបជូនដែរថា កំណាត់ផ្លូវជាតិខាងលើនេះមានប្រវែង៥២,៥៧គីឡូម៉ែត្រ បានបើកការដ្ឋានសាងសង់ កាលពីថ្ងៃទី៣០ ខែធ្នូ ឆ្នាំ២០២២ ចំណាយពេលសាងសង់អស់រយៈពេល៤០ ដោយបញ្ចប់ការសាងសង់ឆ្នាំ២០២៦។ យ៉ាងណាមិញសម្រាប់ការសម្រេចលទ្ធផលការងារចំពោះកំណាត់ផ្លូវលេខ៣៣ ដែលសរុបចំនួន ៣៥,១២ភាគ ក្នុងនោះរួមមាន៖ (១) ការងារកាប់ឆ្ការ និងបោសសម្អាត សម្រេចបាន ៥២,៥៧ គ.ម (២) ការងារសាងសង់តួថ្នល់ Sub-grade សម្រេចបាន ៤៩,៨៧ គ.ម និង (៣) ការងារសាងសង់ស្រទាប់គ្រឹះរង Sub-base សម្រេចបាន ៣៧,៦៦ គ.ម។ តួលេខខាងលើបានបង្ហាញថាគម្រោងកំពុងអនុវត្តទៅលឿនជាងផែនការដែលបានគ្រោងទុក៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T08:46:43.310Z", "category": "អចលនទ្រព្យ", "views": 334, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
មុនទៅ ត្រូវដឹង! អគ្គនាយកដ្ឋាន បង្ហាញទីតាំង៥ កន្លែង ដែលត្រូវទៅធ្វើថ្មីពេលបាត់អត្តសញ្ញាណប័ណ្ណសញ្ជាតិខ្មែរ	https://business-cambodia.com/articles/5-places-for-renovation	កន្លងមក នៅពេលដែលបាត់អត្តសញ្ញាណប័ណ្ណបងប្អូនប្រជាពលខ្មែរមួយចំនួនហាក់បីដូចជាបារម្មណ៍ខ្លាំងព្រោះមិនដឹងថាពេលបាត់ត្រូវទៅធ្វើថ្មីនៅកន្លែងណា ហើយពេលទៅធ្វើយកឯកសារអ្វីខ្លះទៅ ឬពេលបាត់តើត្រូវដាក់ពាក្យបណ្តឹងនៅកន្លែងណានោះឡើយ។ ប៉ុន្តែ នាពេលនេះដើម្បីឱ្យបងប្អូនយល់បានច្បាស់អគ្គនាយកដ្ឋានអត្តសញ្ញាណកម្ម បានចេញបញ្ជាក់ច្បាស់ៗពីទីកន្លែងដែលត្រូវធ្វើថ្មី។ ចំពោះករណីបាត់អត្តសញ្ញាណប័ណ្ណសញ្ជាតិខ្មែរ និងដំណោះស្រាយនោះមានដូចជា៖ ១.សាមីខ្លួនត្រូវដាក់ពាក្យបណ្តឹងបាត់និង ពាក្យស្នើសុំទុតិយតា (ស្នើសុំបោះពុម្ពថ្មី) នៅប៉ុស្តិ៍នគរបាលរដ្ឋបាលទីលំនៅអចិន្ត្រៃយ៍  ដោយភ្ជាប់ជាមួយអត្តសញ្ញាណប័ណ្ណសញ្ចាតិខ្មែរ ថតចម្លង (បើមាន) ២. ទីតាំងដែលត្រូវយកពាក្យបណ្តឹងបាត់ និងពាក្យស្នើសុំទុតិយតា មកដាក់ស្នើសុំបោះពុម្ពអត្តសញ្ញាណប័ណ្ណម្តងទៀតបាន មានដូចជា៖ ប៉ុស្តិ៍នគរបាលរដ្ឋបាលឃុំ/សង្កាត់នៃទីលំនៅអចិន្ត្រៃយ៍ អធិការដ្ឋាននគរបាលក្រុង ស្រុក ខណ្ឌនៃ ទីលំនៅអចិន្ត្រៃយ៍ ស្នងការដ្ឋាននគរបាលរាជធានី ខេត្តនៃទីលំនៅអចិន្ត្រៃយ៍ សាខាអត្តសញ្ញាណប័ណ្ណផ្សារអុីអន២សែនសុខ នាយកដ្ឋានអត្តសញ្ញាណប័ណ្ណសញ្ជាតិខ្មែរ ដែលមានទីតាំងនៅ ភូមិតាង៉ូវក្រោម សង្កាត់និរោធ ខណ្ឌច្បារអំពៅ។ ៣. រយៈពេលទទួលបានគឺ ៣០ថ្ងៃនៃថ្ងៃការងារ សូមបញ្ជាក់ថា សម្រាប់ព័ត៌មានបន្ថែម សូមលោកអ្នក Download កម្មវិធី GDI eServices ដើម្បីមើល ឬសាកសួរព័ត៌មាន ឬទំនាក់ទំនងលេខ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទដល់សុក្រ ក្នុងម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T08:39:33.667Z", "category": "ព័ត៌មានថ្មីៗ", "views": 190, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
លែងភ័យរឿង ហាលភ្លៀង ហាលក្ដៅ! ប្រើ App ១នេះ ចំណេញលុយ ហើយសន្សំសំចៃទៀត	https://business-cambodia.com/articles/tada-cambodia-app	នៅកម្ពុជាមានមធ្យោបាយប្រើប្រាស់ច្រើនណាស់ដែលយើងអាចធ្វើដំណើរបានសព្វថ្ងៃ ដែលធ្វើឲ្យអតិថិជនអាចជ្រើសរើសមធ្យោបាយធ្វើដំណើរណាមួយដែលខ្លួនពេញចិត្ត តែការចំណាយទៅលើថ្លៃធ្វើដំណើរក៏ខុសៗគ្នា ។ ដូចជាអ្នកជិះរថយន្ត ងាកមករកមធ្យោបាយផ្សេងដើម្បីធ្វើដំណើរ ដោយចំណេញថ្លៃសាំង ចំណេញថ្លៃចំណត និងចំណេញពេលវេលា ព្រមទាំងជៀសផុតពីថ្លៃថែទាំរថយន្ត ដែលជួយសន្សំសំចៃបានច្រើនទៅថ្លៃចំណាយផ្សេងៗដែលមិនចាំបាច់ ។ បងប្អូនធ្លាប់ដឹងអត់? ថានៅប្រទេសយើង មាន App ធ្វើដំណើរច្រើនមែនទែន ដែលយើងអាចប្រើប្រាស់បាន និងងាយស្រួល ជួយសម្រួលដល់ការធ្វើដំណើររបស់យើងបានច្រើនមែនទែន “តម្លៃធូរជាង ហៅភ្លាមបានភ្លាម” ដែលហៅបានទាំងកង់បី និងរថយន្ត ជាពិសេសជួយសម្រួលដល់បងប្អូនធ្វើដំណើរ ក្នុងរដូវកាល អាកាសធាតុប្រែប្រួល ម្តងហាលភ្លៀង ម្តងហាលថ្ងៃ ហើយក៏ជួយកាត់បន្ថយចំណាយថ្លៃសាំង និងបញ្ហាចំណត សម្រាប់បងប្អូនដែលមានរថយន្ដផ្ទាល់ខ្លួនថែមទៀត ។ ដែលខាងក្រោមនេះ ជា App ក្រុមហ៊ុន TADA ដែលអាចកក់ជិះ និងធ្វើដំណើរពេញនិយមមួយនៅទីក្រុងភ្នំពេញ និងខេត្តសៀមរាប ដែលបម្រើសេវាកម្មជូនបងប្អូនអ្នករស់នៅទីនោះឲ្យកាន់តែងាយស្រួល ជាពិសេស TADA តែងតែមានកម្មវិធីពិសេសសម្រាប់អតិថិជនថ្មី និងអតិថិជនចាស់ផងដែរ ។ ដើម្បីឆ្លើយតបទៅកាន់តម្រូវការបស់រអតិថិជន TADAមានកម្មវិធីដូចខាងក្រោម ៖  កម្មវិធីប្រូម៉ូសិនផ្សេងៗ ជាមួយដៃគូសហការជាច្រើនដូចជា បុរីប៉េងហួត ,VISA, Factory Phnom Penh , SmartVIP និង CJCC ។ កម្មវិធីបញ្ចុះតម្លៃ រៀងរាល់ថ្ងៃសុក្រ ឬចុងសប្តាហ៍ ដែលបញ្ចុះតម្លៃ រហូតដល់ 50% ដែលពិសេស និងចំណេញខ្លាំងមែនទែន សម្រាប់ការធ្វើដំណើរ ។ កម្មវិធីពិសេសសម្រាប់ សិស្សនិស្សិត បងៗស្ដ្រីមេផ្ទះ និងបុគ្គលិកក្រុមហ៊ុន សហគ្រាសនានា ដោយបង្កើតប្រូម៉ូសិន Student Fleet និងTADA Corporate ដែលមាននៅលើ App TADA តែមួយគត់ ។ អញ្ចឹងដើម្បីទទួលបានអត្ថប្រយោជន៍ជាច្រើនខាងលើ បងប្អូនអាចទាញយក App TADA ឥលូវនេះតាមរយៈតំណរលីង : https://tada-rider.app.link/EfiodWETpBb	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T08:18:56.454Z", "category": "PR", "views": 100, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy", "short_sentences" ] }
ក្រុមហ៊ុនអចលនទ្រព្យធំបំផុតទី២ចិនដាក់ពា្យការពារក្ស័យធនខណៈបំណុលឡើងដល់៣៤០ពាន់លាន$	https://business-cambodia.com/articles/evergrande-china-filed-for-bankrupcy-protection	Evergrande ដែលជាក្រុមហ៊ុនអចលនទ្រព្យធំបំផុតទី២របស់ចិនបានដាក់ពាក្យស្នើសុំការពារពីការក្ស័យធនជំពូកទី១៥ទៅកាន់តុលាការអាមេរិកខណៈបំណុលរបស់ខ្លួនឡើងដល់ជាង៣០០ពាន់លានដុល្លារជាក្រុមហ៊ុនអភិវឌ្ឍន៍អចលនទ្រព្យដែលបំណុលជាប់ខ្លួនច្រើនបំផុតក្នុងលោក។   បើយោងតាមការចុះផ្សាយរបស់ CNBC បានឲ្យដឹងថាការដាក់ពាក្យសុំការពារក្ស័យធនរបស់ក្រុមហ៊ុន Evergrande ទៅកាន់តុលាការអាមេរិកគឺដើម្បីឲ្យតុលាការក្ស័យធននៅអាមេរិកជួយចូលអន្តរាគមន៍ឆ្លងព្រំដែនដែលពាក់ព័ន្ធនឹងក្រុមហ៊ុនបរទេសជាពិសេស Evergrande ផ្ទាល់ដើម្បីធ្វើការកែទម្រង់ក៏ដូចជាជួបសម្របសម្រួលទៅដល់ម្ចាស់បំណុលដែលEvergrande កំពុងជំពាក់។ លើសពីនេះការដាក់ពាក្យសុំការពារក្ស័យធននេះនឹងជួយការពារទ្រព្យកូនបំណុល( Evergrande) ក៏ដូចជាសម្របសម្រួលនិងសង្រ្គោះក្រុមហ៊ុនEvergrande ដែលកំពុងជួបវិបត្តិហិរញ្ញវត្ថុធ្ងន់ធ្ងរ។   ក្រុមហ៊ុនEvergrande បានដាក់ពាក្យសុំការពារក្ស័ធនទៅកាន់តុលាកាក្ស័យធនអាមេរិកបន្ទាប់ពីខ្លួនរកស៊ីខាតជាបន្តបន្ទាប់និងជំពាក់បំណុលគេកាន់តែច្រើនឡើង។ ជាក់ស្ដែងបើយោងតាមរបាយការណ៍របស់ក្រុមហ៊ុនដែលបានចេញកាលពីខែកក្កដាឆ្នាំ២០២៣នេះបានបង្ហាញថាក្រុមហ៊ុនរកស៊ីខាត៨១ពាន់លានដុល្លារនៅ២ឆ្នាំចុងក្រោយនេះ។ លើសពីនេះនៅឆ្នាំ២០២១និង២០២២ខាត៦៦.៣៦ពាន់លានដុល្លារនិង១០៥.៩ពាន់លានដុល្លាររៀងគ្នា។    គួរបញ្ជាក់ផងដែរក្រុមហ៊ុន Evergrande គឺជាក្រុមហ៊ុនអចលនទ្រព្យដ៏ធំដែលមានគម្រោងកាន់ក្នុងដៃប្រមាណ១៣០០គម្រោងនៅក្នុងទីក្រុងជាង២៨០ទីក្រុង។ ក្រុមហ៊ុននេះមិនមែនរកស៊ីតែនៅក្នុងអចលនទ្រព្យមួយមុខនោះទេតែក៏មានអាជីវកម្មផ្សេងទៀតដូចជាឡានអគ្គិសនី សុខាភិបាលនិងឧទ្យានកម្សាន្តជាដើម។   ក្រុមហ៊ុនបានត្រដាបត្រដួសក្នុងការបង់សងបំណុលបន្ទាប់ពីខ្លួនអស់លទ្ធសងបំណុលជាផ្លូវការនៅចុងឆ្នាំ២០២១។ នៅចុងឆ្នាំ២០២២កន្លងទៅបំណុលរបស់Evergrande ឡើងដល់៣៤០ពាន់លានដុល្លារស្មើនឹង២%នៃផលិតផលក្នុងស្រុកសរុបរបស់ចិន៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T08:13:31.181Z", "category": "ហិរញ្ញវត្ថុ", "views": 342, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្បួនប្រើលុយទាំង៧ របស់បិតាវិនិយោគ Warren Buffett នៅតែប្រើបានផលមកដល់បច្ចុប្បន្ន	https://business-cambodia.com/articles/7-usefull-money-tips-from-warren-buffett	ចាស់តែមិនហួសសម័យ លោក Warren Buffett គឺជាសេដ្ឋីសញ្ជាតិអាមេរិកដ៏លេចធ្លោមួយរូបក្នុងពិភពលោក។ លោកទទួលបានភាពជោគជ័យហិរញ្ញវត្ថុយ៉ាងធំធេង នោះក៏ដោយសារគំនិតដ៏ឆ្លៀសវៃនិងជំនាញក្នុងការរកស៊ីព្រមទាំងការវិនិយោគរបស់លោក។   ទាក់ទងនឹងរឿងនេះដែរ Business Cambodia សូមលើកបង្ហាញពីក្បួននៃការប្រើប្រាស់លុយទាំង៧យ៉ាង របស់បិតាវិនិយោគ Warren Buffett ដែលអ្នកគួររៀនសូត្រតាម ហើយវានៅតែប្រើបានផលរហូតមកដល់បច្ចុប្បន្ន។    ១. បើអ្នកទិញរបស់ដែលមិនចាំបាច់នៅថ្ងៃនេះ អ្នកនឹងលក់របស់ដែលចាំបាច់នៅថ្ងៃក្រោយ   ប្រសិនបើអ្នកហានទិញឡានទំនើប សម្ភារនិយមស៊ីវីល័យដែលមិនចាំបាច់ខ្លាំង ឬដល់ថ្នាក់ខ្ចីបុលគេដើម្បីទិញរបស់ទាំងនោះក្នុងកគោលបំណងគ្រាន់តែចង់បង្អួតភ្នែកអ្នកដទៃ ឬនរណាម្នាក់ដែលអ្នកមិនពេញចិត្ត មិនយូរទេអ្នកនឹងត្រូវដល់ដំណាក់កាលលក់ផ្ទះ ឬវត្ថុដែលចាំបាច់ដើម្បីដោះបំណុលទាំងនោះ។   ២. កុំសន្សំលុយក្រោយពីការចំណាយ តែត្រូវចំណាយលុយដែលសល់ពីការសន្សំ   បើអ្នកចំណាយលុយហើយទើបសន្សំដែលសល់ពីការចំណាយនោះ ពិតណាស់អ្នកនឹងសល់តិចតួចដើម្បីសន្សំ ព្រោះយើងតែងតែពិបាកក្នុងការហាមឃាត់ចិត្តខ្លួនឯងមិនឲ្យចំណាយ។ ដូច្នេះអ្នកគួរសន្សំទុកជាមុនសិន បន្ទាប់មកយកប្រាក់ដែលនៅសល់ពីការសន្សំមកចំណាយវិញ។ នោះអ្នកនឹងមិនបារម្ភពីការចាយអស់លុយនោះទេ ពីព្រោះប្រសិនបើអ្នកចាយអស់ក៏គ្មានបញ្ហាដែរ។   ៣. កុំរំពឹងពីចំណូលមួយប្រភព   ចំណូលមួយប្រភពអាចត្រឹមឲ្យអ្នកផ្គត់ផ្គង់ជីវភាពដើម្បីតែមួយរស់តែប៉ុណ្ណោះ តែប្រសិនបើអ្នកចង់សល់ច្រើនអ្នកគួរចាប់ផ្តើមបង្កើនប្រភពចំណូលឲ្យបានចាប់ពីពីរឡើងទៅ។ អ្នកអាចធ្វើវាបានតាមរយៈដូចជា ការយកលុយសន្សំមកវិនិយោគទៅលើអ្វីដែលអាចបង្កើតលុយឲ្យអ្នកបន្ថែមទៀតជាដើម។ ឬម្យ៉ាងទៀត អ្នកអាចយកលុយទៅរកស៊ីឬធ្វើអាជីវកម្មណាដែលលោកអ្នកជឿថាវាអាចបង្កើតប្រាក់ចំណេញបានដូចជា ទិញរបស់ ឬទំនិញដែលថោកហើយលក់ទៅវិញក្នុងតម្លៃដែលថ្លៃឬលើសពីតម្លៃនៃទំនិញដែលអ្នកបានទិញដើម្បីទទួលបាននូវប្រាក់កម្រៃពីការលក់នោះ។   ៤. កុំវាស់ជម្រៅទឹកដោយដាក់ជើងទាំងពីរចូល   នៅពេលប្រឡូកខ្លួនរកស៊ីអ្វីមួយកុំដាក់ហ៊ុន ឬដើមទុនទាំងអស់ជាដាច់ខាត ព្រោះប្រសិនបើខាត ឬបរាជ័យនោះអ្នកនឹងងើបលែងរួច រួមទាំងបាក់ស្បាតលែងហានរកស៊ីបន្តទៀត ថាមិនត្រូវអ្នកអាចនឹងក្សៃធនអស់គ្មានឱកាសអាចនឹងងើបមកម្តងទៀតនោះទេ។   ៥. កុំដាក់ស៊ុតទាំងអស់នៅក្នុងកន្ត្រក់តែមួយ   ប្រសិនបើអ្នកមានដើមទុន មានធនធានច្រើនហើយមានក្រុមហ៊ុនតែមួយអ្នកគួរធ្វើការពិចារណាបង្កើតជាសាខា ឬបង្កើតក្រុមហ៊ុនមួយទៀតដើម្បីវិនិយោគដើមទុននោះ។ ទីមួយគឺដើម្បីបង្កាពេលក្រុមហ៊ុនបរាជ័យ អ្នកនៅមានលទ្ធភាពគ្រប់គ្រាន់ក្នុងការសល់ក្រុមហ៊ុនមួយទៀត។ ចំណែកឯទីពីរ ដើម្បីបង្កើតប្រភពចំណូលបន្ថែម។   ៦. ភាពស្មោះត្រង់គឺមានតម្លៃណាស់ ចូលកុំរំពឹងពីមនុស្សថោកទាប   នៅក្នុងវិស័យជំនួញភាពស្មោះត្រង់គឺជាយន្តមួយសម្រាប់អ្នកក្នុងការកសាងចំណងរឹងមាំរវាងដៃគូ និងអតិថិជន។ ប្រសិនបើអ្នកចង់ឲ្យពួកគេផ្តល់តម្លៃដល់អ្នក និងក្រុមហ៊ុនដែលអ្នកបានដាក់ទុន អ្នកត្រូវតែផ្តល់ឲ្យពួកគេនូវភាពស្មោះត្រង់។ វាបានសបញ្ជាក់ឲ្យឃើញថា ភាពស្មោះត្រង់គឺសំខាន់ណាស់ចំពោះការរកស៊ី។   ៧. ធម្មជាតិបង្កើតភ្នែកយើងឲ្យនៅខាងមុខ ដូច្នេះយើងត្រូវសម្លឹងទៅមុខជាជាងសម្លឹងទៅក្រោយ   នៅក្នុងការរកស៊ីយើងត្រូវផ្តោតសំខាន់នៅក្នុងបច្ចុប្បន្ន ក៏ប៉ុន្តែកុំភ្លេចសំឡឹងទៅមុខដើម្បីឲ្យដើរឲ្យទាន់ការប្រែប្រួលរបស់ទីផ្សារ និងដើម្បីក្តោបក្តាប់ឱកាសបានមុនគេ ក៏ដូចជាដើម្បីគ្រប់គ្រងទីផ្សារឲ្យបានមុនគេ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T08:08:48.948Z", "category": "ហិរញ្ញវត្ថុ", "views": 280, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ទុនដំបូង១៥០០$ SONY ជោគជ័យខ្លាំងក្នុងទីផ្សារអស់ពេលជិត១០០ឆ្នាំ ដោយប្រើយុទ្ធសាស្ត្រសមុទ្រខៀវ១នេះ	https://business-cambodia.com/articles/sony-best-strategy-in-business	Sony គឺជាក្រុមហ៊ុនអេឡិចត្រូនិចដ៏ធំមួយ និងមានឈ្មោះល្បីល្បាញខ្លាំងណាស់ ដែលបានបង្កើតឡើងក្នុងឆ្នាំ១៩៤៦ ដោយលោក Ibuka Masaru និងលោក Morita Akio នៅទីក្រុង តូក្យូ ប្រទេសជប៉ុន ក្រោយសង្គ្រាមលោកលើកទី២បានបញ្ចប់។ ចំណែកឯដើមទុនចាប់ផ្តើមដំបូងត្រឹមតែ ១៥០០ដុល្លារប៉ុណ្ណោះ និងបានប្រើប្រាស់នូវយុទ្ធសាស្ត្រសមុទ្រខៀវ១ យ៉ាងជោគជ័យ ធ្វើឲ្យក្រុមហ៊ុនអាចឈរនៅលើទីផ្សារអស់ពេលជិត១០០ឆ្នាំ និងកើនតម្លៃដល់រាប់ពាន់លានដុល្លារ។ ក្នុងនោះចំណុចដ៏ពិសេសដែលយើងអាចចាត់ចូលជាយុទ្ធសាស្ត្រសមុទ្រខៀវ ធ្វើឲ្យក្រុមហ៊ុន SONY អាចឈរជើងមកដល់ពេលនេះ គឺការច្នៃបង្កើតថ្មី ជាយុទ្ធសាស្ត្រគោល បង្កើតទីផ្សារមួយខុសដាច់ពីគេ។ SONY នៅតែបន្តធ្វើការសិក្សាស្រាវជ្រាវច្នៃបង្កើតនូវផលិតផលណាដែលមានអត្ថប្រយោជន៍ដល់អ្នកប្រើប្រាស់ ថ្មីប្លែក និងមុនគេជាប់ជានិច្ច។ ផលិតផលដែលក្រុមហ៊ុនSONY បានច្នៃបង្កើត និងដាក់លក់នៅលើទីផ្សារមុនគេរួមមាន CDs, MiniDiscs, MP3 Player និងម៉ាស៊ីនថតរូបខ្នាតតូចដែលអាចចាប់រូបភាពបានច្បាស់ជាដើម។ ជាងនេះទៅទៀត ក្រុមហ៊ុននេះបានឈានជើងចូល Hollywood ជាលើកដំបូង នៅឆ្នាំ១៩៨៩ ដោយបានដាក់ឈ្មោះថា Sony Picture Entertainment។ គួរជម្រាបផងដែរថា បច្ចុប្បន្នក្រុមហ៊ុននេះមានអាយុកាលជាង ៧៦ឆ្នាំមកហើយ រីឯចំពោះសន្ទុះការគាំទ្រវិញគឺនៅតែខ្លាំងដដែល។ ពួកគេក៏បានបន្តផលិតឧបករណ៍ថ្មីៗដែលរួមមានដូចជា៖ ទូរស័ព្ទដៃ, ទូរទឹកកក, ម៉ាស៉ីនត្រជាក់ និងគ្រឿងប្រើប្រាស់ដ៏ប្រណិតទំនើបៗទាន់សម័យកាលជាច្រើនរាប់មិនអស់។ បើគិតត្រឡប់ទៅវិញ វាមិនគួរឱ្យជឿទាល់តែសោះដែលក្រុមហ៊ុន Sony មានដើមទុនត្រឹម ១៥០០ដុល្លា បានវិវត្តន៍ខ្លួនទៅជាអាណាចក្រក្រុមហ៊ុនគ្រឿងអេឡិចត្រូនិច ដែលអាចរកប្រាក់ចំណូលបានរហូតដល់រាប់រយលានដុល្លាក្នុងមួយឆ្នាំ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T07:56:44.948Z", "category": "ភាពជាអ្នកដឹកនាំ", "views": 177, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ពេលមានបំណុ.លកុំភ្លេចខ្លួន! អ្នកជំនាញភាគច្រើន ណែនាំឱ្យចៀសរឿង៣នេះ បើមិនចង់វ័ណ្ឌកថែម	https://business-cambodia.com/articles/do-not-do-these-3-mistakes	ជាប់ជំពាក់បំណុលគេ គឺប្រៀបដូចជាការរស់ក្រោមពពកខ្មៅងងឹត អ្នកប្រាកដជាខំរិះរកគ្រប់វិធីដើម្បីអាចឈានជើងចេញពីចំណងមួយនោះឱ្យបានឆាប់។ ការចេញពីបំណុលបានលឿនគឺជារឿងល្អហើយ ប៉ុន្តែសូមពិនិត្យមើលរបៀបដើររបស់អ្នកផង ដើម្បីចៀសវាងឈានខុសធ្វើឱ្យពិបាកខ្លួនលើសដើម។ ពាក់ព័ន្ធនឹងការដកខ្លួនពីបំណុលនេះដែរ អ្នកជំនាញភាគច្រើន បានណែនាំរឿង៣យ៉ាង ដែលលោកអ្នកគួរតែបញ្ឈប់ជាបន្ទាន់ បើមិនចង់ឱ្យកាន់តែខំដោះបែរជាវ័ណ្ឌកថែមទៅវិញ។   ១. មិនផ្លាស់ប្ដូរទម្លាប់ចំណាយ   តើអ្នកកំពុងតែចាយវាយតាមតែអំពើចិត្តមិនមានការតាមដានទេមែនទេ? រាល់ល្ងាចមានដែរផ្ទៀងផ្ទាត់វិក្កយបត្រចំណាយដែរឬទេ? ដឹងទេថារាល់ថ្ងៃនេះអ្នកចាយវាយទៅលើអ្វីខ្លះ? របស់ណាខ្លះចាំបាច់ របស់ណាមិនចាំបាច់? អ្វីខ្លះដែលអាចកាត់បន្ថយបាន? សូមពិនិត្យមើលការចំណាយរបស់អ្នកឡើងវិញ កាត់របស់ណាដែលមិនចាំបាច់ចេញឱ្យអស់ ដើម្បីកុំឱ្យបន្តខាតលុយពីមួយពេលទៅមួយពេល។     ២. ព្យាយាមសងបំណុលច្រើនក្នុងពេលតែមួយ   បើទោះបីជាមានបំណុលច្រើនប៉ុនណាក៏ដោយ ក៏អ្នកមិនគួរព្យាយាមសងម្ដងទាំងអស់ ឬសងច្រើនច្រកដែរ ព្រោះវានាំឱ្យមានបន្ទុកកាន់តែធ្ងន់។ ការធ្វើបែបនេះ អាចនាំឱ្យអ្នកវង្វេង និងងាកទៅណាក៏ឃើញច្រើន អស់ទឹកចិត្តស៊ូ លែងចង់បន្តសងទៀតក៏ថាបាន។   អ្នកគួរតែសរុបបំណុលដែលមាន ហើយបែងចែកវាចេញជាពី ទី១.បំណុលមានការប្រាក់ និងទី២.បំណុលគ្មានការប្រាក់។ បន្ទាប់មកព្យាយាមសងបំណុលណាដែលមានការប្រាក់ច្រើនជាងគេមុន និងសងជាបន្តបន្ទាប់តាមលំដាប់រហូតដល់អស់។   មួយវិញទៀតអ្នកក៏អាចជ្រើសរើសប្រើប្រាស់ក្បួនបង្រួមបំណុល ដោយការស្នើកម្ចីធំមួយយកទៅផ្ដាច់បំណុលផ្សេងៗឱ្យអស់ បន្ទាប់មកខំរកលុយសងតែមួយច្រកបានហើយ ចំណេញកម្លាំង។      ៣. មិនសន្សំលុយ   កំហុសសាមញ្ញ តែធ្ងន់ធ្ងរបំផុត ដោយសំអាងហេតុផលថារកលុយមកចាយសឹងមិនគ្រាន់ សងគេសឹងមិនគ្រប់ អ្នកក៏ទម្លាក់ការសន្សំចោល។ ជាក់ស្ដែងមិនថាស្ថិតក្នុងកាលៈទេសៈណាឡើយ ជាពិសេសពេលជាប់បំណុលបែបនេះ អ្នករឹតតែត្រូវឆ្លៀតសន្សំលុយ។ លុយសន្សំជាចំណែកសំខាន់ណាស់ ព្រោះបើអ្នកជួយបញ្ហាអ្វីមួយត្រូវការលុយ ហើយគ្មានលុយសន្សំ អ្នកច្បាស់ជាត្រូវខ្ចីបំណុលគេថែមទៀតមិនខាន។     សូមជម្រាបថាការជំពាក់បំណុលគេអាចមានមូលហេតុច្រើនយ៉ាង ប៉ុន្តែមូលហេតុធំបំផុតមួយគឺការខ្វះចំណេះដឹងផ្នែកហិរញ្ញវត្ថុ ដែលជាហេតុនាំឱ្យមនុស្សភាគច្រើនវង្វេងមិនដឹងថា របស់ណាជាទ្រព្យ របស់ណាជាបំណុល ទើបជ្រុលខ្លួនជំពាកគេជុំទិសស្ទើរងើបលែងរួច។ ដូច្នេះចាប់ពីពេលនេះទៅ សូមរស់នៅដោយមានវិន័យ ស្វែងយល់ពីចំណេះដឹងហិរញ្ញវត្ថុ រៀនគ្រប់គ្រងលុយកាក់ឱ្យបានល្អ រៀនសន្សំលុយជាប្រចាំ។ ការធ្វើបែបនេះអាចជួយឱ្យអ្នកឆាប់សងគេអស់ ហើយថែមទាំងអាចសល់លុយក្រោយពេលអស់ពីបំណុលថែមទៀតផង៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T07:47:48.907Z", "category": "ហិរញ្ញវត្ថុ", "views": 415, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
រកផ្លូវវាង! រដ្ឋបាលរាជធានី ប្រកាសបញ្ចៀសគ្រប់យានជំនិះ លើកំណាត់ផ្លូវ៤ខ្សែនេះ នៅថ្ងៃទី២១-២២	https://business-cambodia.com/articles/stop-traffic-for-2days-some-roads-in-phnom-penh	នាថ្ងៃទី១៨ ខែសីហា ឆ្នាំ២០២៣នេះ រដ្ឋបាលរាជធានីភ្នំពេញបានចេញសេចក្តីជូនដំណឹងស្តីអំពី ការបញ្ចៀសចរាចរយានយន្តគ្រប់ប្រភេទជាបណ្តោះអាសន្ន ក្នុងការប្រារព្ធពិធីបើកសម័យប្រជុំដំបូង រដ្ឋសភានីតិកាលទី៧ ចំនួន២ថ្ងៃ។   ដោយហេតុថានៅថ្ងៃទី២១ ខែសីហា ឆ្នាំ២០២៣ អគ្គលេខាធិការដ្ឋាននៃរដ្ឋសភា នឹងរៀបចំប្រារព្ធពិធីបើក សម័យប្រជុំដំបូងនៃរដ្ឋសភា នីតិកាលទី៧នៅវិមានរដ្ឋសភាក្រោមព្រះរាជអធិបតីភាពដ៏ខ្ពង់ខ្ពស់បំផុតរបស់ ព្រះករុណាព្រះបាទ សម្ដេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា។   ដោយឡែកនៅថ្ងៃទី២២ ខែសីហា ឆ្នាំ២០២៣ដដែលនោះ សម័យប្រជុំរដ្ឋសភាលើកទី១ នីតិកាលទី៧ នឹងបន្តដើម្បីធ្វើការបោះឆ្នោតជ្រើសតាំងប្រធានរដ្ឋសភា អនុប្រធានរដ្ឋសភា ប្រធាន អនុប្រធានគណៈកម្មការជំនាញទាំងអស់ នៃរដ្ឋសភា និងផ្តល់សេចក្តីទុកចិត្តចំពោះរាជរដ្ឋាភិបាល។   យ៉ាងណាមិញដើម្បីឱ្យការប្រារព្ធពិធីខាងលើប្រព្រឹត្តទៅដោយរលូន រក្សាបាននូវសន្តិសុខ សុវត្ថិភាព សណ្ដាប់ធ្នាប់ និង របៀបរៀបរយសាធារណៈ ព្រមទាំងចៀសវាងបាននូវការកកស្ទះចរាចរ រដ្ឋបាលរាជធានីភ្នំពេញនឹងធ្វើការបញ្ចៀស ចរាចរជាបណ្តោះអាសន្ននៅជុំវិញទីតាំងប្រារព្ធពិធី និងបញ្ចៀសចរាចរយានយន្តគ្រប់ប្រភេទដែលធ្វើដំណើរ ឆ្លងកាត់កំណាត់វិថីមួយចំនួន៤ដូចខាងក្រោម ចាប់ពីវេលាម៉ោង ០៥:០០នាទីព្រឹក រហូតដល់បញ្ចប់កម្មវិធី ៖   ១. កំណាត់វិថីរដ្ឋសភា (ចាប់ពីរង្វង់មូលសម្ដេចព្រះសង្ឃរាជ ជួន ណាត រហូតដល់ស្តុបស្ថានទូតរុស្ស៊ី)។   ២.កំណាត់វិថីសម្តេច ហេង សំរិន (ចាប់ពីវិថី សម្តេច ហ៊ុន សែន រហូតដល់វិថីរដ្ឋសភា)។   ៣.កំណាត់ផ្លូវលេខ៧៨ (ចាប់ពីវិថី សម្តេច ហ៊ុន សែន រហូតដល់វិថីរដ្ឋសភា)។   ៤.កំណាត់ផ្លូវបើកថ្មី ហៅផ្លូវJICA (ចាប់ពីវិថីទន្លេតូច រហូតដល់វិថីរដ្ឋសភា)។     អាស្រ័យហេតុនេះ សូមបងប្អូនប្រជាពលរដ្ឋដែលត្រូវធ្វើដំណើរឆ្លងកាត់តាមផ្លូវខាងលើមេត្តាជ្រាប យោគយល់អធ្យាស្រ័យនិងបញ្ចៀសការធ្វើដំណើរឆ្លងកាត់ទីតាំងប្រារព្ធពិធីតាមកាលបរិច្ឆេទខាងលើដោយ អនុគ្រោះ ផុតរយៈពេលបញ្ចៀសចរាចរនេះរដ្ឋបាលរាជធានីភ្នំពេញនឹងបើកឱ្យចរាចរជាធម្មតាវិញ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T07:09:34.434Z", "category": "ព័ត៌មានថ្មីៗ", "views": 3534, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដឹងអត់! អាចទទួលគោរមងារជា «ឧកញ៉ា» ទាល់តែបានបំពេញលក្ខខណ្ឌពិសេសទាំងនេះសិន	https://business-cambodia.com/articles/duke-special-conditions	គោរមងារ «ឧកញ៉ា» គឺជាងារមួយដែលត្រូវប្រទានដោយព្រះមហាក្សត្រ និងជាងារមួយសំដៅថា ជាអ្នកមានទ្រព្យស្តុកស្តម្ភ ឬជាសេដ្ឋី។ នាពេលបច្ចុប្បន្ននេះ ដើម្បីទទួលបានងារជា «ឧកញ៉ា» គឺរូបវន្តបុគ្គលទាំងអស់ត្រូវមានទឹកប្រាក់ចំនួន ៥០ម៉ឺនដុល្លារ ឧបត្ថម្ភជូនទៅរដ្ឋ។ លក្ខខណ្ឌពីមុនដែលទទួលបានគោរមងារជា«ឧកញ៉ា» ពីព្រះមហាក្សត្រ គឺចំពោះសប្បុរសជនណាដែលបានធ្វើអំណោយជូនរដ្ឋជាថវិកា ឬសម្ភារៈ ដែលមានតម្លៃលើសពី ១០ម៉ឺនដុល្លារអាមេរិកឡើងទៅ។ ប៉ុន្តែ អនុក្រឹត្យថ្មីរបស់រាជរដ្ឋាភិបាល ចុះថ្ងៃទី២០ ខែមីនា ឆ្នាំ២០១៧ ស្តីពីការកែសម្រួលចំណុចទី១ មាត្រា២ នៃអនុក្រឹត្យលេខ១៥ អនក្រ ចុះថ្ងៃទី០៥ ខែមេសា ឆ្នាំ១៩៩៤ បានសរសេរថា សប្បុរសជនណាបានផ្តល់អំណោយជូនរដ្ឋលើសពី៥០ម៉ឺនដុល្លារ ទើបអាចបានងារជា «ឧកញ៉ា»។ ក្រៅពីលក្ខខណ្ឌដែលបានកំណត់ក្នុងព្រះរាជក្រឹត្យ រូបវន្តបុគ្គលត្រូវតែជាប្រជាពលរដ្ឋខ្មែរដែលត្រូវផ្តល់គោរមងារឧកញ៉ា ត្រូវមានលក្ខណសម្បត្តិដូចជា មានប្រវត្តិរូបច្បាស់លាស់, មានកិរិយាមារយាទល្អ, មិនធ្លាប់ត្រូវបានផ្តន្ទាទោសបទឧក្រិដ្ឋឬបទមជ្ឈិមណាមួយ និងប្រកបមុខរបរស្របច្បាប់។ គួរជម្រាបផងដែរថា នៅកម្ពុជា គោរមងារ «ឧកញ៉ា» នេះទៀតសោត មានតាមលំដាប់លំដោយនៃឋានៈពីធំទៅតូច គឺមានបីលំដាប់។ ទី១ លោកអ្នកឧកញ៉ា មានឋានៈធំជាងគេ ទី២ អ្នកឧកញ៉ា មានឋានៈធំបន្ទាប់ និងទី៣ ឧកញ៉ា មានឋានៈតូចជាងឋានន្តរស័ក្តិពីរខាងលើ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T07:03:28.169Z", "category": "ភាពជាអ្នកដឹកនាំ", "views": 1850, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដើម្បីទាក់ទាញអ្នកទិញ! អ្នកអភិវឌ្ឍន៍លំនៅឋាននៅវៀតណាមរៀបចំការរំលស់ផ្ទះគ្មានការប្រាក់រយៈពេល៨ឆ្នាំ	https://business-cambodia.com/articles/housing-developers-go-to-great-lengths-to-attract-reluctant-buyers	ក្រុមហ៊ុនអភិវឌ្ឍន៍លំនៅឋានមួយចំនួនក្នុងប្រទេសវៀតណាម កំពុងផ្តល់ប្រូម៉ូសិនជាមួយការបង់រំលស់ គ្មានការប្រាក់រយៈពេល៨ឆ្នាំ ចាប់ពីថ្ងៃជូនដំណឹងរហូតដល់ឆ្នាំ២០៣១ ដើម្បីទាក់ទាញអ្នកទិញផ្ទះ ជំនួសឱ្យការរំលស់គ្មានការប្រាក់ជាធម្មតាពី១ទៅ២ឆ្នាំ។ នេះបើយោងតាមការចុះផ្សាយរបស់សារព័ត៌មាន VN Express កាលពីពេលកន្លងថ្មីៗទៅនេះ។ ប្រភពខាងលើបានឲ្យដឹងថា ជាធម្មតាប្រាក់កម្ចីទិញផ្ទះ គ្របដណ្ដប់ចន្លោះពី៤៥% ទៅ៧០% នៃតម្លៃសរុបរបស់អាផាតម៉ិន ដោយអាស្រ័យលើទំហំផ្ទះ និងពេលវេលាប្រគល់ផ្ទះ។ ក្រុមហ៊ុនអភិវឌ្ឍន៍ក៏បានសន្យាជាមួយអ្នកទិញដែរថា អាផាតម៉ិន ដែលពួកគេទិញនឹងអាចដាក់ជួលបាន ក្នុងអត្រា១២,៥%ក្នុងមួយឆ្នាំៗ។ តែយ៉ាងណាមិញ ក្រុមហ៊ុនប្រឹក្សាអចលនទ្រព្យ Colliers Vietnam លើកឡើងថា តម្លៃលំនៅឋានក្នុងប្រទេសវៀតណាម នៅតែខ្ពស់ខ្លាំងពេកដែលពលរដ្ឋវៀតណាម ជាច្រើនគ្មានលទ្ធភាពទិញ។ ក្នុងនោះដែរ សមាគមភ្នាក់ងារអចលនវត្ថុវៀតណាម បានឲ្យដឹងថា គម្រោងអាផាតម៉ិនមួយចំនួនរបស់បណ្ដាក្រុមហ៊ុនអភិវឌ្ឍន៍ល្បីឈ្មោះ បានផ្ដល់ប្រូម៉ូសិនដ៏ទាក់ទាញផ្សេងៗគ្នាដែលបានជួយជំរុញឱ្យការកក់ផ្ទះ ពីសំណាក់អតិថិជនកើនឡើង៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T06:58:59.282Z", "category": "អចលនទ្រព្យ", "views": 126, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "tiny", "noisy" ] }
The King's School, Vattanacville បានបើកដំណើរការថ្ងៃចូលរៀនដំបូងហើយ	https://business-cambodia.com/articles/the-king-s-school-vattanacville	សាលា The King's School, Vattanacville គឺជាសាលាដៃគូរបស់ The King's School, Canterbury នៅទីក្រុង Kent នៃចក្រភពអង់គ្លេស។ សាលា The King's School, Canterbury ជាសាលាដែលមានអាយុកាល ចំណាស់ជាងគេនៅអឺរ៉ុបដែលមានអាយុកាលតាំងពីឆ្នាំ ៥៩៧ នៃគ.ស.។ The King's បានចាប់ផ្ដើមដំបូងជាប្រភេទសាលាវិហារមជ្ឈិមសម័យដែលបង្កើតឡើងដោយ លោក Augustine នៅ Canterbury ហើយត្រូវបានចាត់ទុកថាជា "សាវកនៃភាសាអង់គ្លេស" និងជាស្ថាបនិកនៃសាសនារបស់ចក្រអង់គ្លេស។ នៅពេលដែលការរំលាយវត្តមាននៃទីសក្ការៈនៅចក្រភពអង់គ្លេសបានកើតឡើង សាលានេះត្រូវបានបង្កើតឡើងវិញក្នុងរជ្ជកាលរបស់ព្រះអង្គ Henry ទី៨ នៅឆ្នាំ ១៥៤១ ។ ជាបន្តបន្ទាប់ ក៏មានអតីតសិស្សរបស់សាលាដែលជាអ្នកនិពន្ធរឿងដ៏ល្បីបំផុតរបស់ប្រទេសអង់គ្លេសគឺ Christopher Marlow រួមជាមួយ W Somerset Maugham និង Sir Hugh Walpole រួមមានអតីតសិស្សឆ្នើមមួយចំនួនទៀត ដូចជាលោក David Gower អតីតប្រធានក្រុមកីឡា cricket របស់ចក្រភពអង់គ្លេស លោក Fran Houghton ម្ចាស់មេដាយអូឡាំពិកបីជំនាន់ និងលោក Michael Morpugo អ្នកនិពន្ធរឿង War Horse ជាដើម។  ការសិក្សានៅ The King’s School, Vattanacville នៅព្រះរាជាណាចក្រកម្ពុជា សិស្សានុសិស្សនឹងទទួលបានការអប់រំ បំនិន ចំណេះដឹងដ៏មហាសាលពីសាលាដែលមានប្រវត្តិអប់រំជាង១៤០០ឆ្នាំ។ ភាពជោគជ័យ និងកិត្តនាមនៃ The Kings បានឈរលើបទពិសោធន៍ដ៏យូរអង្វែងក្នុងការផ្តល់នូវប្រព័ន្ធសិក្សាអប់រំដល់សិស្សកុមារ និងសិស្សវ័យជំទង់នៅទូទាំងពិភពលោកជាងមួយពាន់ឆ្នាំ រហូតដល់បច្ចុប្បន្ននេះ។ The King’s School, Vattanacville ដែលជាសាលាលំដាប់ពិភពលោក មានការប្ដេជ្ញាយ៉ាងមុតមាំក្នុងការផ្តល់នូវប្រព័ន្ធសិក្សាអប់រំប្រកបដោយស្តង់ដារ និងគុណភាពខ្ពស់ពីចក្រភពអង់គ្លេស រួមជាមួយសម្ភារៈបរិក្ខារ និងគ្រូបង្រៀនដែលមានបទពិសោធន៍ និងស្ដង់ដារខ្ពស់។ ដោយឈរលើទស្សនវិស័យវែងឆ្ងាយរបស់សាលាក្នុងការធានាដល់សិស្សមានឱកាសដើម្បីអភិវឌ្ឍខ្លួនឯងប្រកបដោយភាពរីកចម្រើន ដោយមានបញ្ចូលនូវមុខជំនាញ និងទំនៀមទម្លាប់ និងការអប់រំផ្នែកស្មារតីដែលជាគ្រឹះសំខាន់ចាំបាច់នៃការលូតលាស់ផ្នែកបញ្ញាស្មារតី និងឆ្ពោះទៅរកភាពជោគជ័យនាអនាគត។ សាលា The King’s School, Vattanacville មាន City Campus ស្ថិតនៅកណ្ដាលទីក្រុង ក្នុងអគារប្រណិតនៃវឌ្ឍនៈ កាពីតាល ដោយបើកទទួលសិស្សដែលមានអាយុចាប់ពី ៣ ទៅ៨ឆ្នាំ ចាប់ពីថ្ងៃទី ១៦ សីហា ឆ្នាំ ២០២៣។  ក្រឡេកទៅចាប់អារម្មណ៍បរិវេណសាលា The King’s School, Vattanacville ត្រូវបានរចនាយ៉ាងប្រណិត ដោយរៀបចំ និងបំពាក់បរិក្ខារទំនើប ធានាជម្រុញដល់ការសិក្សារបស់សិស្សឱ្យមានសកម្មភាពរស់រវើក និងជាកន្លែងដែលមានសុវត្ថិភាព និងផាសុកភាពក្នុងក្រេបចំណេះវិជ្ជាថ្មីៗ ប្លែកៗពីជុំវិញពិភពលោក។ រីឯសម្ភារៈបង្រៀនទាំងអស់របស់សាលា ត្រូវបាននាំចូលពីក្រុមហ៊ុនអប់រំដែលមានជំនាញឯកទេស ដើម្បីជម្រុញ និងលើកកម្ពស់សកម្មភាពសិក្សាឱ្យកាន់តែមានប្រសិទ្ធភាពខ្ពស់។ អ្វីដែលសំខាន់ សាលាប្ដេជ្ញាក្នុងការនាំយកកម្រិតអប់រំប្រកបដោយនិរន្តរភាព និងធានាថាសិស្សមានឱកាសអភិវឌ្ឍប្រកបដោយគុណភាពខ្ពស់នៅក្នុងតំបន់ និងពិភពលោក។ ចំណុចសំខាន់នៃការអប់រំគឺគ្រូបង្រៀនដែលសាលាត្រូវយកចិត្តទុកដាក់បំផុត។ ជាក់ស្ដែងលោកគ្រូអ្នកគ្រូរបស់ The King’s School, Vattanacville សុទ្ធតែមានជំនាញ មានសមត្ថភាពខ្ពស់ និងមានបទពិសោធន៍ច្បាស់លាស់ក្នុងការអប់រំ ក្នុងការផ្ដល់ជូននូវប្រព័ន្ធសិក្សាអប់រំប្រកបដោយស្តង់ដារ និងគុណភាពខ្ពស់ពីចក្រភពអង់គ្លេសមកកាន់ព្រះរាជាណាចក្រកម្ពុជា ដូចគ្នានៅទីក្រុង Canterbury ដែលត្រូវបានទទួលស្គាល់ដោយក្រុមប្រឹក្សាសាលាអន្តរជាតិអង់គ្លេស (COBIS) ដែលជាសមាគមសកលធំបំផុតសម្រាប់សាលាអង់គ្លេសនៅបរទេស និងជាស្ថាប័នទទួលស្គាល់ឈានមុខគេមួយសម្រាប់សាលាដៃគូចក្រភពអង់គ្លេស។ សិស្សានុសិស្សនឹងទទួលបានការអប់រំ និងចំណេះដឹងប្រវត្ដិសាស្ត្រ និងប្រពៃណីដ៏សម្បូរបែប រួមទាំងអន្តរវប្បធម៌ និងគោលគំនិតទូលំទូលាយ បណ្ដុះស្មារតី និងការអភិវឌ្ឍន៍សមត្ថភាព ជំនាញផ្ទាល់ខ្លួនរបស់សិស្សទៅកាន់ភាពជោគជ័យ ដើម្បីត្រៀមទុកលើវិថីឆ្ពោះទៅកាន់សាកលវិទ្យាល័យនាអនាគត។ ចូលរួមភាពរីកចម្រើននៅ Kings ដើម្បីការសិក្សា និងដើម្បីក្លាយជាធនធានបញ្ញវន្តរបស់ពិភពលោក។ សូមជម្រាបថា សាលាអន្តរជាតិ Kings School Vattanacville  មានអាសយដ្ឋាននៅអគារវឌ្ឍនៈ ឡាហ៍ស្ទាយឃ្យូប ជាន់ទី៥ តាមបណ្ដោយមហាវិថីព្រះមុនីវង្ស សង្កាត់វត្តភ្នំ ខណ្ឌដូនពេញ រាជធានីភ្នំពេញ។ សម្រាប់ព័ត៌មានបន្ថែម សូមទាក់ទងតាមយរៈតេលេក្រាម 086 311 122 (English or Khmer) ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T06:33:15.255Z", "category": "PR", "views": 2612, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ធនាគារ វីង ឧបត្ថម្ភគាំទ្រដល់ទិវារត់ម៉ារ៉ាតុងដ៏ធំបំផុតមួយនៅកម្ពុជា	https://business-cambodia.com/articles/wing-bank-contributes-financially-to-the-biggest-marathon-in-cambodia	ធនាគារ វីង បានឧបត្ថម្ភគាំទ្រដល់ទិវារត់ប្រណាំងម៉ារ៉ាតុងអន្តរជាតិ ចក្រភពខ្មែរ លើកទី៨ ដែលប្រព្រឹត្តិឡើងកាលពីពេលថ្មីៗនេះ នៅបរិវេណប្រាសាទអង្គរវត្ត ដែលមានការរៀបចំដោយក្រសួងទេសចរណ៍ និងគណៈកម្មាធិការជាតិអូឡាំពិកកម្ពុជា។ ព្រឹត្តិការណ៍នេះ ធ្វើឡើងក្នុងគោលបំណងលើកស្ទួយវិស័យកីឡា និងធ្វើឲ្យវិស័យទេសចរណ៍ក្នុងខេត្តសៀមរាប មានភាពរស់រវើកឡើងវិញ ជាពិសេសក្រោយការរីករាលដាលនៃជំងឺកូវីដ-១៩។ លោក ហាន ប៉េងក្វាង អគ្គនាយកធនាគារ វីង បានមានប្រសាសន៍ថា៖ "យើងមានសេចក្តីសោមនស្សរីករាយដែលបានគាំទ្រដល់ព្រឹត្តិការណ៍ដ៏មានសារៈសំខាន់នេះ ព្រោះនេះមិនត្រឹមតែជួយធ្វើឲ្យវិស័យទេសចរណ៍រស់ឡើងវិញប៉ុណ្ណោះទេ ប៉ុន្តែថែមទាំងជួយលើកកម្ពស់វិស័យកីឡា និងសុខុមាលភាពនៅកម្ពុជា និងនៅទូទាំងពិភពលោកផងដែរ។" លោកបានបន្ថែមថា៖ “ព្រឹត្តិការណ៍នេះដើរតួនាទីយ៉ាងសំខាន់ក្នុងការបង្ហាញពីភាពរឹងមាំ និងភាពធន់នៃសេដ្ឋកិច្ចកម្ពុជា និងផែនការស្តារឡើងវិញនូវវិស័យទេសចរណ៍របស់ខ្លួន ព្រោះបានទាក់ទាញអ្នករត់ប្រណាំងរាប់ពាន់នាក់មកពីជុំវិញពិភពលោក។ ធនាគារ វីង ប្តេជ្ញាចិត្ត គាំទ្រដល់សកម្មភាពទាំងឡាយណាដែលផ្តល់ផលវិជ្ជមានដល់ស្ថានភាពសេដ្ឋកិច្ច និងសង្គមកិច្ចរបស់ព្រះរាជាណាចក្រកម្ពុជា។" ទិវារត់ប្រណាំងម៉ារ៉ាតុងអន្តរជាតិ ចក្រភពខ្មែរ ផ្តល់ជូនអ្នកចូលរួមនូវបទពិសោធន៍រត់ដ៏ពិសេសមួយ ដោយលាយបញ្ចូលភាពអស្ចារ្យនៃធម្មជាតិ ជាមួយនឹងភាពសម្បូរបែបនៃប្រវត្តិសាស្ត្រ។ លើសពីការរត់ អ្នកចូលរួមអាចគយគន់សម្បត្តិវប្បធម៌របស់ប្រទេសកម្ពុជានៅតាមដងផ្លូវ អមជាមួយវាលស្រែដ៏ខៀវស្រងាត់ ភូមិដ្ឋានរបស់ប្រជាពលរដ្ឋខ្មែរ និងថ្ងៃរះដ៏ស្រស់ស្អាតផងដែរ។ ព្រឹត្តិការណ៍នេះផ្តល់ផលវិជ្ជមានយ៉ាងទូលំទូលាយលើសពីកីឡា និងទេសចរណ៍ ដោយសារប្រាក់ចំណូលមួយចំណែកបានមកពីកម្មវិធីនឹងជួយទៅដល់មន្ទីរពេទ្យកុមារ ដោយបង្ហាញពីការប្តេជ្ញាចិត្តចំពោះសុខុមាលភាព និងការចូលរួមរបស់សហគមន៍។ លោក សែម ផល្លា នាយកចាត់ការទូទៅ  នៃកម្មវិធីរត់ប្រណាំងម៉ារ៉ាតុងអន្តរជាតិ ចក្រភពខ្មែរ បានមានប្រសាសន៍អំពីព្រឹត្តិការណ៍នេះថា៖ “ព្រឹត្តិការណ៍នេះ ដើរតួជាវេទិកាផ្សព្វផ្សាយកីឡា និងទាក់ទាញភ្ញៀវទេសចរណ៍ឲ្យកាន់តែច្រើនមកកាន់ព្រះរាជាណាចក្រកម្ពុជា ជាពិសេសក្នុងរដូវវស្សា។ អ្នករត់ប្រណាំងជាង ២.៥០០នាក់ មកពី ៤៥ប្រទេសបានចុះឈ្មោះចូលរួមព្រឹត្តិការណ៍នេះ។ នេះជាឱកាសដ៏ល្អសម្រាប់កម្ពុជាក្នុងការជំរុញវិស័យទេសចរណ៍ និងទាក់ទាញអ្នករត់ប្រណាំងកាន់តែច្រើនឲ្យមកស្វែងយល់ និងទស្សនាប្រទេសកម្ពុជា។" លោក សែម ផល្លា បានបញ្ជាក់បន្ថែមទៀតថា៖ “ខ្ញុំសូមថ្លែងអំណរគុណចំពោះអ្នកឧបត្ថម្ភដូចជា ធនាគារ វីង ជាដើម ក៏ដូចជាដៃគូសហការផ្សេងទៀត ដែលបានធ្វើឲ្យព្រឹត្តិការណ៍នេះកាន់តែអធឹកអធម និងអាចទទួលស្វាគមន៌អ្នករត់បានរាប់ពាន់នាក់។" ធនាគារ វីង បានបង្ហាញនូវការប្តេជ្ញាចិត្តរបស់ខ្លួនជាថ្មីម្តងទៀត ក្នុងការគាំទ្រសកម្មភាពសេដ្ឋកិច្ច និងសង្គមនៅកម្ពុជា។ ក្រៅពីឧបត្ថម្ភព្រឹត្តិការណ៍ម៉ារ៉ាតុងអាណាចក្រខ្មែរ លើកទី៨ ធនាគារ វីង ក៏បានជួយគាំទ្រដល់សកម្មភាពមនុស្សធម៌ សុខមាលភាព កិច្ចការបរិស្ថាន បរិយាបន្នហិរញ្ញវត្ថុ សហគ្រិនភាព និងនវានុវត្តន៌។ ព្រឹត្តិការណ៌រត់ម៉ារ៉ាតុងផ្តល់ជូនអ្នករត់ប្រណាំងនូវរយៈចម្ងាយចំនួន៤ប្រភេទខុសៗគ្នាគឺ៖ ៣គីឡូម៉ែត្រ ១០គីឡូម៉ែត្រ ២១គីឡូម៉ែត្រ និង ៤២គីឡូម៉ែត្រ។ ព្រឹត្តិការណ៍នេះក៏បានផ្តល់ផលវិជ្ជមានជាពិសេសនោះដល់វិស័យទេសចរណ៍ និងសេដ្ឋកិច្ច ផ្ទាល់តែម្តង៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T06:09:35.976Z", "category": "PR", "views": 98, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ឥណ្ឌូណេស៊ី បញ្ជាទិញអង្ករពីកម្ពុជាចំនួន ១២ម៉ឺនតោន ក្រោយកម្ពុជាជាប់ឈ្មោះជាមានអង្ករដែលមានគុណភាពល្អ	https://business-cambodia.com/articles/export-rice-to-combodia	អង្ករខ្មែរកំពុងឡើងកូដ ខណៈដែលថ្មីៗនេះភាគីឥណ្ឌូណេស៊ីបានឯកភាពទិញអង្ករពីកម្ពុជាក្នុងបរិមាណ ១២៥០០០តោន ក្នុងនោះអង្ករ សបរិមាណ១០០០០០តោន ដោយប្រើប្រាស់យន្តការក្រុមហ៊ុនBulog និងក្រុមហ៊ុន ហ្រ្គីនត្រេដ និងបរិមាណ ២៥ ០០០តោនទៀត ជាប្រភេទអង្ករប្រណិត ដោយអនុវត្តរវាងក្រុមហ៊ុន ID Food និងសមាជិកសហព័ន្ធស្រូវអង្ករកម្ពុជា CRF។ ចំពោះកិច្ចព្រមព្រៀងទិញអង្កររវាងកម្ពុជានិងឥណ្ឌូណេស៊ី ធ្វើឡើងបន្ទាប់ពីឯកឧត្តម ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្ម និង ឯកឧត្តម Pahala Nugraha Mansury អនុរដ្ឋមន្រ្តីក្រសួងការបរទេសនៃសាធារណៈរដ្ឋឥណ្ឌូណេស៊ី បានជួបពិភាក្សាការជាមួយគ្នានៅទីស្តីការក្រសួងពាណិជ្ជកម្មផងដែរ។ នៅក្នុងជំនួបនេះ កម្ពុជា និង ឥណ្ឌូណេស៊ី ក៏បានប្តេជ្ញាចិត្តយ៉ាងមុតមាំ ដោយផ្អែក និងពង្រឹងនូវទំនាក់ទំនងទ្វេភាគី រវាងប្រទេសទាំងពីរ ដែលបានចែករំលែកទៅវិញទៅមកនូវ ប្រវត្តិសាស្រ្ត សាសនា ការផ្សាភ្ជាប់នយោបាយ រវាងប្រទេសទាំងពីរ។ ក្នុងន័យនេះជាមិត្តភាព និងការយោគយល់គ្នាទៅវិញទៅមក ភាគីកម្ពុជាបាន ពិភាក្សាជាមួយភាគីឥណ្ឌូណេស៊ី នូវលទ្ធភាពការនាំចេញអង្ករ ទៅប្រទេសឥណ្ឌូណេស៊ី តាមរយៈការចុះអនុស្សរណៈយោគយល់គ្នាស្តីពី ពាណិជ្ជកម្មអង្កររវាងប្រទេសទាំងពីរ។ ជាលទ្ធិផលនៃកិច្ចជំនួបទ្វេភាគីរវាង កម្ពុជា និងឥណ្ឌូណេស៊ីបានឯកភាពគ្នាដូចខាងក្រោម៖ ១. ភាគីឥណ្ឌូណេស៊ី បានឯកភាពទិញអង្ករពីកម្ពុជាក្នុងបរិមាណ ១២៥ ០០០តោន ចំពោះតម្លៃ និងលក្ខខណ្ឌ័ផ្សេងទៀតភាគីទាំងពីរ និងបន្ត ពិភាក្សាគ្នាក្នុងពេលឆាប់ៗខាងមុខនេះ។ ២. ភាគីទាំងពីរបានឯកភាពគ្នាឱ្យមានការរៀបចំឡើងវិញនូវអនុស្សារណនៃការយោគយល់ស្តីពីការធ្វើពាណិជ្ជកម្មអង្ករ រវាងក្រសួងពាណិជ្ជកម្មកម្ពុជា និងក្រសួងពាណិជ្ជកម្មឥណ្ឌូណេស៊ី ក្នុងបរិមាណអង្កររហូតដល់ ២៥០ ០០០តោនក្នុងរយៈពេលមួយឆ្នាំ សម្រាប់សុពលភាព៤ឆ្នាំ។ ៣. ភាគីទាំងពីរបានឯកភាពបង្កើតនូវយន្តការ ដើម្បីងាយស្រួលក្នុងការទំនាក់ទំនងនិងសម្របសម្រួលក្នុងកិច្ចការពាណិជ្ជកម្មអង្ករផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T04:59:36.423Z", "category": "ចាប់ផ្តើមអាជីវកម្ម", "views": 131, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹង! ក្រសួងពាណិជ្ជកម្មនឹងលុបម៉ាកចេញពីបញ្ជី បើម្ចាស់ម៉ាកមិនធ្វើសេចក្ដីប្រកាសប្រើប្រាស់ឡើងវិញ	https://business-cambodia.com/articles/trend-mark	យោងតាមសេចក្តីជូនដំណឹងរបស់ ក្រសួងពាណិជ្ជកម្មកាលពីពេលថ្មីៗកន្លងទៅបានឱ្យដឹងថា គ្រប់ម្ចាស់ម៉ាកដែលបានចុះបញ្ជីម៉ាកនៅក្រសួងពាណិជ្ជកម្ម ត្រូវធ្វើសេចក្តីប្រកាសអំពីការប្រើប្រាស់ ឬមិនបានប្រើប្រាស់ម៉ាកក្នុងរយៈពេល១ឆ្នាំ បន្ទាប់ពីខួបលើកទី ៥ នៃការបរិច្ឆេទចុះបញ្ជីម៉ាក ទៅតាមមាត្រា ២១ នៃអនុក្រឹត្យស្តីពីការអនុវត្តច្បាប់ ស្តីពី ម៉ាក ពាណិជ្ជនាម និងអំពើ នៃការប្រកួតប្រជែងមិនស្មោះត្រង់។ ដោយនៅពេលចុះបញ្ជីសារឡើងវិញ ម្ចាស់ម៉ាកត្រូវប្រកាសអំពីការប្រើប្រាស់ម៉ាក ឬមិនបានប្រើប្រាស់ម៉ាក ឬមិនបានប្រើប្រាស់ម៉ាករបស់ខ្លួន ក្នុងរយៈពេល ១ឆ្នាំ បន្ទាប់ពីខួបលើកទី៥ នៃកាលបរិច្ឆេទចុះបញ្ជីម៉ាកសាឡើងវិញ។ដោយឡែក ក្នុងករណីដែលម្ចាស់ម៉ាកខកខានមិនបានធ្វើសេចក្តីប្រកាសអំពីការប្រើប្រាស់ ឬមិនបានប្រើប្រាស់ម៉ាក ដូចកាលកំណត់ខាងលើ ម៉ាកដែលបានចុះបញ្ជីរួច នឹងត្រូវលុបចេញពីបញ្ជីម៉ាក។ ចំពោះព័ត៌មានលម្អិត សូមទំនាក់ទំនង នាយកដ្ឋានកម្មសិទ្ធិបញ្ញា នៃក្រសួងពាណិជ្ជកម្ម តាមរយៈលេខទូរស័ព្ទ ០២៣ ៨៦៦ ១១៤ សារអេឡិចត្រូនិក៖ Cambodiaip.dip@gmail.com ៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T04:09:24.370Z", "category": "ចាប់ផ្តើមអាជីវកម្ម", "views": 155, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹង ! រដ្ឋបាលក្រុងច្បារមន ប្រកាសឱ្យអាជីវករលក់ដូរនៅបរិវេនសួនដើមលៀបបញ្ឈប់ការលក់ជាកំហិត	https://business-cambodia.com/articles/hot-news-	រដ្ឋបាលក្រុងច្បារមន កាលពីល្ងាចថ្ងៃព្រហស្បតិ៍ម្សិលមិញនេះ បានចេញសេចក្តីជូនដំណឹងដល់ម្ចាស់អាជីវកម្មលក់បន្លែ ត្រីសាច់ និងគ្រឿងឧបភោគ បរិភោគ ទាំងអស់ដែលបានយកទីតាំងសួនដើមលៀប ដើម្បីដាក់លក់ទំនិញផ្សេងៗ យ៉ាងអាណាធិបតេយ្យ និងធ្វើឱ្យប៉ះពាល់ដល់សន្តិសុខ សណ្តាប់ធ្នាប់សាធារណៈ បាត់បង់សោភណ្ឌភាពក្រុង ធ្វើការររុះរើចេញជាកំហិត។ បើតាមរដ្ឋបាលក្រុងច្បារមន ការតម្រូវឱ្យអាជីវកររុះរើចេញពីទីតាំងសួនដើមលៀបនេះ គឺដើម្បីចូលរួមសហការ រក្សាសន្តិសុខ សណ្តាប់ធ្នាប់សាធារណៈ ឱ្យមានរបៀបរៀបរយ ក្នុងន័យដោះស្រាយការកកស្ទះចរចារណ៍ និងលើកកម្ពស់សោភ័ណភាពក្រុង។ ដូច្នេះរដ្ឋបាល តម្រូវឱ្យអាជីវករទាំងអស់ បញ្ឈប់ការលក់ដូរ និងរុះរើចេញចាប់ពីថ្ងៃជូនដំណឹងនេះ រហូតដល់ថ្ងៃទី០៤ ខែកញ្ញា ឆ្នាំ២០២៣។ នៅក្នុងសេចក្តីជូនដំណឹងដដែល ក៏បានគូសបញ្ជាក់ផងដែរថា ករណីអាជីវករមិនអនុវត្តតាមខ្លឹមសារនៃសេចក្តីណែនាំខាងលើនេះ រដ្ឋបាលក្រុងច្បារមន នឹងមានវិធានការចុះរុះរើ ឬដកហូតដោយមិនទទួលខុសត្រូវរាល់ការបាត់បង់ ខូចខាតទ្រព្យសម្បត្តិ និងសម្ភារផ្សេងៗដែលមាននៅទីតាំងនោះឡើយ។ តែយ៉ាងណា រដ្ឋបាលក្រុងច្បារមន ការបង្ហាញនូវក្តីសង្ឃឹមនិងជឿជាក់យ៉ាងមុតមាំថា បងប្អូនអាជីវករទាំងអស់ នឹងចូលរួមសហការ និងអនុវត្តតាមខ្លឹមដារនៃសេចក្តីណែនាំរបស់រដ្ឋបាល ដោយស្មារតីទទួលខុសត្រូវស្ពស់ ៕   អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-18T02:02:50.383Z", "category": "ព័ត៌មានថ្មីៗ", "views": 194, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ខំលក់បញ្ជុះតម្លៃហើយនៅតែលក់អត់ដាច់ សាកអនុវត្ត៧ ចំណុចនេះអាចជួយលោកអ្នកលក់ឆាប់ដាច់ផ្ទះបានតម្លៃល្អ	https://business-cambodia.com/articles/tip-for-real-estate	បើនិយាយចំពោះការលក់ផ្ទះមិនមែនគ្រាន់តែទៅដើរមើលហើយស្ដាប់កាលណែនាំផ្ទះរបស់ខ្លូននោះទេ។ ព្រោះនេះជារឿងសំខាន់បំផុតនៅក្នុងដំណើរទិញលក់ ព្រោះភ្ញៀវម្នាក់ៗដែលសម្រេចចិត្តទៅមើលអចលនទ្រព្យនោះក៏មិនប្រាកដថាជាភ្ញៀវដែលចាប់អារម្មណ៍ខ្លាំង និងមានភាគរយនៃការបញ្ជាទិញខ្ពស់ ដូច្នេះដំណាក់កាលមួយនេះតម្រូវឱ្យភ្នាក់ងារអចលនទ្រព្យចេះក្តោបឱកាសឱ្យបានជាប់មិនឱ្យរំលង ។ យោងតាមការដកស្រង់ចេញពីគេហទំព័រ HomeOwner Alliance បានលើកយក៧ ចំណុនដែលជួយបង្កើនជោគជ័យក្នុងការលក់ផ្ទះហើយបានតម្លៃតាមប្រាថ្នា៖ ១.បង្កើតទំនុកចិត្តដល់អតិថិជន ទំនុកចិត្តគឺជារឿនដែលសំខាន់បំផុតក្នុងពិភពអាជីវកម្ម ជាពិសេសអ្នកលក់ត្រូវបង្កើតការជឿទុកចិត្តនេះឲ្យបានដើម្បីជាគ្រឹះកសាងទំនាក់ទំនងល្អជាមួយអតិថិជន។ ការជឿជាក់អាចបែងចែកជាពីរ មួយគឺការជឿជាក់លើផលិតផល និងការជឿជាក់លើមនុស្ស(ជឿជាក់លើអ្នកលក់ផ្ទាល់) ដែលអ្នកលក់ត្រូវបង្កើតគុណសម្បត្តិទាំង២នេះឱ្យបានមុននឹងលក់អ្វីៗបានរលូន។ ដូចនេះអ្នកត្រូវតែច្បាស់ពីផលិតផលរបស់ខ្លួន ដើម្បីបង្កើតភាពជឿជាក់ផលិតផល និងរៀននិយាយដោយភាពស្វាហាប់ និងជឿជាក់ដើម្បីធ្វើឱ្យខ្លួនក្លាយជាមនុស្សជាទីទុកចិត្ត។ ២. និយាយពីចំណុចលក់សំខាន់បំផុតមុនគេ   អតិថិជនភាគច្រើនមានការចាប់អារម្មណ៍នូវសម្តីដែលអ្នកនិយាយមុនដំបូងបំផុត ហើយការណែនាំចំណុចដែលពិសេសមុនគេនឹងធ្វើឱ្យអតិថិជនមានការចាប់អារម្មណ៍ខ្លាំង និងបន្តដាក់អារម្មណ៍ស្តាប់អ្នកបន្តទៀត។ តាមការពិសោធន៍ជាក់ស្តែង ការធ្វើដូចនេះនឹងបង្កើនប្រសិទ្ធភាពការលក់ និងអាត្រាជោគជ័យខ្ពស់។ ៣.ស្តាប់ដោយយកចិត្តទុកដាក់   កុំនិយាយតែម្នាក់ឯង ហើយមិនទុកឱកាសឱ្យអតិថិជនបង្ហាញចំណាប់អារម្មណ៍ ដែលវាជាកំហុសធំបំផុត។ អ្នកត្រូវតែស្តាប់អតិថិជនឱ្យបានច្រើន ស្វែងយល់ពីការចង់បានរបស់ពួកគាត់ និងការគិតរបស់គាត់ដោយប្រើប្រាស់វិធីសួរសំណួរឆ្លាតវៃរបស់អ្នកដើម្បីដឹងពីតម្រូវការអតិថិជន ហើយធ្វើការឆ្លើយតបឱ្យបានសក្តិសមបំផុត។   ៤.ប្រើប្រាស់របៀបនិយាយឱ្យត្រូវនឹងប្រភេទអតិថិជន   ទោះបីអតិថិជននោះមកទិញផ្ទះ ឬផលិតផលដូចគ្នាក៏ដោយ តែការចង់បាន និងកង្វល់របស់ពួកគាត់គឺតែងតែមានភាពខុសៗគ្នា។ ប្រសិនបើអតិថិជនទិញចង់ទិញផ្ទះមែន តែអ្នកដែលចង់ទិញដើម្បីរស់នៅ នឹងផ្តោតខ្លាំងលើបរិយាកាសរស់នៅ និងសុវត្ថិភាព ហើយអ្នកដែលចង់ទិញដើម្បីវិនិយោគ នឹងផ្តោតខ្លាំងលើការកើនតម្លៃ និងសក្តានុពលនៃតំបន់ រីឯអ្នកដែលទិញដើម្បីកូនៗ នឹងផ្តោតខ្លាំងលើតំបន់ជិតសាលារៀនឬស្ថាប័នអប់រំនានា។ ដូចនេះ អ្នកមិនត្រូវទន្ទេញគម្ពីរលក់ទាំងមូល ហើយព្យាយាមសូត្រគ្រប់ពាក្យឱ្យអតិថិជនស្តាប់នោះទេ អ្នកត្រូវតែសង្កត់នូវចំណុចដែលអតិថិជនចង់ដឹងខ្លាំងបំផុត។   ៥.ចេះរៀបរាប់ពីទិដ្ឋភាពរស់នៅ   អ្នកលក់ជាច្រើនចូលចិត្តនិយាយតែនៅជិតតំបន់នេះ តំបន់នោះ ដូចសូត្រមេរៀនឱ្យគេស្តាប់ តែមិនបានដាក់អារម្មណ៍អំពីភាពអស្ចារ្យ និងចេះព័ណ៌នាពីទស្សនីយភាពនៃការរស់យ៉ាងស្ទាត់ជំនាញ ដែលអាចធ្វើឱ្យអតិថិជនស្រមើស្រមៃឃើញពីជីវិតដ៏ប្រសើរដែលគាត់នឹងមាននៅក្នុងបុរីនោះ។ លុះត្រាណាតែអ្នកអាចបញ្ចូលអារម្មណ៍ឱ្យអតិថិជនអាចស្រម៉ៃឃើញពីទិដ្ឋភាពនោះ ការលក់របស់អ្នកអាចមិនបានផលគាប់ប្រសើរឡើយ។   ៦.ជឿជាក់លើផលិតផលខ្លួនឯង   គ្រប់សំណង់ផ្ទះទាំងអស់តែងតែមានចំណុចខ្លាំង និងចំណុចខ្សោយ ហើយអ្នកមិនត្រូវបាក់ទឹកចិត្តក្នុងការលក់ដោយសារតែគុណវិបត្តិរបស់ផលិតផលអ្នកនោះទេ។ ប្រសិនបើអ្នកមិនជឿជាក់លើអ្វីដែលអ្នកលក់នោះទេ អ្នកនឹងមិនអាចទាក់ចិត្តអតិថិជនឱ្យជឿជាក់ទិញផ្ទះពីអ្នកបានឡើយ។ ចាត់ទុកផ្ទះដែលអ្នកលក់ដូចជាកូនរបស់អ្នក ដែលតែងតែល្អបំផុតសម្រាប់អ្នក ហើយជាមួយនឹងអារម្មណ៍នេះ អ្នកនឹងអាចលក់បានដោយជឿជាក់។   ៧. ដាក់ចំណុចសំខាន់មួយទៀតនៅចុងបញ្ចប់   ទោះបីជាខ្ញុំបានប្រាប់ថាត្រូវនិយាយពីចំណុចសំខាន់ពីក្បាលដំបូងមែន តែអ្នកក៏ត្រូវទុកព័ត៌មានពិសេសមួយទៀតនៅចុងបញ្ចប់ផងដែរ ព្រោះវាជាពេលដែលអ្នកត្រូវទាក់ចិត្តអតិថិជនចុងក្រោយ និងជះឥទ្ធិពលក្នុងការសម្រេចចិត្តទិញ។ នៅពេលរៀបរាប់ អ្នកអាចដាក់អ្វីដែលមិនសូវសំខាន់នៅកណ្តាល ហើយនិយាយពីចំណុចសំខាន់នៅដើម និងចុងដើម្បីធ្វើឱ្យអតិថិជនមានចិត្តរំភើបពេលឮព័ត៌មាននេះហើយសម្រេចិត្តទិញភ្លាមៗ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T11:03:21.044Z", "category": "អចលនទ្រព្យ", "views": 206, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
សេដ្ឋីឡានអគ្គិសនីវៀតណាម Vinfast ក្លាយជាមហាសេដ្ឋីទី៥នៅអាស៊ីក្រោយ អាជីវកម្មឡើងផ្សារហ៊ុន	https://business-cambodia.com/articles/vinfast-founder-and-his-fortune-	លោក Pham Nhat Vuong ដែលជាមហាសេដ្ឋីរបស់វៀតណាមបានក្លាយជាអ្នកមានលំដាប់ទី៥នៅអាស៊ី បន្ទាប់ពីភាគហ៊ុននៃក្រុមហ៊ុនផលិតរថយន្តអគ្គិសនីរបស់លោកគឹ VinFast Auto បានកើនឡើង ក្រោយអាជីវកម្មលោកបានចូលទីផ្សារភាគហ៊ុន Nasdaq របស់អាមេរិក។ នេះបើយោងតាមការចុះផ្សាយរបស់ Forbes។   យ៉ាងណាមិញកាលពីថ្ងៃទី១៥ ខែសីហា កន្លងទៅនេះ ក្រុមហ៊ុន VinFast របស់លោកបានឡើងទីផ្សារភាគហ៊ុន របស់អាមេរិកជាហេតុធ្វើឱ្យទ្រព្យសម្បត្តិរបស់លោក Pham Nhat Vuong ហក់ឡើងភ្លាមៗ ដែលមានចំនួន៥.៩ពាន់លានដុល្លារ នាំឱ្យលោកក្លាយជាអ្នកមានបំផុតនៅវៀតណាម មានបំផុតទី៥នៅអាស៊ី និងជាមហាសេដ្ឋីលំដាប់ទី១៦នៃពិភពលោកផងដែរ។   ដោយឡែកបើយោងតាមប្រភព VNExpress បានឱ្យដឹងថាក្រុមហ៊ុនរថយន្តអគ្គិសនី VinFast ក៏បានក្លាយជាក្រុមហ៊ុនផលិតរថយន្តអគ្គិសនីដ៏មានតម្លៃបំផុតលំដាប់ទី៣ នៅលើពិភពលោក បន្ទាប់ពីក្រុមហ៊ុនអាមេរិក Tesla ដែលជាក្រុមហ៊ុនលេខ១ និងក្រុមហ៊ុនចិន BYD ដែលជាយីហោលេខ២។   គួរជម្រាបផងដែរថាមហាសេដ្ឋីវៀតណាមវ័យ៥៥ឆ្នាំរូបនេះមិនត្រឹមតែ ជាម្ចាស់ក្រុមហ៊ុន Vingroup នោះទេលោកក៏ជាម្ចាស់ ក្រុមហ៊ុន Vingroup Joint Stock Company ដែលជាក្រុមហ៊ុនធំជាងគេរបស់វៀតណាម ផ្ដោតលើបច្ចេកវិទ្យា ឧស្សាហកម្ម ការអភិវឌ្ឍន៍អចលនទ្រព្យ ការលក់រាយ វិស័យអប់រំ និងសេវាកម្ម លើថែទាំងសុខភាព និងវិស័យបដិសណ្ឋារកិច្ចបន្ថែមទៀត។   ចំពោះប្រវត្តិនៃការរកស៊ីរបស់លោកវិញគឺផ្តើមអាជីវកម្មចេញស្រាវជ្រាវក្នុងការផលិតផលមីកញ្ចប់ នៅប្រទេសអ៊ុយក្រែន បន្ទាប់ពីលោកបានបញ្ចប់ការសិក្សាថ្នាក់អាហារូបករណ៍នៅប្រទេសរុស្ស៊ីនាឆ្នាំ១៩៩២។ លោកមានស្រុកកំណើតនិងធំធាត់នៅប្រទេសវៀតណាម នៅក្នុងគ្រួសារដែលមានជីវភាពមិនសូវធូរធារមួយ ដោយមានឪពុកជាទាហាន និងម្តាយជាអ្នកលក់ដូរភេសជ្ជៈ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T10:44:43.857Z", "category": "ភាពជាអ្នកដឹកនាំ", "views": 143, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់ទិញទំនិញពីថៃ ប៉ុន្តែមិនដឹងទិញតាមណា! មកស្គាល់វេបផ្សាយ៤ ល្បីលក់តម្លៃធូរថ្លៃ ទោះយកលក់បន្តក៏ចំណេញ	https://business-cambodia.com/articles/place-buyccheap-produce-thai	ជាទូទៅឱ្យតែនិយាយដល់ការទំនិញតាមវេបផ្សាយ ប្រាកដណាស់បងប្អូនភាគច្រើនប្រហែលជានឹកដល់ អេបលក់ទំនិញចិនមុនពេកគេ ដោយសារតែវាមានតម្លៃធូរថ្លៃនិងមានទំនិញរាប់ម៉ឺនមុខងាយស្រួលជ្រើសរើស។ ប៉ុន្តែយ៉ាងណាមិុញថ្ងៃនេះ យើងនឹងបង្ហាញអេបលក់ទំនិញថៃចំនួន៤ មានតម្លៃធូរថ្លៃមិនចាញ់ចិនប៉ុន្មានទេ ដោយបងប្អូនចង់យកទៅលក់បន្តក៏នៅតែចំណេញ។ ដោយក្នុងនោះរួមមាន៖ ១. SHEIN៖ គឺជាវេបផ្សាយមួយដែលមានភាពល្បីល្បាញស្ទើរតែពេញពិភពលោក ដែលជាវេបផ្សាយដែលផ្តោតខ្ពស់ទៅលើម៉ូដសំលៀកបំពាក់ នារីទាន់សម័យគ្រប់វ័យតែម្តងជាមួយនឹងការលក់ក្នុងតម្លៃធូរមែនទែន។ ហើយអ្វីដែលកាន់តែពិសេសជាងនេះទៅទៀតនោះគឺ សម្រាប់ការដឹកជញ្ជូន និងការត្រឡប់មកវិញដោយឥតគិតថ្លៃ។ ដើម្បីទិញសូមចុច៖ SHEIN-Shopping Online  ២. LAZADA ៖ Lazada គឺជាទីផ្សារដ៏ល្បីល្បាញមួយដែរនៅក្នុងប្រទេសថៃ ក្រុមហ៊ុនមួយនេះមានអ្នកបញ្ជាទិញទំនិញច្រើនក៏ដោយសារតែ មានបងធំគឺក្រុមហ៊ុនធំមួយគឺ Alibaba Group នៅពីក្រោយខ្នង។ ដោយភាពខ្លាំងរបស់ក្រុមហ៊ុន Lazada គឺបានផ្តល់នៅទំនុកចិត្ត ដល់អតិថិជន សម្រាប់ដំណោះស្រាយដឹកជញ្ជូនឆ្លងប្រទេសឆា្ងយៗ ។  ដើម្បីទិញសូមចុច៖ Lazada - Online Shopping App!  ៣. SHOPEE៖ Shopee គឺជាវេទិកាពាណិជ្ជកម្មអេឡិចត្រូនិចដ៏ធំបំផុតមួយនៅអាស៊ី ដោយបង្កើតឡើងដំបូងក្នុងឆ្នាំ ២០១៥ ដែលកំពុងតែមានប្រជាប្រិយភាព និងភាពទាក់ទាញយ៉ាងខ្លាំង នេះក៏ដោយសារសេវាកម្មដឹកជញ្ជូនលឿន ។  Shopee តែងតែលើកទឹកចិត្តដល់អ្នកទិញរបស់ខ្លួនចំនួនច្រើនដង ដោយធ្វើការបញ្ចុះតម្លៃទំនិញជាច្រើនមុខ និងការដឹកជញ្ជូនដោយឥតគិតថ្លៃទូទាំងប្រទេសថៃ ។ ប៉ុន្តែយើងនបញ្ជាទិញពីក្រៅស្រុកទៅ តួយ៉ាងកម្ពុជា-ថៃ យើងក៏ទទួលបានទំនិញលឿនដែរ ពោលគឺអាស្រ័យទៅលើការជ្រើសរើសក្រុមហ៊ុនដឹងជញ្ជូនរបស់យើង ។ ដើម្បីទិញសូមចុច៖ Shopee 4.4 Crazy Flash Sale	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T10:19:03.803Z", "category": "កំពូលអ្នកលក់", "views": 495, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ក្រុមហ៊ុនVinFast វៀតណាមក្លាយជាក្រុមហ៊ុនឡានអគ្គិសនីធំបំផុតទី៣ក្នុងលោកតម្លៃខ្លួន៨៥ពាន់លា.ន$	https://business-cambodia.com/articles/vinfast-become-third-largest-ev-in-the-world	ក្រុមហ៊ុនVinFast របស់ប្រទេសវៀតណាឡើងកូដខ្លាំងពោលគឺក្លាយជាក្រុមហ៊ុនផលិតឡានអគ្គិសនីធំបំផុតលំដាប់ទី៣ក្នុងលោកបន្ទាប់ពីក្រុមហ៊ុនTesla និង BYD ខណៈតម្លៃខ្លួនរបស់ក្រុមហ៊ុននេះឡើងដល់៨៥ពាន់លានដុល្លារ។ ប យោងតាមការចុះផ្សាយរបស់ VNExpress បានឲ្យដឹងថា ក្រុមហ៊ុនVinFast ឡើងផ្សារហ៊ុនNasdaq របស់សហរដ្ឋអាមេរិកដោយតម្លៃហ៊ុនបើកផ្សារនៅតម្លៃ២២ដុល្លារក្នុងមួយហ៊ុនហើយបិទផ្សារតម្លៃហ៊ុនឡើងដល់៣៧លានដុល្លារក្នុងមួយហ៊ុន។  តម្លៃមូលធនទីផ្សាររបស់VinFast គឺខ្ពស់ជាងក្រុមហ៊ុនឡានគ្គិសនីបង្កើតថ្មីរបស់អាមេរិកទាំងអស់បូកបញ្ចូលគ្នាពោលគឺតម្លៃលើសក្រុមហ៊ុន Ford Motor, GM, BMW, Volkswagen, និងMercedes-Benz។ ចំណែកក្រុមហ៊ុនTesla ដែលក្រុមហ៊ុនអគ្គិសនីធំបំផុតទី១ក្នុងដោយខណៈតម្លៃខ្លួនឡើងដល់៧៣៨ពាន់លានដុល្លារដោយតាមពីក្រោយដោយក្រុមហ៊ុនBYD មានតម្លៃខ្លួន៨៧ពាន់លានដុល្លារ។ កាលពីថ្ងៃអង្គារសប្ដាហ៍នេះ ក្រុមហ៊ុន VinFast របស់វៀតណាមបានឡើងផ្សារហ៊ុន Nasdaq របស់អាមេរិកក្រោយពីបានច្របាច់បញ្ចូលគ្នាជាមួយក្រុមហ៊ុន Black Spade Acquisition។ ក្រុមហ៊ុនទើបតែឡើងផ្សារហ៊ុនភ្លាម បានធ្វើឲ្យទ្រព្យរបស់លោក Pham Nhat Vuong ដែលជាម្ចាស់ក្រុមហ៊ុន VinFast បានហក់ឡើងពី៥ពាន់លានដុល្លារមកដល់ជាង៤៤ពាន់លានដុល្លារ ធ្វើឲ្យលោកក្លាយជាសេដ្ឋីមានបំផុតនៅប្រទេសវៀតណាមនាពេលបច្ចុប្បន្ននេះ។ គួរបញ្ជាក់ផងដែរថា ក្រុមហ៊ុនVinFast គឺជាបុត្រសម្ព័ន្ធរបស់ Vingroup ដែលត្រូវបានបង្កើតឡើងនៅឆ្នាំ២០១៧។ កន្លងមកក្រុមហ៊ុនបាននាំចេញរថយន្តទៅទីផ្សារអាមេរិក ចំនួន២១០០គ្រឿងដែលជាប្រភេទឡានអគ្គិសនី៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T09:53:20.494Z", "category": "ហិរញ្ញវត្ថុ", "views": 102, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មិនមែនរត់ចោលស្រុកទេ! ចង់ឆាប់អស់បំណុ.ល អ្នកជំនាញភាគច្រើន ណែនាំឱ្យធ្វើរឿង១នេះ ឱ្យលឿនបំផុត	https://business-cambodia.com/articles/1-thing-can-help-u-fight-with-debt	រត់ចោលស្រុកមិនមែនជាជម្រើសត្រឹមត្រូវឡើយ បើកំពុងមានបំណុលត្រូវហ៊ានប្រឈមមុខ និងខំរកវិធីសងគេឱ្យអស់ទើបជារឿងត្រឹមត្រូវ។ លោកអ្នកដឹងស្រាប់ហើយថាកន្លងមក Business Cambodia បានចែករំលែកនូវគន្លឹះ ឬក្បួនសម្រាប់ដោះបំណុលច្រើនគួរសមដែរ មិនថាក្បួនដែលបានមកពីការស្រាវជ្រាវ ឬក្បួនដែលបានពីអ្នកជំនាញក្នុងស្រុក ឬក្រៅស្រុកឡើយ។   ក្នុងចំណោមក្បួនទាំងអស់នោះ យើងសង្កេតឃើញថា ដើម្បីអាចដោះបំណុលបានលឿន អ្នកជំនាញភាគច្រើនតែងតែណែនាំឱ្យធ្វើរឿងសំខាន់មួយខានមិនបានគឺ «គ្រប់គ្រងការចំណាយ»។ សំណួរសួរថាតើគ្រប់គ្រងបែបណា?   ដំបូងលោកអ្នកត្រូវដឹងថា ការចំណាយមាន២ធំៗ គឺចំណាយចាំបាច់ និងមិនសូវចាំបាច់(សម្ភារៈនិយម និងការកំសាន្ត)។ ចំណាយចាំបាច់រួមមានបង់ធនាគារ ថ្លៃម្ហូបអាហារ ទឹកភ្លើង របស់ប្រើប្រាស់ចាំបាច់ ការធ្វើដំណើរ ថ្លៃសាលាកូន ថ្លៃចំណាយផ្សេងៗរបស់កូនជាដើម។   រីឯចំណាយមិនសូវចាំបាច់មានដូចជា ការចំណាយលុយទិញសម្ភារៈមួយចំនួនដែលមិននាំចំណូលមកវិញ ការវិនិយោគលើអ្វីដែលយើងគ្មានជំនាញច្បាស់លាស់ ដើរលេងជួបជុំមិត្តភក្តិ ចូលសាឡន ដំណើរកំសាន្តដែលចំណាយលុយច្រើន សាកថ្មជីវិតញឹកញាប់ពេក ហើយនឹងការផ្ដល់រង្វាន់ឱ្យខ្លួនឯងញឹកញាប់ពេកជាដើម។   ជំហានបន្ទាប់គឺត្រូវចាប់ផ្ដើមតាមដានការចំណាយប្រចាំខែ ដោយការកត់ត្រាគ្រប់យ៉ាងទាំងអស់ មិនថាចំនួនត្រូវបង់ធនាគារ ថ្លៃម្ហូបអាហារ ទឹកភ្លើង របស់ប្រើប្រាស់ចាំបាច់ ថ្លៃសាលាកូន ថ្លៃចំណាយផ្សេងៗរបស់កូនជាដើម។ រួចហើយព្យាយាមកាត់ការចំណាយតូចៗដែលមិនចាំបាច់ចេញឱ្យអស់តាមដែលអាចធ្វើទៅបាន។ ត្រូវលៃយ៉ាងណាឱ្យចំណាយតិចជាងចំណូល រួមទាំងត្រូវកាត់ចំណាយមិនចាំបាច់ចោលឱ្យបានច្រើនតាមដែលអាចធ្វើទៅបាន។ ដំណាក់កាលនេះអ្នកជំនាញណែនាំថា សំខាន់ឱ្យតែបានលុយបង់ធនាគារប្រចាំខែគ្រប់សិន ការចំណាយលើរបស់ផ្សេងៗផ្អាកគិតសិនទៅត្រឹមតែមានបាយ៣ពេលគឺបំពេញក្រពះសិនទៅបានហើយ។ ជាមួយនឹងបំណុលនៅក្នុងដៃ អ្នកត្រូវបែងចែកកញ្ចប់លុយជារៀងរាល់ខែ ដើម្បីដឹងឱ្យច្បាស់ពីប្រភពដែលលុយរបស់អ្នកចូល និងចេញទៅ។ ជាទូទៅអ្នកអាចប្រើប្រាស់ច្បាប់ ៥០/៣០/២០ ដើម្បីរក្សាហិរញ្ញវត្ថុផ្ទាល់ខ្លួនរបស់អ្នកឱ្យស្ថិតស្ថេរ។   ៥០% នៃចំណូលរបស់អ្នកគួរតែ ទុកសម្រាប់ចំណាយលើតម្រូវការចាំបាច់ ដូចជាកន្លែងស្នាក់នៅ គ្រឿងទេស ម្ហូបអាហារជាដើម (ផ្អាកការជួបជុំ ឬការញ៉ាំអាហារខាងក្រៅសិន)។ ៣០% នៃចំណូលរបស់អ្នកពេលនេះ គួរទុកសម្រាប់ការចំណាយលើការអភិវឌ្ឍន៍ខ្លួនឯង ដើម្បីបង្កើនសមត្ថភាព សម្រាប់ដោះស្រាយបញ្ហាដែលអ្នកកំពុងប្រឈម ដូចជារៀនជំនាញលក់ ឬជំនាញដឹកនាំបន្ថែមទៀត។ ២០% នៃចំណូលរបស់អ្នក គួរតែទុកប្រើប្រាស់សម្រាប់សងបំណុលគេ ព្រមទាំងឆ្លៀតសន្សំតិចតួចតាមដែលអាចលៃទៅបាន។   សូមជម្រាបផងដែរថា មិនចាំបាច់រំពឹងក្បួនអស្ចារ្យមកពីណាទេ សំខាន់ឱ្យតែអ្នកមានការតាំងចិត្ត ទោះក្បួនធម្មតាក៏អាចដោះបំណុលច្រើនអស់។ ហើយការបន្ថយចំណាយជាជំហានដែលតំណាងឱ្យការតាំងចិត្តខ្លាំងបំផុត អ្នកសងគេអស់សុទ្ធតែឆ្លងកាត់រឿងមួយនេះ។ មិនត្រឹមតែអស់បំណុលទេ អ្នកចេះគ្រប់គ្រងការចំណាយក៏ជាមនុស្សដែលអាចក៏សាងទ្រព្យសម្បត្តិកសាងជីវភាពឱ្យធូរធារថែមទៀតផង៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T09:29:42.000Z", "category": "ហិរញ្ញវត្ថុ", "views": 576, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ការជួប‌ · ភាពប្រណីតកំពូល｜កម្មវិធីបើកសម្ភោធជាផ្លូវការសមាជិកកាតខ្មៅព្រីនស៍ Prince Black Card	https://business-cambodia.com/articles/prince-black-card	កាតខ្មៅដ៏ថ្លៃថ្នូ · សេវាកម្មឯកជនតាមតម្រូវការ នៅថ្ងៃទី 11 ខែសីហា កម្មវិធី ” ការជួប&zwnj; · ភាពប្រណីតកំពូល｜កម្មវិធីបើកសម្ភោធជាផ្លូវការសមាជិកកាតខ្មៅព្រីនស៍” ត្រូវបានប្រារព្ធឡើងយ៉ាងអធិកអធមនៅក្នុងគម្រោង ព្រីនស៍ វ័ន ត្រូពិកា។ នៅក្នុងកម្មវិធី ប្រធានគម្រោង ព្រីនស៍ វ័ន ត្រូពិកា បានលើកឡើងថា ការអភិវឌ្ឍរបស់ក្រុមហ៊ុន ព្រីនស៍ រៀល អ៊ីស្ទេត គ្រុប គឺមិនអាចកាត់ផ្តាច់ពីការជឿទុកចិត្ត និងការគាំទ្ររបស់អ្នកទាំងអស់គ្នាបានឡើយ។ ក្រុមហ៊ុនព្រីនស៍ រៀល អ៊ីស្ទេត សូមថ្លែងអំណរគុណចំពោះការជឿទុកចិត្ត និងការគាំទ្រនេះ។ ដើម្បីបម្រើសេវាកម្មជូនអតិថិជនឲ្យកាន់តែប្រសើរ ក៏ដូចជាបទពិសោធន៍សេវាកម្មពិសេសផ្តាច់មុខ ក្រុមហ៊ុន ព្រីនស៍ គ្រុប សូមផ្តល់ជូនកាតខ្មៅព្រីនស៍ (Prince Black Card) សម្រាប់ម្ចាស់ផ្ទះទាំងអស់របស់យើង។ អតិថិជនដែលទិញផ្ទះក្នុងគម្រោងរបស់ក្រុមហ៊ុន ព្រីនស៍ រៀល អ៊ីស្ទេត គ្រុប នឹងក្លាយជាសមាជិកPrince Black Card របស់ក្រុមហ៊ុន ព្រីនស៍ រៀល អ៊ីស្ទេត គ្រុប។ អ្នកកាន់ Prince Black Card អាចទទួលបានសិទ្ធិចូលប្រើប្រាស់និងការបញ្ចុះតម្លៃពិសេស ដែលគ្របដណ្តប់លើសេវាកម្មជាច្រើន ដូចជាការធ្វើដំណើរ សណ្ឋាគារលំដាប់ផ្កាយ ការហាត់ប្រាណនៅ Noble Sport Center និងការកម្សាន្ត។ល។ ក្នុងនោះ រួមមានការបញ្ចុះតម្លៃ 15% លើការទិញសំបុត្រ economy class របស់អាកាសចរណ៍ខេមបូឌា អ៊ែរវ៉េ និងសណ្ឋាគារព្រីនស៍ ថាមស៍ ហូថេល  ការបញ្ចុះតម្លៃ 20%នៅមជ្ឈមណ្ឌលកម្សាន្តព្រីនស៍ ម៉ាណ័រ និង LM CAR ការបញ្ចុះតម្លៃពិសេសនៅផ្នែកអាហារ ក្លឹបវាយកូនហ្គោល កន្លែងហាត់ប្រាណផ្ទាល់ខ្លួន ការជិះទូកកម្សាន្ត KTV និងការបង់ថ្លៃសេវាគ្រប់គ្រងអចលនទ្រព្យ ថ្លៃសេវាធានារ៉ាប់រងលំនៅឋាន។ល។ ជីវិតរស់នៅល្អប្រសើរស្ថិតជាមួយ Prince Black Card។ នៅពេលអនាគត ព្រីនស៍ គ្រុបនឹងបន្តផ្តល់ជូនអត្ថប្រយោជន៍ជាច្រើន ដោយធ្វើការចាប់ដៃជាមួយដៃគូល្អៗ បន្តពង្រីកវិសាលភាពអាជីវកម្ម លើកកម្ពស់គុណភាពផលិតផល និងសេវាកម្មរបស់ខ្លួន ដើម្បីធ្វើឲ្យអតិថិជនទាំងអស់ទទួលបាននូវបទពិសោធន៍ជីវិតរស់នៅកាន់តែទូលំទូលាយ ប្រកបដោយវិជ្ជាជីវៈ និងថ្លៃថ្នូរ។ ព្រីនស៍គ្រុប អន្តរជាតិ · ការរួមបញ្ចូលសមត្ថភាពនិងមនោសញ្ចេតនា ព្រីនស៍ គ្រុប បានចូលរួមយ៉ាងស៊ីជម្រៅក្នុងប្រទេសកម្ពុជាអស់រយៈពេល 8 ឆ្នាំមកហើយ ហើយបានសាងសង់គម្រោងអគារនិមិត្តសញ្ញាប្រចាំតំបន់ជាច្រើន។ ព្រីនស៍ គ្រុបជាអ្នកដឹកនាំ ជាអ្នកអនុវត្ត និងអ្នកត្រួសត្រាយផ្លូវនៃគម្រោងក្នុងវិស័យជាច្រើន។ មិនត្រឹមតែប៉ុណ្ណោះ ព្រីនស៍ គ្រុប ក៏ជាក្រុមហ៊ុនអចលនទ្រព្យដ៏ពេញនិយមបំផុតមួយ នៅកម្ពុជាក្នុងឆ្នាំ 2020 ផងដែរ។ ព្រីនស៍ គ្រុប ប្រកាន់ខ្ជាប់នូវគោលគំនិតនៃការរួមបញ្ចូលអន្តរភាវូបនីយកម្មនិងមនោសញ្ចេតនា និងការរួមបញ្ចូលនៃភាពរុងរឿង និងភាពរីករាយជាលក្ខណៈឯកជន ហើយបានសាសង់លំនៅឋានឯកជនដែលប្រកបដោយភាពស្ងប់ស្ងាត់ និងលំដាប់ខ្ពស់សម្រាប់ឥស្សរជននៅក្នុងតំបន់ដែលមានភាពរីកចម្រើននៃទីក្រុង។ ព្រីនស៍ គ្រុបមិនត្រឹមតែប្រកាន់ខ្ជាប់នូវទស្សនវិជ្ជាជាប់លាប់និងមិនបោះបង់ចោលស្មារតីសិប្បករប៉ុណ្ណោះទេ ថែមទាំងមានចក្ខុវិស័យទូលំទូលាយនិងធ្វើការវិនិយោគប្រកបដោយសក្តានុពលផងដែរ។ ការជ្រើសរើស ព្រីនស៍ រៀល អ៊ីស្ទេត មិនត្រឹមតែជ្រើសរើសគុណភាព សិល្បៈហត្ថកម្ម និងរចនាបថទំនើបបំផុតប៉ុណ្ណោះទេ ប៉ុន្តែថែមទាំងជ្រើសរើសអនាគតនៃជីវិតដ៏ប្រណិតផងដែរ។ កម្រោង ព្រីនស៍ វ័ន ត្រូពិកា · កសាងជីវិតរស់នៅកាន់តែប្រសើរ និងផាសុកភាព កម្រោង ព្រីនស៍ វ័ន ត្រូពិកា មានទីតាំងនៅក្នុងខណ្ឌសែនសុខដែលជាតំបន់ដែលមានភាពរីកចម្រើនយ៉ាងឆាប់រហ័សក្នុងរាជធានីភ្នំពេញ និងជាប់ផ្លូវហាណូយ ដែលជាផ្លូវមេធំមួយក្នុងទីក្រុង ហើយខាងត្បូងនៃគម្រោងជាផ្លូវតភ្ជាប់អាកាសយានដ្ឋានអន្តរជាតិភ្នំពេញ និងឆ្លងកាត់វិទ្យាស្ថានពាណិជ្ជសាស្រ្តអេស៊ីលីដា និងស្ថិតនៅជិតញូ ភ្នំពេញ អ៊ីនធើណាសិនណល បៀលឌីង មេធើរៀល ស៊ីធី  ក្រសួងរៀបចំដែនដី នគរូបនីយកម្ម និងសំណង់ ទីលានវាយកូនហ្គោល Grand Phnom Penh ផ្សារទំនើបអ៊ីអន 2  ផ្សារទំនើបMakro មន្ទីរពេទ្យរ៉ូយ៉ាល់ភ្នំពេញ មជ្ឈមណ្ឌលពាណិជ្ជកម្មអ៊ែតវូត ។ល។ លោកអ្នកអាចរីករាយជាមួយភាពស្ងប់ស្ងាត់ផងនិងភាពអ៊ូអរនៃទីក្រុងផង។ គម្រោងនេះគឺជាគម្រោងបុរីវីឡាបែបឧទ្យានលំដាប់ខ្ពស់ដំបូងបង្អស់របស់ព្រីនស៍ គ្រុប។ ដោយប្រកាន់ខ្ជាប់នូវគោលគំនិត "កសាងជីវិតឱ្យកាន់តែប្រសើរ" ក្រុមហ៊ុនបានបង្កើតនូវទេសភាពបែបជនបទដែលរួមបញ្ចូលធម្មជាតិ និងមនុស្សជាតិ ហើយបានសាងសង់សោភ័ណភាពពិសេស ដើម្បីសម្រេចបាននូវការបញ្ជ្រាបនូវទេសភាពធម្មជាតិដ៏ស្រស់ស្អាតចូលក្នុងការរស់នៅ និងធ្វើឲ្យបរិយាកាសរស់នៅពោរពេញដោយភាពសប្បាយរីករាយនិងស្រស់បំព្រង។ គម្រោងនេះរួមមាន ផ្ទះអាជីវកម្ម វីឡាកូនកាតA វីឡាកូនកាតB វីឡាភ្លោះ វីឡាទោល  និងវីឡាឃ្វីន  ដែលមានកម្ពស់ 3.5 ជាន់ដំបូងគេ វេរ៉ងដាលើអាកាសយ៉ាងធំ និងសួនច្បារក្នុងផ្ទះ ព្រមទាំងមានប្រព័ន្ធ Home Smart ដែលពិតជាកន្លែងរស់នៅបែបថ្មីដែលពោរពេញដោយភាពស្រស់ស្អាត និងផាសុកភាពនៅទីក្រុងភ្នំពេញ ។ ទីលានវាយកូនហ្គោល Grand Phnom Penh អាងហែលទឹកមានធាតុរ៉ែ អាងហែលទឹកកុមារ ល្បែងឡើងជញ្ជាំងក្នុងបន្ទប់ សាលវាយសី កន្លែងបារ បន្ទប់យូហ្គា។ល។ បន្ថែមភាពសប្បាយរីករាយគ្មានដែនកំណត់ដល់ពេលទំនេររបស់លោកអ្នក និងការពារសុខភាពរបស់លោកអ្នក។ ព្រីនស៍ វ័ន ត្រូពិកា ជាគម្រោងបុរីវីឡាលក់ដាច់ជាងគេក្នុងខណ្ឌសែនសុខ ហើយលក់ក្នុងចំនួនមានកំណត់។ ពេលទិញផ្ទះលោកអ្នកនឹងទទួលបាន Prince Black Card ដែលអាចរីករាយជាមួយសេវាកម្ម VIP ដែលផ្តល់ដោយក្រុមហ៊ុនបុត្រសម្ព័ន្ធរបស់ព្រីនស៍ គ្រុប។ ជីវិតប្រណិតចាប់ផ្តើមភ្លាមៗ ទិញឥឡូវនេះ និងទទួលបានការបញ្ចុះតម្លៃជាច្រើន។ 1- ព្រីនស៍ វ័ន ត្រូពិកា ជាគម្រោងបុរីវីឡាលក់ដាច់បំផុតក្នុងខណ្ឌសែនសុខ តម្លៃចាប់ពី $160,000 ឡើងទៅ 2- សងប្រាក់វិញដោយគ្មានលក្ខខណ្ឌក្នុងរយៈពេល 45 ថ្ងៃ   ធានាគុណភាពសំណង់ 3- បង់ដំបូង 10%  រំលស់ប្រចាំខែ$999 កម្ចីពីក្រុមហ៊ុនអភិវឌ្ឍន៍រហូតដល់ 25 ឆ្នាំ ងាយស្រួលក្នុងការស្នើសុំនិងពិនិត្យ 4- ទទួលបាន Prince Black Card ភ្លាមសម្រាប់រាល់ការទិញផ្ទះ ដែលអាចទទួលបាននូវសេវាកម្ម VIP ដែលផ្តល់ដោយក្រុមហ៊ុនបុត្រសម្ព័ន្ធរបស់ព្រីនស៍ គ្រុប។ លេខទំនាក់ទំនង៖（0）763099999 អាសយដ្ឋាន៖ ផ្ទះលេខ 1667 ផ្លូវ 1019 សង្កាត់ឃ្មួញ ខណ្ឌសែនសុខ រាជធានីភ្នំពេញ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T09:26:16.411Z", "category": "PR", "views": 70, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ពិតជាខុសគេមែន! Elon Musk រើសបុគ្គលិកសួរតែ២សំណួរទេ ហើយបើដេញបុគ្គលិកចេញ មើលលើរឿង៣នេះ	https://business-cambodia.com/articles/how-elon-musk-hire-and-quit-employee	បើដូចគេមិនហៅថា Elon Musk នោះទេ ព្រោះលោកចូលចិត្តធ្វើអ្វីខុសពីមនុស្សធម្មតាធ្វើ ហើយភាពខុសប្លែកនេះបានធ្វើឲ្យលោកគ្រងតំណែងជាមហាសេដ្ឋីលេខមួយលើលោក មានទ្រព្យសម្បត្តិផ្ទាល់ខ្លួនសរុប ២២៥.៣ ពាន់លានដុល្លារ ចេញផ្សាយដោយទស្សនាវដ្តី Forbes គិតត្រឹមព្រឹកថ្ងៃទី១៤ ខែសីហា ឆ្នាំ២០២៣នេះ ខណៈលោកជានាយកប្រតិបត្តិកាន់កាប់ក្រុមហ៊ុនយក្សធំៗជាច្រើនក្នុងដៃ និងមានបុគ្គលិករាប់ម៉ឺននាក់កំពុងបម្រើការ។ ចុះតើអ្នកឆ្ងល់ទេថា កំពូលមនុស្សនេះ សួរសំណួរអ្វីពេលសម្ភាសន៍បុគ្គលិក? ហើយមើលទៅលើរឿងអ្វីខ្លះពេលដេញបុគ្គលិកចេញ? ក្នុងការរើសបុគ្គលិកមកបម្រើការជាមួយ លោក Elon Musk មិនខ្វល់ពីកម្រិតនៃការអប់រំរបស់អ្នក ឬសាលាដែលអ្នកបានបញ្ចប់ការសិក្សានោះទេ។ នាយកប្រតិបត្តិក្រុមហ៊ុន Tesla រូបនេះបាននិយាយក្នុងអំឡុងពេលសម្ភាសន៍ឆ្នាំ២០១៤ ជាមួយ Auto Bild ថា៖ «មិនចាំបាច់មានសញ្ញាបត្រមហាវិទ្យាល័យទាល់តែសោះ ឬសូម្បីតែសញ្ញាបត្រវិទ្យាល័យ»។ ជាគោលការណ៍ នៅពេលដែលលោក Elon Musk សម្ភាសន៍នរណាម្នាក់ដើម្បីចូលរួមបេសកម្មជាមួយគ្នា លោកផ្តោតខ្លាំងបំផុតទៅលើសំណួរធំៗ២ប៉ុណ្ណោះគឺ៖ «ប្រាប់ខ្ញុំពីរឿងរ៉ាវជីវិត និងការសម្រេចចិត្តរបស់អ្នកនៃដំណើរផ្លូវដ៏វែងឆ្ងាយនេះ ហើយហេតុអ្វីបានជាអ្នកបង្កើតវាឡើង?» «ប្រាប់ខ្ញុំពីបញ្ហាលំបាកបំផុតដែលអ្នកជួបប្រទះ និងរបៀបដែលអ្នកដោះស្រាយវា?»។ ដោយឡែក ចំពោះពេលបញ្ឈប់បុគ្គលិកវិញលោក Elon Musk ផ្តោតទៅលើរឿងធំៗ៣ប៉ុណ្ណោះ។ បុគ្គលិកជាន់ខ្ពស់ ឬអ្នកគ្រប់គ្រងត្រូវធ្វើរឿងធំៗ៣ ជាមួយលោក Elon Musk ទី១ ឆ្លើយតប (តស៊ូមតិ) បើមានអារម្មណ៍ថាលោកនិយាយមិនត្រឹមត្រូវ ទី២ ប្រសិនបើលោកនិយាយមិនច្បាស់លាស់ ឬចាប់អត្ថន័យមិនទាន់ ត្រូវសុំការបញ្ជាក់បន្ថែមពីលោក និងទី៣ បំពេញការងារទៅតាមទិសដៅដែលលោកបានដាក់ ប្រសិនបើចំណុច ៣ នេះមិនត្រូវបានធ្វើទេ បុគ្គលិកជាន់ខ្ពស់ ឬអ្នកគ្រប់គ្រងនោះនឹងត្រូវលាលែងពីតំណែងជាបន្ទាន់៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T08:40:22.389Z", "category": "ភាពជាអ្នកដឹកនាំ", "views": 195, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុនយក្ស PTT ត្រៀមបោះទុនជាង ១០០លា.ន$ ដើម្បីមកពង្រីកអាជីវកម្មនៅកម្ពុជាឆាប់ៗនេះ	https://business-cambodia.com/articles/ptt-oil-and-retail-and-cambodia	ក្រុមហ៊ុនលក់រាយប្រេង និងឧស្ម័នធំ១របស់ប្រទេសថៃគឺ PTT Oil and Retail បានប្រកាសថា ខ្លួនគ្រោងចាយទុនវិនិយោគបន្ថែមទៀតក្នុងទំហំទឹកប្រាក់ចំនួន ១០០លានដុល្លារ ដើម្បីមកពង្រីកអាជីវកម្មនៅក្នុងប្រទេសកម្ពុជាឆាប់ៗខាងមុខនេះ។ នេះបើយោងតាមការចុះផ្សាយដោយកាសែត Bangkok Post។ ប្រភពដដែលបានបន្តឱ្យដឹងទៀតថា បច្ចុប្បន្ននេះក្រុមហ៊ុន PTT បានពង្រីកស្ថានីយប្រេងឥន្ធនៈនៅ កម្ពុជាចំនួន ១៧០កន្លែងហើយ ដូច្នេះហើយក្រុមហ៊ុនក៏ចង់អភិវឌ្ឍដេប៉ូប្រេងឥន្ធនៈបន្ថែមទៀត ក្រោមការវិនិយោគរួមគ្នារបស់ខ្លួនលើសេវាកម្មប្រេងឥន្ធនៈសម្រាប់វិស័យអាកាសចរណ៍នៅកម្ពុជា។ លោក Disathat Panyarachun ដែលជានាយកប្រតិបត្តិរបស់ក្រុមហ៊ុន PTT Oil បាននិយាយថា កាលពីដើមឆ្នាំ ២០២១ កន្លងទៅនេះក្រុមហ៊ុន PTT Oul Retail និងក្រុមហ៊ុន China National Aviation Fuel International Holdings និងក្រុមហ៊ុន Total Energies Marketing (Cambodia) ក៏បានបណ្តាក់ទុនរួមគ្នាមួយដែលមានឈ្មោះថា Phnom Penh Aviation Fuel Service Co ដើម្បីបើកដំណើរការអាជីវកម្មសេវាកម្មប្រេងឥន្ធនៈសម្រាប់វិស័យអាកាសចរណ៍នៅអាកាសយានដ្ឋានថ្មីនៃទីក្រុងភ្នំពេញ។ នាយកប្រតិបត្តោរបស់ក្រុមហ៊ុន PTT Oil បាននិយាយបន្តថា ចំពោះគោលបំណងនៃការអភិវឌ្ឍន៍ប្រេងឥន្ធនៈនេះ គឺដើម្បីបម្រើដល់កំណើនយ៉ាងឆាប់រហ័សនៃសេដ្ឋកិច្ចកម្ពុជា ក្រោយពីវិបត្តិកូវីដ១៩ ហើយនាពេលបច្ចុប្បន្នការសាងសង់កន្លែងចាក់ប្រេនឥន្ធនៈនៅកម្ពុជាបានរួចរាល់៨០% ហើយ គ្រោងនឹងបើកដំណើរនៅឆ្នាំក្រោយនេះផងដែរ។ នៅក្នុងនោះដែរ លោក Disathat Panyarachun បានបញ្ជាក់ថា ក្រៅពីពង្រីកសេវាកម្មប្រេងឥន្ធនៈនៅកម្ពុជា ក្រុមហ៊ុន PTT Oil ក៏បានសហការជាមួយក្រុមហ៊ុនលក់ម៉ាស៊ីនបោកគក់ និងសម្ងួតថៃ ដើម្បីទិញស្និទ្ធិផ្តាច់មុខនៃសេវាកម្មបោកគក់ ក្រោមម៉ាកយីហោមួយឈ្មោះថា Otteri Wash & Dry ដើម្បីបើកសេវាកម្មបោកអ៊ុតនៅស្ថានីយ៍ប្រេងឥន្ធនៈនៅក្នុងប្រទេសកម្ពុជា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T08:33:40.429Z", "category": "ចាប់ផ្តើមអាជីវកម្ម", "views": 1255, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រាជរដ្ឋាភិបាលសម្រេចយកកោះចំនួន ៧ បង្កើតជាឧទ្យានជាតិថ្មីមានទំហំសរុបជាង ៥ ម៉ឺនហិកតា	https://business-cambodia.com/articles/koh-rong-marine-national-park	រាជរដ្ឋាភិបាលសម្រេចយកកោះចំនួន ៧ រួមមាន៖ កោះរ៉ុង កោះរ៉ុងសន្លឹម កោះកូន កោះតូច កោះតាទៀម កោះម្នាស់ក្រៅ កោះម្នាស់ក្នុង និងសមុទ្រជុំវិញដែលមានទីតាំងស្ថិតនៅខេត្ដកោះកុង និងខេត្ដព្រះសីហនុ បង្កើតជាឧទ្យានជាតិសមុទ្រកោះរ៉ុង។ នេះបើយោងតាមអនុក្រឹត្យរបស់រាជរដ្ឋាភិបាលដែលចេញកាលពីពេលថ្មីៗនេះ។   តាមការបញ្ជាក់នៅក្នុងអនុក្រឹត្យ ឧទ្យានជាតិសមុទ្រថ្មីនេះ មានទំហំសរុប ៥២ ៤៤៨ ហិកតា ដោយក្នុងនោះផ្ទៃដីមានចំនួន ៥ ៣១១ ហិកតា និងផ្ទៃទឹកសមុទ្រទំហំ ៤៧ ១៣៧ ហិកតា។ ក្នុងនោះសម្រាប់ការបង្កើតតំបន់ឧទ្យានជាតិសមុទ្រកោះរ៉ុងនេះ មិនបញ្ចូលដីកម្មសិទ្ធឯកជន និងដីប្រើប្រាស់ជាប្រយោជន៍សាធារណៈឡើយ។   សម្រាប់គោលបំណងនៃការបង្កើតឧទ្យានជាតិសមុទ្រនេះមានដូចជា៖   ធានាការថែរក្សា និងការពារសោភ័ណភាពធម្មជាតិ វប្បធម៌ ប្រព័ន្ធអេកូឡូស៊ី និងជីវៈចម្រុះលើកោះ និងបរិវេណសមុទ្រជុំវិញ   ផ្ដល់ផលិតផល និងសេវាកម្មធម្មជាតិសម្រាប់ការប្រើប្រាស់ប្រកបដោយនិរន្ដរភាព   រក្សាសំនឹងបរិស្ថាន ការពារ និងអភិរក្សធនធានធម្មជាតិ និងរួមចំណែកកាត់បន្ថយការប្រែប្រួលអាកាសធាតុ និងហានិភ័យគ្រោះធម្មមហន្ដរាយធម្មជាតិ   លើកកម្ពស់ការចូលរួមរបស់សហគមន៍មូលដ្ឋានក៏ដូចជាសាធារណជនក្នុងការចូលរួមដល់ការគ្រប់គ្រង ការការពារ និងការអភិរក្សជីវៈចម្រុះ និងធនធានធម្មជាតិក្នុងតំបន់៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T07:46:45.967Z", "category": "អចលនទ្រព្យ", "views": 3108, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពិបាកគ្រប់គ្រងបុគ្គលិក? លោក សាន ឫទ្ធី ប្រាប់ក្បួន 4B អាចដោះស្រាយបញ្ហាបុគ្គលិកឈ្លោះគ្នាក្នុងស្ថាប័ន	https://business-cambodia.com/articles/4b-rule-to-manage-staff-san-rithy	បុគ្គលិកឈ្លោះគ្នា អាចក្លាយជាបញ្ហាធំមួយដែលបង្ករការរាំងស្ទះដល់ដំណើរការ និងភាពរីកចម្រើនរបស់ស្ថាប័ន។ ក្នុងនាមជាថ្នាក់ដឹកនាំអ្នកមិនគួរបណ្ដោយឱ្យបញ្ហាមួយនេះចាក់ឫសគល់នៅក្នុងស្ថាប័នខ្លួនឡើយ ហើយរឹតតែមិនត្រូវស្ដីបន្ទោសអ្នកដែលឈ្លោះគ្នា តែគួរងាកមកមើលកំហុសនៃការដឹកនាំរបស់ខ្លួនឯងវិញថាមានអ្វីខ្លះខ្វះចន្លោះ ទើបបានជាគ្រប់គ្រងបុគ្គលិកមិនបានបែបនេះ។   ពាក់ព័ន្ធនឹងបញ្ហាដ៏រសើបនេះដែរ លោក សាន ឫទ្ធី នាយកគ្រប់គ្រង នៃក្រុមហ៊ុន Acclime Cambodia (BSE) បានចែករំលែកនូវក្បួនពិសេសមួយឈ្មោះថា 4B បើថៅកែអាចបញ្ជ្រាបក្បួននេះចូលទៅក្នុងផ្នត់គំនិតរបស់បុគ្គលិកគ្រប់រូបបាន ពួកគេប្រាកដជាលែងឈ្លោះគ្នាមិនខានឡើយ។     ១. Be operational៖ បុគ្គលិកមានជំនាញផ្សេងៗគ្នាដូចជា ជំនាញគណនេយ្យ ជំនាញទីផ្សារ ជំនាញលក់ ជំនាញរដ្ឋបាល ជំនាញធនធានមនុស្ស ឬជំនាញដោះស្រាយបញ្ហាជាមួយអតិថិជនជាដើម។ លោកឫទ្ធីបានលើកឡើងថា «ក្នុងនាមជាថ្នាក់ដឹកនាំយើងត្រូវប្រាប់បុគ្គលិកគ្រប់ជាន់ថ្នាក់ទាំងអស់ឱ្យ Be Operational ចំពោះអតិថិជន ព្រោះក្រុមហ៊ុនរស់ក៏ដោយសារអតិថិជនដែរ»។   មានន័យថាក្រៅពីបំពេញការងារខ្លួនឯង បុគ្គលិកគ្រប់រូបទាំងអស់ត្រូវធ្វើតួនាទីជាអ្នកបម្រើអតិថិជន ទោះអ្នកមិនមានតំណែងត្រូវធ្វើការជាមួយអតិថិជនផ្ទាល់ក៏ដោយ ក៏ត្រូវតែចេះទទួលភ្ញៀវដែរ។ ឧទាហរណ៍ថា ភ្ញៀវមកដល់ក្រុមហ៊ុនរកអ្នកជំនាញទីផ្សារតែបែរជាជួបរដ្ឋបាល ដូច្នេះរដ្ឋបាលត្រូវតែទទួលភ្ញៀវ បើមិនអាចផ្ដល់ចម្លើយជូនអតិថិជនបាន យ៉ាងហោចណាស់ក៏អាចនិយាយថា «អញ្ជើញបងអង្គុយចាំបន្តិចសិន ខ្ញុំនឹងទៅហៅអ្នកជំនាញឱ្យមកជួបបងណា...»។ បុគ្គលិកគ្រប់រូបមិនគួរធ្វើមិនដឹងមិនឮរុញដាក់គ្នា ដោយសំអាងថាមិនត្រូវតួនាទីរបស់ខ្លួននោះទេ។   ២. Be creative problem solver៖ ត្រង់ចំណុចនេះលោកឫទ្ធីប្រាប់ថា «ថៅកែត្រូវបង្រៀនបុគ្គលិកឱ្យធ្វើជាមនុស្សដែលរកបញ្ហាឱ្យឃើញហើយបំផុសដំណោះស្រាយ»។ ឧទាហរណ៍ដូចជាបុគ្គលិកគណនេយ្យម្នាក់គាត់មានជំនាញខាងរកបញ្ហា ប្រសិនបើថៅកែលើកពីគម្រោងអ្វីមួយគាត់នឹងមើលឃើញពីឧបសគ្គដែលងាយនឹងជួប ប៉ុន្តែបញ្ហាត្រង់ថាគាត់មិនមានដំណោះស្រាយ ជាហេតុធ្វើឱ្យថៅកែមិនចូលចិត្តនិយាយជាមួយគាត់ទេ ព្រោះវានាំឱ្យមានការរាំងស្ទះ។ ក្នុងករណីបែបនេះ ប្រសិនបើបុគ្គលិកដែលមានជំនាញខាងរកមើលហានិភ័យបែបនោះគាត់អភិវឌ្ឍន៍សមត្ថភាពមួយកម្រិតទៀត ដោយព្យាយាមបំផុសពីដំណោះស្រាយចំពោះបញ្ហាដែលគាត់ព្រៀងទុក។ ទោះដំណោះស្រាយល្អឬមិនល្អ វាក៏អាចធ្វើឱ្យថៅកែសប្បាយចិត្ត ហើយបុគ្គលិកម្នាក់នោះនឹងក្លាយជាធនធានដ៏ល្អសម្រាប់ស្ថាប័ន។   ៣. Be income producer៖ ពាក្យថាបុគ្គលិករកចំណូលគឺសំដៅទៅដល់ក្រុមអ្នកលក់ (sell) ប៉ុន្តែត្រូវដឹងថា ពេល Sell លក់បាន ១០០ដុល្លារ ប្រាក់ចំណេញចូលក្រុមហ៊ុនគឺបានតែ ១៥ដុល្លារទៅ២០ដុល្លារប៉ុណ្ណោះ។ ដូច្នេះបុគ្គលិកគ្រប់រូបគឺជាអ្នករួមចំណែកអាចធ្វើឱ្យប្រាក់ចំណេញរបស់ក្រុមហ៊ុនកើនឡើងឬថយចុះទៅតាមសកម្មភាពប្រចាំថ្ងៃ។   លោកឫទ្ធីពន្យល់ថា បុគ្គលិកទាំងអស់គួរចាត់ទុកស្ថាប័នដូចជាផ្ទះរបស់ខ្លួនដែរ ត្រូវចេះសន្សំសំចៃ ព្រោះថាបើចំណាយថយចុះ ប្រាក់ចំណេញរបស់ក្រុមហ៊ុនច្បាស់ជាកើនឡើង។ ក្នុងនាមជាម្ចាស់ផ្ទះបើឃើញ ភ្លើងបើកចោល,ទឹកបង្ហូរចោល,ម៉ាស៊ីត្រជាក់បើលចោល យើងត្រូវតែបិទវាវិញ ហើយបើក្រដាសព្រីនប្រើរួចសល់មួយចំហៀងទៀត គួរណាប្រមូលទុកប្រើលើកក្រោយ។   ៤. Be a great advisor៖ ចំណុចចុងក្រោយនេះលោកឫទ្ធីបានផ្ដាំថា «ថៅកែត្រូវលើកទឹកចិត្តបុគ្គលិកទាំងអស់ កុំគ្រាន់តែធ្វើជាបុគ្គលិកស៊ីប្រាក់ខែធម្មតា»។ ប៉ុន្តែត្រូវធ្វើជាដៃគូម្ចាស់អាជីវកម្ម ជាទីប្រឹក្សាដ៏ល្អ ជាអ្នកដែលហ៊ានបញ្ចេញយោបល់ ហ៊ានកែតម្រូវថៅកែដែលធ្វើខុស។ លោកបញ្ជាក់ថា «យើងយកជំនាញនិងបទពិសោធន៍របស់យើងមកប្ដូរយកប្រាក់ខែ បើមិនពេញចិត្តជាមួយថៅកែហ្នឹងទេដើរចេញរកក្រុមហ៊ុនមួយទៀតធ្វើ កុំខ្លាចក្នុងការនិយាយ ថៅកែត្រូវការអ្នកពូកែ»។ អ្នកនឹងហ៊ាននិយាយនៅពេលដែលអ្នកចេះច្បាស់ មានជំនាញច្បាស់លាស់ ដូច្នេះត្រូវពង្រឹងសមត្ថភាពខ្លួនឯងជានិច្ច។   សូមជម្រាបផងដែរថា លោក សាន ឫទ្ធី មានបទពិសោធន៍ជិត ២០ឆ្នាំ ទៅលើជំនាញគណនេយ្យ ពន្ធដា និងការគ្រប់គ្រងហិរញ្ញវត្ថុនៅក្នុងអាជីវកម្ម ហើយលោកក៏ជាម្ចាស់ក្រុមហ៊ុន Acclime Cambodia ផងដែរ។ Acclime ផ្ដល់សេវាកម្មលើការរៀបចំប្រព័ន្ធគ្រប់គ្រងគណនេយ្យនៅតាមក្រុមហ៊ុនក្នុងស្រុកឱ្យប្រកបទៅតាមស្ដង់ដារ និងមានភាពល្អប្រសើរ។   សេវាកម្មប្រភេទនេះគឺល្អបំផុតសម្រាប់ម្ចាស់អាជីវកម្ម ដែលមិនសូវមានជំនាញខាងគណនេយ្យ ឬកំពុងមានបញ្ហាមិនចេះគណនេយ្យហើយមិនហ៊ានជួលអ្នកជំនាញព្រោះខ្លាចមិនចេះប្រើគេ។ ប្រសិនបើលោកអ្នកកំពុងមានបំណងចង់ដោះស្រាយបញ្ហាគ្រប់គ្រងប្រព័ន្ធគណនេយ្យនៅក្នុងស្ថាប័ន លោកអ្នកអាចធ្វើការទំនាក់ទំនងទៅប្រឹក្សាយោបល់ជាមួយអ្នកជំនាញតាមរយៈ Facebook Page ផ្លូវការរបស់ស្ថាប័ន: Acclime Cambodia ឬទូរស័ព្ទលេខ៖ 023215960  ឬទាក់ទងទៅលោកឫទ្ធីដោយផ្ទាល់តាមរយៈ Facebook Page: San Rithy ។   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T07:46:27.646Z", "category": "ហិរញ្ញវត្ថុ", "views": 786, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
លោកស្រី លី ផល្លី ប្រាប់ក្បួនពិសេសបំផុត២ ជួយឲ្យខ្លួនឡើងតួនាទី ប្រាក់ខែ លឿនមិនបាច់សុំមេ	https://business-cambodia.com/articles/ly-phally-tell-2-things-for-employees	«ធ្វើការកាន់ឆ្នាំ តំណែងនៅទាប ប្រាប់ខែតិច ធំតែក្បាលពោះ» នេះគឺជាសម្តីស៊កសៀតដ៏ពេញនិយមមួយដែលយើងតែងឮចេញពីមាត់បុគ្គលិកមួយចំនួនចំអន់គ្នាលេង ប៉ុន្តែវាអាចជារឿងពិត។ ចុះតើដើម្បីអាចកសាងខ្លួនក្លាយជាបុគ្គលិកឆ្នើម ឡើងតួនាទីលឿនមិនបាច់សុំមេ តើគួរធ្វើអ្វីខ្លះ? ឆ្លើយតបទៅនឹងមន្ទិលខាងលើ ក្នុងបទសម្ភាសន៍ជាមួយ Business Cambodia លោកស្រី លី ផល្លី ដែលជាអគ្គនាយិកាក្រុមហ៊ុន វីនហេង រចនា ឯ.ក បានប្រាប់ក្បួនពិសេសបំផុត២ ជួយឲ្យខ្លួនជោគជ័យលើអាជីពការងារខ្លាំងគឺ ទី១ ផ្តោតលើលទ្ធផល បំភ្លេចម៉ោង និង ទី២ ពេលជួបបញ្ហាត្រូវមានដំណោះស្រាយបី ទៅជួបមេ។ តាមរយៈបទពិសោធន៍ចាស់វស្សាក្នុងវិស័យការងារ លោកស្រី លី ផល្លី បានលើកឡើងយ៉ាងដូច្នេះថា៖ «ពេលធ្វើការខ្ញុំផ្តោតតែលើលទ្ធផលទេ ខ្ញុំពុំផ្តោតលើពេលវេលាឡើយ។ ខ្ញុំមិនផ្តោតថា ១ថ្ងៃខ្ញុំត្រូវធ្វើការ៨ម៉ោង ឬ៩ម៉ោងទេ ប៉ុន្តែអ្វីដែលខ្ញុំធ្វើគឺ ខ្ញុំមើលលើថាក្នុងថ្ងៃហ្នឹងខ្ញុំត្រូវយកលទ្ធផលអ្វីឲ្យគេ។ លទ្ធផលប្រចាំថ្ងៃ ប្រចាំសប្តាហ៍ និងប្រចាំខែ ពោលគឺពេលប្រជុំថ្នាក់ដឹកនាំ ខ្ញុំបង្ហាញតែលទ្ធផលដែលខ្ញុំទទួលបានប៉ុណ្ណោះ។ លទ្ធផលដែលខ្ញុំធ្វើល្អ ឬមិនល្អ មានបញ្ហាអ្វី ខ្ញុំត្រូវដោះស្រាយបញ្ហាអ្វីខ្លះ»។ លោកស្រីបានបន្តទៀតថា៖ «ពេលជួបបញ្ហាខ្ញុំអត់ត្អូញត្អែរទេ ប៉ុន្តែខ្ញុំតែងមានដំណោះស្រាយថ្មី៣ ជានិច្ច។ ពេលខ្ញុំជួបបញ្ហា ខ្ញុំត្រូវយកដំណោះស្រាយ៣ ទៅឲ្យ CEO ហើយគាត់ជាអ្នករើសឲ្យខ្ញុំថាគួរយកមួយណា»។ ឧទាហរណ៍ ប្រសិនបើជួបបញ្ហាជាមួយអតិថិជន មិនទូទាត់លុយ ឬមិនយកផលិតផល វាអាចធ្វើឲ្យប៉ះពាល់ដល់ចំណូលក្រុមហ៊ុន ឬផ្នែកណាមួយ។ ដូច្នេះក្នុងមានជាអ្នកកាន់ការងារនោះ ត្រូវទៅជួប CEO តែពុំមែនឲ្យគាត់ជាអ្នកដោះស្រាយទេ គឺគ្រាន់បង្ហាញដំណោះស្រាយ៣ ឲ្យគាត់ជ្រើសរើស ថាគួរយកមួយណាល្អ ហើយយើងជាអ្នកគិត ជាអ្នកធ្វើខ្លួនឯងទាំងស្រុង។ លើសពីនេះ នៅពេលធ្វើការងារអ្វីមួយមិនបានសម្រេច ហើយថ្នាក់លើសួររកមូលហេតុ លោកស្រីពុំរកលេសដោះសារយករួចខ្លួនឡើយ ដោយឆ្លើយតបថា សមត្ថភាពរបស់លោកស្រីនៅមានកម្រិត សុំពេលប៉ុន្មានថ្ងៃដើម្បីស្រាវជ្រាវ គួរដោះស្រាយបញ្ហានោះតាមរបៀបណា។ ដោយហេតុនេះហើយ ទើបមុនពេលលោកស្រីលាឈប់ពីការងារ ដើម្បីចេញរកស៊ីខ្លួនឯង CEO នៅកន្លែងការងារចាស់បានសម្រក់ទឹកភ្នែកយំស្តាយលោកស្រី មិនចង់ឲ្យចាកចេញ ព្រោះគាត់ចូលចិត្តលោកស្រីជាងគេក្នុងចំណោមអ្នកគ្រប់គ្រងគ្រប់ផ្នែកទាំងអស់។ គួរជម្រាបផងដែរថា លោកស្រី លី ផល្លី បច្ចុប្បន្នគឺជាអគ្គនាយិកាក្រុមហ៊ុន វីនហេង រចនា ឯ.ក ដែលជាក្រុមហ៊ុន ប្រឹក្សា រចនា ផលិត និងតម្លើងដែកស្មិត ដែលរួមមាន៖ ទ្វាររបង ទ្វារផ្ទះ ចម្រឹងរបង-បង្អួច បង្កាន់ដៃជណ្តើរ-វេរ៉ង់ដារ និងគ្រឿងសង្ហារឹមបែបសិល្បៈកែច្នៃពីដែកស្មិតជាច្រើនទៀត តាមបែបបុរាណស៊ីវិល័យ បែបសិល្បៈរចនាបថខ្មែរ និងបរទេសដែលឈានមុខគេនៅក្នុងប្រទេសកម្ពុជា។  សម្រាប់ព័ត៌មានបន្ថែម៖ 077 227 207 \| 015 227 207 ឬតាមរយៈហ្វេសប៊ុកផេក វីន ហេង រចនា ដែកស្មិត៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T07:19:34.137Z", "category": "ភាពជាអ្នកដឹកនាំ", "views": 182, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
នាយកប្រតិបត្តិ បុរីឡាយ គង់ អេមើរ៉ិល រេស៊ីដេន បង្ហើបយុទ្ធសាស្រ្ត៣ ធ្វើឱ្យគម្រោងរបស់ខ្លួន នៅបន្តលក់ដាច់ជាប្រចាំ	https://business-cambodia.com/articles/lay-kong	ជាអ្នករកស៊ី មិនថានៅក្នុងវិស័យអ្វីក៏ដោយ គឺត្រូវការឲ្យយើងចេះនូវយុទ្ធសាស្រ្ដនៅក្នុងការលក់ ព្រោះការលក់គឺសំខាន់បំផុតដែលជួយឲ្យយើងទទួលបានចំណូលដើម្បីទ្រទ្រង់អាជីវកម្មឲ្យបន្ដដំណើរទៅមុខបាន។ ការលក់នេះទៀតសោធគឺសុទ្ធតែមានវិធីសាស្រ្ដ និងក្បួនខុសៗគ្នាដើម្បីអាចឲ្យយើងលក់ដាច់។ ទោះបីវិស័យអចលនទ្រព្យបច្ចុប្បន្នមិនទាន់មានភាពល្អប្រសើរដូចមុនក៏ដោយ។ ទន្ទឹមនឹងនោះដែរ វិស័យអចលនទ្រព្យក៏ដូចគ្នា គឺតម្រូវឲ្យយើងយល់ដឹង និងចេះនូវយុទ្ធសាស្រ្ដមួយចំនួនដើម្បីអាចឲ្យយើងអាចលក់ដាច់ផងដែរ។ ជាក់ស្ដែងនាយកប្រតិបត្តិបុរីឡាយ គង់ អ្នកស្រី គង់ ស្រីលក្ខណ៍ បានបង្ហើបយុទ្ធសាស្រ្ត៣ ដែលធ្វើឲ្យគម្រោងរបស់ខ្លួន នៅតែបន្តលក់ដាច់ជាប្រចាំ។ ថ្លែងក្នុងកិច្ចសម្ពាសន៍ជាមួយក្រុមការងារ Business Cambodia អ្នកស្រី គង់ ស្រីលក្ខណ៍ ដែលជាCEO បុរីឡាយ គង់ បានលើកឡើងថាមូលហេតុដែលធ្វើឲ្យគម្រោងរបស់អ្នកស្រីលក់ដាច់ជាប្រចាំ គឺអ្នកស្រីផ្ដោតលើរឿងសំខាន់ចំនួន៣ មានម៉ូតផ្ទះ, តម្លៃ, សេវាកម្ម ។   ១. ម៉ូតផ្ទះ   ត្រង់ចំណុចនេះអ្នកស្រីបានលើកឡើងថា ម៉ូតផ្ទះគឺជារឿងសំខាន់ដែលអាចផ្ដល់ទំនប់ចិត្តទៅអតិថិជន។ ជាក់ស្ដែងនៅក្នុងបុរីឡាយ គង់ គឺមានម៉ូតផ្ទះបែបទាន់សម័យ ក្នុងផ្ទះមានសភាពធំទួលលាយ មានផាសុខភាព ថែមទាំងមានពន្លឺគ្រប់គ្រាន់ផងដែរ។ ២. តម្លៃ   បន្ទាប់ពីម៉ូតផ្ទះហើយ អ្វីដែលជារឿងសំខាន់មួយទៀតនោះគឺតម្លៃនេះឯង ព្រោះជាទូទៅអតិថិជនគឺគិតរឿងតម្លៃ បើទោះម៉ូតផ្ទះស្អាតយ៉ាងណា ក៏ដោយប្រសិនបើតម្លៃថ្លៃពេកក៏ពិបាកទទួលយកដែរ។  ប៉ុន្តែសម្រាប់បុរីឡាយ គង់វិញ គឺផ្តល់ជូននៅតម្លៃយ៉ាងសមរម្យបំផុត ដែលផ្តល់ឱកាសឲ្យអតិថិជនគ្រប់រូប ជាពិសេសអ្នកមានចំណូលទាប និងមធ្យមក៏អាចក្លាយជាម្ចាស់ផ្ទះក្នុងក្តីស្រមៃរបស់ខ្លួនបានដែរ។ លើសពីនេះទៀត ខាងក្រុមហ៊ុនផ្ទាល់ក៏មានជាការបង់រំលស់រយៈពេលយូរសម្រាប់អតិថិជនចង់បង់ប្រាក់ផ្ទាល់ជាមួយគម្រោងផងដែរ។ ៣. សេវាកម្ម   ម៉ូតផ្ទះ គុណភាពរបស់សំណង់ តម្លៃ ទាំងនេះគឺជាផ្នែកមួយដែលសំខាន់ ប៉ុន្តែអ្វីដែលមិនអាចខ្វះបានគឺសេវាកម្ម នេះតែម្តង។ ចំពោះសេវាកម្មគឺផ្ដោតលើការផ្ដល់ទំនុកចិត្ត និងទំនួលខុសត្រូវ ការណាដែលម៉ូតផ្ទះស្អាត ហើយគុណភាពក៏ល្អ រីឯតម្លៃសមរម្យហើយ ប៉ុន្តែសេវាកម្ម មិនល្អក៏ពិបាកនិងលក់ចេញដែរ។ បើក្រឡេកមកមើលបុរីឡាយ គង់ វិញគឺមិនអតិថិជនចោលនោះទេ មិនថាលោកអ្នកទិញគម្រោង នោះជាដីទទេរឬ ទិញគម្រោងកំពុងសាងសង់ខាងក្រុងការងារ តែUpdate ព័ត៌ទៅលោកអ្នកជានិច្ច ចាប់តាំងពីថ្ងៃសង់ផ្ទះ រហូតដល់បញ្ចប់គម្រោងតែម្តង។   គួរបញ្ជាក់ផងដែរថាបុរីឡាយ គង់ ក៏ផ្ដោតទៅលើគុណភាពសំណងផងដែរ។ បុរីឡាយ គង់គឺមានភាពរឹងមាំនិង គុណភាពល្អ អ្នកស្រីបានបញ្ជាក់ថាគម្រោងនីមួយៗត្រូវធានាពីគុណភាព ត្រឹមត្រូវដល់អ្នកទិញ។ គម្រោងបុរីឡាយ គង់ បានសាងសង់ផ្ទះរាប់ពាន់ខ្នងហើយដើម្បីធានាបានគុណភាពយូរអង្វែង គម្រោងបានជ្រើសរើសក្រុមអ្នកអភិវឌ្ឍន៍សុទ្ធតែជាវិស្វករជំនាញដែលមានបទពិសោធន៍ក្នុងការសាងសង់លំនៅឋានជាច្រើនឆ្នាំមកហើយ។   សូមជម្រាបផងដែរថា បុរីឡាយ គង់មានទីតាំង ៨០០ម៉ែត្រតែប៉ុណ្ណោះពីស្ពានអាកាសចោមចៅ ជាប់ផ្លូវជាតិលេខ៣។ សម្រាបព័ត៌មានបន្ថែមលោកអ្នកអាចទំនាក់ទំនងទៅកាន់ ០១១\| 𝟎១៥ ៣៦៦ ៦៦០៕ អតិថិជន៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T05:45:14.749Z", "category": "អចលនទ្រព្យ", "views": 612, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
សេដ្ឋីនិពន្ធ Brain ណែនាំ៦ជំហាន ជួយឱ្យអ្នកដោះស្រាយបញ្ហា បានឆាប់រហ័ស មិនស្មុគស្មាញយូរ	https://business-cambodia.com/articles/brain-tracy-6-step-how-to-be-solve-problems	ក្នុងជីវិតមនុស្សម្នាក់ៗ តែងមានការងារ មានបន្ទុកផ្សេងៗពីគ្នាដែលតែងតែជួបប្រទះបញ្ហាជាប្រចាំ តូចធំតិចក្តីច្រើនក្តីគឺជៀសមិនផុត ហើយបើគេមិនរកវិធីដោះស្រាយទេ នឹងកើតជាការស្មុគស្មាញយូរ ស្រ្តេសនិងអាចបង្កឱ្យមានបញ្ហាថប់បារម្ភ ពិបាកផ្លូវចិត្ត។   ដូច្នេះថ្ងៃនេះផងដែរយើងសូមលើកយកនូវវិធីសាស្រ្តសាមញ្ញា៦ជំហានរបស់អ្នកនិពន្ធល្បីឈ្មោះលោក Brain Tracy អំពីជំហានក្នុងការគិតបែបស៊ីជម្រៅ ងាយយល់ មានលំដាប់លំដោយទៅលើបញ្ហាណាមួយដែលចូលមកឱ្យអ្នកដោះស្រាយដោយមិនបានត្រៀមទុកមុន៖   ១. ស្វែងរកឬសគល់មូលហេតុ   ជាទូទៅនៅពេលដែលជួបបញ្ហា មនុស្សភាគច្រើនតែងគិតនិងព្រួយបារម្ភអំពីស្ថានភាពជុំវិញខ្លួនដែលអាចនឹងកើតឡើងដោយសារបញ្ហាមួយនោះ។ ប៉ុន្តែក្រៅពីភាពភ័យព្រួយ អ្នកនិពន្ធបានណែនាំឱ្យអ្នកកំពុងជួបបញ្ហាគិតវិជ្ជមាន ទើបមានផ្លូវចិត្តរឹងមាំ អាចមើលឃើញពីបញ្ហាបានកាន់តែច្បាស់ អាចយល់ពីកឬសគល់ ដែលនាំឱ្យកើតមានបញ្ហាបាន។   ឧទាហរណ៍ថ្ងៃនេះអ្នកបានជួបបញ្ហាពិបាកផ្តោតការងារ ដែលនាំឱ្យ ខាតពេលវេលាការងារអ្នកស្ទះ ជាហេតុបង្កឱ្យស្រ្តេសនិងរញ៉េរញ៉ៃមួយថ្ងៃពេញ។ ដូច្នេះដើម្បីជាការឆ្លើយតបអ្នកអាចសញ្ជឹងគិតបន្តិចថាតើមូលហេតុអ្វីដែលនំាអ្នកមានបញ្ហាជាមួយការផ្តោតអារម្មណ៍ធ្វើការ? មកពីកត្តាខ្លួនអ្នកមិនបានរៀបចំផែនការទុកមុន? ពន្យារពេល? ការងារលំបាកច្រើន ឬបណ្តាលមកពីកត្តាបរិយាកាសជុំវិញខ្លួន?   ២. យល់ពីគ្រប់ជ្រុងជ្រាយ   បន្ទាប់ពីយល់មូលហេតុដែលនាំឱ្យកើតមានបញ្ហាហើយ លោក Brian បានបន្ថែមថាអ្នកត្រូវយល់ពីគ្រប់ជ្រុងនៃបញ្ហា ព្រោះថាវាមានកត្តាពីរយ៉ាងនៅក្នុងភាពអសកម្មនៃផលិតភាពការងារ ដោយទី១ក្នុងខ្លួននិងក្រៅខ្លួន។ បើយល់ថាវាកើតបណ្តាលមកពីកត្តាក្នុងខ្លួន តើមូលហេតុអ្វីធ្វើឱ្យអ្នកមិនបានរៀបចំទុកមុន ហេតុអ្វីបានជាវាលំបាកក្នុងការសម្រេច?   ៣. កត់ត្រាដំណោះស្រាយ   សរសេរចុះនូវអ្វីដែលអ្នកគិតថាវាជាដំណោះស្រាយចំពោះបញ្ហា១នោះ តាមដែលអ្នកអាចធ្វើបាន។ អ្នកអសកម្មគ្មានអារម្មណ៍ផ្តោតវាបណ្តាលមកពីអ្នកមិនបានរៀបចំផែនការផ្លូវដើរទុកមុន អ្នកអាចគិតលើ២- ៣នេះបាន។   ឧទាហរណ៍ដូចជាទៅផ្ទះឬបរិយាកាសដែលអ្នកចូលចិត្តហើយ សរសេរផែនការ មើលវីដេអូលើកទឹកចិត្តស្វែងរកបទពិសោធន៍អ្នកដទៃដើម្បីសរសេរផែនការឱ្យខ្លួនឯងឬសុំជំនួយពីមិត្តរួមការដែលអាចទុកចិត្តបានជាដើម។   ៤. វាយតម្លៃដោះស្រាយ   ជ្រើសយករបៀបដោះស្រាយជាច្រើនដែលអ្នកបានកត់ត្រាយកមកវាយតម្លៃថាតើមួយដែលច្បាស់លាស់ សិក្តសមជាមួយអ្នកនិងអាចជួយអ្នកដោះស្រាយបានដោយធូរស្បើយជាងគេ។ ឧទារហណ៍ដូចជាទៅអង្គុយនៅទីកន្លែងដែលអ្នកមានអារម្មណ៍ល្អ ហើយធ្វើផែនការនីមួយៗឱ្យបានច្បាស់លាស់ ស្របជាមួយគោលដៅក្នុងកិច្ចការងាររបស់អ្នក។   ៥. ធ្វើសកម្មភាពភ្លាមៗ   បន្ទាប់ពីយល់ពីមូលហេតុ និងដំណោះស្រាយគ្រប់អស់ហើយត្រូវចាប់ផ្តើមធ្វើសកម្មភាពភ្លាមៗ ហើយបង្ខំខ្លួនឯងឱ្យធ្វើឱ្យបានច្រើន ព្រោះពេលវេលាដែលអាចបែងចែកនិងអាចកំណត់បានល្អបំផុត គឹអាចកើតឡើងចំពោះមនុស្សណាចេះប្រើវាធ្វើរឿងមានប្រយោជន៍ឱ្យបានច្រើនបំផុត តាមដែលអាចធ្វើទៅបាន។   ៦. វាយតម្លៃលទ្ធផល   បន្ទាប់ពីឆ្លងកាត់សកម្មភាពអ្នកនឹងទទួលបានបទពិសោធន៍ហើយវានឹងបង្រៀនឱ្យអ្នកស្គាល់លទ្ធផល ធំតូចព្រោះតែការធ្វើ។ ជាក់ស្តែងលោក Brian Tracy បានឱ្យដឹងថាលទ្ធផលមួយអាចកើតឡើងតាមគោលដៅដែលយើងបានដៅទុកដោយសារ មានផែនការនិងវិន័យដើម្បីសម្រេចផែនការ។   ដូច្នេះយើងអាចវាយតម្លៃលទ្ធផលថាបញ្ហាអសកម្មនិងគ្មានផលិតភាព នឹងអាចដោះស្រាយបានតាមរយៈការមានផែនការនិងវិន័យដោយមិនទុកពេលវេលាចោល  ហើយបន្ថែមពីនោះវាអាចកើតឡើងម្តងទៀត ប្រសិនបើមិនបានធ្វើវាឱ្យជាប់លាប់ដូចភ្លៀងរលឹម។   គួរជម្រាបផងដែរថាលោក Brian Tracy គឺជាអ្នកនិពន្ធអាមេរិកកាំងមួយរូបដែលមានជំនាញខ្ពស់បំផុតក្នុងការនិពន្ធសៀវភៅផ្នែកអភិវឌ្ឍន៍ខ្លួន យុទ្ធសាស្រ្តអាជីវកម្ម និងការលក់ សៀវភៅរបស់លោកត្រូវបានបកប្រែជាច្រើនភាសា និងលក់ដាច់រាប់រយលានក្បាលនៅទូទាំងពិភពលោក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T05:19:49.665Z", "category": "ភាពជាអ្នកដឹកនាំ", "views": 253, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធ្វើនៅកន្លែងណាក៏បាន! នេះជាជំនាញដែលមានតម្រូវការបំផុត អាចធ្វើក្រៅម៉ោងមិនទាមទារសញ្ញាបត្រ	https://business-cambodia.com/articles/writing-is-the-most-demand-job	ការងារដែលអ្នកអាចឆ្លៀតធ្វើការក្រៅម៉ោងដែលមានតម្រូវការបំផុតនៃផ្នែកការងារក្រៅម៉ោងគឺមិនមែនជាការងារសរសេរកូដឬ Graphic Design នោះទេតែការងារនោះគឺជំនាញសរសេរអត្ថបទ( Writing) ហើយAI មិនទាន់ជំនួសបាននៅឡើយ។    បើយោងតាមការស្រាវជ្រាវរបស់វេបសាយ Freelancer.com បានបង្ហាញថា ការសរសេរជាមួយភាពច្នៃប្រឌិត( creative writing) នឹងក្លាយជាជំនាញដែលម្ចាស់អាជីវកម្មនិងក្រុមហ៊ុនត្រូវការបំផុតនៅលើplatform របស់ខ្លួន នេះបើយោងតាមការផ្សព្វផ្សាយពីការរើសការងារចំនួន៣០ម៉ឺនកន្លែងនៅអំឡុងខែមេសាដល់ខែមិថុនាឆ្នាំ២០២៣នេះ។   លោក Matt Barrie នាយកប្រតិបត្តិរបស់ក្រុមហ៊ុន Freelancer.com បានឲ្យដឹងថាទោះបច្ចុប្បន្នក្រុមហ៊ុនមួយចំនួនធំងាយទៅប្រើប្រាស់បច្ចេកវិទ្យា AI ពិតមែនប៉ុន្ដែក្រុមហ៊ុនទាំងនោះនៅតែត្រូវការអ្នកសរសេរជាមនុស្សក្នុងការកែតម្រូវលើសំណេរមួយចំនួនដូចជា manuscript, draft scrip និងការសរសេរគម្រោងផ្សេងៗនៅក្នុងការងារ។   លោកបានឲ្យដឹងទៀតថា” បច្ចេកវិទ្យាAI មិនទាន់អាចជំនួសភាពច្នៃប្រឌិតនៃការសរសេររបស់មនុស្សនៅឡើយ ហើយនៅត្រីមាសទីមួយឆ្នាំនេះសង្កេតឃើញថាជំនាញនៃការសរសេរនេះមានតម្រូវការកាន់តែច្រើនឡើង ហើយក្នុងនោះមានដូចជា copywriting, ghostwriting ជាដើម”។    អ្វីដែលពិសេសនោះការងារជាអ្នកនិពន្ធនិងសរសេរនេះមិនទាមទារសញ្ញាបត្រឡើយ អ្វីដែលសំខាន់នោះគឺបើអ្នកមានសមត្ថភាពគេចាំមើលតែលទ្ធផលប៉ុណ្ណោះដោយមិនគិតពីកម្រិតវប្បធម៌ឡើយ។ មិនតែប៉ុណ្ណោះ ការងារសរសេរនេះទៀតសោតជាការងារដែលអ្នកអាចធ្វើចម្ងាយបានពោលគឺមានតែអ៊ីនធើណេតនិងកុំព្យូរទ័រមួយអ្នកអាចធ្វើទីណាក៏បាន ដោយការងារនេះគឺអ្នកអាចចុះផ្សាយអត្ថបទលើអនឡាញបាន។   ចំពោះជំនាញសរសេរនេះ បើអ្នកមានបទពិសោធន៍កាន់តែច្រើនអ្នកក៏អាចរកចំណូលបានកាន់តែច្រើន។ ជាក់ស្ដែងអ្នកសររសេរនៅលើFreelancer.com អាចទទួលបានចំណូលរហូតដល់ទៅ២៥០ដុល្លារក្នុងមួយម៉ោងហើយសម្រាប់អ្នកដែលធ្វើការពេញម៉ោងអាចរកចំណូលបានដល់ទៅ៤០ម៉ឺនដុល្លារក្នុងមួយឆ្នាំនៅទីផ្សារអន្តរជាតិ។   គួរបញ្ជាក់ផងដែរសម្រាប់បងប្អូនដែលចង់ធ្វើជាអ្នកសរសេរនិងនិពន្ធក្រៅម៉ោងទទួលបានប្រាក់ចំណូលច្រើនដូចដែលបានរៀបរាបខាងលើ ទាមទារបងប្អូនចេះភាសាអង់គ្លេស។ អ្នកអាចស្រាវជ្រាវរកការងារនេះនិងការងារផ្សេងៗបាននៅលើវេបសាយ Freelancer.com និង FlexJobs.។ យ៉ាងណាមិញបងប្អូនមិនទាន់ចេះអង់គ្លេស បងប្អូនអាចធ្វើការងារជាអ្នកសរសេរនេះបានដែរនៅតាមក្រុមហ៊ុនក្នុងស្រុកយើង៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T05:19:08.325Z", "category": "ហិរញ្ញវត្ថុ", "views": 376, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកជំនាញ និងអ្នកអភិវឌ្ឍន៍ ២ រូប លើកឡើងស្រដៀងគ្នាទាក់ទងពេលវេលាងើបឡើងវិញនៃវិស័យអចលនទ្រព្យ	https://business-cambodia.com/articles/real-estate-in-cambodia	បច្ចុប្បន្នស្ថានភាពអចលនទ្រព្យទាំងនៅកម្ពុជា និងទូទាំងពិភពលោកនៅមិនទាន់មានភាពល្អប្រសើរដូចមុននៅឡើយនោះទេ បន្ទាប់ពីមានការកើតឡើងនូវជំងឺរាតត្បាតកូវីដ១៩ និងការផ្ទុះឡើងនូវសង្គ្រាមរវាងរុស្ស៊ី និងអ៊ុយក្រែន។ កត្ដាទាំងនេះហើយធ្វើឲ្យអ្នកជំនាញមួយចំនួនលើកឡើងថា ការងើបឡើងវិញនូវវិស័យអចលនទ្រព្យអាចនឹងត្រូវការពេលវេលាយូរ ឯអ្នកខ្លះទៀតថាអាចនឹងងើបឡើងវិញនៅរយៈពេល ១ ឆ្នាំ ២ ឆ្នាំ ឬ៣ ឆ្នាំខាងមុខទៀត។   ជាមួយនឹងគ្នានេះដែរ មានអ្នកជំនាញ និងអ្នកអភិវឌ្ឍន៍អចលនទ្រព្យ ២ រូបគឺអ្នកឧកញ៉ា លាង ម៉េង ប្រធានអគ្គនាយកក្រុមហ៊ុនជីប ម៉ុង និងលោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា និងអ្នកបានលើកឡើងស្រដៀងគ្នាទាក់ទងនឹងពេលវេលាដែលអចលនទ្រព្យប្រសើរឡើងវិញ។ តាមការឡើកឡើងពីអ្នកឧកញ៉ា លាង ម៉េង បានលើកឡើងថា ស្ថានភាពមិនទាន់នឹងនរនៃវិស័យអចលនទ្រព្យកម្ពុជា អាចនឹងអូសបន្ថាយដល់ចុងឆ្នាំ២០២៤ ខណៈចាប់ពីខែតុលាទៅស្ថានភាពអាចនឹងប្រសើរឡើងវិញ។   ជាក់ស្ដែងថ្លែងនៅក្នុងកម្មវេទិកាធុរកិច្ចឆ្នាំ២០២៣ ដែលរៀបចំដោយសមាគមឧកញ៉ាកម្ពុជាកាលពីពេលថ្មីៗកន្លងទៅនេះអ្នកឧកញ៉ាបានបញ្ជាក់ដូច្នេះថា “ចំពោះខ្ញុំ សម្រាប់ឆ្នាំក្រោយយើងនៅរៀងពិបាកបន្តិច ដោយសារខ្ញុំអ្នកកាន់ផ្ទាល់។ ឥឡូវ យើងបានការបញ្ជាទិញ (Purchase Order) ពីមុនមក បន្តិចទៀត អស់ Purchase ចាប់ផ្តើមធ្លាក់បន្តិចហើយ”។   អ្នកឧកញ៉ាបន្តថា “ខ្ញុំសង្ឃឹមថា រដ្ឋាភិបាលថ្មី គាត់បានយល់ច្បាស់ ដូច្នេះគាត់នឹងមានតិចនិចយុទ្ធសាស្ត្រ ដើម្បីធ្វើឱ្យ ដូចឆ្នាំ២០១៨ លើការវិនិយោគនៅក្រុងព្រះសីហនុ។ ខ្ញុំមើលឃើញថាក្នុងឆ្នាំ២០២៤ ដើមឆ្នាំមិនទាន់សូវល្អនោះទេ ប៉ុន្តែខែ១០ (ខែតុលា) គ្រប់យ៉ាងប្រហែលនឹងប្រសើរ”។   ដោយឡែក តាមការលើកឡើងរបស់លោក សន សៀប បានឲ្យដឹងថា តាមការមើលឃើញរបស់លោក វិស័យអចលនទ្រព្យនៅកម្ពុជា អាចនឹងមានភាពប្រសើរឡើងវិញនៅអំឡុងឆ្នាំ ២០២៤ ឬដើមឆ្នាំ២០២៥។ មូលហេតុដែលអ្នកជំនាញរូបនេះលើកឡើងដូច្នេះដោយសារ លោកសង្កេតឃើញថា នៅក្នុងឆ្នាំ២០២៣នេះ ទីផ្សារអចលនទ្រព្យនៅកម្ពុជា ចាប់ផ្ដើមមានសកម្មភាពឡើងវិញជាបណ្ដើរៗ បើធៀបទៅនឹងឆ្នាំចាស់។ ក្នុងនោះដែរ បច្ចុប្បន្នទីផ្សារពិភពលោកក៏បានបើកដំណើរការឡើងវិញ ដូច្នេះអ្នកវិននិយោគ និងភ្ញៀវទេសចរអន្ដរជាតិ បានវិលចូលមកប្រទេសកម្ពុជា ដែលកត្ដាទាំងនេះនឹងធ្វើឲ្យសកម្មភាព ទិញ លក់ ផ្ទះ ខុនដូ ដី និងការវិនិយោគចាប់ផ្ដើមមានសកម្មភាពឡើងវិញជាបណ្ដើរៗដូចគ្នា។ ជាមួយគ្នានេះនៅក្នុងឆ្នាំ ២០២៣ សេដ្ឋកិច្ចកម្ពុជាក៏ត្រូវបានធនាគារអភិវឌ្ឍន៍អាស៊ី (ADB) និងធនាគារពិភពលោក (World Bank) ព្យាករថានឹងមានកំណើន ៥,៥% ថែមទៀតផងបើធៀបនឹងឆ្នាំមុន ដូច្នេះវាជាសញ្ញាវិជ្ជមានមួយសម្រាប់វិស័យអចលនទ្រព្យ។   មួយវិញទៀត ឆ្លងតាមបទពិសោធន៍ការជាប់គាំងនៃវិស័យអចលនទ្រព្យដែលបានកើតឡើងដោយសារវិបត្ដិហិរញ្ញវត្ថុពិភពលោកកាលពីអំឡុងឆ្នាំ២០០៨ សកម្មភាពទិញ-លក់អចលនទ្រព្យមានសភាពដូចគ្នានាពេលបច្ចុប្បន្ននេះដែរ។ ប៉ុន្ដែបន្ទាប់ពីចរន្ដហិរញ្ញវត្ថុចាប់ផ្ដើមមានដង្ហើមឡើងវិញបន្ដិចម្ដងៗ នៅក្នុងឆ្នាំ២០១២ ស្ថានភាពអចលនទ្រព្យក៏បានវិលទៅរកសភាពដើមវិញ ពោលគឺត្រូវការរយៈពេលប្រមាណ ៤ ឆ្នាំ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T04:10:00.066Z", "category": "អចលនទ្រព្យ", "views": 861, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ការដាក់សម្ពោធជាផ្លូវការនៃម៉ាកផលិតផល MOEN ក្នុងព្រះរាជាណាចក្រកម្ពុជា	https://business-cambodia.com/articles/grand-opening-moen-cambodia-	ភ្នំពេញ ថ្ងៃទី ១៦ ខែសីហា ឆ្នាំ២០២៣ ម៉ាកផលិតផល MOEN បានដាក់សម្ពោធហាងជាផ្លូវការនៅក្នុងប្រទេសកម្ពុជាដែលមានទីតាំងស្ថិតនៅ ជាន់ទី ១២ អគារ T-ONE #53 ផ្លូវ 214 សង្កាត់បឹងរាំង ខណ្ឌដូនពេញ ភ្នំពេញ។ MOEN គឺជាម៉ាកផលិតផលមកពីសហរដ្ឋអាមេរិកដ៏ល្បីនៅក្នុងឧស្សាហកម្មគ្រឿងបរិក្ខារបន្ទប់ទឹក និងផ្ទះបាយជាច្រើនប្រភេទដូចជា៖ ឧបករណ៍រ៉ូប៊ីណេ ក្បាលផ្កាឈូក និងគ្រឿងបរិក្ខារបន្ទប់ទឹកជាច្រើនតាំងពីឆ្នាំ 1939 ។ MOEN បានខិតខំក្នុងការផ្តល់ជូននូវផលិតផលដែលមានគុណភាពខ្ពស់ និងប្រកបដោយភាពច្នៃប្រឌិតខ្ពស់ដែលមានទាំងមុខងារប្រើប្រាស់ទំនើប និងទាន់សម័យ។ ផលិតផលដ៏ពេញនិយមជាងគេងរបស់ MOEN គឺឧបករណ៍រ៉ូប៊ីណេបន្ទប់ទឹក និងផ្ទះបាយ។ ឧបករណ៍រ៉ូប៊ីណេរបស់ MOEN ត្រូវបានស្គាល់ថាជាប្រភេទឧបករណ៍រ៉ូប៊ីណេដែលមានភាពធន់ ងាយស្រួលប្រើប្រាស់ និងការរចនាម៉ូតយ៉ាងរលោង។ មាននូវជម្រើសជាច្រើនម៉ូតដែលស័ក្ខសមនឹងការតុបតែងណាមួយ រួមមាន chrome,brushed nickle, oil-rubbed bronze. MOEN ក៏បានផ្តល់នូវក្បាលផ្កាឈូកជាច្រើនប្រភេទ រួមមាន rain showerheads, handheld showerheads, combination showerheads ដែលគ្រប់ប្រភេទក្បាលផ្កាឈូកមានបំពាក់បច្ចេកវិទ្យាច្នៃប្រឌិតពិសេសដូចជា៖ Immersion និង Magnetix ដែលផ្តល់នូវបទពិសោធន៍ការងូតទឹកកាន់តែមានភាពងាយស្រួល និងតាមតម្រូវការប្រើប្រាស់។ បន្ថែមពីលើឧបករណ៍រ៉ូប៊ីណេ និងក្បាលផ្កាឈូក MOEN ក៏បានផ្តល់ជូននូវគ្រឿងប្រើប្រាស់ជាច្រើនប្រភេទទៀតដូចជា៖ របារដាក់កន្សែង ឧបករណ៍ដាក់សាប៊ូ និងរបារដាក់សម្ភារៈផ្សេងៗ។ ឧបករណ៍ប្រើប្រាស់ទាំងអស់បានរចនាឡើងក្នុងការបំពេញបន្ថែមជាមួយគ្រឿងឧបករណ៍ផ្សេងទៀតរបស់ MOEN ក្នុងការផ្តល់នូវភាពស្រស់ស្អាតនៅក្នុងបន្ទប់ទឹក និងផ្ទះបាយ។ សរុបមក MOEN គឺជាម៉ាកផលិតផលដែលផ្តល់នូវទំនុកចិត្តខ្ពស់នៅក្នុងឧស្សាហកម្មបរិក្ខារគ្រឿងបន្ទប់ទឹក និងផ្ទះបាយ។ ផ្តល់នូវផលិតផលដែលមានគុណភាពខ្ពស់ និងប្រកបដោយភាពច្នៃប្រឌិតដែលមានទាំងមុខងារទំនើប និងទាន់សម័យសម្រាប់ការប្រើប្រាស់ដល់អតិថិជន។ ទៅកាន់គេហទំព័រ៖ https://www.facebook.com/search/top?q=moen%20cambodia ទីតាំងហាង៖ #53 ផ្លូវ 214 សង្កាត់បឹងរាំង ខណ្ឌដូនពេញ ភ្នំពេញ សម្រាប់ព័ត៌មានបន្ថែម៖ enquiry.d03@unity.com.kh ទំនាក់ទំនងលេខទូរស័ព្ទ៖ (+855) 93 862 777 / 069 718 777 / 017 595 877	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T03:43:51.430Z", "category": "PR", "views": 148, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ត្រឹម ៧ខែដើមឆ្នាំ ២០២៣ អគ្គនាយកដ្ឋានពន្ធដារ អាចប្រមូលពន្ធបានជាង ៦០% នៃផែនការកំណត់	https://business-cambodia.com/articles/tax-income-	យោងតាមកិច្ចប្រជុំបូកសរុបលទ្ធផលការងារគ្រប់គ្រងប្រមូលចំណូលពន្ធប្រចាំខែកក្កដា និងសម្រាប់រយៈពេល ៧ខែ ឆ្នាំ ២០២៣ ព្រមទាំងទិសដៅសម្រាប់អនុវត្តបន្តរបស់ អគ្គនាយកដ្ឋានពន្ធដារ ដោយមានការចូលរួមពីឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រីបានឱ្យដឹងថា ខែ កក្កដា ឆ្នាំ ២០២៣ ចំណូលពន្ធ អាករគ្រប់ប្រភេទដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រងទិន្នន័យចំណូលអនឡាញរបស់អគ្គនាយកដ្ឋានពន្ធដារ មានចំនួន ៩៧៣,៧៦ ប៊ីលានរៀល (ប្រមាណជា ២៤០,៤៣ លានដុល្លារ)ស្មើនឹង ៦,៧៣% នៃផែនការ។     ដោយឡែកសម្រាប់រយៈពេល ៧ខែ ឆ្នាំ ២០២៣ ចំណូលពន្ធអាករ ដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រង់ទិន្នន័យចំណូលអនឡាញរបស់អគ្គនាយកដ្ឋានពន្ធដារមានចំនួន ៩៣៦៧,៤៤ ប៊ីលានរៀល (ប្រមាណជា ២៣១២,៩៥ លានដុល្លារ) ស្មើនឹង ៦៤,៧៦% នៃផែនការច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៣ ។ ជាមួយគ្នានេះ តាមប្រសាសន៍របស់របស់ឯកឧត្តម គង់ វិបុល បានមានប្រសាសន៍ផងដែរថា ហានិភ័យបណ្តាលពីភាពមិនប្រាកដប្រជា ការប្រែប្រួលបរិបទសេដ្ឋកិច្ចសាកល ដែលបង្កដោយសារការធ្លាក់ចុះនៃស្ថានភាពសេដ្ឋកិច្ចពិភពលោក និងវិបត្តិសង្រ្គាមរុស្សីនិងអ៊ុយក្រែន ប៉ះពាល់ដល់បណ្តាប្រទេសដែលជាប្រភពទុនសម្រាប់វិនិយោគធំៗ មកកម្ពុជា និងធ្វើឱ្យមានកំណើននៃអតិផរណា ដែលអាចជាហានិភ័យក្នុងការគ្រប់គ្រងប្រមូលចំណូលពន្ធឈានទៅប៉ះពាល់ដល់ចំណូលពន្ធឱ្យបានគ្រប់តាមផែនការច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៣ និងពិសេសមូលដ្ឋានក្នុងការព្យាករផែនការសម្រាប់ឆ្នាំបន្ទាប់៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T03:38:59.884Z", "category": "ព័ត៌មានថ្មីៗ", "views": 89, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
កុំឱ្យពិបាកសួរគេ! ចង់ទៅធ្វើប័ណ្ណ ប.ស.ស នេះជាទីតាំងដែលត្រូវទៅ មានទាំងតាមខេត្តនិងនៅភ្នំពេញ	https://business-cambodia.com/articles/location-nssf-gov	ដើម្បីផ្ដល់ភាពងាយស្រួលទៅដល់បងប្អូន ដែលពិបាករកទីតាំង ធ្វើបណ្ណប.ស.ស របស់បេឡាជាតិរបបសន្តិសុខសង្គម ថ្ងៃនេះក្រុមការងារចាបខៀវ សូមណែវេបសាយរបស់ បេឡាជាតិរបបសន្តិសុខសង្គម ដែលមានភ្ជាប់មកជាមួយ Google Maps ច្បាស់ៗ សម្រាប់បងប្អូនទៅធ្វើបណ្ណប.ស.សផ្ទាល់។ http://www.nssf.gov.kh/ គឺជាវេបសាយស្ថិតក្រោមការគ្រប់គ្រងរបស់បេឡាជាតិរបបសន្តិសុខសង្គម ដែលយើងអាចមើលផែនទី ឬទីតាំងធ្វើប.ស.ស តាមរយ: Google Maps ដើម្បីផ្ដល់ភាពងាយស្រួលក្នុងការដាក់គោលដៅធ្វើដំណើរ។ នៅក្នុងវេបសាយនេះដែរ គឺបានបង្ហាញទាំងលេខទូរស័ព្ទសម្រាប់ការទំនាក់ទំនង និងផ្ដល់ Maps ច្បាស់ សម្រាប់ទីតាំងគ្រប់ខេត្ត ក្នុងប្រទេសកម្ពុជា។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T03:18:29.907Z", "category": "ព័ត៌មានថ្មីៗ", "views": 1061, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "tiny", "noisy" ] }
ដំណឹង! រដ្ឋបាលខេត្តព្រះសីហនុ ហាមទូកនេសាទនិងចតនាវានៅតាមគន្លងខ្សែបណ្តាញអគ្គិសនីកប់ក្រោមសមុទ្រ	https://business-cambodia.com/articles/be-careful-	ដើម្បីបញ្ចៀសផលប៉ះពាល់លើខ្សែបណ្តាញអគ្គិសនី ដែលអាចបង្កគ្រោះថ្នាក់ជាយថាហេតុ រដ្ឋបាលខេត្តព្រះសីហនុ បានធ្វើការជូនដំណឹងដល់សាធារណជន ពិសេសម្ចាស់នាវាគ្រប់ប្រភេទរួមមាន ទូក កាណូត កប៉ាល់ សាឡង់ ដែលធ្វើដំណើរឆ្លងកាត់បណ្តាកោះមួយចំនួនដូចជា កោះទទឹង កោះស្តេច កោះសាមិត កោះអំពិលតូច កោះអំពិលធំ កោះស្មាច់ កោះស្រមោច កោះម្នាស់ កោះតាទាម និងកោះកុង ហាមបោះយុថ្កានៅទីតាំងគន្លងខ្សែ និងរក្សាគម្លាតប្រមាណជា ២០០ម៉ែត្រពីគន្លងខ្សែកប់ក្រោមសមុទ្រ។     ការហាមប្រាមនេះត្រូវបានហាមឃាត់ដោយសារតែ អគ្គិសនីកម្ពុជាបានសាងសង់ខ្សែបណ្តាញអគ្គិសនីតង់ស្យុង ២២គីឡូវ៉ុល និង ៣៥គីឡូវ៉ុលតាមតំបន់ភូមិសាស្រ្តខេត្តព្រះសីហនុ និងកោះកុង រួមមានខ្សែបណ្តាញអាកាសនិងខ្សែកប់ក្រោមបាតសមុទ្រ ឆ្លងកាត់តំបន់កោះដែលបានរៀបរាប់ខាងលើ ដោយបានដាក់សម្ពោធដាក់ឱ្យប្រើប្រាសជាផ្លូវការកាលពីថ្ងៃទី ២១ ខែ មិថុនា ឆ្នាំ ២០២៣ កន្លងទៅថ្មីៗនេះ។ អាស្រ័យដូចបានជម្រាបជូនខាងលើ សូមម្ចាស់ទូក កាណូត ទាំងអស់ពិនិត្យគំនូសប្លង់ហាមធ្វើការនេសាទ និងចតនាវា លើទីតាំងតាមគន្លងខ្សែបណ្តាញអគ្គិសនីកប់ក្រោមបាតសមុទ្រដែលបានភ្ជាប់មកជាមួយឱ្យបានច្បាស់លាស់មុននឹងបោះយុថ្កា៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T02:35:15.053Z", "category": "ព័ត៌មានថ្មីៗ", "views": 89, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ទំនើបណាស់! មកដឹងពីវិធីដាក់លក់ផលិតផលក្នុងមុខងារ Marketplace លក់បានដោយសេរីមិនគិតប្រាក់ឡើយ	https://business-cambodia.com/articles/market-place-for-sell-online	អ្នកលក់ទំនិញនៅលើអនឡាញមួយចំនួន ប្រហែលជាបានស្គាល់មុខងារ Marketplace របស់ Facebook ហើយ ប៉ុន្តែក៏នៅមានអ្នកលក់ជើងថ្មីមួយចំនួនទៀត ហាក់មិនទាន់បានស្គាល់នៅឡើយ។ នៅលើ Facebook ដែលយើងអង្គុយអូសចុះអូសឡើងពេញៗមួយថ្ងៃនេះ មានមុខងារមួយឈ្មោះ Marketplace ដែលយើងអាចដាក់លក់ទំនិញនៅលើមុខងារនេះបានដោយសេរី និងមិនគិតកម្រៃអ្វីឡើយ។ ដើម្បីឱ្យបងប្អូនយល់ដឹងកាន់តែច្បាស់អំពីមុខងារ ក្រុមការងារចាបក្រហម នឹងណែនាំពីរបៀបផុសលក់ផលិតផលនៅលើមុខងារនេះ ម្ដងមួយជំហានៗ ដែលយើងអាចអនុវត្តបាន នឹងផុសលក់ភ្លាមៗ៖ ១. ចូលទៅកាន់សញ្ញាត្រេ៣នៅលើ Facebook រួចចុចនៅលើមុខងារ Marketplace (ដូចបង្ហាញក្នុងរូប) ២. ចុចលើពាក្យ Sell ដើម្បីដាក់លក់ផលិតផល បន្ទាប់ជ្រើសរើសពាក្យថា Items ៣. បន្ទាប់មកសូមធ្វើការជ្រើសរើសរូបភាពផលិតផល បញ្ជាក់ឈ្មោះផលិតផល បញ្ចូលតម្លៃ ជ្រើសរើសប្រភេទនៃផលិតផល លក្ខខណ្ឌ និងពិពណ៌នាអំពីផលិតផលឱ្យអតិថិជនបានយល់កាន់តែច្បាស់ រួចជ្រើសរើសពាក្យថា Publish ជាការស្រេច៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-17T02:22:39.559Z", "category": "ចាប់ផ្តើមអាជីវកម្ម", "views": 450, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រាជរដ្ឋាភិបាលសម្រេចបង្កើតតំបន់ជម្រកសត្វមួយកន្លែងទំហំ ៣ម៉ឺនហិកតា ស្ថិតនៅក្នុងខេត្តឧត្តរមានជ័យ	https://business-cambodia.com/articles/sub-decree-on-the-amendment-of-sangkha-rukhavorn-wildlife-sanctuary	រាជរដ្ឋាភិបាលកម្ពុជានាថ្ងៃទី១៦ ខែសីហា ឆ្នាំ២០២៣ ថ្មីៗនេះបានចេញអនុក្រឹត្យសម្រេច បង្កើតដែនជម្រកសត្វព្រៃ “សង្ឃរុក្ខាវ័ន” ដែលមានទំហំ៣០.២៥៤ ហិកតា ស្ថិតក្នុងភូមិសាស្រ្តស្រុកអន្លង់វែង ស្រុកចុងកាល និងក្រុងសំរោង ខេត្តឧត្តរមានជ័យ។ យោងតាមអនុក្រឹត្យរបស់រាជរដ្ឋាភិបាល ដែនជម្រកសត្វព្រៃខាងលើនេះ មិនរួមបញ្ជូលដីកម្មសិទ្ធិឯកជន និងដីប្រើប្រាស់ជាប្រយោជន៍សាធារណៈ នោះទេ ។ យ៉ាងណាមិញការបង្កើត ដែនជម្រកសត្វព្រៃនេះមានគោលបំណង ៥សំខាន់ៗ៖ ដើម្បីធានាឲ្យមានការថែរទាំទីជម្រកសត្វព្រៃ និងប្រព័ន្ធអេកូឡូស៊ី សារព័ន្ធមជ្ឈដ្ធានធម្មជាតិព្រមទាំងធានាឲ្យមានការបំពេញលក្ខខណ្ឌចាំបាច់សម្រាប់ប្រភេទណាមួយនៃសត្វព្រៃ រុក្ខជាតិ និងជីវៈជម្រុះ   រក្សាលំនឹងបរិស្ថាន ការពារ និងភិរក្សធនធានធម្មជាតិ និងរួមចំណែកកាត់បន្ថយការប្រែប្រួល អាកាសធាតុ និងហានិភ័យគ្រោះមហន្តរាយធម្មជាតិ   ផ្តល់ផលិតផល និងសេវាកម្មធម្មជាតិ សម្រាប់ការប្រើប្រាស់ដោយនិរន្តភាព   លើកទឹកចិត្តឲ្យមានការចូលរួមរបស់សហគមន៍មូលដ្ឋាន ក៏ដូចជាអ្នកពាក់ព័ន្ធក្នុងការថែរក្សាការពារអភិរក្ស និងប្រើប្រាស់ធនធានធម្មជាតិដោយនិរន្តភាព សម្រាប់ព័ត៌មានបន្ថែមសូមអាននៅក្នុងលិខិតខាងក្រោម ៖	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T10:20:45.294Z", "category": "អចលនទ្រព្យ", "views": 236, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
តោះដា.ក់ពាក្យ! ក្រសួងផែនការ ប្រកាសជ្រើស.រើស មន្រ្តីជាប់ក្តីសន្យា១៥រូប មកធ្វើការ.ងារ៤ផ្នែកនេះ	https://business-cambodia.com/articles/ministry-of-plan-cambodia-news-	នៅថ្ងៃទី១៦ ខែ សីហា ឆ្នាំ២០២៣នេះ ក្រសួងផែនការ បានប្រកាសជ្រើសរើសបុគ្គលិកជាប់កិច្ចសន្យាចំនួន ១៥រូប មកបំពេញការងារលើផ្នែកចំនួន៤ខាងក្រោមនេះ៖    ទី១៖ អ្នករៀបចំគោលនយោបាយ និងយុទ្ធសាស្ត្រចំនួន០២រូប    ទី២៖ សេដ្ឋវិទូចំនួន ០៧រូប    ទី៣៖ អ្នកស្ថិតិចំនួន០៤រូប   ទី៤៖ អ្នកព័ត៌មានវិទ្យាចំនួន ០២រូប   ចំពោះបុគ្គលិកដែលជាប់កិច្ចសន្យាទាំង១៥រូប ត្រូវមានអាយុចាប់ពី ១៨ឆ្នាំ ដល់៤៥ឆ្នាំ្ននិងមានលក្ខណៈសម្បត្តិគ្រប់គ្រាន់ច្បាស់លាស់លើចំណេះដឹងភាសាអង់គ្លេស អាចនិយាយ បកប្រែឯកសារ បកប្រែផ្ទាល់មាត់ និងសរសេររបាយការណ៍ ឬលិខិតផ្សេងៗបានជាផ្លូវការ។   ដូច្នេះសម្រាប់បេក្ខជន-បេក្ខនារីដែលទទួលបានការជ្រើសរើសបឋម នឹងត្រូវចូលរួមការប្រឡងសរសេរ និងការសម្ភាសន៍ចុងក្រោយ។ ដូច្នេះសម្រាប់ព័ត៌មានលម្អិតសូមផ្ញើប្រវត្តិរូបសង្ខេប ព្រមទាំងឯកសារពាក់ព័ន្ធទៅកាន់ក្រសួងផែនការ អគារE ជាន់ទី១ ដែលមានអាសយដ្ឋានផ្លូវលេខ៣៦០ សង្កាត់បឹងកេងកងទី១ ខណ្ឌបឹងកេងកង ឱ្យបានមុនថ្ងៃទិ០៧ ខែកញ្ញា ឆ្នាំ២០២៣ វេលាម៉ោង ៥:០០នាទីល្ងាច៕   សូមអានសេចក្តីជូនដំណឹងលម្អិតដូចខាងក្រោម៖         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T10:00:27.122Z", "category": "ព័ត៌មានថ្មីៗ", "views": 1051, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ម្ចាស់ក្រុមហ៊ុនឡានអគ្គិសនីវៀតណាមកើនទ្រព្យ៣៩ពាន់លាន$ក្រោយយកក្រុមហ៊ុនឡើងផ្សារហ៊ុនអាមេរិក	https://business-cambodia.com/articles/vinfast-listed-in-us-stock-market	ទ្រព្យរបស់លោក Pham Nhat Vuong បានកើនឡើងយ៉ាងគំហុកពោលគឺកើនឡើងចំនួន៨ដងក្រោយពីក្រុមហ៊ុនឡានអគ្គិសនី VinFast របស់លោកឡើងផ្សារហ៊ុន Nasdaq របស់សហរដ្ឋអាមេរិកដែលធ្វើឲ្យទ្រព្យរបស់គាត់ឡើងដល់ជាង៤៤ពាន់លានដុល្លារ។   បើយោងតាមការចុះផ្សាយរបស់ CNBC បានឲ្យដឹងថាក្រុមហ៊ុន VinFast របស់វៀតណាមបានឡើងផ្សារហ៊ុន Nasdaq របស់អាមេរិកក្រោយពីបានច្របាច់បញ្ចូលគ្នាជាមួយក្រុមហ៊ុន Black Spade Acquisition។ នៅថ្ងៃគោះជួងឡើងផ្សារហ៊ុនជួញដូរជាផ្លូវការលើផ្សារហ៊ុន ភាគហ៊ុនក្រុមហ៊ុន VinFast បានហក់ឡើងពី១០ដុល្លារ ដល់២២ដុល្លារក្នុងមួយហ៊ុនហើយបន្តឡើងដល់៣៧ដុល្លារក្នុងមួយហ៊ុន។   ក្រុមហ៊ុនទើបតែឡើងផ្សារហ៊ុនភ្លាម បានធ្វើឲ្យទ្រព្យរបស់លោក Pham Nhat Vuong ដែលជាម្ចាស់ក្រុមហ៊ុន VinFast បានហក់ឡើងពី៥ពាន់លានដុល្លារមកដល់ជាង៤៤ពាន់លានដុល្លារ ធ្វើឲ្យលោកក្លាយជាសេដ្ឋីមានបំផុតនៅប្រទេសវៀតណាមនាពេលបច្ចុប្បន្ននេះ។   ការឈានដល់កិច្ចព្រមព្រៀងនៃការប្របាច់បញ្ចូលគ្នារវាង Black Spade Acquisition និង VinFast អាចធ្វើឲ្យក្រុមហ៊ុនVinFast ឡើងតម្លៃខ្លួនដល់ប្រមាណ២៣ពាន់លានដុល្លារ។ លោក  Lê Thị Thu Thủy នាយកប្រតិបត្តិរបស់ក្រុមហ៊ុនVinFast បានឲ្យដឹងថា” វាគឺជាភាគជោគជ័យដ៏ធំរបស់យើងដែលក្រុមហ៊ុនយើងមានឱកាសចុះបញ្ជីលើផ្សារហ៊ុនរបស់អាមេរិក ហើយការឡើងផ្សារហ៊ុននេះនឹងត្រួសត្រាយផ្លូវឲ្យយើងអាចកៀគរទុននាពេលអនាគត"។   គួរបញ្ជាក់ផងដែរថា ក្រុមហ៊ុនVinFast គឺជាបុត្រសម្ព័ន្ធរបស់ Vingroup ដែលត្រូវបានបង្កើតឡើងនៅឆ្នាំ២០១៧។ កន្លងមកក្រុមហ៊ុនបាននាំចេញរថយន្តទៅទីផ្សារអាមេរិក ចំនួន២១០០គ្រឿងដែលជាប្រភេទឡានអគ្គិសនី៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T09:51:12.666Z", "category": "ហិរញ្ញវត្ថុ", "views": 124, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! ថៃនឹងចុះទៅរាជធានី-ខេត្ដ ៣ នេះដើម្បីសិក្សាសម្រាប់ការវិនិយោគ និងស្វែងរកដៃគូអាជីវកម្ម	https://business-cambodia.com/articles/thailand-investor	ប្រតិភូរបស់ប្រទេសថៃ នឹងចុះទៅសិក្សានៅរាជធានី-ខេត្ដចំនួន ៣ របស់ប្រទេសកម្ពុជារួមមាន៖ រាជធានីភ្នំពេញ ខេត្ដកោះកុង និងខេត្ដព្រះសីហនុ ដើម្បីស្វែងរកឱកាសវិនិយោគ និងស្វែងរកដៃអាជីវកម្មនាពេលឆាប់ៗខាងមុខនេះ។ ការលើកឡើងខាងលើនេះត្រូវបានធ្វើឡើងនៅក្នុងជំនួបរវាងឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម និងគណៈប្រតិភូសភាពាណិជ្ជកម្មថៃ ដែលដឹកនាំដោយ លោក Voratat Tantimongkolsuk កាលពីថ្ងៃទី១៥ ខែសីហា ឆ្នាំ២០២៣។ ជាក់ស្ដែងតាមការបញ្ជាក់ពីលោក Voratat Tantimongk បានឲ្យដឹងថា ទស្សនកិច្ចលើកនេះ គណៈប្រតិភូនឹងមានដំណើរទស្សនកិច្ចទៅកាន់តំបន់សេដ្ឋកិច្ចពិសេសភ្នំពេញ ខេត្តកោះកុង និងខេត្តព្រះសីហនុ ដើម្បីសិក្សាស្វែងយល់ពីឱកាសធ្វើពាណិជ្ជកម្ម វិនិយោគ និងស្វែងរកដៃគូអាជីវកម្ម, លើសពីនេះ ក្រុមប្រឹក្សាវិនិយោគថៃ ក៏បាននិងកំពុងធ្វើកិច្ចសហប្រតិបត្តិការល្អជាមួយក្រុមប្រឹក្សាអភិវឌ្ឍន៍កម្ពុជាដើម្បីជួយ និងជំរុញវិស័យវិនិយោគរវាងប្រទេសទាំងពីរផងដែរ។   ថ្លែងក្នុងជំនួបពិភាក្សាការងារនោះដែរ ឯកឧត្តមរដ្ឋមន្ត្រី បានលើកឡើងថា កម្ពុជាបានចុះហត្ថលេខាលើកិច្ចព្រមព្រៀងពាណិជ្ជកម្មសេរីទ្វេភាគីជាមួយប្រទេសចិន សាធារណរដ្ឋកូរ៉េ និងអារ៉ាប់រួម។ នេះបង្ហាញពីកាលានុវត្តភាព វិនិយោគដ៏មានសក្តានុពលសម្រាប់ធុរជនថៃ មកបណ្តាក់ទុនក្នុងប្រទេសកម្ពុជា ដើម្បីទទួលបានអត្ថប្រយោជន៍ពីការអនុគ្រោះពន្ធដែលផ្តល់ដោយកិច្ចព្រមព្រៀងទាំងនោះ។ ប្រទេសកម្ពុជាផ្តល់ឱកាសកំណើនរយៈពេលវែងនៅទូទាំងវិស័យជាច្រើន ហើយមានទីតាំងល្អជាមជ្ឈមណ្ឌលសក្តានុពលសម្រាប់អាជីវកម្ម និងការវិនិយោគនៅក្នុងតំបន់ ដោយពិចារណាលើកត្តាសំខាន់ៗមួយចំនួនដូចជាទីតាំងយុទ្ធសាស្ត្រ កម្លាំងពលកម្មវ័យក្មេង និងថាមពល ការទទួលបានទីផ្សារដ៏ធំតាមរយៈ GSP ក៏ដូចជាកិច្ចព្រមព្រៀងពាណិជ្ជកម្មសេរីទ្វេភាគីផងដែរ។ ឯកឧត្តមរដ្ឋមន្ត្រី បានលើកឡើងថា កម្ពុជាត្រៀមខ្លួនរួចជាស្រេចក្នុងការស្វាគមន៍ធុរជនថៃ មកធ្វើការបណ្តាក់ទុននៅកម្ពុជា ដើម្បីផលប្រយោជន៍ទៅវិញទៅមក។ ជាថ្មីម្តងទៀត កម្ពុជាប្តេជ្ញាចិត្តក្នុងការពង្រឹងនិងពង្រីកបន្ថែមទៀតនូវទំនាក់ទំនងមិត្តភាព និងកិច្ចសហប្រតិបត្តិការលើគ្រប់វិស័យរវាងប្រទេសទាំងពីរ។ គួរបញ្ជាក់ថាទំហំពាណិជ្ជកម្មទ្វេភាគីរវាងកម្ពុជា-ថៃ នៅឆ្នាំ២០២២ មានទំហំទឹកប្រាក់ជាង ៤.៦ ពាន់លានដុល្លារអាមេរិក ដែលក្នុងនោះកម្ពុជានាំចេញទៅថៃមានទំហំទឹកប្រាក់ជាង ៤០៩ លានដុល្លារអាមេរិក និងថៃនាំចេញ  មកកម្ពុជាវិញមានទំហំទឹកប្រាក់ ៣ ៨៣២ លានដុល្លារអាមេរិក។ សម្រាប់រយៈពេល៦ខែឆ្នាំ២០២៣នេះ ទំហំពាណិជ្ជកម្មទ្វេភាគីរវាងកម្ពុជា-ថៃ មានទំហំទឹកប្រាក់ជាង ១.៩ ពាន់លានដុល្លារអាមេរិក៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T08:50:04.529Z", "category": "អចលនទ្រព្យ", "views": 376, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មនុស្សរស់នៅ ខ្វះលុ.យចាយ! ឡាវជាប់ផុងក្នុងបញ្ហាធំ១ ធ្វើឱ្យប្រជាជនជាច្រើនលែងហ៊ានហូបចុកឆ្អែតៗ	https://business-cambodia.com/articles/laotian-inflation-crisis	ប្រជាជនឡាវជាច្រើនកំពុងមានបញ្ហាហិរញ្ញវត្ថុ រស់នៅក្នុងវិបត្តិបំណុល រហូតដល់អ្នកខ្លះត្រូវកាត់ការចំណាយគ្រប់សព្វ សូម្បីតែលើម្ហូបអាហារប្រចាំថ្ងៃ ពេលខ្លះឈឺលែងហ៊ានទៅព្យាបាលនៅមន្ទីរពេទ្យ ព្រោះតែលុយដែលរកបានមកមិនអាចផ្គត់ផ្គង់តម្រូវការរបស់ខ្លួននិងគ្រួសារឱ្យបានគ្រប់គ្រាន់ឡើយ។   ប្រភពពីសារព័ត៌មាន The Laotian Times បានឱ្យដឹងថា ប្រទេសឡាវពេលនេះកំពុងតែជាប់ផុងខ្លួនក្នុងបញ្ហាអតិផរណាដែលបន្តឈរនៅកម្រិតខ្ពស់ខ្លាំងអស់ពេលជាយូរ។ ទិន្នន័យចុងក្រោយដែលចុះដោយ Trading Economics នៅក្នុងខែកក្កដា ឆ្នាំ២០២៣ បង្ហាញថាអតិផរណារបស់ឡាវមានចំនួន ២៧.៨%។   ជាក់ស្ដែងតួលេខនេះគឺជាចំនួនដែលធ្លាក់ចុះរួចហើយ ព្រោះថាកាលពីដើមឆ្នាំ២០២៣ អតិផរណារបស់ឡាវមានដល់ទៅ ៤១.២៦% ឯណោះ។ ប៉ុន្តែបើទោះបីជាអតិផរណាបានថយចុះខ្លះហើយក៏ដោយ ក៏វានៅតែជាចំនួនខ្ពស់ខ្លាំងសម្រាប់ប្រជាជនឡាវ ហើយវាកាន់តែធ្ងន់ធ្ងរព្រោះថាពួកគេត្រូវទ្រាំរស់ក្នុងសភាពបែបនេះអស់រយៈពេលជាយូរមកហើយ។   នៅឡាវពេលនេះទំនិញចាំបាច់ភាគច្រើនដូចជាម្ហូបអាហារ ប្រេងសាំង ហើយសូម្បីតែប្រេងឆា គ្រឿងទេសសម្រាប់ធ្វើម្ហូប គ្រប់យ៉ាងសុទ្ធតែឡើងថ្លៃ។ ភាគច្រើននៃអ្នកដែលរងផលប៉ះពាល់គឺជាគ្រួសារដែលមានប្រាក់ចំណូលទាបដល់មធ្យម រួមទាំងអ្នកលក់រាយដែលពិបាកក្នុងការទប់ទល់ជាមួយនឹងការកើនឡើងនៃតម្លៃផលិតផល។   អ្នកលក់ដូរមួយចំនួនបានរអ៊ូថា គាត់ពិបាកណាស់ហើយក៏យល់ចិត្តអ្នកទិញដែរព្រោះគ្រប់គ្នាសុទ្ធតែមានគ្រួសារត្រូវមើលថែ។ ប៉ុន្តែឱ្យគាត់ធ្វើយ៉ាងម៉េច វត្ថុធាតុដើមត្រូវទិញមកថ្លៃ ពេលលក់ដំឡើងតម្លៃដែរក៏គ្មានអ្នកទិញលក់លែងដាច់ បើមិនដំឡើងតម្លៃតើបានអីចំណេញ។   អ្នកឯខ្លះទៀតកាត់បន្ថយអស់ហើយមិនហ៊ានហូបចុកអ្វីទេ ខ្លះដល់ថ្នាក់ឱ្យកូនឈប់រៀន ព្រោះតែលែងមានលទ្ធភាព ត្រូវក្បិតក្បៀតលុយទុកចំណាយលើរឿងចាំបាច់ខ្លាំងដើម្បីអាចបន្តដង្ហើមទៅថ្ងៃស្អែក។ បញ្ហាទាំងអស់នោះហើយដែលនាំពួកគាត់ភាគច្រើនឱ្យធ្លាក់ក្នុងបំណុល មិនចង់ជាប់បំណុលតែក៏មិនដឹងគេចតាមផ្លូវណា បើការចំណាយច្រើនជាងចំណូល លុយថោកជាងទំនិញខ្លាំងបែបនេះ។   គួរជម្រាបផងដែរថា តាមរបាយការណ៍ GDP របស់ប្រទេសឡាវបានកើនឡើង ២.៧% ក្នុងឆ្នាំ២០២២ ដោយសារការកើនឡើងនៃវិស័យទេសចរណ៍ និងសេវាកម្មផ្សេងទៀត។ ទោះជាយ៉ាងណាក៏ដោយ តម្លៃនៃសម្ភារៈសំខាន់ៗដូចជាអាហារ និងភេសជ្ជៈគ្មានជាតិអាល់កុលក៏បានកើនឡើងជាមធ្យម ៣៧.៨% ជារៀងរាល់ឆ្នាំដែរ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T08:48:05.864Z", "category": "ហិរញ្ញវត្ថុ", "views": 2088, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ដល់តម្លៃចង់ទិញហើយនៅ? មាសធ្លាក់មកម្រិតទាបបំផុតនៅ៥ខែចុងក្រោយខណៈប្រាក់$កាន់តែឡើងថ្លៃ	https://business-cambodia.com/articles/gold-in-august-continue-to-fall-sharply	បើទោះបីជាសេដ្ឋកិច្ចសកលកំពុងដាំក្បាលចុះពិតមែន តែហាងឆេងមាសលើទីផ្សារអន្តរជាតិក៏បន្តធ្លាក់ថ្លៃដែរ។ ជាក់ស្ដែងគិតត្រឹមថ្ងៃនេះ ហាងឆេងមាសលើទីផ្សារអន្តរជាតិបានធ្លាក់មកត្រឹម១៩០៣ដុល្លារក្នុងមួយអោន( ស្មើនឹង២២៩២ដុល្លារក្នុងមួយតម្លឹង)។   បើយោងតាមវេបសាយKitco ដែលជាវេបសាយវិភាគលើទីផ្សារមាសបានឲ្យដឹងថាហាងឆេងមាសបានធ្លាក់មកតម្លៃទាបបំផុតនៅរយៈពេល៥ខែចុងក្រោយនេះ។ ហើយថ្មីៗនេះកត្តាដែលដាក់សម្ពាធលើតម្លៃមាសឲ្យដាំក្បាលចុះគឺដោយសារតែប្រាក់ដុល្លារកើនឡើងដូច្នេះបានដាក់សម្ពាធលើមាស។ ជាធម្មតាលើទីផ្សារអន្តរជាតិបើមាសចុះ ប្រាក់ដុល្លារឡើង តែបើមាសឡើងប្រាក់ដុល្លារចុះ។   ក្រៅពីប្រាក់ដុល្លារឡើងថ្លៃដែលធ្វើឲ្យមាសចុះ ក៏នៅមានកត្តាផ្សេងទៀត ជាពិសេសទិន្នន័យនៅសហរដ្ឋអាមេរិកតែងតែដាក់សម្ពាធលើមាស។ ជាក់ស្ដែងទិន្នន័យនៃការលក់រាយរបស់សហរដ្ឋអាមេរិកកើនឡើង០.៧%នៅក្នុងខែកក្កដាដែលបញ្ជាក់ពីសញ្ញានៃការងើបឡើងវិញរបស់សេដ្ឋកិច្ចអាមេរិកក៏ជាកត្តាធ្វើឲ្យមាសកាន់តែធ្លាក់ថ្លៃផងដែរ។   ចំណែកហាងឆេងមាសនៅស្រុកយើងវិញ យើងសង្កេតឃើញថាតម្លៃមាសក៏ចាប់ផ្ដើមធ្លាក់ថ្លៃបន្តិចម្ដងៗផងដែរ។ គិតត្រឹមថ្ងៃនេះហាងឆេងមាសក្នុងស្រុកធ្លាក់មកត្រឹម២២៨ដុល្លារក្នុងមួយជី។   គួរបញ្ជាក់ផងដែរថា បើទោះជាហាងឆេងមាសពេលនេះបន្តធ្លាក់ចុះបន្តិចម្ដងៗពិតមែនប៉ុន្ដែអ្នកជំនាញបានព្យាករថាតម្លៃមាសនៅចុងឆ្នាំ២០២៣នេះអាចនឹងហក់ឡើងដល់ជាង២ពាន់ដុល្លារក្នុងមួយអោនដោយសារតែកត្តាមួយចំនួនដូចជាស្ថានភាពសេដ្ឋកិច្ចសកលស្ថិតក្នុងភាពមិនច្បាស់លាស់ ភូមិសាស្រ្តនយោបាយរវាងអាមេរិកនិងចិន និងសង្រ្គាមរវាងរុស្ស៊ីនិងអ៊ុយក្រែនជាកត្តាដែលអាចរុញមាសឲ្យហក់ឡើងខ្ពស់ទៅរកតម្លៃថ្មីនៅចុងឆ្នាំនេះ។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T08:21:38.878Z", "category": "ហិរញ្ញវត្ថុ", "views": 3447, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រើ wifi សាធារណ:គ្មានសុវត្ថិភាព! ក្រសួងប្រាប់វីធីទប់ស្កាត់៩ ការពារគេហេ.កចូលទូរស័ព្ទតាម Wi-Fi	https://business-cambodia.com/articles/way-to-make-you-safe-when-use-wifi	សព្វថ្ងៃនេះយើងសង្កេតឃើញថា មនុស្សរស់នៅជាមួយអ៊ីនធើណែតច្រើន ព្រោះមិនថាការទាក់ទំនង ការចែករំលែក ឬការស្រាវជ្រាវអ្វីផ្សេងៗឡើយ សុទ្ធតែត្រូវការវា។ ដោយមើលឃើញពីតម្រូវការរបស់មនុស្សបែបនេះហើយ ទើបនៅតាមហាងការហ្វេ ផ្សារទំនើប សណ្ឋាគារ និងកន្លេងជាច្រើនទៀតបានដាក់ Wi-Fi ឱ្យអតិថិជនរបស់ខ្លួនប្រើប្រាស់ ប៉ុន្តែការប្រើ wifi ជាសាធារណ:នេះពុំសូវមានសុវត្ថិភាពទេ ដោយអាចបង្ករឱ្យមានជនខិលខូ.ចមួយចំនួនងាយយកទិន្នន័យតាមប្រព័ន្ធអ៊ីនធឺណិតរបស់អ្នក។ ជាមួយគ្នានេះដែរ បើយោងតាមផេកផ្លូវការរបស់កម្ពុជាឆ្ពោះទៅឌីជីថល នៃក្រសួងប្រៃសណីយ៍ និងទូរគមនាគមន៍ ក៏បានបង្ហាញគន្លឹះល្អៗចំនួន៩ សម្រាប់អ្នកដែលចូលចិត្តប្រើ Wi-Fi សាធារណ: ដើម្បីឱ្យមានសមត្ថភាពក្នុងការប្រើប្រាស់ដូចជា៖ ប្រើបណ្តាញឯកជននិម្មិត (VPN)៖ VPN ធ្វើកូដនីយកម្ម (encrypted) ចរាចរណ៍ទិន្នន័យតាមប្រព័ន្ធអ៊ីនធឺណិតរបស់អ្នក និងអាចការពារទិន្នន័យរបស់អ្នកពីហែ.ឃ័រ (Hac.ker) ។ ជៀសវាងការបញ្ចូលព័ត៌មានសំខាន់ៗ ឬព័ត៌មានរស៊ើប៖ មិនគួរចូលទៅក្នុងគេហទំព័រ ឬកម្មវិធីដែលទាមទារផ្តល់ព័ត៌មានសំខាន់ ឬរសើបដូចជាគណនីធនាគារ ឬអ៊ីមែលជាដើម ក្នុងអំឡុងពេលប្រើប្រាស់WiFi សាធារណៈ។ កំណត់នូវមុខងារការផ្ទៀងផ្ទាត់ពីរជាន់ (2FA)៖ កំណត់2FA សម្រាប់គណនីអនឡាញរបស់អ្នក។ 2FA ជួយបន្ថែមខែលការពារសុវត្ថិភាព ដែលតម្រូវឱ្យមានការផ្ទៀងផ្ទាត់បន្ថែម ដូចជាការបញ្ជាក់លេខកូដ តាមរយៈសារទូរសព្ទ ឬអ៊ីមែលជាដើម ។ បច្ចុប្បន្នភាពជាប្រចាំនូវប្រព័ន្ធប្រតិបត្តិការ (OS) និងកម្មវិធី (App)៖ការអាប់ដេត (update) ជាញឹកញាប់នូវប្រព័ន្ធប្រតិបត្តិការ (OS) និងកម្មវិធី (App) របស់កុំព្យូទ័រ ទូរសព្ទ និងថេប្លេត(Tablet) ជួយបង្ការបន្ថែមនូវការការពារសុវត្ថិភាព។ បិទមុខងារភ្ជាប់បណ្តាញ WiFi ដោយស្វ័យប្រវត្តិ៖ តាមរយៈការបិទមុខងារភ្ជាប់ដោយស្វ័យប្រវត្តិ អ្នកអាចជ្រើសរើស និងភ្ជាប់ទៅបណ្តាញដែលអាចទុកចិត្តបានដោយផ្ទាល់ និងកាត់បន្ថយហានិភ័.យភ្ជាប់ទៅកាន់បណ្តាញដែលមិនមានសុវត្ថិភាព។ បិទមុខងារចែករំលែកឯកសារ File Sharing៖ ត្រូវប្រាកដថាមុខងារចែករំលែកឯកសារ និងការភ្ជាប់ Bluetooth ត្រូវបានបិទនៅពេលប្រើ WiFi សាធារណៈដើម្បីការពារនូវការចូលប្រើប្រាស់ឧបករណ៍និងទិន្នន័យ (Access Device and Data) របស់អ្នក ដោយឧក្រិដ្ឋជន។ ចូលប្រើតែគេហទំព័រណាដែលមាន HTTPS៖ ចូលប្រើតែគេហទំព័រដែលមាន HTTPS នៅពេលបញ្ចូលព័ត៌មានសំខាន់ផ្ទាល់ខ្លួនណាមួយ ។ ប្រយ័ត្នជាមួយបណ្តាញ WiFi សាធារណៈ៖ ប្រើបណ្តាញ WiFi សាធារណៈតែនៅពេលចាំបាច់ ហើយព្យាយាមភ្ជាប់ទៅបណ្តាញដែលផ្តល់ដោយប្រភពល្បីឈ្មោះដូចជា សណ្ឋាគារ ហាងកាហ្វេ ឬអាជីវកម្មដែលបានបង្កើតឡើងត្រឹមត្រូវ និងច្បាស់លាស់។ បិទការភ្ជាប់ WiFi នៅពេលដែលឈប់ប្រើ៖ នៅពេលដែលអ្នកមិនសកម្មប្រើប្រាស់បណ្តាញ WiFi សាធារណៈ សូមបិទការភ្ជាប់ WiFi ពីឧបករណ៍របស់អ្នក។ ការបិទនេះ ជួយរារាំងវាពីការភ្ជាប់ដោយស្វ័យប្រវត្តិទៅបណ្តាញដែលមិនមានសុវត្ថិភាព។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T08:20:23.355Z", "category": "កំពូលអ្នកលក់", "views": 356, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
គួរដឹង! ស្ត្រីមានផ្ទៃពោះនិងកុមារក្រោម២ឆ្នាំ ទាល់តែមានលក្ខខណ្ឌ ៣នេះ ទើបមានសិទ្ធិទទួលបានប្រាក់ឧបត្ថម្ភពីរដ្ឋ	https://business-cambodia.com/articles/woman-and-kid	កាលពីថ្ងៃទី ០១ ខែ សីហា ឆ្នាំ ២០២៣ កន្លងទៅ រាជរដ្ឋាភិបាលបានសម្រេចប្រកាសផ្តល់ប្រាក់ឧបត្ថម្ភបន្ថែមសម្រាប់ស្រ្តីមានផ្ទៃពោះ និងកុមាអាយុក្រោម២ឆ្នាំ ដែលជាសមាជិករបស់ បេឡាជាតិសន្តិសុខសង្គម (ប.ស.ស)។ ក្នុងនោះដើម្បីមានសិទ្ធិទទួលបានប្រាក់ឧបត្ថម្ភបន្ថែមនេះស្រ្តីមានផ្ទៃពោះនិងកុមារអាយុក្រោមពីឆ្នាំត្រូវមានលក្ខខណ្ឌចំនួន ៣នេះ រួមមាន ៖ ត្រូវមានបណ្ណសមាជិក ប.ស.ស. ដែលមានសុពលភាពប្រើប្រាស់ បានទៅទទួលសេវាសុខភាពនៅមូលដ្ឋានសុខាភិបាលសាធារណៈ (ពេទ្យរដ្ឋ) តាមតារាងកម្មវិធី កុមារដែលម្ដាយបានចុះឈ្មោះរួចក្នុងកម្មវិធី កុមារនោះត្រូវចូលក្នុងកម្មវិធីដោយស្វ័យប្រវត្តិ ដោយត្រូវភ្ជាប់មកជាមួយនូវប័ណ្ណសុខភាពកុមារ     សម្រាប់ការដាក់ឯកសារស្នើសុំប្រាក់ឧបត្ថម្ភបន្ថែមរបស់រាជរដ្ឋាភិបាល សម្រាប់ទារកដែលមានអាយុក្រោម ២ឆ្នាំ សូមសាមីខ្លួនទៅកាន់ស្នាក់ការ ប.ស.ស. ដែលនៅជិត ដើម្បីបំពេញឯកសារដោយភ្ជាប់ឯកសារដូចជា អត្តសញ្ញាណប័ណ្ណច្បាប់ដើម (មានសុពលភាព) ប័ណ្ណសមាជិក ប.ស.ស. របស់ម្តាយ (មានសុពលភាព) លេខគណនីធនាគារ អេស៊ីលីដា (សាមីខ្លួន) ឯកសារពាក់ពន្ធ (មុនសម្រាល ឬក្រោយសម្រាល) ។ សាមីខ្លួនត្រូវតែទទួលសេវានៅតាមមូលដ្ឋានសុខាភិបាលសាធារណៈ (មន្ទីរពេទ្យរដ្ឋ)     គូសបញ្ជាក់ផងដែរថា សម្រាប់សមាជិក ប.ស.ស. បុគ្គលស្វ័យនិយោជន៍ ឬ ជនដែលប្រកបមុខរបរ រកប្រាក់ចំណូលដោយខ្លួនឯង មិនមែនជាកម្មករនិយោជិតនៅក្នុងសកម្មភាពការងារ ឬមុខរបរផ្ទាល់ខ្លួន និងដោយមិនពាក់ព័ន្ធប្រាក់ឈ្នួល ឬប្រាក់បៀវត្សដែលផ្ដល់ដោយស្ថាបនរដ្ឋ ឬដោយនិយោជកតាមកិច្ចសន្យាការងារគឺមិនទាន់អាចស្នើសុំបានទេ។សម្រាប់ព័ត៌មានបន្ថែមអំពីប័ណ្ណ ប.ស.ស បងប្អូនអាចអាចធ្វើការទំនាក់ទំនងទៅកាន់លេខ ១២៨៦ ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T08:09:42.392Z", "category": "ព័ត៌មានថ្មីៗ", "views": 365, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹងល្អ! អ្នកវិនិយោគមកពីថៃ នឹងចុះមកសិក្សាទីតាំងសំខាន់៣ នៅកម្ពុជា ដើម្បីគោលបំណងធំ៣នេះ	https://business-cambodia.com/articles/cambodia-s-3-main-locations	ថ្មីៗនេះគណៈប្រតិភូសភាពពាណិជ្ជកម្មថៃ ព្រមទាំងក្រុមអ្នកវិនិយោគ បានចុះទៅសិក្សានៅទីតាំងសំខាន់៣ របស់កម្ពុជាគឺភ្នំពេញ កោះកុង និងខេត្តព្រះសីហនុ ដើម្បីសិក្សាស្វែងយល់ពីឱកាសធ្វើពាណិជ្ជកម្ម វិនិយោគ និងស្វែងរកដៃគូអាជីវកម្មមិនតែប៉ុណ្ណោះក្រុមប្រឹក្សាវិនិយោគថៃក៏បាននិងកំពុងធ្វើកិច្ចសហប្រតិបត្តិការល្អជាមួយក្រុមប្រឹក្សាអភិវឌ្ឍន៍កម្ពុជាដើម្បីជួយ និងជំរុញវិស័យវិនិយោគរវាងប្រទេសទាំងពីរផងដែរ។   ថ្លែងនៅក្នុងជំនួបរវាងឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្មនឹងលោក Voratat Tantimongkolsuk ដែលជាតំណាងសភាពាណិជ្ជកម្មថៃ នៅទីស្តីការក្រសួងពាណិជ្ជកម្ម កាលពីម្សិលមិញនេះ ឯកឧត្តមរដ្ឋមន្ត្រី បានមានប្រសាសន៍ថា កម្ពុជាទទួលបានកំណើនសេដ្ឋកិច្ចដ៏រឹងមាំក្នុងរយៈពេលប៉ុន្មានឆ្នាំចុងក្រោយនេះ ហើយបានលេចចេញជាសេដ្ឋកិច្ចរីកចម្រើនខ្ពស់ ដោយបានទាក់ទាញអ្នកវិនិយោគយ៉ាងច្រើនពីជុំវិញពិភពលោក ជាពិសេសប្រទេសចិន ជប៉ុន កូរ៉េ សហរដ្ឋអាមេរិក ចក្រភពអង់គ្លេស រដ្ឋសមាជិកអាស៊ាន និងប្រទេសថៃ។ នៅក្នុងឱកាសនោះដែរ លោក Voratat Tantimongkolsuk បានជម្រាបជូន ឯកឧត្តមរដ្ឋមន្ត្រីថា គោលបំណងនៃដំណើរទស្សនកិច្ចរបស់គណៈប្រតិភូសភាពាណិជ្ជកម្មថៃមកកាន់កម្ពុជានាពេលនេះ គឺដើម្បីសិក្សាស្វែងយល់បន្ថែមទៀតពីសក្តានុពលពាណិជ្ជកម្ម វិនិយោគ និងស្វែងរកដៃគូអាជីវកម្មនៅកម្ពុជា។ លោក Voratat បន្ថែមថា ទស្សនកិច្ចលើកនេះ គណៈប្រតិភូនឹងមានដំណើរទស្សនកិច្ចទៅកាន់តំបន់សេដ្ឋកិច្ចពិសេសភ្នំពេញ ខេត្តកោះកុង និងខេត្តព្រះសីហនុ ដើម្បីសិក្សាស្វែងយល់ពីឱកាសធ្វើពាណិជ្ជកម្ម វិនិយោគ និងស្វែងរកដៃគូអាជីវកម្ម, លើសពីនេះ ក្រុមប្រឹក្សាវិនិយោគថៃ ក៏បាននិងកំពុងធ្វើកិច្ចសហប្រតិបត្តិការល្អជាមួយក្រុមប្រឹក្សាអភិវឌ្ឍន៍កម្ពុជាដើម្បីជួយ និងជំរុញវិស័យវិនិយោគរវាងប្រទេសទាំងពីរផងដែរ។   ឯកឧត្តមរដ្ឋមន្ត្រី បានលើកឡើងថា កម្ពុជាត្រៀមខ្លួនរួចជាស្រេចក្នុងការស្វាគមន៍ធុរជនថៃ មកធ្វើការបណ្តាក់ទុននៅកម្ពុជា ដើម្បីផលប្រយោជន៍ទៅវិញទៅមក។ ជាថ្មីម្តងទៀត កម្ពុជាប្តេជ្ញាចិត្តក្នុងការពង្រឹងនិងពង្រីកបន្ថែមទៀតនូវទំនាក់ទំនងមិត្តភាព និងកិច្ចសហប្រតិបត្តិការលើគ្រប់វិស័យរវាងប្រទេសទាំងពីរ។ សូមបញ្ជាក់ថា ទំហំពាណិជ្ជកម្មទ្វេភាគីរវាងកម្ពុជា-ថៃ នៅឆ្នាំ២០២២ មានទំហំទឹកប្រាក់ជាង ៤.៦ ពាន់លានដុល្លារអាមេរិក ដែលក្នុងនោះកម្ពុជានាំចេញទៅថៃមានទំហំទឹកប្រាក់ជាង ៤០៩ លានដុល្លារអាមេរិក និងថៃនាំចេញ  មកកម្ពុជាវិញមានទំហំទឹកប្រាក់ ៣ ៨៣២ លានដុល្លារអាមេរិក។ សម្រាប់រយៈពេល៦ខែឆ្នាំ២០២៣នេះ ទំហំពាណិជ្ជកម្មទ្វេភាគីរវាងកម្ពុជា-ថៃ មានទំហំទឹកប្រាក់ជាង ១.៩ ពាន់លានដុល្លារអាមេរិក៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T07:58:16.558Z", "category": "ចាប់ផ្តើមអាជីវកម្ម", "views": 504, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោកសុខ សុបញ្ញា តារា Rap ឆ្លៀតពេលពីការងារ ចេញរកស៊ីរបរកសិកម្ម ព្រោះកត្តាជំរុញធំៗ២នេះ	https://business-cambodia.com/articles/keo-sopanha-take-free-time-to-grow-vegetables	ការដែលអាចធ្វើការងារមួយឲ្យសម្រេចដល់គោលដៅ ឬអ្វីដែលយើងចង់បាន វាត្រូវផ្តើមចេញពីការងារតូចៗបូកផ្សំបញ្ចូលគ្នា។ ចំណែកឯការចេញរកស៊ី ឬចាប់ផ្តើមអាជីវកម្មអ្វីមួយក៏មិនខុសគ្នាប៉ុន្មានដែរ កុំចាំដល់មានពេលវេលាគ្រប់គ្រាន់ មានអ្វីគ្រប់យ៉ាងទើបចាប់ផ្តើម អ្នកអាចធ្វើវាជាមួយដើមទុនដ៏តិចតួចនិងពេលវេលាដែលអ្នកមាននាពេលនេះ អមដោយផែនការត្រឹមត្រូវច្បាស់លាស់ មានចក្ខុវិស័យ និងទស្សនៈវិស័យវែងឆ្ងាយ មិនយូរទេអ្នកនឹងអាចពង្រីកពីតូចទៅធំស្របតាមក្តីស្រមៃរបស់អ្នកមិនខាន។ ជាក់ស្តែងលោក សុខ សុបញ្ញា ជាតារា Rap បានប្រឡូកក្នុងវិស័យនេះចាស់វស្សា ប៉ុន្តែដោយសារក្តីស្រលាញ់ និងកត្តាជំរុញធំៗ២ខាងក្រោម ទើបលោកអាចឆ្លៀតពេលពីអាជីពអ្នករ៉េប មកដាំដុះបន្លែធម្មជាតិពីទំហំតូចរហូតអាចពង្រីកមានទីផ្សារលក់ចេញទៅខាងក្រៅ និងបានវិវត្តន៍ខ្លួនជាម្ចាស់ កសិដ្ឋាន សុខបញ្ញា (SOK PANHA HydroFarm)៖ ១/. ចង់ឃើញទីផ្សារកម្ពុជាសម្បូរបន្លែធម្មជាតិ លោកបានថ្លែងប្រាប់ Business Cambodia ថា បន្លែធម្មជាតិនៅលើទីផ្សារបច្ចុប្បន្នមិនទាន់មានភាពទូលំទូលាយប៉ុន្មានទេ និងមិនទាន់អាចផ្គត់ផ្គង់តម្រូវការទីផ្សារគ្រប់គ្រាន់ផងដែរ ដែលជាហេតុធ្វើឲ្យបងប្អូនប្រជាពលរដ្ឋមួយចំនួនពិបាកក្នុងការស្វែងរកទិញ។ ដោយការមើលឃើញដូច្នេះ លោកក៏ខំប្រែផ្លាស់ពង្រឹង និងពង្រីកជាបន្តបន្ទាប់ពីការដាំដុះសម្រាប់បរិភោគក្នុងគ្រួសាររហូតដល់អាចផ្គត់ផ្គងលក់ចេញលើទីផ្សារថែមទៀតផង។ ២/. តម្លៃសមរម្យ ថ្វីត្បិតតែ បច្ចុប្បន្នបន្លែធម្មជាតិមានលក់នៅលើទីផ្សារក៏ពិតមែន ប៉ុន្តែបើយើងក្រឡេកទៅលើតម្លៃវិញ វាអាចមានតម្លៃថ្លៃជាងបន្លែធម្មតា ព្រោះការដាំដុះបន្លែប្រភេទនេះវាត្រូវការបច្ចេកទេស និងដើមទុនច្រើនគួរសមប្រសិនបើធ្វើការដាំដុះក្នុងទំហំខ្នាតមធ្យម ឬខ្នាតធំ។ លោក សុខ សុបញ្ញា បានថ្លែងបន្តថា លោកចង់ឃើញប្រជាពលរដ្ឋខ្មែរអាចទិញបន្លែធម្មជាតិសម្រាប់ទទួលទានក្នុងតម្លៃមួយដ៏សមរម្យបំផុត។ ជាមួយនឹងក្តីស្រលាញ់ដ៏ខ្លាំងក្លាទោះមមាញឹកយ៉ាងណានៅតែឆ្លៀតដើម្បីដើរតាមក្តីស្រមៃ និងទឹកចិត្តចង់ឃើញប្រជាពលរដ្ឋកម្ពុជាបានទទួលទានបន្លែធម្មជាតិក្នុងតម្លៃសមរម្យ រួមទាំងចូលរួមចំណែកកាត់បន្ថយការនាំចូលបន្លែពីបរទេស ក៏ជំរុញឲ្យលោកវិវត្តន៍ខ្លួនមកដល់ចំណុចនេះ។ លោកសង្ឃឹមថានាពេលអនាគតដ៏ខ្លីខាងមុខ បន្លែធម្មជាតិផលិតផលក្នុងស្រុកមិនត្រឹមផ្គត់ផ្គងតម្រូវការទីផ្សារក្នុងស្រុកនោះទេ ថែមទាំងអាចនាំចេញទៅក្រៅប្រទេសទៀតផង។ យ៉ាងណាមិញ ប្រសិនបើបងប្អូនចង់គាំទ្រ កសិដ្ឋាន សុខបញ្ញា (SOK PANHA HydroFarm) អាចទំនាក់ទំនងទៅកាន់លោក សុខ សុបញ្ញា ដោយផ្ទាល់តាមរៈលេខទូរស័ព្ទ ០១០៩០៣៣៣០ / ០៩២៩០៣៣៣០៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T06:31:24.960Z", "category": "ភាពជាអ្នកដឹកនាំ", "views": 111, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ចេញរកស៊ីវ័យ១៨ឆ្នាំ Tommy Hifiger ថាការខាតជាង៥០ឆ្នាំមុន បានបង្រៀនលោកដូចថ្នាក់អនុបណ្ឌិត	https://business-cambodia.com/articles/tommy-hifiger-inspiration-story-of-fail-business-at-age-20s	សាច់រឿងនៃអាជីវកម្មរបស់យីហោសម្លៀកបំពាក់ Tommy Hifiger ដ៏ពេញនិយមមួយនៅអាមេរិក ក៏ដូចជានៅខ្មែរដែលមានលោក Tommy ជាស្ថាបនិកដំបូងបានឱ្យដឹងថាការចាប់ផ្តើមចេញរកស៊ី លក់ខោអាវដោយផ្តើមពីលុយ១៥០$ នៅអាយុ១៨ឆ្នាំរបស់លោក បានបង្រៀនមេរៀនច្រើនជាងថ្នាក់អនុបណ្ឌិតពាណិជ្ជកម្មទៅទៀត អំពីការខាតបង់លើមុខរបរដំបូងនេះនៅជាង៥០ឆ្នាំមុននោះ។   ថ្លែងប្រាប់ CNBC លោក Tommy Hifiger បានលើកឡើងថា “ខ្ញុំបានរកស៊ីខាតនិងបិទហាងខោអាវដែលជារបររកស៊ីដំបូងរបស់ខ្ញុំនៅអាយុ២៣ឆ្នាំ ដោយសារវិបត្តិសេដ្ឋកិច្ច ហើយការបរាជ័យមួយនោះបានបង្រៀនបទពិសោធន៍ល្អបំផុត ដែលខ្ញុំអាចនិយាយបានថាវាមានតម្លៃស្មើថ្នាក់ MBA ( អនុបណ្ឌិតផ្នែកគ្រប់គ្រងពាណិជ្ជកម្ម )របស់ខ្ញុំ”។   ដំណើរអាជីវកម្មចាប់ផ្តើមឡើងនៅឆ្នាំ១៩៧១ លោកបានធ្វើការជាបុគ្គលិកចាក់សំាងក្រៅម៉ោងនៅពេលយប់ខណៈលោកកំពុងរៀនថ្នាក់វិទ្យាល័យ ពេលនោះក្នុងខ្លួនមានលុយសន្សំ១៥០ដុល្លារប៉ុណ្ណោះ ដោយគាត់បានយកលុយទាំងនោះ ទិញខោខៅប៉ូយជើងធំចំនួន២០ ពីទីក្រុងញ៉ូយ៉ក ទៅលក់នៅស្រុកកំណើតរបស់គាត់នៅតំបន់ Elmira។   កាលនោះគាត់ចេះតែរកស៊ីសន្សំមួយកាក់មួយសេន ដើម្បីបើកហាង ការរកស៊ីដូច្នេះឱពុកម្តាយបន្ទោសគាត់ណាស់ ប៉ុន្តែគាត់នៅតែជម្នះ លុះមកដល់គាត់អាយុ២៣ឆ្នាំ គាត់ក៏បានបិទហាង ព្រោះបញ្ហាលុយកាក់ ដោយលោកមិនចេះមើលរបាយការណ៍ខាតចំណេញអ្វីទេ ពោលគឺចេះតែធ្វើៗប៉ុណ្ណោះតាមចិត្តក្តៅនិងសេចក្តីចង់បានរបស់ខ្លួន។   ម្ចាស់យីហោដែលមានតម្លៃក្បែរ១០ពាន់លានដុល្លារនេះ បាននិយាយបទពិសោធន៍ផ្ទាល់បន្តថា “មនុស្សជាច្រើនបានប្រព្រឹត្តិកំហុស ហើយទទួលមេរៀនពីវា ប៉ុន្តែនៅតែធ្វើឱ្យមានកំហុសដដែលកើតឡើង ដោយឡែកខ្ញុំប្រកាន់ខ្លួនបន្តិច ខ្ញុំខិតខំធ្វើយ៉ាងណាកុំឱ្យធ្វើឱ្យមានកំហុសដដែល ហើយកើតមានលើសពី២ដង” ។   “ជាក់ស្តែងកាលណោះខ្ញុំមិនចេះទាល់តែសោះអំពីការមើលចំណូលចំណាយ ធ្វើតាមចិត្តក្មេង ប៉ុន្តែមេរៀនដែលបានឱ្យបទពិសោធន៍ដ៏ល្អបំផុតមកកាន់ខ្ញុំគឺ ជាអ្នករកស៊ីត្រង់ដឹងចំណូលចំណាយឱ្យច្បាស់បំផុត ហើយកាន់តែមិនត្រូវធ្វេសប្រហែសពីគ្រប់ផ្នែកទាំងអស់នៃអាជីវកម្ម”។     លោកសង្កត់ធ្ងន់ថា “ខ្ញុំមិនចុះចាញ់ទេព្រោះហ្វេនសិនជាវិស័យដែលខ្ញុំស្រឡាញ់ផ្កាប់មុខបំផុត ដោយពេលនោះខ្ញុំបានត្រឡប់ទៅធ្វើការឱ្យគេវិញនៅក្នុងវិស័យសម្លៀកបំពាក់ ថែមទាំងបានបង្កើតក្រុមមួយដើម្បីច្នៃម៉ូត ហើយក៏បានទៅជួបហាងយីហោ Jordache ដើម្បីឱ្យគេធ្វើការបញ្ជាទិញម៉ូតខោពីយើង តែគេមិនព្រមនោះទេទោះគេពេញចិត្តគំនិតច្នៃម៉ូតរបស់ខ្ញុំក៏ដោយ ព្រោះហេតុផលមួយថាគេមិនត្រូវការចំណាយលើទំនិញខោខៅប៊ូយឡើយ” ។   យ៉ាងណាមិញតាមប្រភពពី Forbes ដែលបានដកស្រង់ចេញពីស្នាដៃសៀវភៅម្ចាស់យីហោប្រេនប្រណិតមួយនេះ បានសរសេរថា “ ខ្ញុំដឹងថាតើអ្វីជាកំហុសរបស់ខ្ញុំនៅពេលនោះ ធ្វើបណ្តើររៀនបណ្តើរ ធ្វើទាល់តែខ្ញុំយល់ថាខ្ញុំត្រូវតែចាប់ផ្តើមម្តងទៀតដោយបង្កើតឈ្មោះជារបស់ខ្លួនឯង”។   ដូច្នេះនៅឆ្នាំ១៩៨៤ លោកបានក៏បង្កើតឡើងវិញ ដោយដាក់ឈ្មោះថា Tommy Hifiger នេះ។ ចាប់ផ្តើមដំបូងលំបាកលោកបានឱ្យដឹងថា ព្រោះគាត់ត្រូវស្ពាយខោខៅប៊ូយ ដែលច្នៃបានផ្ទាល់ទៅគោះទ្វារហាងធំៗជាច្រើន ដើម្បីសុំគេដាក់លក់ ព្រោះពេលនោះ Tommy Hifiger មិនទាន់មានហាងទេគឺមានតែយីហោប៉ុណ្ណោះ ។   ចំពោះទំនិញរបស់លោកមិនត្រូវបានគេទិញយកនោះទេ ព្រោះខោចង្កោះវែងមិនទាន់ពេញនិយមទេកាលពីជំនាន់នោះ តែលោកបានមើលឃើញថាអនាគតមនុស្សនិងប្រើវាជាប្រចាំ ការបដិសេធទាំងនោះកាន់តែ បង្រៀនឱ្យលោកកាន់តែចេះតស៊ូ និងមានភាពអត់ធ្មត់ជាងមុន។   ១ឆ្នាំក្រោយមកក្រោមការវិនិយោគទុនរបស់ក្រុមហ៊ុន Murjani Group ជាសហគ្រិនជនជាតិឥណ្ឌាដែលលោកបានជួប ធ្វើឱ្យ Tommy បានផ្លាស់ប្តូររបៀបរកស៊ីភ្លាម ប្តូរអតិថិជនគោលដៅ ទៅរៀនជំនាញឌីហ្សាញបំពេញបន្ថែម ចំណោយលើការផ្សព្វផ្សាយនៅលើ Time Square នៃញ៉ូយ៉ក យុទ្ធសាស្រ្តទីផ្សារ ជួលតារាល្បីៗស្លៀកសម្លៀកបំពាក់ រហូតដល់យីហោអាចបង្កើនការលក់ខ្ទង់លានដុល្លារ ដែលនាពេលបច្ចុប្បន្ននេះ Tommy Hifiger ត្រូវបានលក់នៅក្នុងហាងលក់ជាង ២០០០ នៅក្នុង១០០ ប្រទេសផ្សេងគ្នា។   សរុបមកវិញបទពិសោធន៍រកស៊ីក្ស័យធននៅក្នុងអាជីវកម្មដំបូង ដែលស្ថាបនិក Tommy Hifiger ឱ្យតម្លៃថាដូចលោកបានរៀន MBA នោះគឺចង់បញ្ជាក់ថាចំណេះដឹងនៅក្នុងសាលាគឺសំខាន់ណាស់ ប៉ុន្តែការទទួលយកនូវបទពិសោធន៍ និងរៀនអំពីកំហុសកាន់តែធ្វើឱ្យលោកអាចស្វែងរកចំណុចត្រូវឃើញ ហើយព្យាយាមបំពេញឱ្យបានល្អអស់ពីលទ្ធភាព ទើបការងារកាន់តែល្អប្រសើរពីមួយថ្ងៃទៅមួយថ្ងៃ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T06:28:15.546Z", "category": "ភាពជាអ្នកដឹកនាំ", "views": 112, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រាជរដ្ឋាភិបាលសម្រេចកែប្រែតំបន់ការពារធម្មជាតិឧទ្យានជាតិព្រះសីហនុ"រាម" ទៅឈ្មោះថ្មី	https://business-cambodia.com/articles/sihanoukville-sea-national-park	រាជរដ្ឋាភិបាលនាពេលថ្មីៗនេះ បានចេញអនុក្រឹត្យសម្រេចកែប្រែតំបន់ការពារធម្មជាតិឧទ្យានជាតិព្រះសីហនុ «រាម» ទៅជា ឧទ្យានជាតិសមុទ្រព្រះសីហនុរាមវិញ។ ខណៈតំបន់នេះមានផ្ទៃដីសរុបទំហំ ៣៩ ៦៣៤ ហិកតាដែលមានទីតាំងស្ថិតនៅភូមិសាស្រ្ដខេត្ដព្រះសីហនុ និងខេត្ដកំពត។ ដោយក្នុងនោះផ្ទៃដីនៅព្រះសីហនុ ១៩ ៣៤០ ហិកតា និងខេត្ដកំពតចំនួន ២០ ២៩៤ ហិកតា។   យោងតាមអនុក្រឹត្យចេញដោយរាជរដ្ឋាភិបាល បានឲ្យដឹងថា ការកែប្រែតំបន់ការពារធម្មជាតិនេះ គឺដើម្បីលើកកម្ពស់តួនាទី សក្ដានុពល និងកិត្យានុភាពនៃប្រព័ន្ធអេកូឡូស៊ីសមុទ្ររាមឆ្លើយតបទៅនឹងគោលដៅអភិវឌ្ឍន៍ដោយចីរភាព។ ថែរក្សាការពារមុខងារប្រព័ន្ធអេកូឡូស៊ីនៃឧទ្យានជាសមុទ្រព្រះសីហនុរាមឲ្យមាននិរន្ដរភាព។ ជំរុញនិងលើកកម្ពស់ការអភិវឌ្ឍន៍សេដ្ឋកិច្ច សង្គម និងសហគមន៍មូលដ្ឋាន និងការរស់នៅដោយចីរភាព។   ជាមួយគ្នានេះ រាជរដ្ឋាភិបាលក៏បានឲ្យក្រសួងបរិស្ថានមានសមត្ថកិច្ចរៀបចំ កែប្រែ និងគ្រប់ តំបន់ឧទ្យានជាតិសមុទ្រព្រះសីហនុរាម ដោយសហការជាមួយក្រសួង ស្ថាប័ន និងរដ្ឋបាលខេត្ដព្រះសីហនុនិងខេត្ដកំពត ដើម្បីធានាដល់ប្រសិទ្ធភាពការងារគ្រប់គ្រងបរិស្ថាន និងការរស់នៅដោយចីរភាព ស្របតាមបទប្បញ្ញត្ដិនៃច្បាប់ជាធរមាន៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T06:07:12.508Z", "category": "អចលនទ្រព្យ", "views": 345, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទៅឱ្យបានមុនគេ! ហាងជិត២០ នៅ ជីប ម៉ុង សែនសុខ ប្រកាសលក់សម្លៀកបំពាក់បញ្ចុះតម្លៃក្រោម2$ 2$	https://business-cambodia.com/articles/chip-mong-sen-sok-clear-stock	ទៅមុនបានមុន!! ជាឱកាសដ៏ល្អមួយសម្រាប់ប្រិយមិត្តដែលមានបំណងចង់ទិញសម្លៀកបំពាក់ថ្មី ឬបងប្អូនដែលមានបំណងចង់ប្តូរម៉ូដ ពេលនេះហាងជិត២០ នៅផ្សារទំនើប ជីប ម៉ុង សែនសុខ បានប្រកាសលក់សម្លៀកបំពាក់បញ្ចុះតម្លៃមិនធ្លាប់មាន ជាមួយម៉ូដស្អាតៗជាច្រើន ច្រើនពណ៌ ងាយស្រួលជ្រើស ជាមួយតម្លៃចាប់ពី១ដុល្លារៗតែប៉ុណ្ណោះ។ យោងតាមការចុះផ្សាយលើផេកផ្លូវការ Chip Mong SenSok Mall កាលពីថ្ងៃចន្ទកន្លងទៅនេះបានឱ្យដឹងថាក្នុងឱកាស Clearance Sale នេះមានហាងជិត២០នៅក្នុងផ្សាររបស់ខ្លួនធ្វើការដាក់លក់សម្លៀកបំពាក់ក្នុងតម្លៃចាប់ពី $1.95 តែប៉ុណ្ណោះដែលចូលរួមពីប្រេនម៉ាកល្បីៗជាច្រើនមានដូចជា ប្រេនបរទេសជាច្រើនពីហាង Wavera , ESP, Jelly Bunny, CC Double O , Zando, Ten11, Routine, 361 Degree និងប្រេនពីហាងម៉ាកល្បីជាច្រើនទៀត។ គួរជម្រាបផងដែរថា ដោយការដាក់លក់ខ្នាតយក្សនៅសល់តែថ្ងៃនេះ (ទី១៦) និងថ្ងៃស្អែក (ទី១៧) តែប៉ុណ្ណោះ ដែលមានទីតាំងស្ថិតនៅផ្សារទំនើប ជីប ម៉ុង សែនសុខ ម៉ល ជាន់ទី ១។ ហើយអ្វីដែលកាន់តែពិសេសជាងនេះទៅទៀតនោះគឺ រាល់ការចំណាយចាប់ពី ៣៥ដុល្លារឡើងទៅនឹងទទួលបានការចាប់រង្វាន់ ១ ភ្លាមៗ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T05:15:30.062Z", "category": "កំពូលអ្នកលក់", "views": 714, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
អគ្គទេសាភិបាល ធនាគារជាតិកម្ពុជា លោកជំទាវ ជា សិរី បង្ហើបពីរឿងធំ២ ដែលស្រ្តី គួរមាន	https://business-cambodia.com/articles/chea-serey-tell-women-should-have-this-2-things	ស្ត្រីជាប់ឈ្មោះជាមាតាពិភពលោក និងជាសរសៃឈាមសេដ្ឋកិច្ចដ៏សំខាន់បំផុត ដើម្បីរុញកង់អភិវឌ្ឍឆ្ពោះទៅមុខឥតឈប់ឈរ។ ចុះតើដើម្បីកសាងខ្លួនក្លាយជាឧត្តមជនក្នុងសង្គម តើស្ត្រីគួរមានអ្វីខ្លះ? នេះគឺជាចំណោទបញ្ហាដ៏រសើបមួយ ដែលត្រូវបានគេលើកមកជជែកដេញដោរ។ ឆ្លើយតបទៅនឹងមន្ទិលខាងលើ ក្នុងបទសម្ភាសន៍ជាមួយលោក Dominic Williams ឯកអគ្គរាជទូតអង់គ្លេសប្រចាំកម្ពុជា កាលពីថ្ងៃទី១៥ ខែសីហា ឆ្នាំ២០២៣ លោកជំទាវ ជា សិរី បានបង្ហើបរឿងធំៗ២ ដែលស្រ្តីគួរមានគឺ ហ៊ានធ្វើអ្វីដែលខ្លួនស្រលាញ់ និងធ្វើវាឲ្យល្អបំផុត។ លោកជំទាវបានលើកឡើងយ៉ាងដូច្នេះថា៖ «ខ្ញុំគិតថា កុមារី ស្ត្រី ឬក៏កុមារា បុរស ដែលគាត់ចង់ចាប់ផ្តើមអាជីពអ្វីមួយ រៀនជំនាញអ្វីមួយ សំខាន់គឺគាត់រៀន ឬចាប់អ្វីដែលគាត់ចូលចិត្ត ព្រោះចំណង់ចំណូលចិត្តនឹងធ្វើឲ្យគាត់អភិវឌ្ឍបន្ថែមបាន។ បើគាត់រៀន ឬធ្វើការអ្វីមួយដែលគាត់អត់ចូលចិត្ត គាត់ប្រហែលជាពិបាកអភិវឌ្ឍ ឬក៏អាចចោលជំនាញហ្នឹង ឬក៏រៀនសូត្របានត្រឹមពាក់កណ្តាលទី»។ លោកជំទាវបានបន្តទៀតថា៖ «ចំណុចទីពីរដែលសំខាន់រាល់ការងារដែលគាត់ធ្វើ គឺត្រូវធ្វើឲ្យល្អ កុំធ្វើខ្ជះខ្ជាយ ពីព្រោះបើសិនជាយើងធ្វើការងារល្អ អ្នកផ្សេងក៏គេនឹងមើលឃើញ និងចាប់អារម្មណ៍ ពេលហ្នឹងហើយដែលគាត់អាចអភិវឌ្ឍអាជីពគាត់ឲ្យកាន់តែទៅមុខវែងឆ្ងាយតទៀត»។ គួរជម្រាបផងដែរថា លោកជំទាវ ជា សិរី គឺជាអគ្គទេសាភិបាល ធនាគារជាតិកម្ពុជា ពោរពេញដោយសមត្ថភាព និងបានកសាងស្នាដៃជាច្រើនលើសកម្មភាពបដិវត្តន៍លើកកម្ពស់រូបីយប័ណ្ណជាតិឆ្ពោះទៅរកបច្ចេកវិទ្យាជឿនលឿន។ ជាក់ស្តែងលោកជំទាវបានបង្កើត បាគង (Bakong) ដែលជាប្រព័ន្ធទូទាត់បែបទំនើបថ្មីមួយ ដោយតភ្ជាប់ធនាគារ គ្រឹះស្ថានហិរញ្ញវត្ថុ និងក្រុមហ៊ុនផ្តល់សេវាទូទាត់នៅកម្ពុជា ដើម្បីអនុញ្ញាតឱ្យអតិថិជនអាចធ្វើប្រតិបត្តិការហិរញ្ញវត្ថុតាមរយៈកម្មវិធីទូរស័ព្ទ ពីធនាគារមួយទៅធនាគារមួយទៀត ឬពីក្រុមហ៊ុនផ្តល់សេវាទូទាត់ណាមួយទៅសមាជិកដ៏ទៃទៀត ជាមួយនឹងភាពងាយស្រួល ឆាប់រហ័ស សុវត្ថិភាព និងចំណាយតិច រហូតដល់ឆាកអន្តរជាតិស្ញប់ស្ញែងមិនដាច់ពីមាត់អំពីសមិទ្ធផលនេះ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T05:15:14.814Z", "category": "ភាពជាអ្នកដឹកនាំ", "views": 159, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រដ្ឋបាលខេត្តកណ្ដាល ប្រាប់ឱ្យម្ចាស់អាជីវកម្ម២នេះ ប្រញាប់ទៅធ្វើច្បាប់ថ្មី បើមិនធ្វើនឹងរុះរើស្លាកយីហោចោល	https://business-cambodia.com/articles/kandal-province-news	ចំពោះម្ចាស់អាជីវកម្មទាំងអស់ ដែលទាក់ទងជាមួយនឹងការផ្សព្វផ្សាយពាណិជ្ជកម្មតាម អាហ្វីស ប៉ាណូគ្រប់ប្រភេទ ក្នុងភូមិសាស្ត្រខេត្តកណ្ដាលរួសរាន់មកធ្វើច្បាប់អនុញ្ញាតពីអង្គភាពច្រកជើងចូលតែមួយរបស់ខេត្តកណ្ដាលឲ្យបានគ្រប់ៗគ្នាមុនថ្ងៃទី៣០ ខែកញ្ញា ឆ្នាំ២០២៣ ។ នេះបើយោងតាមការចុះផ្សាយដោយរដ្ឋបាលខេត្តកណ្តាល។ ជាក់ស្តែង ថ្លែងក្នុងកិច្ចប្រជុំផ្សព្វផ្សាយ ស្តីពីការផ្តល់សេវាសាធារណៈ លើការផ្សព្វផ្សាយពាណិជ្ជកម្មតាម អាហ្វីស ប៉ាណូ LED គ្រប់ប្រភេទ ក្នុងភូមិសាស្ត្រខេត្តកណ្តាល ឯកឧត្តមប៊ុន ផេង បានប្រកាសថា ចំពោះម្ចាស់អាជីវកម្មទាំងអស់ដែលមានការពាក់ព័ទ្ធជាមួយការផ្សព្វផ្សាយពាណិជ្ជកម្ម តាម អាហ្វីស ប៉ាណូ នៅតាមដងផ្លូវ និងតាមទីសាធារណៈនានា បើមិនមកធ្វើច្បាប់មុនថ្ងៃដែលបានកំណត់ទេ  ឬទុកច្បាប់ហួសសុពលភាព រដ្ឋបាលខេត្តនឹងអនុវត្តច្បាប់ ដោយក្រុមការងារចម្រុះរបស់ខេត្តនឹងធ្វើការចុះរុះរើ និងផាកពិន័យតាមច្បាប់កំណត់ ការធ្វើបែបនេះគឺដើម្បីពង្រឹកការច្បាប់ ធ្វើឱ្យមានតម្លាភាពរវាងក្រុមហ៊ុនដែលបានមកធ្វើច្បាប់ត្រឹមត្រូវ ។ សូមបញ្ជាក់ថា ក្រុមហ៊ុនដែលមិនទាន់មកបំពេញកាតព្វកិច្ចបង់សេវាជូនរដ្ឋ និងមិនទាន់មានច្បាប់អនុញ្ញាតត្រឹមត្រូវ ឬច្បាប់ហួសសុពលភាព ត្រូវរួសរាន់មកបង់សេវា និងធ្វើច្បាប់អនុញ្ញាតឱ្យបានមុនថ្ងៃទី៣០ ខែកញ្ញា ឆ្នាំ២០២៣ ចៀសវាងមានការចុះរុះរើ និងផាកពិន័យពីក្រុមការងារចម្រុះរបស់ខេត្តផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T05:07:00.011Z", "category": "ចាប់ផ្តើមអាជីវកម្ម", "views": 1783, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទីផ្សារអចលនទ្រព្យបច្ចុប្បន្ននេះ អាចមានប៉ះពាល់ដល់ការវាយតម្លៃអចលនវត្ថុដែរ ឬទេ? ក្រោយអ្នកជំនាញលើកឡើងបែបនេះ	https://business-cambodia.com/articles/can-the-current-real-estate-market-affect-real-estate-appraisal	ការរីករាលដាលនៃជំងឺកូវីដ១៩ និងបញ្ហាមួយចំនួនទៀត ដូចជាសង្រ្គាមសេដ្ឋកិច្ចរវាងសហរដ្ឋអាមេរិក និងចិន ការអូសបន្លាយនៃសង្រ្គាមរវាងរុស្ស៊ី និងអ៊ុយក្រែន បានធ្វើឱ្យវិស័យអចលនទ្រព្យនៅកម្ពុជា រងផលប៉ះពាល់ជាបន្តបន្ទាប់ ចាប់តាំងពីចុងឆ្នាំ២០១៩ មកទល់បច្ចុប្បន្ន។ ហេតុនេះហើយទើបធ្វើឱ្យតម្លៃអនចលទ្រព្យនៅតំបន់ខ្លះ មានកំណើនតិចតួច និងតំបន់ខ្លះនៅទ្រឹង ហើយអចលទ្រព្យផ្សេងទៀត ត្រូវបង្ខំចិត្តដាក់លក់ក្រោមតម្លៃទីផ្សារទៀត។ យ៉ាងណាមិញក៏មានសំនួរមួយចំនួនបានសួរថា តើទីផ្សារអចលនទ្រព្យបច្ចុប្បន្ននេះ អាចមានប៉ះពាល់ដល់ការវាយតម្លៃអចលនវត្ថុដែរ ឬទេ? ឆ្លើយតបទៅនឹងសំនួរខាងលើ ក្នុងនោះដែលោក ខាន់ សុវណ្ណារដ្ឋ ជានាយកប្រតិបត្តិក្រុមហ៊ុន COZY HOME បានឆ្លើយតបទៅហ្នឹងសំណួរក្នុងកម្មវិធី Property Talk slow របស់ CAV ទាក់ទងនឹងសំនួរខាងដើមនេះដូច្នេះថា “ជាធម្មតាក្នុងនាមជាអ្នកធ្វើការនៅក្នុងវិស័យអចលនទ្រព្យ ក៏ដូចជាមុខជំនាញក្នុងសេវាកម្មវាយតម្លៃអចលនទ្រព្យ គាត់ត្រូវមានទិន្នន័យបច្ចុប្បន្នភាពនៃចរន្តទិញលក់អចលនទ្រព្យនៅតាមតំបន់ ជាពិសេសចំនួនតួរលេខ នៃការលក់និងជួលរបស់ខ្លួនជាដើម” ។   លោកក៏បានបន្តថា “ការដែលដឹងអំពីតួលេខពិតប្រាកដ គឺយើងអាចដឹងពីស្ថានភាពជាក់ស្តែងផងដែរ ហើយការវាយតម្លៃដែលពឹងផ្អែក លើ ទ្រឹស្តីបទ និងទិន្នន័យជាក់ស្តែងដែលយើងមាននៅក្នុងដៃ ទើបការវាយតម្លៃអាចយកជាការ ក៏ដូចជាដឹងថាប៉ះ ពាល់ឬក៏អត់។ ប្រាកដណាស់ទីផ្សារអចលនទ្រព្យប្រសិនបើវាមិនល្អ វានឹងធ្វើឲ្យប៉ះពាល់ដល់សេវាកម្មវាយតម្លៃ អចលនទ្រព្យ”។   លោកក៏បានលើជាឧទាហរណ៍ថា  “កាលពីឆ្នាំមុន ដីនៅតំបន់នោះមានតម្លៃ៥០ដុល្លារក្នុងមួយម៉ែត្រការ៉េ ជាប្រភេទដីស្រែធម្មតា ហើយបានប្រែ ក្លាយជាតំបន់អភិវឌ្ឍ ហើយតម្រូវការក៏មានច្រើនដូច្នេះ តម្លៃដីនៅបច្ចុប្បន្នមិនអាចនៅតែដដែលបានទេ ដែលជាការប៉ះពាល់ដែលទៅលើចរននៃការទិញ-លក់”។ មួយវិញទៀតយើងក្រឡេកមើលទិដ្ឋភាពជាក់ស្តែង តាមពិតគ្រប់ការអភិវឌ្ឍន៍មិនមែនសុតតែធ្វើឲ្យអចលនទ្រព្យ របស់អ្នកមានតម្លៃកើនឡើងនោះទេ។ ដោយលោកបានលើកឡើងថា ផ្លូវនោះមិនទាន់មានស្ពានអាកាសនោះទេ នៅពេលដែលមានគម្រោងស្ពានអាកាសដោយប៉ះតំបន់នោះ អ៊ីចឹងជាកន្លែងដែលធ្លាប់តែរកស៊ីទទួល ទានចំណូលបានជាប្រចាំ សួរថាបើសង់ស្ពានចឹង មានតម្រូវការទិញពីណា ហើយតម្លៃក៏វាធ្លាក់ចុះតាមនឹងដែរ។ សរុបជារួមការវាយតម្លៃអចលនវត្ថុអាចមានការប៉ះពាល់ ប៉ុន្ដែទៅតាមតំបន់តែប៉ុណ្ណោះ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T04:55:12.896Z", "category": "អចលនទ្រព្យ", "views": 284, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ធ្វើទាំងបង្ខំ! ធនាគារកណ្ដាលរុស្ស៊ី ប្រកាសដំឡើងអត្រាការប្រាក់ដល់ ១២% បន្ទាប់ពីមានរឿងធំ១កើតឡើង	https://business-cambodia.com/articles/russian-central-bank-increase-interest-rates	កាលពីថ្ងៃទី១៥ ខែសីហា ឆ្នាំ២០២៣ ធនាគារកណ្ដាលរបស់ប្រទេសរុស្ស៊ីបានប្រកាសដំឡើងអាត្រាការប្រាក់ចំនួន ៣.៥% ពីលើការប្រាក់ ៨.៥% ដែលមានស្រាប់។ ជាហេតុធ្វើឱ្យអត្រាការប្រាក់សរុបរបស់ប្រទេសមហាអំណាចសេដ្ឋកិច្ចមួយនេះ កើនដល់ចំនួនខ្ពស់រហូតដល់ ១២%ឯណោះ។   ប្រភពពី CNN បានឱ្យដឹងថា មូលហេតុធំបំផុតមួយដែលនាំឱ្យមានការដំឡើងអត្រាការប្រាក់ដល់ចំណុចខ្ពស់បែបនេះ គឺដោយសារតែប្រាក់រូប្លិរបស់រុស្ស៊ីធ្លាក់ចុះដល់កម្រិតទាបខ្លាំងនៅក្នុងរយៈពេល ១៧ខែ។   ការដំឡើងអាត្រាការប្រាក់ត្រូវបានធ្វើឡើង បន្ទាប់ពីអត្រាប្ដូរប្រាក់រូប្លិរុស្ស៊ី ធៀបនឹងដុល្លារអាមេរិក កើនឡើងដល់ទៅ ១០២ដុល្លារ កាលពីថ្ងៃទី១៤ ខែសីហា ឆ្នាំ២០២៣ ទាំងដែលជាធម្មតាឡើងខ្ពស់អស់ត្រឹម ៩៨ដុល្លារតែប៉ុណ្ណោះ។   ធនាគារកណ្ដាលរបស់រុស្ស៊ីបានពន្យល់ថា គោលបំណងសំខាន់ដែលនាំឱ្យមានការសម្រេចចិត្តដំឡើងការប្រាក់បែបនេះ គឺដើម្បីការពារហានិភ័យនៃស្ថិរភាពតម្លៃ។ កំណើនស្ថិរភាពនៃតម្រូវការក្នុងស្រុកលើសពីសមត្ថភាពពង្រីកទិន្នផល បានពង្រីកសម្ពាធអតិផរណា និងមានឥទ្ធិពលលើសក្កានុពលនៃអត្រាប្ដូរប្រាក់របស់ប្រាក់រូប្លិ។   មន្ត្រីធនាគារកណ្ដាលក៏បានបន្ថែមទៀតថា «ការធ្លាក់ថ្លៃរបស់ប្រាក់រូប្លែខ្លាំងបែបនេះ ក៏អាចជាសញ្ញាបញ្ជាក់ថាអតិផរណារបស់រុស្ស៊ីកំពុងតែកើនឡើងដែរ»។ បើគិតត្រឹមខែកក្កដា ឆ្នាំ២០២៣នេះ អតិផរណាតម្លៃទំនិញប្រើប្រាស់ប្រចាំឆ្នាំនៅក្នុងប្រទេសរុស្ស៊ីមានចំនួន ៤.៣%។ ធនាគារកណ្ដាលរំពឹងថា ការផ្លាស់ប្ដូរអត្រាការប្រាក់លើកនេះ នឹងជួយទប់ស្កាត់អតិរណាឱ្យធ្លាក់ចុះដល់ ៤% នៅឆ្នាំបន្ទាប់។   ទន្ទឹមនឹងនោះដែរ សេដ្ឋវិទូជាន់ខ្ពស់នៃ Capital Economics លោក Liam Peach បានលើកឡើងថា «ការដំឡើងអត្រាការប្រាក់របស់រុស្ស៊ី គ្រាន់តែជាដំណោះស្រាយដែលអាចបន្ថយបញ្ហាបណ្ដោះអាសន្នប៉ុណ្ណោះ»។ លោកបន្តថា ការធ្លាក់ថ្លៃប្រាក់រូប្លិគឺជាផលវិបាកនៃកត្តាជាច្រើនដែលប្រឆាំងនឹងប្រទេសរុស្ស៊ី។ កត្តាទាំងនោះរួមមានការធ្លាក់ចុះនៃតម្លៃថាមពល និងប្រាក់ចំណូលពីការនាំចេញ និងការពិបាកក្នុងការទាក់ទាញមូលធនបរទេសដោយសារតែការដាក់ទណ្ឌកម្មពីលោកខាងលិច។   គួរជម្រាបផងដែរថា រូបិយប័ណ្ណរបស់រុស្ស៊ីបានដួលរលំភ្លាមៗបន្ទាប់ពីការលុកលុយយ៉ាងពេញទំហឹងរបស់រុស្ស៊ីទៅលើប្រទេសជិតខាងរបស់ខ្លួនក្នុងខែកុម្ភៈ ឆ្នាំ២០២២ ខណៈដោយកាលនោះប្រាក់រូប្លិបានធ្លាក់ដល់កម្រិត ១៣៦ដុល្លារ ត្រឹមពេល១ខែក្រោយការលុកលុយ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T04:52:32.330Z", "category": "ហិរញ្ញវត្ថុ", "views": 527, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ដំណឹង! អគ្គនាយកដ្ឋានពន្ធដារ ប្រកាសកែសម្រួលអត្រាអាករថ្មី លើភេជ្ជៈគ្មានជាតិសុរាផលិតនិងផ្គត់ផ្គង់ក្នុងស្រុក	https://business-cambodia.com/articles/tax-on-drink	យោងតាមសេចក្តីជូនដំណឹងរបស់អគ្គនាយកដ្ឋានពន្ធដារបានឱ្យដឹងថា ចាប់ពីថ្ងៃទី ១ខែ កញ្ញា ឆ្នាំ២០២៣ តទៅ អគ្គនាយកដ្ឋានពន្ធដារ នឹងធ្វើការកែសម្រួលអាត្រាពន្ធគយ អត្រាអាករពិសេស និងអាករនាំចេញលើភេសជ្ជៈមួយចំនួនដែលគ្មានជាតិសុរា ដែលផលិតនិងផ្គត់ផ្គង់ក្នុងស្រុកដោយបានកំណត់ដូចខាងក្រោម ៖ ១. ១៥% លើភេសជ្ជៈប៉ូវកម្លាំងគ្រប់ប្រភេទ ២. ៥% លើភេសជ្ជៈគ្មានជាតិសុរាមួយចំនួនរួមមាន ៖ ភេសជ្ជៈបន្ថែមជាតិទឹកដោះគោដែលឆ្លងកាត់កម្តៅអ៊ុលត្រាខ្ពស់ ទឹកសណ្តែក ភេសជ្ជៈមានមូលដ្ឋានពីទឹកដូង ភេសជ្ជៈមានមូលដ្ឋានពីកាហ្វេ ឬភេសជ្ជៈដែលបន្ថែមរសជាតិកាហ្វេ ភេជ្ជៈគ្មានឧស្ម័នសម្រាប់ពិសាភ្លាមៗដោយពុំចាំបាច់ពង្រាវ       ៣. ១០% លើភេសជ្ជៈគ្មានជាតិសុរាក្រៅពីភេសជ្ជៈដែលបានកំណត់ក្នុងចំណុចទី១ និងទី២ ខាងលើ។ អាស្រ័យដូចបានបញ្ជាក់ខាងលើ សូមលោក លោកស្រីនាយក បណ្ណាធិការ និងម្ចាស់សហគ្រាសផលិតផលភេសជ្ជៈគ្មានជាតិសុរាទាំងអស់ជ្រាប និង អនុវត្តតាមខ្លឹមសារនៃសេចក្តីជូនដំណឹងនេះឱ្យមានប្រសិទ្ធិភាពខ្ពស់ ៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T01:57:22.304Z", "category": "ព័ត៌មានថ្មីៗ", "views": 455, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធនាគារ ហ្វីលីព រៀបចំពិធីប្រគល់រង្វា.ន់ពីប្រូ.ម៉ូសិន“ត្រឡប់មកវិញ កាន់តែអ.ស្ចារ្យ”	https://business-cambodia.com/articles/phillip-bank-holds-award-ceremony-from-amazing-back-promotion	ភ្នំពេញ ថ្ងៃទី15 ខែសីហា ឆ្នាំ2023 – ធនាគារ ហ្វីលីព បានរៀបចំពិធីប្រគល់រង្វាន់ជូនដល់អតិថិជនសំណាងទាំង 10 នាក់ដំបូងពីប្រូម៉ូសិន “ត្រឡប់មកវិញ កាន់តែអស្ចារ្យ” នៅការិយាល័យកណ្តាលរបស់ធនាគារ ហ្វីលីព ដែលមានទីតាំងនៅតាមបណ្តោយមហាវិថីព្រះមុនីវង្ស។ ដើម្បីធានាបាននូវភាពត្រឹមត្រូវ និងច្បាស់លាស់ពីធនាគារទៅកាន់អតិថិជនរបស់ខ្លួន ធនាគារ ហ្វីលីព បានធ្វើការអញ្ជើញអតិថិជនសំណាងទាំងនោះមកកាន់សាខាដើម្បីធ្វើការទទួលរង្វាន់ដោយផ្ទាល់។ សម្រាប់ការចាប់រង្វាន់លើកទីមួយ រង្វាន់ដែលអតិថិជនទទួលបានរួមមាន៖ ទឹកប្រាក់ 888 ដុល្លារចំនួន 5 រង្វាន់ និងទូរសព្ទSamsung Galaxy Z Fold4 ចំនួន 5 រង្វាន់។ សម្រាប់អតិថិជនដែលមិនអាចអញ្ជើញមកទទួលរង្វាន់នៅថ្ងៃនេះបាន ធនាគារ ហ្វីលីព នឹងធ្វើការបញ្ជូនរង្វាន់ទៅកាន់សាខាដែលស្ថិតនៅជិតពួកគាត់ ក្នុងរយៈពេលមួយសប្តាហ៍បន្ទាប់ពីថ្ងៃកម្មវិធី។ បន្ថែមពីការផ្តល់ជូននូវអត្រាការប្រាក់រហូតដល់ 8.25% មិនថាអតិថិជនដែលមានស្រាប់ ឬអតិថិជនថ្មីរបស់ធនាគារ នោះទេ ក៏មានឱកាសឈ្នះរង្វាន់ជាច្រើនផ្សេងទៀត ដោយគ្រាន់តែធ្វើការបើកគណនី និងដាក់ប្រាក់សន្សំចាប់ពី 1,000 ដុល្លារឡើងទៅ។ រង្វាន់ដ៏អស្ចារ្យជាច្រើនផ្សេងទៀតកំពុងរង់ចាំលោកអ្នកនៅក្នុងការចាប់រង្វាន់លើកទី2  ដែលនឹងធ្វើឡើងនៅខែតុលា ឆ្នាំ2023 និងការចាប់រង្វាន់ធំនៅខែមករា ឆ្នាំ2024 ។ រង្វាន់ដែលនឹងធ្វើការចាប់ឆ្នោតផ្សងសំណាងនាពេលខាងមុខរួមមាន រថយន្ត Ford Everest Titanium 2023(1 រង្វាន់), រថយន្ត Ford Ranger Wildtrak 2023 (1 រង្វាន់), ទូរសព្ទ Samsung Galaxy Z Fold4 (1០ រង្វាន់) និងរង្វាន់ទឹកប្រាក់ 888 ដុល្លារ (1០ រង្វាន់)។ សម្រាប់ចម្ងល់ទាក់ទងទៅនឹងកម្មវិធីនេះ អតិថិជនទាំងអស់អាចធ្វើការទំនាក់ទំនងដោយផ្ទាល់ទៅកាន់សេវាបម្រើអតិថិជនរបស់ធនាគារ ហ្វីលីព តាមរយៈលេខទូរស័ព្ទ៖086 930 000 ឬ 089 989 818 ឬ 088 465 9999 (24/7)។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-16T01:48:33.194Z", "category": "PR", "views": 149, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
គុណភាព ជាកម្លាំងចលករនៃការអភិវឌ្ឍលំនៅឋាន ទិវាសារព័ត៌មានប្រចាំឆ្នាំ 2023 របស់ក្រុមហ៊ុន ព្រីនស៍ រៀល អ៊ីស្ទេត គ្រុប បានបញ្ចប់ដោយជោគជ័យ	https://business-cambodia.com/articles/prince-real-estate-	នៅថ្ងៃទី 9 ខែសីហា ឆ្នាំ 2023  អ្នកសារព័ត៌មានមកពីស្ថាប័ន-អង្គការ ជាង30 បានអញ្ជើញចូលរួមកម្មវិធីទិវាសារព័ត៌មានដែលរៀបចំដោយក្រុមហ៊ុន ព្រីនស៍ រៀល អ៊ីស្ទេត គ្រុប ព្រមទាំងបានទៅទស្សនាគម្រោងផ្សេងៗរបស់ក្រុមហ៊ុន ដើម្បីស្វែងយល់ពីគុណភាពពិតៗរបស់ព្រីនស៍ រៀល អ៊ីស្ទេត គ្រុប។ កម្មវិធីទិវាសារព័ត៌មាននេះមានរយៈពេល 3 ថ្ងៃ។ ក្នុងកម្មវិធីនេះ អ្នកសារព័ត៌មានបានសិក្សាស្វែងយល់ពីវប្បធម៌ និងគុណភាពគម្រោងរបស់ក្រុមហ៊ុន ព្រីនស៍ រៀល អ៊ីស្ទេត គ្រុប ដោយយកចិត្តទុកដាក់ ហើយបានយល់ពីភាពសប្បាយរីករាយរបស់ម្ចាស់ផ្ទះនិងប្រជាជនភ្នំពេញដែលទទួលបានសេវាកម្មពីគម្រោងលំនៅឋាន និងអាជីវកម្មរបស់ក្រុមហ៊ុន ព្រីនស៍ រៀល អ៊ីស្ទេត គ្រុប ។ ចាក់ឬសនៅកម្ពុជា រួមគ្នាកសាងទីក្រុងឲ្យល្អប្រសើរ គម្រោងដំបូងបង្អស់ដែលបានធ្វើដំណើរទស្សនៈកិច្ចនោះគឺ Bay of Lights ក្នុងខេត្តព្រះសីហនុ ដែលត្រូវបានសាងសង់ដោយក្រុមហ៊ុន ព្រីនស៍ រៀល អ៊ីស្ទេត គ្រុប ។ គម្រោង Bay of Lights គ្របដណ្តប់លើផ្ទៃដី 934 ហិកតា។ បច្ចុប្បន្ន ដំណាក់កាលទី 1 ជាគម្រោងមជ្ឈមណ្ឌលកម្សាន្តពហុមុខងារនៅតាមឆ្នេរសមុទ្រដំបូងគេបង្អស់ និងកំពុងស្ថិតក្នុងដំណើរការសាងសង់។ ដំណាក់កាលទី 1 នេះរួមមានក្លឹបលើឆ្នេរសមុទ្រ ផ្ទះឈើតាមឆ្នេរសមុទ្រចំនួន 60 ក្លឹបប្រណាំងឡាន Go-kart ការលោតខ្សែបញ្ច្រាស (Reverse Bungee) និងការបាញ់កាំភ្លើងពណ៌ (Paintball)។ល។ នៅថ្ងៃទី 10 ខែសីហា ក្រុមអ្នកសារព័ត៌មានបានទៅទស្សនាអគារព្រីនស៍ អ៊ីនធើណាសិនណល ផ្លាហ្សាដែលជាអគារពហុមុខងារបែបទីក្រុងដែលបានសាងសង់ឡើងដោយក្រុមហ៊ុន ព្រីនស៍ រៀល អ៊ីស្ទេត គ្រុប។ ព្រីនស៍ អ៊ីនធើណាសិនណល ផ្លាហ្សា គឺជាអគារពហុមុខងារបែបទីក្រុងដែលបានសាងសង់ឡើងដោយក្រុមហ៊ុន ព្រីនស៍ រៀល អ៊ីស្ទេត គ្រុប និងស្ថិតនៅទីតាំងស្នូលនៃតំបន់ពាណិជ្ជកម្ម ដែលប្រមូលផ្តុំទៅដោយប្រភពធនធានជាច្រើន។ លើសពីនេះ ក្រុមហ៊ុន ព្រីនស៍ រៀល អ៊ីស្ទេត គ្រុប ក៏បានឌីហ្សាញយ៉ាងពិសេសនូវអគារពាណិជ្ជកម្មជាន់ផ្ទាល់ដី និងកន្លែងថតរូបដែលស្រស់ស្អាតនិងមានភាពទាក់ទាញ ហើយក៏មានមុខងារនិងប្រភេទអាជីវកម្មជាច្រើន ដូចជាការពិគ្រោះធុរកិច្ច ការទទួលទានអាហារ ការសម្រាកលំហែ ការដើរទិញឥវ៉ាន់ និងការកម្សាន្ត។ ការរួមផ្សំនូវអគារពាណិជ្ជកម្ម និង លំនៅឋាន អាចបំពេញនូវរាល់តម្រូវការប្រចាំថ្ងៃរបស់អតិថិជនគ្រប់វ័យនិងគ្រប់ស្រទាប់វណ្ណៈ។ បន្ទាប់មក ក្រុមអ្នកសារព័ត៌មានក៏បានទៅទស្សនាគម្រោងព្រីនស៍ ហេបភីនេស ផ្លាហ្សា និងមជ្ឈមណ្ឌល ព្រីនស៍ ផ្លាហ្សា ដែលជាគម្រោងមជ្ឈមណ្ឌលពាណិជ្ជកម្ម ភ្នំពេញ CBD ដែលបង្កើតឡើងដោយក្រុមហ៊ុន ព្រីនស៍ រៀល អ៊ីស្ទេត គ្រុប។ ក្រុមហ៊ុនម៉ៅការសម្រាប់គម្រោងព្រីនស៍ ហេបភីនេស ផ្លាហ្សា គឺក្រុមហ៊ុន Shanghai Baoye Group ។ ក្នុងនាមជាក្រុមហ៊ុនម៉ៅការដ៏ល្បីល្បាញលំដាប់ថ្នាក់អន្តរជាតិនិងជាក្រុមហ៊ុនរដ្ឋខ្នាតធំរបស់ប្រទេសចិន ក្រុមហ៊ុន MCC Group មានភាពរឹងមាំផ្នែកហិរញ្ញវត្ថុ និងបច្ចេកទេស ព្រមទាំងបានបញ្ចាប់និងកំពុងសាងសង់គម្រោងជាង 30 នៅក្នុងប្រទេសកម្ពុជាផងដែរ។ ក្រុមហ៊ុនម៉ៅការជំនាញផ្នែកមេកានិច និងអគ្គិសនី នៃគម្រោងនេះគឺក្រុមហ៊ុន China Power Construction Group Co., Ltd.។ រហូតមកដល់បច្ចុប្បន្ន ក្រុមហ៊ុននេះបានបញ្ចប់គម្រោងប្រមាណ 120 នៅកម្ពុជា។ ពេលទៅទស្សនាមជ្ឈមណ្ឌល ព្រីនស៍ ផ្លាហ្សាដែលបានប្រគល់ខុនដូរួចហើយនោះ ក្រុមអ្នកសារព័ត៌មានក៏បានយល់ដឹងបន្ថែមអំពីសេវាកម្មថែទាំ និងគុណភាពផ្ទះដែលមានស្រាប់របស់ ព្រីនស៍ រៀល អ៊ីស្ទេត គ្រុប លើទិដ្ឋភាពផ្សេងៗ។ រាល់សម្ភារៈបរិក្ខារទាំងអស់នៅក្នុងមជ្ឈមណ្ឌល ព្រីនស៍ ផ្លាហ្សា ត្រូវបានថែទាំ និងជួសជុលជាប្រចាំស្របតាមផែនការ ហើយការងារទាំងនេះត្រូវបានគ្រប់គ្រងដោយក្រុមហ៊ុន ព្រីនស៍ ប្រផឹធី ក្នុងគោលបំណងធានាថា គុណភាពជីវិតរស់នៅរបស់ម្ចាស់ផ្ទះនីមួយៗនឹងមិនទទួលរងផលប៉ះពាល់ និងដើម្បីបង្កើតបរិយាកាសរស់នៅប្រកបដោយសុវត្ថិភាព ងាយស្រួល និងផាសុកភាព។ បន្ទាប់ពីការប្រគល់ផ្ទះរួច គម្រោងព្រីនស៍ ហេបភីនេស ផ្លាហ្សា រួមជាមួយមជ្ឈមណ្ឌល ព្រីនស៍ ផ្លាហ្សា នឹងធ្វើឱ្យពាណិជ្ជកម្មក្នុងតំបន់មានភាពរស់រវើកឡើង ព្រមទាំងជួយជំរុញដល់ការអភិវឌ្ឍរង្វង់ធុរកិច្ចក្នុងតំបន់ផងដែរ។ នៅថ្ងៃទី 11 ខែសីហា ក្រុមអ្នកសារព័ត៌មានបានទៅទស្សនាគម្រោងព្រីនស៍ វ័ន ត្រូពិកា ដែលជាគម្រោងបុរីវីឡាលំដាប់ខ្ពស់ដំបូងគេរបស់ក្រុមហ៊ុន ព្រីនស៍ រៀល អ៊ីស្ទេត គ្រុប ។ ព្រីនស៍ វ័ន ត្រូពិកា មានផ្តល់ជូនអតិថិជននូវក្លឹបកម្សាន្តលំដាប់ខ្ពស់ សេវាកម្ម VIP ធនធានទីក្រុងកម្រ និងរសនិយមបែបសិល្បៈ ព្រមទាំងជាលំនៅឋានប្រណិតដែលមានស្តង់ដារខ្ពស់សម្រាប់ប្រជាជនក្នុងទីក្រុងភ្នំពេញ។ សេវាកម្មល្អឥតខ្ចោះ ផ្តល់ភាពល្អប្រសើរក្នុងការរស់នៅ គម្រោងសាងសង់ទាំងអស់ សុទ្ធតែជាការសង្ឃឹមដ៏ស្រស់បំព្រងក្នុងការរស់នៅរបស់ម្ចាស់ផ្ទះនីមួយៗ។ ក្រុមហ៊ុន ព្រីនស៍ រៀល អ៊ីស្ទេត គ្រុប ប្តេជ្ញាផ្តល់សេវាកម្មប្រកបដោយការគិតគូរដល់ម្ចាស់ផ្ទះ និងសាធារណជនទូទៅ ដើម្បីទទួលបានភាពកក់ក្តៅ ភាពងាយស្រួល និងភាពស្រស់បំព្រងក្នុងជីវិតរស់នៅប្រចាំថ្ងៃ។ ក្នុងដំណើរទស្សនកិច្ចទៅកាន់គម្រោងនេះ ក្រុមអ្នកសារព័ត៌មានក៏បានទៅទស្សនាព្រីនស៍ ក្លឹប ផ្សារទំនើបព្រីនស៍ ព្រីនស៍ ប្រផឹធី និងមជ្ឈមណ្ឌលកម្សាន្តព្រីនស៍ ម៉ាណ័រផងដែរ។ អាហារពេលល្ងាចនៅថ្ងៃដំបូងនៃដំណើរទស្សនៈកិច្ចរបស់ក្រុមអ្នកសារព័ត៌មានត្រូវបានរៀបចំឡើងនៅព្រីនស៍ ក្លឹប ក្នុងទីក្រុងភ្នំពេញ។ ក្នុងអំឡុងពេលនោះ ក្រុមអ្នកសារព័ត៌មានបានទៅលេងកម្សាន្តនៅក្នុងក្លឹប និងបានសរសើរមិនដាច់ពីមាត់នូវគុណភាព និងសេវាកម្មរបស់ក្លឹប។ នៅថ្ងៃទី 1 និងថ្ងៃទី 2 នៃកម្មវិធីនេះ ក្រុមអ្នកសារព័ត៌មានបានទៅទស្សនាផ្សារទំនើបព្រីនស៍ក្នុងខេត្តព្រះសីហនុ និងក្រុងភ្នំពេញ។ ការងារគ្រប់គ្រងនិងប្រតិបត្តិការនៅទីស្នាក់ការកណ្តាល ប្រតិបត្តិការប្រកបដោយវិជ្ជាជីវៈ ខ្សែសង្វាក់ផ្គត់ផ្គង់ទំនិញពេញលេញ និងសេវាដឹកជញ្ជូនក្នុងរយៈពេលកន្លះម៉ោងក្នុងរង្វង់ចង្ងាយ3km របស់ផ្សារទំនើបព្រីនស៍ត្រូវបានទទួលស្គាល់ និងកោតសរសើរយ៉ាងខ្លាំងពីក្រុមអ្នកសារព័ត៌មាន។ ក្នុងដំណើរទស្សនកិច្ចនៅព្រីនស៍ អ៊ីនធើណាសិនណល ផ្លាហ្សា ក្រុមអ្នកសារព័ត៌មានក៏បានទទួលបទពិសោធន៍ពីសេវាកម្មរបស់ព្រីនស៍ ប្រផឹធីផ្ទាល់ផងដែរ។ ក្នុងនាមជាក្រុមហ៊ុនដែលមានស្តង់ដារឈានមុខគេក្នុងវិស័យផ្តល់សេវាគ្រប់គ្រងប្រផឹធីនៅកម្ពុជា ព្រីនស៍ ប្រផឹធី តែងតែស្វែងរកការផ្តល់សេវាប្រកបដោយគុណភាពខ្ពស់សម្រាប់ម្ចាស់ផ្ទះនីមួយៗ។  ជាមួយនឹងសេវាកម្មលំដាប់ខ្ពស់ ព្រីនស៍ ប្រផឹធីផ្តល់ជូនអតិថិជននូវរបៀបរស់នៅចម្រុះបែប និងកាន់តែប្រសើរ និងទាន់សម័យជាងមុន។ បន្ទាប់ពីបានទស្សនាមជ្ឈមណ្ឌល ព្រីនស៍ ផ្លាហ្សារួម ក្រុមអ្នកសារព័ត៌មានត្រូវបានអញ្ជើញឱ្យទៅមជ្ឈមណ្ឌលកម្សាន្តព្រីនស៍ ម៉ាណ័រ ដើម្បីទទួលយកបទពិសោធន៍នៃការលេងកម្សាន្តនិងសម្រាកលំហែ។ បន្ថែមពីលើការបំពេញតម្រូវការផ្សេងៗសម្រាប់ការលេងកម្សាន្តបែបវិស្សមកាល ចាប់ផ្តើមពីខែមិថុនា ឆ្នាំ 2023 មក ព្រីនស៍ ម៉ាណ័រ ក៏បានរៀបចំកម្មវិធីសប្បុរសធម៌ប្រចាំខែផងដែរ។ ដូចនេះប្រសិនបើអង្គការឬក្រុមហ៊ុនណាមានបំណងចង់ចូលរួម ឬឧបត្ថម្ភក្នុងកម្មវិធីនេះ អាចធ្វើការទំនាក់ទំនងមកព្រីនស៍ ម៉ាណ័រ បាន។ ក្នុងអំឡុងពេលទទួលទានអាហារពេលល្ងាច ថ្នាក់ដឹកនាំជាច្រើនរូបនៃក្រុមហ៊ុន ព្រីនស៍ រៀល អ៊ីស្ទេត គ្រុប ក៏បានចែករំលែកនូវផែនការប្លង់ពាណិជ្ជកម្មនៃគម្រោងនីមួយៗរបស់ក្រុមហ៊ុនផងដែរ។ បង្កើតគំរូថ្មីនៃសហគមន៍រស់នៅនិងពាណិជ្ជកម្មលំដាប់ខ្ពស់ ក្នុងដំណើរទស្សនៈកិច្ចរយៈពេលបីថ្ងៃនេះ  ក្រុមអ្នកសារព័ត៌មានទាំងជាង 30 ស្ថាប័នក៏បានទៅទស្សនាទម្រង់អាជីវកម្មនៃគម្រោងនីមួយៗផងដែរ។ អគារពាណិជ្ជកម្មនៃគម្រោងព្រីនស៍ អ៊ីនធើណាសិនណល ផ្លាហ្សា មានហាងម៉ាកល្បីៗនិងទាន់សម័យជាច្រើន ដែលបានផ្សារភ្ជាប់ទំនាក់ទំនងអាជីវកម្ម និងសាធារណៈជន ក៏ដូចជាបង្កើតអារម្មណ៍ស្រស់ស្រាយក្នុងជីវិតរស់នៅ។ ព្រីនស៍ ថាមស៍ ផ្លាហ្សា ដែលស្ថិតនៅទល់មុខនឹងមជ្ឈមណ្ឌល ព្រីនស៍ ផ្លាហ្សា គឺជាតំបន់ពាណិជ្ជកម្មដែលមានភាពទាន់សម័យ និងមានចក្ខុវិស័យ "ងាយស្រួលរស់នៅ ងាយស្រួលធ្វើអាជីវកម្ម និងងាយស្រួលធ្វើដំណើរ" ដើម្បីលើកកម្ពស់ជាបន្តបន្ទាប់នៃមុខងារសហគមន៍ គុណភាព និងបរិស្ថាន។ ទិញបបរ មីស៊ុប ម្សៅបោកខោអាវ និងផ្ញើឥវ៉ាន់ ហាត់ប្រាណ សាឡន ឬទិញផ្លែឈើទៅផ្ទះ... មិនត្រឹមតែងាយស្រួលប៉ុណ្ណោះទេ ថែមទាំងមានប្រសិទ្ធភាពខ្ពស់ទៀតផង។  "រង្វង់អាជីវកម្មថ្មី" ក្នុងការរស់នៅដែលមានរង្វង់ចម្ងាយត្រឹមតែ 15 នាទីប៉ុណ្ណោះ ត្រូវបានបង្កើតឡើងដោយក្រុមហ៊ុនព្រីនស៍ រៀល អ៊ីស្ទេត គ្រុប ។ លើសពីនេះ ក្រុមហ៊ុន ព្រីនស៍ រៀល អ៊ីស្ទេត គ្រុប កំពុងរៀបចំផ្សាររាត្រី No.5 ដែលរួមបញ្ចូលនូវអាហារ ការកម្សាន្ត និងការដើរទិញទំនិញក្នុងកន្លែងតែមួយ ដើម្បីជួយជំរុញដល់ការអភិវឌ្ឍ "សេដ្ឋកិច្ចពេលយប់" របស់កម្ពុជា។ បច្ចុប្បន្ន ផ្សាររាត្រី No.5 កំពុងស្វែងរកអ្នកជួលទីតាំង ប្រសិនបើមានចំណាប់អារម្មណ៍ សូមកុំឲ្យកន្លងហួសឱកាសដ៏ល្អនេះឲ្យសោះ។ ម្យ៉ាងវិញទៀត ព្រីនស៍ ហេបភីនេស ផ្លាហ្សា ដែលនឹងធ្វើការប្រគល់ផ្ទះក្នុងពេលឆាប់ៗនេះ ក៏នឹងបង្កើតបាននូវតំបន់ពាណិជ្ជកម្មចម្រុះបែបដែលបំពេញនូវរាល់តម្រូវការប្រើប្រាស់របស់អតិថិជនវ័យក្មេងផងដែរ ។ ជាមួយនឹងការបង្កើតឡើងនូវអគារពាណិជ្ជកម្មក្នុងគម្រោងផ្សេងៗ ក្រុមហ៊ុន ព្រីនស៍ រៀល អ៊ីស្ទេត គ្រុបនឹងបង្កើតនូវគំរូដ៏ល្អមួយសម្រាប់ការតភ្ជាប់ដ៏មានប្រសិទ្ធភាពនូវរង្វង់អាជីវកម្មចម្រុះបែបសម្រាប់ការរស់នៅក្នុងកម្ពុជា។ ជាមួយនឹងការបង្កើតបណ្តុំអាជីវកម្មផ្សេងៗដោយផ្សារភ្ជាប់ជាមួយសហគមន៍រស់នៅនិងការកម្សាន្តសប្បាយ ក៏ដូចជាហាងម៉ាកល្បីៗ ព្រីនស៍ រៀល អ៊ីស្ទេត គ្រុប នឹងបង្កើតគំរូថ្មីនៃអាជីវកម្មគាំទ្រសហគមន៍លំដាប់ខ្ពស់ប្រកបដោយបរិយាកាសរស់នៅល្អប្រសើរ។ នៅពេលអនាគត ដោយប្រកាន់ខ្ជាប់នូវទស្សនៈនៃការកែលម្អ និងការធ្វើផែនការប្រតិបត្តិការទីក្រុង ក្រុមហ៊ុន ព្រីនស៍ រៀល អ៊ីស្ទេត គ្រុប នឹង បន្តប្រមូលបទពិសោធន៍ក្នុងការសាងសង់ ដើម្បីធ្វើឱ្យទីក្រុងមានការអភិវឌ្ឍប្រកបដោយនិរន្តរភាព ក៏ដូចជាបង្កើតលទ្ធភាពបន្ថែមទៀតសម្រាប់ការអភិវឌ្ឍកម្ពុជាប្រកបដោយចីរភាព  ។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T10:09:22.363Z", "category": "PR", "views": 96, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មានលេខល្អប្រយ័ត្នគេយកលក់បាត់! ក្រសួងកំណត់រយៈពេលកាត់ស៊ីមចោលសម្រាប់ឆ្នាំ២០២៣	https://business-cambodia.com/articles/your-phone-number-can-be-resold	និយ័តករទូរគមនាគមន៍កម្ពុជា បានចេញសេចក្ដីណែនាំ ស្តីពីការកំណត់រយៈពេល នៃការបន្តបើកដំណើរការនិងរក្សាទុកលេខទូរស័ព្ទចល័តរបស់អ្នកប្រើប្រាស់ក្រោយពេលផុតសុពលភាព នៃទឹកប្រាក់ក្នុងគណនីគោល និង លក្ខខណ្ឌនៃការកំណត់សុពលភាព នៃទឹកប្រាក់ក្នុងគណនីគោល នៅពេលអ្នកប្រើប្រាស់បញ្ចូលទឹកប្រាក់។  សេចក្ដីប្រកាសបានធ្វើឡើងខណៈនិយ័តករទូរគមនាគមន៍កម្ពុជាសង្កេតឃើញនិងទទួលបានការតវ៉ា ពីសំណាក់ អ្នកប្រើប្រាស់ទូរស័ព្ទចល័តពាក់ព័ន្ធនឹងការណ៍ដែលលេខទូរស័ព្ទរបស់ខ្លួនត្រូវបានដកហូតយកទៅលក់ឱ្យអ្នកប្រើប្រាស់ផ្សេងទៀត ដោយសារតែលែងមានទឹកប្រាក់ក្នុងគណនីគោល ហើយរយៈពេលនៃការជូនដំណឹង មុនឈានដល់ការដកហូតគឺខ្លីពេក ដែលពួកគាត់ពុំអាចទទួលយកបាន។ ទន្ទឹមនេះ អ្នកប្រើប្រាស់ក៏មានការរអ៊ូរទាំ ចំពោះការខាតបង់ទឹកប្រាក់ក្នុងគណនីគោល នៅពេលផុតសុពលភាពប្រើប្រាស់ ហើយបញ្ចូលទឹកលុយសារជាថ្មី ប៉ុន្តែពុំមានការបូកយោងបន្តទឹកប្រាក់ក្នុងគណនីគោល។ បើយោងតាមសេចក្ដីប្រកាសណែនាំរបស់និយ័តករទូរគមនាគមន៍កម្ពុជាទៅកាន់ប្រតិបត្តិករផ្ដល់សេវាទូរស័ព្ទចល័តបានឲ្យដឹងថាក្នុងរយៈពេល៩០ថ្ងៃ( ៣ខែ) បើម្ចាស់លេខទូរស័ព្ទមិនបានស្នើសុំក្រុមហ៊ុនផ្ដល់សេវាទូរស័ព្ទចល័ត បើកដំណើរការលេខទូស័ព្ទឡើងវិញទេនោះ លេខទូរស័ព្ទរបស់អ្នកនឹងត្រូវបានប្រតិបត្តិករផ្ដល់សេវាទូរស័ព្ទចល័តដកហូតនិងដាក់លក់លេខទូរស័ព្ទនោះសាជាថ្មីទៅឲ្យអ្នកផ្សេងទៀត។ សូមអានព័ត៌មានលម្អិតពីសេចក្ដីប្រកាសណែនាំខាងក្រោមនេះ។	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T10:02:57.348Z", "category": "ហិរញ្ញវត្ថុ", "views": 568, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកជំនាញ៖ បើអ្នកប្រើពេលត្រឹមប៉ុន្មាននាទី ធ្វើរឿងសាមញ្ញ៤នេះ ជីវិតនឹងមានសុភមង្គល ជោគជ័យទ្វេដង	https://business-cambodia.com/articles/ashley-whillans-tell-secrets-of-happiess-life	ពីមួយថ្ងៃទៅមួយថ្ងៃ ជាពិសេសក្នុងកំឡុងពេលមានវិបត្តិសេដ្ឋកិច្ចដូចជាបញ្ហាដែលបង្ករឡើងដោយជំងឺរាតត្បាតកូវីដ-១៩ បានផ្តល់ផលប៉ះពាល់ជាអវិជ្ជមានលើស្ទើរគ្រប់អ្វីៗទាំងអស់។ ក្នុងនោះមនុស្សបាននឹងកំពុងប្រឈមមុខជាមួយបញ្ហារាល់ថ្ងៃ រស់មិនសុខបក់មិនល្ហើយខ្វល់ខ្វាយរឿងលុយខ្លាំងពេក សុភមង្គលពិតប្រាកដក៏រលាយបាត់ដូចទឹកកកដុតកម្លោចដោយកម្តៅថ្ងៃ។ យ៉ាងណាមិញ យោងតាមការស្រាវជ្រាវរបស់លោកស្រី Ashley Whillans ជំនួយការសាស្រ្តាចារ្យរដ្ឋបាលនៅសាលាពាណិជ្ជកម្មហាវ៉ាដ (Harvard Business School) បានរកឃើញថា មានរឿង៤យ៉ាងជួយឲ្យអ្នករស់ក្នុងសុភមង្គល និងជោគជ័យទ្វេរដង ដោយមិនយកលុយមកដាក់ពីមុខទុកជារឿងអទិភាពក្នុងជីវិតអ្នកនោះទេ៖ ១/. រៀបចំការងាររបស់អ្នក (៥ នាទី) លោកស្រីបាននិយាយថា៖ «ការរៀបចំផែនការអ្វីដែលយើងត្រូវធ្វើ ហើយនៅពេលដែលយើងនឹងធ្វើវាអាចកាត់បន្ថយការពន្យាពេល និងមិនធ្វើឲ្យយើងមានអារម្មណ៍តានតឹងនោះទេ»។ នៅពេលមានអារម្មណ៍ធុញថប់យើងច្រើនតែធ្វើកិច្ចការមិនបានល្អ ដូច្នេះវាមានប្រយោជន៍ក្នុងការយកបញ្ហាធំហើយបំបែកវាទៅជាជំហានតូចៗដែលអាចធ្វើសកម្មភាពបាន។ ២/. ផ្ញើសារទៅនរណាម្នាក់ដែលសំខាន់ (៥ នាទី) ជម្រើសមួយទៀតប្រសិនបើអ្នកមានពេលទំនេរពីរបីនាទីគួរផ្ញើសារទៅនរណាម្នាក់សំខាន់សម្រាប់អ្នកដែលអ្នកមិនបាននិយាយជាមួយពួកគេមួយរយៈធំ។ លោកស្រីបានលើកឡើងយ៉ាងដូច្នេះថា៖ «ផ្ញើជូននរណាម្នាក់នូវរូបភាពគួរឱ្យអស់សំណើច ឬផ្ញើរូបភាពសត្វចិញ្ចឹម ឫអនុស្សាវរីយ៍ដ៏រីករាយដែលអ្នកមាន គុណប្រយោជន៍មួយនៃបទពិសោធន៍ឬសកម្មភាពសង្គមគឺថាអ្នកត្រូវជួយពួកគេ ដូច្នេះព្យាយាមទទួលបទពិសោធន៍វិជ្ជមានដែលអ្នកមានជាមួយមិត្តភក្តិឬសមាជិកគ្រួសារតាមរយៈរូបភាពឬវីដេអូខ្លី»។ ៣/. ពិនិត្យសមតុល្យថ្ងៃវិស្សមកាលរបស់អ្នក (៥ នាទី) ជនជាតិអាមេរិកត្រូវបានគេដឹងថា ពួកគេភាគច្រើនធ្វើដំណើរកម្សាន្តនៅថ្ងៃវិស្សមកាល។ លោកស្រីមានប្រសាសន៍ថា៖ «៧៥%នៃជនជាតិអាមេរិក (មុនពេលមានមេរោគរាតត្បាតកូវីដ-១៩) មិនបានចំណាយពេលវិស្សមកាលនោះទេ ប៉ុន្តែពួកគេនឹងធ្វើដំណើរកម្សាន្តសងវិញនៅពេលអ្វីៗប្រសើរឡើង»។ យើងត្រូវគិតនិងរៀបចំផែនការវិស្សមកាលរបស់យើងដើម្បីជួយជំរុញឱ្យយើងមានថាមពលបន្តដំណើរទៅមុខទៀត ព្រោះថាការផ្តាច់ចេញពីការងារជួយបង្កើនសុភមង្គលនិងកាត់បន្ថយភាពតានតឹង។ ៤/. មើលវីដេអូធម្មជាតិលំហែកាយ (យ៉ាងហោចណាស់ ១០ នាទី) ប្រសិនបើអ្នកមានពេលទំនេរ ១០ នាទីលោកស្រី Ashley Whillans ណែនាំឱ្យអ្នកមើលវីដេអូធម្មជាតិលំហែកាយនៅលើអ៊ីនធឺណេត។ យោងតាមការសិក្សានៅសាកលវិទ្យាល័យកាលីហ្វ័រញ៉ាឆ្នាំ ២០១៧ បានឲ្យដឹងថា មនុស្សដែលបានមើលមាតិកាពី “ពិភពផែនដី” ដែលនិយាយអំពីសត្វព្រៃ និងជម្រុញឲ្យពួកគេមានអារម្មណ៍ថាមានការកើនឡើងនូវភាពរីករាយ និងការចង់ដឹងចង់ឃើញ។ វីដេអូនេះក៏កាត់បន្ថយអារម្មណ៍នឿយហត់ ខឹង និងស្ត្រេសផងដែរ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T10:01:29.774Z", "category": "ភាពជាអ្នកដឹកនាំ", "views": 107, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចិនអាចនឹងវ៉ាដាច់ ជប៉ុនក្លាយជាប្រទេសនាំចេញឡានច្រើនបំផុតក្នុងលោក	https://business-cambodia.com/articles/car-china-close-japan-car	យោងតាមក្រុមហ៊ុន Moody's Analytics បានឱ្យដឹងថា ប្រទេសចិនកំពុងឆ្ពោះទៅរកការវ៉ាដាច់ប្រទេសជប៉ុន ដើម្បីក្លាយជាប្រទេសនាំចេញរថយន្តលេខមួយរបស់ពិភពលោកនៅចុងឆ្នាំនេះ។ ចំណុចសំខាន់ៗ ប្រទេសចិនបានវ៉ាដាច់អាល្លឺម៉ង់ ដើម្បីក្លាយជាប្រទេសនាំចេញរថយន្តធំទីពីររបស់ពិភពលោក ហើយឥឡូវនេះកំពុងឈានទៅរកការវ៉ាដាច់ប្រទេសជប៉ុនជាអ្នកនាំចេញកំពូល។ តាមរបាយការណ៍របស់ Moody's Analytics ដែលបានបង្ហាញកាលពីពេលថ្មីៗនេះបានឱ្យដឹងថា ប្រទេសចិនបាននាំចេញរថយន្តចំនួន ១.០៧ លានគ្រឿងក្នុងរយៈពេលដ៏ខ្លី ដែលធ្វើឱ្យការលក់ហក់ឡើងរហូតដល់ទៅ ៥៨ភាគរយ បើធៀបទៅនឹងត្រីមាសទីមួយនៃឆ្នាំ ២០២២។   ស្របគ្នានេះដែរមូលហេតុដែលប្រទេសចិនអាចនឹងវាផ្តាច់រហូតអាចជាប់លេខរៀងទី២ ព្រោះ “រថយន្តចិនអាចវ៉ាកូរ៉េខាងត្បូងក្នុងឆ្នាំ ២០២១ និងប្រទេសអាឡឺម៉ង់នៅឆ្នាំ ២០២២ ដែលជាហេតុធ្វើឱ្យប្រទេសចិនមានឱកាសអាចក្លាយជាប្រទេសនាំចេញរថយន្តធំជាងគេទីពីរនៅក្នុងពិភពលោក" ។ គួរជម្រាបផងដែរថា អ្នកវីភាគសេដ្ឋកិច្ច Moody's បានសរសេរថា "ក្នុងល្បឿននេះ ប្រទេសចិនកំពុងស្ថិតនៅលើផ្លូវដើម្បីវ៉ាដាច់ប្រទេសជប៉ុននៅចុងឆ្នាំនេះ" ដែលជាចំណាត់ថ្នាក់កំពូល ដែលប្រទេសជប៉ុនបានឈរជើងចាប់តាំងពីឆ្នាំ ២០១៩មកម្ល៉េស ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T09:58:16.472Z", "category": "កំពូលអ្នកលក់", "views": 101, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កាន់តែទំនើប! ក្រសួងបរិស្ថានដាក់ឱ្យប្រើប្រាស់ App សម្រាប់ដើរលេង មានមុខងារសំខាន់ៗទាំងនេះ	https://business-cambodia.com/articles/ministry-of-enviroment-mobile-app-	ក្រសួងបរិស្ថានបានប្រកាសដាក់ឱ្យប្រើប្រាស់ជាផ្លូវការនូវកម្មវិធីទូរស័ព្ទដៃមានឈ្មោះថា«ដើរលេងស្រុកយើង» កាលពីរសៀលថ្ងៃទី១៤ ខែសីហា ឆ្នាំ២០២៣នេះ ដែលមានមុខងារសំខាន់ៗជាច្រើនសម្រួលដល់អ្នកទេសចរ និងគោលដៅអេកូទេសចរណ៍ ដែលអាចឱ្យភាពប្រសើរឡើងជាលំដាប់ តាមរយៈចំណូលពីភ្ញៀវទេសចរណ៍ជាតិ-អន្តរជាតិ។   ដើម្បីសម្រួលដល់ការធ្វើដំណើរកម្សាន្តកម្មវិធីទូរស័ព្ទដៃមួយនេះ មានបំពាក់នូវមុខងារសំខាន់ៗចំនួន៣ ដូចជា ផែនទីនាំផ្លូវ ការរៀបចំផែនការធ្វើដំណើរ និងការចែករំលែកព័ត៌មានច្បាស់លាស់អំពីតំបន់ទេសភាព តាមរយៈរូបថត និងសារខ្លីៗ។   នៅក្នុងឱកាសដាក់ឱ្យប្រើប្រាស់នេះដែរ ឯកឧត្តម សាយ សំអាល់ រដ្ឋមន្រ្តីក្រសួងបរិស្ថានបានឱ្យដឹងថាកម្មវិធីទូរស័ព្ទដៃនេះ មិនត្រឹមតែជាសមិទ្ធផលមួយទេ ប៉ុន្តែបង្ហាញឱ្យឃើញថាជីវភាពរបស់ប្រជាជនកម្ពុជាបានងាកទៅរកភាពសុខដុមរមនា និងសុភមង្គល មានឱកាសពេញលេញធ្វើដំណើរកម្សាន្តជាមួយក្រុមគ្រួសារ មិត្តភក្តិគ្រប់ទីកន្លែង។   គួរបញ្ជាក់ផងដែរថា «ដើរលេងស្រុកយើង» បានបង្កើតឡើងដើម្បីគាំទ្រ និងជំរុញឱ្យមានការផ្សព្វផ្សាយអំពីគោលដៅអេកូទេសចរណ៍ បានកាន់តែទូលំទូលាយ និងជំរុញឱ្យជីវភាពរបស់ប្រជាពលរដ្ឋនៅតាមតំបន់ការពារធម្មជាតិមានភាពប្រសើរឡើងជាលំដាប់ តាមរយៈចំណូលពីភ្ញៀវទេសចរ ដែលមកទស្សនាកម្សាន្ត រួមចំណែកពង្រឹងជីវភាពសហគមន៍ ដូចជាឱកាសសម្រាប់អភិវឌ្ឍន៍ទេសចរណ៍ធម្មជាតិ ហើយរួមចំណែកកាត់បន្ថយសកម្មភាពទាំងឡាយណាដែលធ្វើឱ្យប៉ះពាល់ដល់ធនធានធម្មជាតិ៕ ទាញយកកម្មវិធីដោយឥតគិតថ្លៃ៖ Download at Play Store \| Download at App Store   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T09:57:43.106Z", "category": "ភាពជាអ្នកដឹកនាំ", "views": 127, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំចុចផ្តេសផ្តាស! នាយកដ្ឋានប្រឆាំងបទល្មើសបច្ចេកវិទ្យា ប្រាប់ពីសារបោកប្រាស់តាមតេឡេក្រាមថ្មី បងប្អូនខ្មែរត្រូវប្រយ័ត្ន	https://business-cambodia.com/articles/be-careful-link-telegram	ចំពោះបងប្អូនប្រជាជនខ្មែរ ត្រូវប្រុងប្រយ័ត្នឱ្យបានខ្ពស់ បន្ទាប់ពីមួយរយ:ចុងក្រោយនេះ ក្រុមជនខិលខូចបានប្រើប្រាស់កម្មវិធីតេឡេក្រាម បោកបញ្ឆោតតាមរូបភាពផ្សេងៗ ដើម្បីប្រមូលទិន្នន័យសំខាន់ៗរបស់យើង។ ថ្មីៗនេះក៏មានការប្រកាសពីនាយកដ្ឋានប្រឆាំងបទល្មើសបច្ចេកវិទ្យា ពាក់ព័ន្ធនឹងសាជាអក្សរ ដែលបងប្អូនគួរប្រុងប្រយ័ត្នផងដែរ។ បើយោងតាមការប្រកាសរបស់នាយកដ្ឋានប្រឆាំងបទល្មើសបច្ចេកវិទ្យាបានឱ្យដឹងថា នាយកដ្ឋានប្រឆាំងបទល្មើសបច្ចេកវិទ្យា បានទទួលពត៌មានស្តីពីការបោកបញ្ឆោតថ្មីដល់អ្នកប្រើប្រាស់កម្មវិធី Telegram តាមរយៈការផ្ញើតំណភ្ជាប់បោកបញ្ឆោត (Link ក្លែងក្លាយ ដូចភ្ជាប់ក្នុងរូបភាពខាងក្រោម) ។ ដូច្នេះ សូមអ្នកប្រើប្រាស់កម្មវិធី Telegram ទាំងអស់មេត្តាប្រុងប្រយ័ត្ន និងសូមកុំចុចលើតំណភ្ជាប់ ដូចមានក្នុងរូបភាពខាងក្រោម ឬតំណភ្ជាប់ណាដែលមិនច្បាស់លាស់ និងបំពេញព័ត៌មានផ្ទាល់ខ្លួនអោយសោះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T09:54:45.817Z", "category": "ព័ត៌មានថ្មីៗ", "views": 255, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ជ្រើសត្រូវលុ.យកើន! សេដ្ឋីវ័យ៦៥ឆ្នាំ ប្រាប់ក្បួនពិសេស៣ រើសដៃគូត្រូវ អនាគតសល់ទ្រ.ព្យហូរហៀរ	https://business-cambodia.com/articles/3-tips-to-find-couples-by-grant-cardone	ដៃគូជីវិត គឺជាអ្នកដែលចំណាយពេលជាមួយគ្នាចាប់ពីពាក់កណ្ដាលជីវិតរហូតដល់ពេលវេលាចុងក្រោយ។ ដូច្នេះហើយវាជារឿងចាំបាច់ណាស់នៅក្នុងការជ្រើសរើសមនុស្សឱ្យបានល្អ នឹងត្រូវជាមួយយើង ដើម្បីឱ្យដំណើរនៃពាក់កណ្ដាលជីវិតចុងក្រោយមានភាពរីកចម្រើន និងប្រកបទៅដោយអត្ថន័យ។   ពាក់ព័ន្ធនឹងរឿងនេះដែរ លោក Grant Cardone ជាសេដ្ឋីអ្នកជំនួញរបស់សហរដ្ឋអាមេរិក បានចែករំលែកគំនិតមួយចំនួន ចេញពីបទពិសោធន៍នៃជីវិតអាពាហ៍ពិពាហ៍រយៈពេល១៩ឆ្នាំរបស់លោកជាមួយនឹងអ្នកស្រី Elena Lyons។ សេដ្ឋីអ្នកជំនួញរូបនេះបានលើកឡើងថាដើម្បីរើសដៃគូឱ្យបានត្រឹមត្រូវ ចាប់ដៃគ្នាឱ្យរីកចម្រើនទៅមុខបាន យើងគូរសម្លឹងមើលរឿងសំខាន់៣ចំណុចគឺ៖   ១. ផ្គល់គុណតម្លៃ៖ ភាគីទាំងសងខាងមានគុណតម្លៃជារបស់ខ្លួនរៀងៗខ្លួន ហើយក៏គោរពផ្ដល់តម្លៃឱ្យគ្នាទៅវិញទៅមក។ លោក Cardone និយាយថា «ខ្ញុំនិងប្រពន្ធរបស់ខ្ញុំ តែងតែជឿជាក់គ្នា ផ្ដល់តម្លៃឱ្យគ្នា ជាហេតុធ្វើឱ្យយើងមានទឹកចិត្តខិតខំជំនះតស៊ូរត់ទៅរកគោលដៅរបស់ពួកយើង»។   ២. មានគោលដៅជាក់លាក់៖ មនុស្សយើងគួរតែមានគោលដៅជារបស់ខ្លួនឯង ហើយដៃគូដែលល្អគឺជាមនុស្សដែលអាចមានគោលដៅរួមស្រដៀងនឹងយើង ចូលចិត្តអ្វីដែលស្រដៀងនឹងយើង បើទោះបីជាអត្តចរិតមិនដូចគ្នាក៏ដោយ។ លោក Cardone បញ្ជាក់ថានៅក្នុងគ្រួសារមួយមិនអាចខ្វះគោលដៅបានឡើយ មិនថាចង់បានអ្វីឡើយដៃគូត្រូវតែចេះពិភាក្សាគ្នា និងបំពេញតម្រូវការឱ្យគ្នាទៅវិញទៅមក។   ៣. ជាអ្នកគាំទ្រដ៏ល្អ៖ លោក Cardone បាននិយាយដោយទឹកមុខហ្មត់ចត់ថា «ប្ដីប្រពន្ធនឹងគ្នាត្រូវតែជាអ្នកគាំទ្រដ៏ល្អបំផុត»។ អ្នកដទៃអាចមិនយល់ពីគំនិតរបស់យើង ប៉ុន្តែដៃគូរបស់យើងគួរតែជាមនុស្សតែម្នាក់ដែលស្គាល់ថាយើងជាអ្នក យើងគិតអ្វី យើងចង់បានអ្វី។ ជាដៃគូរនឹងគ្នាគួរតែមានហេតុផលគ្រប់គ្រាន់សម្រាប់គាំទ្រគំនិតដ៏ល្អរបស់គ្នាទៅវិញទៅមក ហើយក៏គួរតែបើកចិត្តទទួលស្ដាប់រាល់ចំណុចខ្វះខាតផ្សេងៗផងដែរ ទើបគ្រួសារមានភាពចុះសម្រុងនិងរីកចម្រើនទៅមុខបាន៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T09:38:18.413Z", "category": "ហិរញ្ញវត្ថុ", "views": 309, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
បិតាហិរញ្ញវត្ថុ Dave Ramsey ប្រាប់ថាធ្វើរឿង៤ឱ្យបានសិន ចាំចំណាយលុ.យវិនិយោ.គ បើមិនចង់ធ្លាក់ក្នុងបំណុ.ល	https://business-cambodia.com/articles/4-tips-to-do-before-invest	ពេលនិយាយដល់ការកសាងទ្រព្យសម្បត្តិមនុស្សភាគច្រើនតែងតែលើកឡើងដល់ការវិនិយោគ ព្រោះមានតែការវិនិយោគទេដែលអាចបង្កើតទ្រព្យបានច្រើន និងរយៈពេលយូរ។ ប៉ុន្តែទន្ទឹមនឹងភាពរីកចម្រើន ការវិនិយោគក៏អាចធ្វើឱ្យយើងបាត់បង់លុយកាក់ ធ្លាក់ចូលទៅក្នុងរណ្ដៅបំណុលដែរ ប្រសិនបើយើងដើរខុស។   ពាក់ព័ន្ធនឹងការវិនិយោគនេះដែរ លោក Dave Ramsey ជាអ្នកជំនាញហិរញ្ញវត្ថុ បានប្រាប់ឱ្យធ្វើរឿង៤ឱ្យបានសិនចាំចំណាយលុយវិនិយោគ បើមិនចង់ដើរខុសធ្លាក់ក្នុងបំណុល៖   ១. ដាច់បំណុលសិន៖ ត្រូវប្រាកដថាអ្នកបានដោះបំណុលផ្សេងៗអស់សិន ចាំសម្រេចចិត្តវិនិយោគ។ កុំបណ្ដោយឱ្យខ្លួនឯងធ្វើការវិនិយោគបង្កើនទ្រព្យ ទាំងដែលកំពុងមានបំណុល ជាពិសេសបំណុលមិនល្អ ដូចជាបំណុលផ្ទាល់ខ្លួនជាដើម។ ប៉ុន្តែក្នុងករណីនេះគឺលោក Ramsey ណែនាំឱ្យលើកលែងចំពោះកម្ចីទិញផ្ទះ ព្រោះវាជាកម្ចីខ្នាតធំមនុស្សភាគច្រើនសុទ្ធតែចៀសមិនផុត។   ២. មានគោលដៅច្បាស់លាស់៖ សូមធ្វើការវិនិយោគដោយមានការកំណត់គោលដៅ និងរៀបផែនការច្បាស់លាស់ជាមុនសិន។ ហើយទន្ទឹមនឹងនោះក៏ត្រូវតែច្បាស់លាស់ជាមួយខ្លួនឯង កំណត់ឱ្យច្បាស់ថាអ្វីជាការចង់បានពិតប្រាកដ ដែលនាំឱ្យអ្នកសម្រេចចិត្តធ្វើការវិនិយោគ ដើម្បីការពារភាពលោភលន់។ ឧទាហរណ៍ថា អ្នកវិនិយោគដើម្បីបានសេរីភាពហិរញ្ញវត្ថុ មានពេលវេលាគ្រប់គ្រាន់សម្រាប់ចំណាយជាមួយគ្រួសារ ពេលទទួលបានរឿងទាំងនោះហើយ កុំច្រឡំលោភលន់នឹងភាពចំណេញ ព្រោះវាអាចធ្វើឱ្យអ្នកងប់ងល់នឹងចំណាយពេលវេលាកាន់តែច្រើនទៅលើគម្រោងផ្សេងៗដោយសារតែចង់ចំណេញ រហូតភ្លេចគ្រួសារទៅវិញ។   ៣. ស្វែងយល់ពីអ្វីដែលអ្នកចង់វិនិយោគ៖ ការវិនិយោគមួយអាចមានឱកាសចំណេញខ្ពស់បាន លុះត្រាតែអ្នកមានចំណេះដឹងគ្រប់គ្រាន់ទៅលើរឿងអ្វីដែលអ្នកចង់វិនិយោគលើ។ មិនមែនគ្រាន់តែឮតាមគេ ឬជឿតាមគេ គេថាចំណេញក៏បណ្ដាក់ទុនតាម ធ្វើបែបនេះក្រៅពីមិនចំណេញហើយ អាចនាំឱ្យត្រូវគេបោកថែមទៀត។   ៤. ធ្វើការជាមួយអ្នកជំនាញ៖ ប្រសិនបើអ្នកចង់វិនិយោគតែខ្វះជំនាញ អ្នកគួរតែពឹងពាក់អ្នកជំនាញ រៀនពីអ្នកជំនាញ។ បើអាចគួរសហការជាមួយនឹងអ្នកជំនាញ ដើម្បីកាត់បន្ថយហានិភ័យនៃការខាតបង់ក្នុងការវិនិយោគ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T09:07:14.386Z", "category": "ហិរញ្ញវត្ថុ", "views": 92, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
បុគ្គលឆ្នើម៣រូប បង្ហើបកំហុសធំៗ៥ នាំឲ្យបុគ្គលិកចំណូ.លមធ្យមជាប់បំណុ.លវ័ណ្ឌ.ក និងក្បួនដោះស្រាយ	https://business-cambodia.com/articles/top-3-entrepreneurs-reveal-5-big-mistakes	«បំណុលមានមុខពីរ ប្រើត្រូវជីវិតនឹងរីកចម្រើន តែបើប្រើខុសផ្លូវអ្នកនឹងជួបទុក្ខធំ»។ មិនថាកម្ចីប្រាក់ពីធនាគារ ឬកម្ចីឯកជនដើម្បីចាប់ផ្តើមអាជីវកម្ម បង្កើតប្រភពចំណូលបន្ថែម ឬធ្វើអ្វីមួយនោះទេ ជាគោលការណ៍អ្នកត្រូវមានកញ្ចប់លុយផ្ទាល់ខ្លួនចន្លោះពី ៦០%-៧០% យ៉ាងតិច និងប្រើប្រាស់កម្ចីតែ ៣០%ប៉ុណ្ណោះ ដោយមិនអាចប្រើបំណុលទាំងដុល (១០០%)ឡើយ ព្រោះវាអាចប្រឈមនឹងហានិភ័យខ្ពស់។ លើសពីនេះ ប្រសិនបើអ្នកខ្ចីមកប្រើប្រាស់ក្នុងរឿងសប្បាយហ៊ឺហាស៊ីវីល័យឱ្យទាន់សម័យទំនើប ចាយវាយខុសផ្លូវវិញនោះ ច្បាស់ជាទឹកភ្នែកជូតក្បាលជង្គង់មិនខាន។ ជាក់ស្តែង បុគ្គលឆ្នើមទាំង៣រូបខាងក្រោមនេះ បានបង្ហាញពីកំហុសធំៗ៥ ដែលជាច្រកហូរលុយចេញ នឹងនាំឲ្យមនុស្សទូទៅ ជាពិសេសបុគ្គលិកចំណូលមធ្យមធ្លាក់ខ្លួនជាប់បំណុលវ័ណ្ឌក៖ លោកជំទាវ ជា សិរី (អគ្គនាយកធនាគារជាតិ នៃកម្ពុជា) ១/. បង់រំលស់ផ្ទះ៖ លោក ជំទាវ បានឲ្យដឹង នៅក្នុងពិធីសន្និបាត បូកសរុបលទ្ធផល ការងារប្រចាំឆមាសទី១ ឆ្នាំ២០១៩ ថា បច្ចុប្បន្នការទិញផ្ទះកាន់តែងាយស្រួលជាងមុន ព្រោះប្រជាជនមានប្រាក់ចំណូលកាន់តែច្រើន ហើយពួកគាត់ក៏អាចខ្ចីប្រាក់ពីធនាគារដើម្បីទិញផ្ទះបានទៀតផង។ ចំពោះការប្រើប្រាស់ប្រាក់កម្ចីក្នុងការទិញផ្ទះបង់រំលស់នេះ ប្រជាជនត្រូវប្រយ័ត្នឲ្យមែនទែន។ ត្រង់ចំណុចនេះ លោកជំទាវបានបញ្ជាក់ថា ជាទូទៅ ពេលទៅទិញផ្ទះថ្មី តែងមានអ្នកសាងសង់ផ្ទះឬម្ចាស់គម្រោង( developer) មួយចំនួន មិនចេញប័ណ្ណកម្មសិទ្ធឲ្យអ្នកនោះទេ ហើយថែមទាំងនិយាយថា បើអ្នកទិញផ្ទះគាត់ ត្រូវតែខ្ចីលុយពីគាត់ផ្ទាល់។ ត្រង់នេះដែរ បើអ្នកខ្ចីលុយពីម្ចាស់គម្រោង( អ្នកសាងសង់ឬក្រុមហ៊ុនសង់ផ្ទះ) នោះពួកគាត់នឹងយកអត្រាការប្រាក់ស្រេចតែគាត់កំណត់ អាចអត្រាការប្រាក់រហូតដល់ ១៦% ឬ ១៨%ជាដើម ខណៈគ្រឹះស្ថានហិរញ្ញវត្ថុស្របច្បាប់ យកអត្រាការប្រាក់ជាមធ្យមពី ៧%ទៅ១០%ប៉ុណ្ណោះ។  លោកបណ្ឌិត អ៊ិន ចាន់នី (ប្រធាននាយកប្រតិបត្តិធនាគារអេស៊ីលីដា ភីអិលស៊ី) លោកបណ្ឌិត អ៊ិន ចាន់នី បានប្រាប់មកក្រុមការងារ Business Cambodia យ៉ាងដូច្នេះថា៖ «អំឡុងពេលអតិផរណាកើនឡើងបែបនេះ អ្នកដែលមានចំណូលទាបមិនគួរចំណាយលុយទៅលើរបស់សម្ភារនិយមឡើយព្រោះសម្ភារនិយមអាចនឹងមិនបង្កើតជាប្រភពចំណូលទេ តែផ្ទុយទៅវិញវាអាចនឹងបន្ថែមបំណុលដល់អ្នកវិញទៀត»។ ២/. សម្ភារៈនិយម៖ ខ្ចីលុយធនាគារមកទិញសម្ភារសម័យថ្មីដូចជា ម៉ូតូ ឡាន ទូរស័ព្ទដៃទំនើបៗជាដើម ដើម្បីបង្អួតពីភាពឡូយឆាយអស្ចារ្យនោះ គឺជាកំហុសធំណាស់ ព្រោះរបស់ទាំងនោះមិនបាននាំឲ្យអ្នកកើនទ្រព្យឡើយ ប៉ុន្តែវាបានធ្វើឲ្យយើងកាន់តែជាប់បំណុល។  ៣/. ប្រើរបស់ប្រេនៗ៖ វាមិនមែនជារឿងអាក្រក់ទេបើអ្នកមានចំណូលខ្ពស់ ដែលអាចបែងចែកមួយផ្នែកទិញរបស់ដែលខ្លួនស្រលាញ់ ប៉ុន្តែបើអ្នកចំណាយលុយលើសខ្ទង់ ហើយថែមទាំងហ៊ានខ្ចីលុយគេ ចំណាយលើការទិញទំនិញពីហាងល្បីៗដើម្បីបង្ហាញអួតភ្នែកអ្នកដទៃ អ្នកកំពុងដើរផ្លូវខុសហើយ ព្រោះបំណុលនឹងនាំទុក្ខដល់អ្នក រួមទាំងដាក់សម្ពាធអ្នកបន្តិចម្តងៗរហូតដល់រើសខ្លួនលែងរួច។ ៤/. ចំណាយខាងក្រៅច្រើន៖ ព្រឹកចេញក្រៅព្រលប់ក៏ចេញក្រៅ ផឹកស៊ីជួបជុំមិត្តម្ដងម្ដាលតាំងខ្លួនជាអ្នកខ្លាំងចេញលុយសឹងគ្រប់កម្មវិធី ថ្ងៃនេះជួបអ្នកនេះ ថ្ងៃស្អែកជួបអ្នកនោះចេញលុយឱ្យអ្នកនេះផងអ្នកនោះផង បើបែបនេះរាល់ថ្ងៃសួរថា អ្នកនឹងសល់លុយដោយរបៀបណា? ម្យ៉ាងវិញទៀត មានបុគ្គលមួយចំនួនបាយផ្ទះមិនសូវឆ្ញាញ់ដូចបាយក្នុងហាង បានផឹកកាហ្វេប្រេនៗ ថែមលុយធីបឱ្យគេនោះទេ។ បើខ្ចីលុយគេមកទុកគ្រាន់តែចំណាយបែបនេះ អាចជារឿងមិនសូវត្រឹមត្រូវឡើយ គួរណាស់តែគិតសារជាថ្មីឡើងវិញ។ មហាសេដ្ឋី Warren Buffett (រហ័ស្សនាម បិតាវិនិយោគ) ៥. វិនិយោគលុយទាំងអស់ក្នុងកន្លែងតែមួយ៖ ចូរកុំយកទុនទាំងអស់ទៅដាក់ក្នុងក្រុមហ៊ុនតែមួយបើទោះជាវារីកចម្រើនខ្លាំងប៉ុណ្ណាក្ដី។ អ្នកគួរតែគិតបន្ថែមទៅលើឱកាសវិនិយោគផ្លូវផ្សេងទៀត ឬពង្រីកទីផ្សារ ដែលគេច្រើនហៅថា ក្រុមហ៊ុនបែងភាគ។ ជាក់ស្តែងដូចជា សាខាសាលារៀនអន្តរជាតិល្បីៗនៅក្នុងប្រទេសកម្ពុជានាពេលបច្ចុប្បន្នអ៉ីចឹងដែរ ឬអ្នកអាចនឹងបង្កើតក្រុមមួយផ្សេងទៀតដោយជួយជ្រោមជ្រែងក្នុងការពង្រឹងប្រាក់ចំណូលដូចមហាសេដ្ឋី Warren Buffett មានក្រុមរាប់មិនអស់ហើយសុទ្ធសឹងតែបានវិនិយោគក្នុងក្រុមហ៊ុនល្បីៗលំដាប់ពិភព។ យ៉ាងណាមិញ ប្រសិនបើពេលនេះអ្នកកំពុងជាប់បំណុលវ័ណ្ឌក និងមិនដឹងថាត្រូវដោះស្រាយតាមវិធីណា អ្នកអាចមើលក្បួន Debt Snowball។ ក្បួនដោះបំណុលបែបព្រិលទឹកកកគឺជាក្បួនដែលពេញនិយមបំផុតមួយ ដែលមនុស្សភាគច្រើនសុទ្ធតែប្រើប្រាស់វាសម្រាប់ដោះស្រាយបញ្ហាបំណុល។ តាមក្បួននេះ គេផ្តោតលើការសងបំណុលតូចបំផុតមុនសិន ពេលអស់មួយទើបគេដោះបន្តបន្ទាប់ទៀតតាមលំដាប់ពីតូចទៅធំ។ ក្បួនមួយនេះ ជាយុទ្ធសាស្រ្តជម្រុញទឹកចិត្ត ព្រោះពេលដែលឃើញបំណុលដាច់ទៅជាបន្តបន្ទាប់ មនុស្សនឹងសប្បាយចិត្ត។ ពេលឃើញលទ្ធផលនៃការខំប្រឹងប្រែងជាប្រចាំរបស់ខ្លួន មនុស្សយើងនឹងមានទឹកចិត្តបន្តដំណើរទៅមុខទៀត ដូច្នេះច្បាស់ជាអាចអស់បំណុលទាំងស្រុងបានកាន់តែលឿន៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T08:47:14.036Z", "category": "ភាពជាអ្នកដឹកនាំ", "views": 111, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ចង់ចា.ប់ឱកា.សវិនិ.យោគក្នុងពេលវិបត្តិ! តោះមកដឹងតម្លៃដី នៅក្នុងខណ្ឌចំការមន និងខណ្ឌបឹងកេងកង	https://business-cambodia.com/articles/land-prices-in-chamkarmon-and-boeung-keng-kang	កាលពីប៉ុន្មានថ្ងៃមុនយើងបានចេញផ្សាយទាក់ទងនឹងតម្លៃដីនៅក្នុងខណ្ឌចំនួន ៣ ក្នុងរាជធានីភ្នំពេញគឺ ខណ្ឌ ៧ មករា ខណ្ឌមានជ័យ និងខណ្ឌដូនពេញ។ ហើយពេលនេះវិញយើងនឹងនាំមិត្ដអ្នកអានមកដឹងតម្លៃដីនៅខណ្ឌសំខាន់ ២ ផ្សេងទៀតគឺ ខណ្ឌចំការមន និងខណ្ឌបឹងកេងកង ថាមកដល់ពេលនេះតម្លៃដីនៅទីនោះប្រែប្រួលដល់ណាហើយ? យោងតាមតម្លៃប៉ាន់ស្មាន ដែលវាយតម្លៃដោយ សមាគមអ្នកវាយតម្លៃ និងភ្នាក់ងារអចលនវត្ថុកម្ពុជា ឬហៅកាត់ថា CVEA តម្លៃដីនៅក្នុងខណ្ឌទាំង ២ គិតត្រឹមឆមាសទី១ ឆ្នាំ២០២៣នេះមានដូចតទៅ៖ ១.ខណ្ឌ បឹងកេងកង សង្កាត់បឹងកេងកង១៖ តម្លៃដីនៅជាប់ផ្លូវធំមានចន្លោះពី ៥,៣០០ដុល្លារទៅ ៩,៨០០ដុល្លារក្នុងមួយម៉ែត្រការ៉េ និងតម្លៃចន្លោះពី ៤,៨០០ដុល្លារទៅ ៥,៤០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់បឹងកេងកង២៖ តម្លៃដីនៅជាប់ផ្លូវធំមានចន្លោះពី ៤,៧០០ដុល្លារទៅ ៧,០០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៧០០ដុល្លារទៅ៤,២០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់បឹងកេងកង៣៖ តម្លៃដីនៅជាប់ផ្លូវធំមានចន្លោះពី ៤,៧០០ដុល្លារទៅ ៧,០០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៧០០ដុល្លារទៅ៤,២០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់អូឡាំពិក៖ តម្លៃដីនៅជាប់ផ្លូវធំមានចន្លោះពី ៤,៨០០ដុល្លារទៅ ៨,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៧០០ដុល្លារទៅ៤,៧០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ទំបន់ទឹក៖ តម្លៃដីនៅជាប់ផ្លូវធំមានចន្លោះពី ៣,១០០ដុល្លារទៅ ៦,៥០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៧០០ដុល្លារទៅ៤,៣០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ទួលស្វាយព្រៃ១ ៖ តម្លៃដីនៅជាប់ផ្លូវធំមានចន្លោះពី ៤,៣០០ដុល្លារទៅ ៧,៧០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៧០០ដុល្លារទៅ៤,៣០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ទួលស្វាយព្រៃ២៖ តម្លៃដីនៅជាប់ផ្លូវធំមានចន្លោះពី ៤,៣០០ដុល្លារទៅ ៧,៧០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៧០០ដុល្លារទៅ៤,៣០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។ ២. ខណ្ឌចំការមន សង្កាត់បឹងត្របែក៖ តម្លៃដីនៅជាប់ផ្លូវធំមានចន្លោះពី ៣,៥០០ដុល្លារទៅ ៥,៣០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,០០០ដុល្លារទៅ ៣,២០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ផ្សារដើមថ្កូវ៖ តម្លៃដីនៅជាប់ផ្លូវធំមានចន្លោះពី ៣,២០០ដុល្លារទៅ ៥,៣០០ដុល្លារក្នុងមួយម៉ែត្រការ៉េ និងតម្លៃចន្លោះពី ១,៥០០ដុល្លារទៅ ៣,២០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ទន្លេបាសាក់៖ តម្លៃដីនៅជាប់ផ្លូវធំមានចន្លោះពី ៤,០០០ដុល្លារទៅ ៧,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៥០០ដុល្លារទៅ ៤,១០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ទួលទំពួង១៖ តម្លៃដីនៅជាប់ផ្លូវធំមានចន្លោះពី ៤,៦០០ដុល្លារទៅ ៧,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៦០០ដុល្លារទៅ៤,១០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ទួលទំពួង២៖ តម្លៃដីនៅជាប់ផ្លូវធំមានចន្លោះពី ៤,៥០០ដុល្លារទៅ ៧,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ២,៥០០ដុល្លារទៅ៤,០០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ៕	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T08:37:39.655Z", "category": "អចលនទ្រព្យ", "views": 456, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
Telsa លេងមួយក្បាច់ ធ្វើឱ្យមេធំ BYD ជ្រុះលុ.យអស់ខ្ទង់ ១.៥ពាន់លា.ន$ ត្រឹមរយៈពេល១ថ្ងៃ	https://business-cambodia.com/articles/byd-founder-lost-millions-in-a-day-and-tesla-competition-	មេធំយីហោ BYD រថយន្តអគ្គិសនីចិនលក់ដាច់បំផុតលោក Wang Chuanfu បានជ្រុះទ្រព្យសម្បត្តិរបស់ខ្លួនអស់១.៥ពាន់លានដុល្លារត្រឹមរយៈពេល១ថ្ងៃ ក្រោយក្រុមហ៊ុនរថយន្តអគ្គិសនីអាមេរិក Tesla បានប្រកាសបញ្ចុះតម្លៃឡានប៉ុន្មានម៉ូឌែលរបស់ខ្លួននៅថ្ងៃទី១៤សីហា ឆ្នាំ២០២៣នេះ។   យោងតាមការចុះផ្សាយរបស់សារព័ត៌មាន Forbes បានឱ្យដឹងថាភាគហ៊ុនក្រុមហ៊ុន BYD ធ្លាក់ចុះ-10% ប៉ុន្តែWang Chuanfu លោកនៅតែអាចឈរជើងនៅលើតំណែងជាមហាសេដ្ឋីមានបំផុតលំដាប់ទី៩របស់ចិនដដែលដែលមានទ្រព្យ18.2ពាន់លានដុល្លារ។   ចំពោះមូលហេតុជុំវិញស្ថានភាពជ្រុះទ្រព្យរូបនេះគឺដែលបណ្តាលមកពីការធ្លាក់ចុះនៃភាគហ៊ុនក្រុមហ៊ុន ក្រោយគូប្រជែងក្រុមហ៊ុន Tesla បានប្រើយុទ្ធសាស្រ្តប្រកាសបញ្ចុះតម្លៃរថយន្តម៉ូឌែលជុំថ្មីរបស់ខ្លួនក្នុងទីផ្សារប្រទេសចិនចំនួន 14,000យន់ ដែលមានតម្លៃ ទាបជាងនៅសហរដ្ឋអាមេរិក។ នេះបើតាមការឱ្យដឹងពីលោក Yale Zhang នាយកគ្រប់គ្រងរបស់ក្រុមហ៊ុន Tesla នៅទីក្រុងសៀងហៃ ប្រទេសចិន។   នៅលើបណ្តេញសង្គមចិន Weibo  ក្រុមហ៊ុនរបស់ មហាសេដ្ឋី Elon Musk បានឱ្យដឹងថា ខ្លួននឹងកាត់បន្ថយតម្លៃនៃរថយន្តស្ព័រ Model Y ពី 14,000 យន់ ស្មើនឹង(1,900 ដុល្លារ) មកត្រឹម 41,000 ដុល្លារ និង 48,000 ដុល្លារ។ លើសពីនេះក្នុងការជាវរថយន្ត១គ្រឿងៗ Tesla  ក៏បានបន្ថែមលុយធានារ៉ាប់រងចំនួន $1,100 លើរថយន្ត Model 3 BYD ដល់ចុងខែក្រោយផងដែរ។   គួរជម្រាបផងដែរថាក្រុមហ៊ុន BYD ជាក្រុមហ៊ុនផលិតរថយន្តអគ្គិសនីដែលបានព្យាយាមរុញខ្លួនឯងជាយីហោចិនចូលទៅទីផ្សារលំដាប់ពិភពលោក ទោះជាយ៉ាងណាមកទល់ពេលនេះរថយន្តប្រភេទនេះអាចចូលខ្លួនលក់ដល់ទីផ្សារជាង៥០ហើយដោយកាលពីកន្លងទៅលោក Wang Chuanfu ក៏បានលើកឡើងថា “វាដល់ពេលហើយសម្រាប់ម៉ាកយីហោរបស់ចិន”៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-15T07:55:57.031Z", "category": "ភាពជាអ្នកដឹកនាំ", "views": 224, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.